
ÎN LOC DE INTRODUCERE... 


Un actor renumit a afirmat o dată în public — nu 
fără o anumită notă de sfidare — că pentru el tehnica 
este un adevărat labirint și că nu se pricepe nici măcar 
să schimbe o siguranţă acasă, în cazul în care i se arde 
vreuna. Afirmația a fost primită de mulţi din cei pre- 
zenți cu oarecare simpatie ; nimănui nu i-a trecut nici 
măcar prin minte să-l acuze pe renumitul actor de in- 
cultură sau ignoranță. 

Am putea să trecem cu vederea această întîmplare, 
dar să-i acordăm, totuși, cîteva minute de atenţie. 

İn pofida avîntului nemaiântilnit al științei şi tehnicii 
din ultimele decenii, în pofida pătrunderii revoluției teh- 
nico-științifice în toate domeniile vieţii, ale societății 
noastre socialiste, aceste realități, din păcate, nu sînt luate 
întotdeauna în considerare așa cum ar merita. 

Dacă afirmi într-o societate că nu cunoşti lucrările 
unui dramaturg modern, ale unui scriitor sau compozitor 
sau, ceea ce este încă și mai cumplit, operele clasicilor, 
toată lumea te va considera un incult. O persoană cu 
pretenţii de cultură trebuie neapărat să cunoască numele 
lui Ionesco, Ferlinghetti sau Ravel, să fi aprofundat 
scrierile lui Hugo, Dostoievski, Kukučín sau Tajovský. 

Dar încercaţi să aduceţi vorba, în aceeaşi societate, de 
numele lui Mendeleev, Ampere, Faraday sau Tesla sau, 
dintre cei mai recenți, Kurceatov sau Fermi! Încercaţi 
să puneţi întrebarea nevinovată cîte particule elementare 
se cunosc astăzi, sau care. este principiul televiziunii în 
culori! Drept răspuns veţi primi, în cel mai bun caz, o 

privire nedumerită și veţi dobîndi, în plus, faima de per- 
soană ciudată. 

Dar oare Mendeleev și ceilalţi amintiţi mai sus nu 
sînt și ei niște clasici? Nu sînt oare clasici ai ştiinţei și 
tehnicii, care reprezintă o componentă înalienabilă a cul- 
turii umane ? Rodul muncii lor de o viață întreagă este 
folosit în existența noastră cotidiană. Oare aceşti titani 
ai spiritului uman nu merită, la fel ca şi „colegii“ lor 
din domeniul artei, să li se acorde aceeași atenție ? 

Unde trebuie căutate rădăcinile acestei negări absurde 
a acestei părți a valorilor culturale și, pe de altă parte, 
ale supraestimării valorilor din cealaltă categorie ? 

Cred că ar trebui să pornim de pe băncile școlii. 
Incercaţi să comparaţi cît spaţiu este dedicat în manua- 
lele școlare clasicilor literaturii, vieţii și operelor lor, 
care sînt analizate în amănunt, și cît spaţiu ocupă cla- 
sicii ştiinţei și tehnicii. În manualele de fizică nu se face 
decît o menţiune vagă cu privire la viaţa lor, deşi aceasta 
reprezintă prin ea însăși un adevărat manual. 

Nu ar fi fost oare mai potrivit ca, în loc să se me- 
moreze legea lui Ohm și definiţia ohmului, elevii să cu- 
noască mai întîi personalitatea lui Georges Simon Ohm, 
efortul lui înverșunat de a cunoaște legile naturii, suc- 
cesele și insuccesele lui și, în cele din urmă, care au 
fost meritele ce au făcut ca unitatea de rezistenţă elec- 
trică să se numească ohm. Oare elevii nu ar trebui să 
vadă, în spatele teoriilor şi legilor aride și omul, a cărui 
viață ar putea să le servească, în multe cazuri, drept 
model de conduită ? 

Aceste cîteva consideraţii nu epuizează nici pe de- 
parte întreaga problematică a cărei rezolvare se află în 
fața noastră. Ele reprezintă numai introducerea la această 
carte, care va încerca să-i familiarizeze pe elevi, studenţi 
și publicul larg cu noțiunile pe care le întîlnesc în viața 
de zi cu zi. De exemplu, cu mărimile fizice şi tehnice 
și cu unităţile de măsură, care au fost numite după sa- 
vanţi renumiţi ; în felul acesta vom vedea că și drumul 
spre cunoaștere poate fi o aventură captivantă, iar în 
spatele unor noțiuni ca volt, amper sau grade Celsius se 
ascund oameni şi rodul muncii lor creatoare. 

Așadar, ce sînt mărimile tehnice şi fizice? Acestea 
sînt noţiuni normate, de regulă, la nivel internaţional, 
care reprezintă proprietățile obiectelor materiale şi au 
dublu caracter : calitativ și cantitativ. 

Din punct de vedere calitativ, ele definesc mărimea 
dată, raportul ei cu o anumită proprietate fizică, adesea 
exprimată în chiar numele mărimii (viteză, energie, in- 
ducție magnetică etc.). Din punct de vedere cantitativ, 
o mărime este definită printr-un anumit raport față de 
alte mărimi, eventual față de mărimi definite anterior, 

joule 


ex.: itatea d tere = ~- = watt etc. 
de ex.: unitatea de putere secundă 


Prin derivarea sistematică a unor noțiuni noi din no- 
țiunile definite anterior ia naştere un sistem de mărimi 
şi unități. 

In Republica Socialistă Cehoslovacă este în vigoare 
Sistemul Internațional de Unități (SI) (Système Interna- 
tional d'Unites)i. La cea de-a XI-a Conferinţă generală 
pentru măsuri și greutăţi (CPGM) din anul 1960, la 
Paris, au fost adoptate şase unități fundamentale (me- 
trul, kilogramul, secunda, amperul, kelvinul și candela} 
ca bază pentru formarea Sistemului Internațional de 
Unităţi. La cea de-a XIII-a Conferință generală, din 
anul 1967, s-a propus adoptarea unei a şaptea unități 
fundamentale în cadrul SI — molul —, iar la cea de-a 
XIV-a Conferință generală, din 1971, propunerea a fost 
adoptată. Noul sistem a fost adoptat în cadrul sesiunii 
u XXX-a a Comisiei permanente pentru norme de pe 
lîngă C.A.E.R., în mai 1972, la Berlin, precum și de toate 
tările membre ale C.A.E.R. 

Sistemul Internațional de Unități cuprinde unități 
pentru toate mărimile fizice importante utilizate în prac- 
tică. Unitățile SI se împart în trei categorii : 

1. FUNDAMENTALE — unitatea de lungime (me- 
trul), unitatea de masă (kilogramul), de timp (secunda), 
de intensitate a curentului electric (amper), de tempe- 


l Şi în Republica Socialistă România este în vigoare tot 
Sistemul Internațional de Unităţi (SI) (nit.). 

ratură (kelvin), de intensitate luminoasă (candela) 1, masă 
moleculară (mol); ? 

2. DERIVATE — unități derivate din unitățile fun- 
damentale pe baza unor relații algebrice, prin utilizarea 
semnelor matematice, reprezentind înmulțirea şi împăr- 
țirea. Unităţile derivate pot fi împărțite în trei grupe: 

a) unităţi derivate exprimate cu ajutorul unităţilor 
fundamentale ; de exemplu, unitatea pentru accelera- 
ție = m . s-2, unitatea de viteză m - s71, unitatea de in- 
'tensitate luminoasă (cd : m~?) etc. 

b) unităţi derivate cu un nume specific ; de exemplu, 
unitatea pentru forță — newton = m kg : s-2, pentru 
capacitate electrică — farad = m~? - kg—! : st : AZ, pentru 
inducție magnetică — tesla = kg : s-2: A-l etc. 

c) unități derivate purtind denumiri speciale, de exem- 
plu, unitatea pentru entropie — joule/kelvin (m? : kg : 
s-2 - K-1), pentru inducţie electrică — coulomb/metru pă- 
trat (m~? : s -A), pentru energie moleculară (3x) joule/mol 
(m? : kg: s-2: mol-l) etc. 

3. COMPLEMENTARE — aici sînt încluse numai 
două mărimi geometrce, în legătură cu care nu s-a sta- 
bilit încă dacă fac parte dintre mărimile fundamentale 
sau derivate, și anume : unitatea de măsură a unghiului 
plan — radianul (rad) și steradianul (sr) — unitate de 
măsură a unghiului solid (spaţial). 

Unităţile din sistemul SI cuprinse în toate aceste trei 
categorii formează un ansamblu coerent care, de regulă, 
este numit „sistemul coerent al unităţilor“. 


MULTIPLII şi SUBMULTIPLII UNITĂŢILOR SI se 
formează de la unităţile de bază cu ajutorul unor pre- 
fixe. Unitatea de bază în cazul fiecărei mărimi este re- 
prezentată de unităţile din cadrul SI; numai în cazul 
kilogramului, din motive tradiționale, se pornește de la 
gram. 


1 Candelă (cd), unitate de măsură a intensității luminoase, 
reprezentînd intensitatea, măsurată în direcţie normală, a unei 
suprafeţe cu aria de 1/600000 metri pătraţi, aparținind unui 
corp negru aflat la temperatura de solidificare a platinei, la 
presiunea atmosferică normală. 

Prefixele folosite în cadrul SI sînt următoarele : 


Factorul Factorul 


Prefixul Simbolul Prefixul Simbolul 


multiplicator multiplicator 
exa E 1018 deci d 10—i 
peta P 1015 centi c 10—2 
tera T 1012 mili m 10-32 
giga G 109 micro u 10—6 
mega M 106 nano n 10—9 
kilo k 103 pico p 10-12 
hecto h 102 femto f 10—15 
deca da 107 atto a 10—18 


Iată, în continuare, cîteva exemple de folosire a pre- 
fizelor : megawatt (MW), kilojoule (kJ), milivolt (mV), 
nanometru (nm), picofarad (pF), attocoulomb (aC) etc. 

Pe lingă unităţile din cadrul SI se mai permite și 
folosirea unor alte unități din afara sistemului; este 
vorba de unități de măsură foarte răspindite și foarte 
importante, care au rămas în vigoare pe lîngă SI. Dintre 
acestea fac parte, de exemplu, ora (h), gradele Celsius 
(°C), litrul, (l), tona (t) și altele. Tot aici se încadrează 
şi alte unități de măsură folosite în domenii speciale, cum 
ar fi electronvoltul (eV), parsecul (pc) ș.a. 

“Numai unităţile care fac parte din SI sînt unităţi 
oficial recunoscute. În cartea de față, care este aranjată 
sub forma unui dicționar alfabetic, se menţionează de 
fiecare dată care dintre unitățile de măsură sînt recu- 
noscute, în conformitate cu normativele internaţionale, 
cu prevederile metrologice și cu normele de stat ceho- 
siovace. 


Trebuie să atragem atenţia că printre unităţile de 
măsură de mai jos se găsesc şi unele învechite, ieșite din 
uz, a căror utilizare nu este aprobată de normele de stat 

cehoslovace ; se face, de la caz la caz, mențiunea ne- 
cesară și conversiunea în unitățile de măsură recunoscute- 

Aceste unități, chiar dacă astăzi nu mai sînt în vi- 
goare, și-au avut rolul lor în istoria ştiinţei şi tehnicii ; 
mai mult chiar, ele și-au primit denumirile după numele 
unor savanţi și tehnicieni de seamă, astfel încît inclu- 


derea lor în lucrarea de față este pe deplin justificată. 
y 


Dacă unitățile de măsură prezentate de noi au reuşit 
să prindă viață, să-i întruchipeze pe cei ale căror nume 
le poartă și să trezească în felul acesta interesul citito- 
rului, înseamnă că această carte și-a atins scopul. 

Așadar, bună ziua, domnule Ampere ! 


A 


ANDRE MARIE AMPERE 


AMPER (A) — unitatea fundamentală pentru măsurarea in- 
tensităţii curentului electric. A fost denumită astfel în cinstea 
matematicianului și fizicianului francez André Marie Ampère. 

DEFINIȚIE : 1 amper este egal cu intensitatea constantă a 
curentului care, trecind prin două conductoare paralele și recti- 
linii de jungime infinită și de secțiune circulară neglijabilă, 
aflate în vid, la depărtare de un metru unul de celălalt, pre- 
duce între aceste conductoare o forţă de 2.10-7 newtoni pe 
fiecare metru de lungime !. 


VIAȚA ŞI OPERA 


Andre Marie Ampère s-a născut la 22 ianuarie 1775, 
în localitatea Polemieux de lîngă Lyon. Încă de la vîrsta 
de 14 ani citea cu pasiune toate cele douăzeci de volume 
ale Enciclopediei... franceze, editate de Diderot şi d'Alem- 


1 Amperul este şi unitatea de măsură a tensiunii magnetice, 
egală cu tensiunea magnetică în lungul unei linii închise, produse 
de o spiră străbătută de un curent electric cu intensitatea de 
un amper. Sinonim amperspiră. 

bert, care i-au trezit interesul pentru ştiinţele naturii, 
pentru matematică și filosofie. S-a dedicat în special 
botanicii, chimiei, fizicii şi matematicii ; la virsta de 
optsprezece ani mai cunoştea, pe lîngă latină, italiana 
și greaca. 

În anul 1801 a devenit profesor de fizică la Şcoala 
Centrală din orașul Bourg, iar din 1805 a activat ca pro- 
fesor la Şcoala Politehnică din Paris. În această perioadă 
a lucrat foarte mult în domeniul matematicii. A publicat 
mai multe lucrări științifice despre teoria probabilității, 
despre aplicabilitățile matematicii superioare în meca- 
nică şi despre diverse alte probleme de analiză mate- 
matică. 

Pentru lucrările sale ştiinţifice din domeniul ecuaţiilor 
diferenţiale a fost numit, în 1814, membru al Institutului 
(instituţie din care ulterior a luat naștere Academia 
Franceză), iar în anul 1824 a fost numit profesor de 
fizică experimentală la College de France. 

Cele mai importante lucrări ale lui Ampere sînt din 
domeniul fizicii. În anul 1820 Oersted atrăgea atenţia 
fizicienilor lumii prin consideraţiile sale cu privire la 
acţiunea curentului electric asupra acului magnetic. În 
același an, Ampere şi-a prezentat descoperirile sale în 
acest domeniu la una din ședințele Academiei. 

În primul rînd a afirmat că polul nord al.unui ac 
magnetic aflat sub un conductor electric prin care trece 
curent electric tinde să devieze spre stînga, aşa cum se 
depărtează degetul mare de la mîna dreaptă de palmă, 
stabilind astfel așa-numita regulă a miinii drepte. 

Cercetările teoretice şi experimentale minuţioase 
efectuate în domeniul interacțiunii curenților electrici şi 
al magnetismului l-au condus pe Ampere la formularea 
primei teorii cu privire la magnetism și la descoperirea 
interacțiunii curenților electrici. În această teorie, Am- 
pere arăta legătura dintre magnetism şi curenţii electrici 
ca două grupuri de fenomene care iniţial erau conside- 
rate principial diferite. 

În anul 1826 a reușit să formuleze legea cantitativă 
cu privire la interacțiunea curenților electrici: „Forţa 
cu care acţionează două elemente ale curentului unul 
asupra altuia este direct proporţională cu produsul cu- 

renţilor şi invers proporțională cu pătratul distanţei din- 
tre ele“. 

După anul 1828 Ampere s-a întors spre activitatea 
ştiinţifică din domeniul matematicii şi a mai publicat 
citeva lucrări de matematici superioare. A încercat să 
alcătuiască și o clasificare a științelor pe baza unor prin- 
cipii filosofice şi matematice. 

Lucrările sale geniale de o importanţă fundamentală 
pentru fizică au fost recunoscute încă din timpul vieţii ; 
cu toate acestea, niciodată nu a avut suficiente mijloace 
financiare pentru a-și efectua experiențele. 

A murit în timp ce efectua o călătorie spre Marsilia, 
la 10 iulie 1836. 


Francois Arago! bătu de cîteva ori în uşă. Dar nu-i 
răspunse nimeni. Ampere lucra. 

Arago înţelese. Vedea lumina pe sub ușă, lumina care 
strălucea pînă noaptea tirziu în biroul lui Ampere. 

„O să vină cu siguranță“ — își spuse Arago, „după 
ce își termină experiențele“. 

Și într-adevăr, cîteva zile mai tîrziu, Ampere a venit. 
Fața îi strălucea de bucurie. 

— Francois, am constatat că gazda mea m-a păcălit 
anul trecut cu șase sute de franci pentru pătrunjel. Fe- 
meia asta o să mă omoare. Am încercat să-mi număr 
banii, dar n-am reușit, fiindcă n-am nici o para chioară. 
Ce părere ai, François ? Vezi şi tu cît sînt de neajutorat! 

— Am înţeles, André. Nu poți să moșmondești şapte 
zile și șapte nopți la o hirtiuţă fără să-ţi primeşti pe- 
deapsa. | 

—. Ceea ce îmi scrie Oersted nu are nici cap nici 
coadă şi totuși e adevărat. Face experimente, dar nu 
le duce pînă la capăt. Emite ipoteze, dar nu trage con- 
cluzii. De fapt, e o rușine că lasă treaba în seama altora. 


1 Arago, Dominique, Francois Jean (1786—1853), astronom și 
fizician francez. Contribuţii în optică, astronomie şi acustică. A 
descoperit polarizaţia rotatorie și fenomenele de refracție, di- 
fracție și interferenţă. A inventat polariscopul şi un tip de 
fotometru. A măsurat densitatea gazelor, viteza sunetelor în aer 
și diametrele planetelor etc. 

— A meritat oare atita trudă ? 

— M-am străduit să lămuresc niște lucruri. În pri- 
mul rînd am făcut delimitările de rigoare şi am stabilit 
denumirile. Există o electricitate statică și una dina- 
mică. Electricitatea statică este o încărcătură electrică 
imobilă, care are numai tensiune, dar nu este capabilă 
să producă energie, iar efectul ei este descărcarea elec- 
trică. Electricitate dinamică numesc acel fel de electri- 
citate care ia naștere atunci cînd unesc doi poli printr-un 
conductor. Acest curent electric poate să efectueze fără 
întrerupere o acțiune chimică sau fizică. Acţiunea chi- 
mică a fost demonstrată de Davy 1. Vălul de mister care 
mai acoperă acțiunea fizică a fost ridicat la un colț de 
Oersted. A zărit el ceva, dar nu e totul... Vino în biroul 
meu. Am să-ți arăt ceva ! 

Pe masa de lucru a lui Ampere se afla o baterie cu 
mai mulţi elemenţi. Alături de ea erau felurite dispo- 
zitive pregătite pentru diverse experienţe. Ampere se 
puse imediat pe treabă. 

— Uite, am aici un ac magnetic care se poate mișca 
liber în plan orizontal. Vezi, acul s-a stabilizat în po- 
ziția de la nord spre sud. Acum am să conectez curentul 
electric. 

Ampere făcu legătura cu curentul electric. Acul mag- 
netic devie uşor şi se opri într-o poziţie oblică față de 
poziţia conductorului. 

— După cum vezi, dragă Francois, curentul electric 
produce devierea acului magnetic din: poziţia inițială. 
Pînă aici a mers Oersted cu observaţiile sale. 

Ampere făcu altă experienţă, apoi încă una și încă 
una. În cele din urmă luă o bobină pe care era înfă- 
șurată o sîrmă de cupru izolată și o atîrnă chiar deasupra 
mesei, în așa fel încît să stea în poziție orizontală. Apoi 
a legat cele două capete ale sîrmei la polii bateriei. 

li zîmbi apoi cu un aer poznaș lui Arago. 


1 Davy, Sir Humphry (1778—1829), chimist și fizician englez, 
fondator al teoriei electrochimice. A obţinut pe cale electrolitică 
metale alcaline (sodiul, potasiul, calciul, bariul, magneziul, litiu? 
şi borul), a demonstrat că diamantul este o formă cristalizată a 
carbonului etc. Numeroase invenţii: arcul electric, lampa de 
siguranță pentru mineri, ce-i poartă numele. 

— Ce se va întîmpla dacă voi lua doi magneţi și îi 
voi apropia unul de altul cu polurile sud ? 

Arago zîmbi la rîndul lui. 

— Cele două poluri sud se vor respinge, André. 

— Dar dacă voi apropia polul nord al unuia de polul 
sud al celuilalt ? 

— Atunci, dacă nu mă înșel, se vor atrage. 

— Acuma privește aici — Ampere deveni deodată 
serios — voi întroduce curent electric în această bobină. 

„Ampere a luat apoi un magnet. 

— Acum am să mă apropii cu un pol al magnetului 
de capătul bobinei ! Ce observi, Francois ? 

— Magnetul atrage bobina. 

— lar acum întorc magnetul și îl apropii de același 
capăt al bobinei cu celălalt pol. 

Arago vedea cu uimire că magnetul respingea bobina. 
Ca și cînd bobina ar fi fost și ea tot un magnet! Privi 
întrebător spre Ampere. 

— Este absolut sigur că, atunci cînd prin bobină trece 
curent electric, la cele două capete ale ei se formează 
un cîmp de forță magnetic. 

Arago îl dădu ușor la o parte pe Ampere, ca să poată 
repeta singur experiența cu bobina. Dintr-o dată în- 
cremeni. 

— N-ai cumva pe aici vreo bucată de fier, Andre? 
Cel mai bine ar fi o bucată de bară de fier. 

— Pentru ce? 

— Ai să vezi imediat ! Caută repede dacă n-ai o bu- 
cată de fier! 

— Uite pila asta rotundă. E tot din fier. 

Arago îi scoase mînerul de lemn, o băgă în bobină, 
adună cuișoarele și alte obiecte mărunte de fier ce se 
aflau pe masă mai aproape de bobină şi dădu drumul la 
curentul electric. 

Toate mărunţișurile de fier săriră de pe masă și se 
lipiră de cele două capete ale pilei. Arago întrerupse cu- 
rentul electric. Cuișoarele căzură imediat la loc pe masă. 
Ori de cîte ori Arago conecta curentul electric sau îl 
întrerupea se repeta același fenomen. 

Ampere se uita la rîndul său uimit la Arago. 

— Ce ... ce faci ? întrebă el uluit. 

— Un magnet artificial, Andre ! 

— Un magnet electric, André ! Ba am putea chiar 
să- -i numim electromagnet ! 

— Da, dar e formidabil... Era rîndul lui Ampère 
acuma să repete experiența lui Arago. Apoi se apropie 
de el. 

— Ai dreptate, François. Fierul se poate magnetiza 
cu ajutorul curentului electric pe o perioadă oricît de 
lungă de timp și oricît de intens dorim. 

— Da, dar numai fierul, spuse Arago şi se ridică în 
picioare. 


A 


ANDERS JONAS ANGSTROM 


ANGSTRUM (å) este unitate de lungime. A fost denumită 
astfel în cinstea fizicianului și astronomului suedez Anders Jonas 
Ångström. 

NOTĂ: ångströmul este o unitate tolerată. A fost 
folosită în fizică şi în spectroscopie ca unitate de măsură a 
lungimii de undă. În locul ångströmului se foloseşte nanometrul 
(nm). 

RAPORTUL DE CONVERSIUNE : 

1 Å = 01 nm = 10-7 mm = 10—10m 


VIAȚA ȘI OPERA 


Anders Jonas Ângstr&m s-a născut la 13 august 1814 
în localitatea Lögdö (Madelpad) din Suedia, în familia 
unui pastor de ţară. După terminarea şcolii medii a stu- 
diat fizica la Universitatea din Uppsala, iar în anul 1839 
şi-a luat doctoratul. Cîţiva ani a predat fizica și astro- 
nomia la Uppsala, iar în 1858 a fost numit profesor de 
fizică la aceeași universitate. 

În anul 1853 a publicat monografia Experimente op- 
tice în care expune concluziile mai multor măsurători 
efectuate asupra spectrelor atomice. Este primul care a 
demonstrat dublul caracter al specţrelor gazelor incan- 
descente, arătînd că unele linii sînt generate de electrozi, 
iar celelalte de gazul dintre ei. A mai demonstrat şi ca- 
racterul complex al spectrului aliajelor. Discutînd re- 
zultatele experienţelor sale şi confruntîndu-le cu teoria 
rezonanței a lui Euler a emis ipoteza după care gazele 
radiază şi absorb radiaţii de aceeaşi lungime de undă, 
ceea ce reprezintă principiul de bază al analizei spec- 
trale. Această ipoteză a fost ulterior demonstrată, pe cale 
experimentală, de G. R. Kirchhoff. 

Din aceste concluzii a reieșit importanţa deosebită a 
raportului dintre spectrele de absorbţie și de emisie 
pentru astronomie, întrucît spectrele corpurilor cereşti 
ar putea indica prezența unor anumite elemente. În 
anul 1861 Ângstrom a început să studieze spectrul solar. 
Rezultatele studiilor sale au fost reunite în lucrarea Cer- 
cetări asupra spectrului solar, completat cu un atlas al 
spectrelor, care a apărut în 1869. Întrucît erorile din 
calculele sale sînt neglijabile (aprox. 0,1304), atlasul său 
a devenit o lucrare de referinţă pentru următorii două-. 
zeci de ani. 

În anul 1862 Angstrâm a declarat că a constatat pre- 
zența hidrogenului în Soare. În anul 1867 a fost primul 
care a studiat spectrul aurorei boreale septentrionale şi 
a măsurat radiaţia ei caracteristică galbenă și verde, care 
adesea sînt numite cu numele lui. 

Alte lucrări ale lui Āngström se referă la magnetismul 
terestru, la conductibilitatea termică, la medificarea 
conductibilității termice, în funcţie de temperatură, la 
fenomenele optice din cristale, la traiectoria cometei lui 
Halley si la alte domenii, îndeosebi legate de optică. 

În Suedia, lucrările lui Āngström şi rezultatele acti- 
vităţii lui ştiinţifice s-au făcut cunoscute destul de încet. 
Cauza trebuie căutată în firea lui închisă și fuga de 
popularitate. În străinătate, lucrările lui au fost, iniţial, 
inaccesibile, întrucît a scris, în mare parte, în limba 
suedeză. Recunoaşterea meritelor sale s-a produs totuși 
în anul 1870, cînd a devenit membru al Academiei 
Suedeze şi al Societăţii Regale Londoneze, care, doi ani 

Pi 


mai tîrziu, i-a conferit medalia Rumford. În anii 1870— 
1871 a fost şi rector al Universității. 
A murit la 21 iunie 1874, la Uppsala. 


Era o zi minunată de vară, în anul 1870. Razele 
soarelui mingiiau zidurile vechi de peste patru sute de 
ani ale universităţii suedeze din Uppsala. Din Grădina 
botanică, Botaniska Trădgarden, care îşi mai amintea 
încă de vremurile slăvitului Linné, se răspindea un par- 
jum amețitor. 

În aula împodobită sărbătorește se adunaseră profe- 
sorii și docenţții universității în haine pestrițe, studenţii 
cu șepci albe cu bentiță neagră și cocardă galbenă cu 
albastru. 

Privirile tuturor erau aţintite spre uşă, pe unde venea 
alaiul somităţilor universității. Aprozii purtau însemnele 
care fuseseră conferite universităţii de regele Gustav 
Adolf 1]. La dreapta lui Ångström pășea oaspetele de 
seamă — vicepreședintele Societăţii Regale Londoneze, 
Edward Sabine. 

Acest renumit general, naturalist și fizician venise 
personal la Uppsala pentru a-l anunța pe Ångström că 
este primul suedez căreia i se făcea onoarea de a fi 
numit membru al Societăţii Regale. 

— Stimaţi colegi, se adresă Sabine celor de faţă, So- 
cietatea Regală m-a împuternicit să înmînez rectorului 
Universităţii voastre, Anders Jonas Ångström, diploma 
și titlul de onoare de membru al Societăţii Regale. Prin 
acest act, Societatea Regală dorește să-și exprime apre- 
cierea pentru ampla sa muncă de cercetare şi rezultatele 
excepționale la care a ajuns în multe domenii ale fizicii, 
mai ales. în spectroscopie şi în analiza spectrală a.lu- 
minii corpurilor cereşti. 

Ångström era profund mișcat. Personal niciodată nu 
avusese senzaţia că munca şi meritele lui ar fi fost atît 
de mari cum spunea acum Sabine. Datorită firii sale 
modeste, considera că truda lui nu este decît o mică 
părticică din efortul pe care îl făceau toţi ceilalți cerce- 
tători dornici să realizeze progrese. 

Inchise ochii pentru o clipă. 

Văzu în minte cămăruța modestă din parohia de la 
Săttna, unde era pastor tatăl său. 

— Anders, vacanța s-a terminat, trebuie să te întorci 
la Uppsala, aude ca prin vis glasul mamei. 

— Da, a trecut atît de repede... şi totuși îmi pare 
bine... 

— Îţi pare bine că ne părăsești ? 

— A, nu, mamă! Îmi place să stau cu voi. Aici e 
frumos, e plăcut, adică... e acasă. 

— Atunci de ce îţi pare bine că pleci ? 

— Stii, acolo sînt atît de multe lucruri interesante... 
Cercetarea tainelor nepătrunse ale materiei, ale undelor, 
ale opticii, electricităţii și magnetismului ! Munca aceasta 
îmi dă mult mai mult decît toate orele chinuitoare de 
studiu anevoios. 

Lui Ångström îi făcea plăcere să vorbească despre 
munca lui de la catedra de fizică, unde ajuta la ex- 
perienţe. 

— Numai să nu-ți dăuneze la învățătură, spunea în- 
grijorată mama. Doar știi că ceea ce putem să-ți dăm 
noi abia îți ajunge pentru cărţi... 

— Nu-ţi face griji, mamă —. Meditez elevi de liceu 
ia matematică și fizică. Și pe lingă faptul că mai cîştig 
un ban, dobîndesc și cunoștințe de pedagogie. 

Chipul mamei se estompează și în faţa ochilor îi apare 
figura severă a profesorului Rudberg. Tocmai se termi- 
nase examenul de fizică; durase peste şapte ore, iar 
Angstrâm îşi va aminti de el toată viața. 

— Domnule Ångström, nu mă îndoiesc că acest exa- 
men a fost foarte lung şi obositor pentru dumneavoastră. 
Sînt extrem de satisfăcut de cunoștințele dumneavoastră, 
rezultatul examenului este „excelent“ ! 

— Vă mulțumesc, domnule profesor... N-am mai avut 
parte de nici un examen așa de lung la universitate... 

— Să nu credeți că v-am examinat atît de mult pen- 
tru că nu aș fi avut încredere în cunoştinţele dumnea- 
voastră. Dimpotrivă. Vă cunosc de mult, practic vorbind, 
de cînd sînteţi student la universitate... apoi cunosc și 
activitatea pe care aţi desfășurat-o la noi. 

Profesorul Rudberg se ridică în picioare şi se apropie 
de Angstrâm. Îl luă de braț și îl duse spre fereastră. 

— Voiam să aflu ce domeniu anume al fizicii vă in- 
teresează cel mai mult. Sînt mulțumit de ceea ce am 
aflat. După ce vă veţi lua doctoratul, vă ofer un loc de 
asistent la catedra de fizică... 

Mai târziu, cînd a devenit el însuși profesor de fizică, 
asistentul lui și omul de încredere era Thalen. Își amin- 
tea cu recunoştinţă de mîinile lui îndemânatice care pre- 
gătiseră mii de spectre ale metalelor şi aliajelor celor 
mai felurite. 

— Nu există nici o îndoială — continuă Sabine și 
Angstrâm se întoarse din nou la ceremonia prezentă — 
că fizica și matematica reprezintă baza ştiinţelor naturii 
și ale științelor tehnice. Anglia, ca ţară înaintată şi in- 
dustrializată, apreciază în mod deosebit rezultatele ob- 
ținute în domeniul ştiinţelor exacte. 

— Niciodată nu mi-am dorit să am prioritate în ceva 
numai pentru a-mi cîştiga un renume sau avantaje, se 
gîndi Ångström. | 

— Primiţi această dovadă de prețuire... 

— Întotdeauna am trăit cu sentimentul că în această 
muncă este necesar ca cercetătorul să dorească să desco- 
pere tainele ascunse ale materiei. 

Ropotul de aplauze îl smulse din visare. Pînă să-și 
dea seama că acele aplauze îi se adresau lui, Sabine se 
îndreptă spre el și îi întinse un pergament înfășurat: 

— Domnule profesor Ångström! Vă rog să primiți 
această dovadă de preţuire împreună cu sincerele mele 
felicitări | 


t 


B | 


ALEXANDER GRAHAM BELL 


BEL (B) — unitate de măsură pentru intensitatea sunetului. 
A fost denumită astfel în cinstea inventatorului american 
Alexander Graham Bell. 

DEFINIȚIE : decibelul este o unitate de măsură care ex- 
primă valoarea relativă a intensității acustice sub formă de 
logaritm zecimal al raportului dintre intensitatea unui sunet şi 
o intensitate standard (de referință). 

NOTĂ : decibelul este un submultiplu al unităţii alese imi- 
țial, belull, care, din punct de vedere practic, era prea mare. 
Decibelul este, în acelaşi timp, o unitate pentru intensitatea su- 
netului și pentru presiunea acustică. 


VIAȚA ȘI OPERA 


Alexander Graham Bell s-a născut la 3 martie. 1847 
la Edinburg, în Scoţia, în familia unui profesor de logo- 
pedie. Nu a fost un copil-minune; îl preocupau colec- 


1 Corespunde unei presiuni eficace de 2.10—4 bari pentru 
undele sonore de 1000 hertzi. 

țiile de ştiinţe naturale. Avea un auz muzical admirabil, 
fapt pentru care s-a consacrat muzicii şi a învăţat şi 
meseria tatălui său. 

La vîrsta de cincisprezece ani a terminat şcoala me- 
die. A început să studieze la Universitatea din Edinburg 
si să predea la o şcoală din Elgin; ulterior a studiat 
medicina la Universitatea din Londra. În anul 1871 s-a 
mutat împreună cu părinţii în Statele Unite ale Ame- 
ricii, unde a dobindit cetăţenia americană. 

Încă din perioada cînd lucra la Elgin a început să se 
ocupe de unele experimente acustice. A studiat lucrările 
lui Helmholtz 1, care l-au îndemnat să se ocupe de stu- 
diul undelor sonore. În anul 1873 a devenit profesor de 
fiziologia vorbirii la Universitatea din Boston, eveniment 
care a marcat începutul activităţii sale în domeniul in- 
venţiilor. 

Studiul mecanicii vorbirii l-a făcut să se gîndească 
la posibilitatea construirii unui aparat pentru legăturile 
telegrafice. A experimentat transmiterea ştirilor pe cale 
telegrafică, folosind ca membrană o tăbliță de fier in- 
clusă într-un electromagnet. Apoi, împreună cu Thomas 
Watson, a experimentat transmiterea şi receptarea şti- 
rilor pe baza principiului electromagnetic. 

Pe parcursul experimentărilor telegrafului a desco- 
perit principiul telefonului. 

În anii 1875—1877 i-au fost acordate trei patente de 
invenţii. Descoperirea telefonului i-a adus cîteva pro- 
cese, cu toate acestea, prioritatea sa a fost confirmată. 

În activitatea sa, Bell s-a dedicat, în principal, ur- 
mătoarelor două domenii : punerea la punct a sistemului 
telegrafiei multiple şi studierea undelor de aer care se 
formează în ureche în timpul: receptării sunetelor vor- 
birii. A construit mai multe dispozitive ajutătoare pen- 
tru a-i învăța să vorbească pe surdo-muţi. S-a ocupat, 


1 Helmholtz, Herman Ludwig Ferdinand von (1821—1894), 
fizician şi fiziolog german, autor al unor lucrări de termo- 
dinamică,  hidrodinamică, electricitate. A elaborat matematic 
principiul transformării şi conservării energiei, a făcut nu- 
meroase studii privind curgerea lichidelor, oscilațiile electrice, 
electroliza. A determinat viteza de propagare a inducției electro- 
magnetice etc. A inventat oftalmoscopul și oftalmometrul. 


®© colecţia cristal O 23 


de asemenea, de construcția fonografului și, la concu- 
rență cu Edison, cilindrul de ceară cu înregistrări în 
spirală s-a dovedit a fi mai bun. 

Bell a devenit întemeietorul producţiei de telefoane 
în Statele Unite. A înfiinţat revista «Ştiinţa» şi Aso- 
ciația americană pentru predarea vorbirii. A desfăşurat 
o activitate susținută în cadrul Institutului Smithson, al 
cărui administrator a fost începînd din anul 1898. In 
anul 1913, Societatea Regală Londoneză i-a conferit me- 
dalia Hughes 1. S-a bucurat de un succes uriaş, iar so- 
cietatea de telefoane pe care a întemeiat-o poartă pînă 
astăzi în emblema ei un clopoțel albastru, care făcea 
parte dintre desenele lui din copilărie. 

Alexander Graham Bell a murit la 2 august 1922, 
la Cape Breton Island, în Noua Scoţie, Canada. 


În ziua aceea memorabilă — era exact 2 iunie 1875 — 
Bell şi ajutorul lui, Watson, repetau poate pentru a suta 
oară experiențele cu telegraful. Drept laborator le ser- 
veau două cămăruţe de la subsolul clădirii cu numă- 
rul 109 de pe Court Street. 

Chiar în acest moment, Watson emitea semnale din- 
tr-o încăpere, iar Bell, în cealaltă, se străduia să regleze 
oscilaţiile tăbliței. Nu mergea. Bell îşi explica capriciile 
tăblițelor oscilante prin faptul că nu erau bine puse la 
punct. Printr-o reglare mai atentă a tăblițelor se puteau 
modifica, într-o anumită măsură, durata si numărul vi- 
braţiilor. 

În cadrul experimentelor, Watson mișca pe rînd tă- 
blițele oscilante de emisie, iar Bell se străduia, cu aju- 
torul auzului lui ieșit din comun, să acordeze tăblițele 
de recepţie cu acestea. Le ducea una cîte una la ureche 
și asculta sunetul pe care îl emiteau, ca urmare a im- 
pulsului electric primit. 

Pe scurt, lucrurile nu mergeau prea bine. Watson, 
epuizat de munca ce dura 16 ore pe zi, emitea distrat 
semnale, în timp ce Bell lucra la fel de plin de energie 


1 Hughes, David Edward (1831—1900), fizician american de 
origine engleză. A inventat un sistem de telegrafie care-i poartă 
numele şi un microfon cu cărbune. 

ca întotdeauna, nelăsîndu-se doborit de insucces. Toc- 
mai își apropiase de ureche una din tăblițe. A auzit un 
sunet ciudat. Venea de la tăblița oscilantă, dar, așa cum 
și-a dat seama pe loc, nu era sunetul acela cunoscut, 
care rezulta ca urmare a impulsurilor electrice. Tot fe- 
nomenul a durat numai o clipă. Dar aceasta era clipa 
cunoasterii! Bell şi-a dat seama că a găsit cheia pentru 
descifrarea tainei, care îl chinuia de atîta vreme. 

Puse repede tăblița pe masă și se grăbi cu pași ener- 
gici spre camera alăturată. Extrem de excitat, se răsti 
la Watson care încremeni de spaimă: 

— Ce ai făcut? Nu te atinge de nimic! Vreau să 
văd ! 

— Vă rog să mă îiertaţi, domnule profesor, eram 
foarte obosit și am făcut o -greșeală, se apără Watson 
care nu bănuia nimic. 

— Dar ce anume ai făcut? — întrebă din nou Bell, 
foarte emoţionat. 


Watson începu să-i explice. Cînd u vrut să pună în 
funcţiune tăbliţa oscilantă, aparatul nu s-a putut conecta 
la linie din cauza unor contacte greșite. Ca să înlăture 
greșeala, el a început să bată ușor în membrană şi în 
felul acesta a mișcat-o. Această mișcare a fost sesizată 
de Bell în receptor. Sunetul semăna cu cel pe care l-am 
obține astăzi dacă am ciocăni cu degetul în membrana 
telefonului. 


Bell a găsit imediat explicaţia : acul care se mișcă 
deasupra magnetului induce în bobină curent electric. 
Așadar, receptorul nu era pus în funcțiune de impulsu- 
rile electrice care ieșeau din aparat, ci de curentul elec- 
tric indus, care lua naștere pe baza mișcărilor acului. 

Din această întîmplare s-a născut telefonul. Bell și-a 
dat seama că a descoperit mecanismul care este în stare 
să transmită pe cale electrică orice fel de sunet, așadar 
și vocea omenească, 

Temperamentul năvalnic al lui Bell îl făcea să dan- 
seze un dans indian ori de cîte ori îi reușeau experien- 
tele. Dansul îl învățase de la vechii indieni din rezer- 
vația Brantford. Și de astă dată Watson fu martor la 
cele ce urmară: demnul profesor al Universităţii din 
Boston dansa de bucurie. Nu ştia prea bine despre ce 

este vorba, dar văzînd cît de mare este bucuria lui Bell, 
începu să danseze și el alături de profesor, cu verva pe 
care o moștenise de la îndepărtaţii lui strămoşi africani. 

Au mai repetat de cîteva ori experiența anterioară 
și o oră mai tîrziu Bell îi dădea lui Watson indicaţii 
precise cum să alcătuiască un telefon. Practic, puteau 
folosi toate părţile componente ale telegrafului armonic, 
pe care trebuiau numai să le adapteze puţin. 

Membrana primului telefon era reprezentată de o 
foiţă subţire de care Watson prinsese tăblița oscilantă. 
Ca să poată capta cît mai bine undele sonore au fizat 
la ambele membrane — atît la cea emițătoare cît şi la 
cea receptoare — o pilnie. 

Se apropia miezul nopţii cînd Bell și Watson igşiră 
pe străzile pustii ale Bostonului... 


x 


Hubbard aştepta vizita lui Bell. 

— Am auzit de la Mabel că telegraful armonic este, 
în sfîrşit, gata, zise avocatul. Ochii îi străluceau de bu- 
curie și își freca mulțumit mîinile. 

— Nu, domnule Hubbard, răspunse Bell încet. 

— Dar așa i-ați scris lui Mabel, că e gata, se repezi 
nervos avocatul. 

— Da, domnule Hubbard, este gata, dar nu telegraful 
armonic. Telefonul. Ieri după-amiază l-am încercat îm- 
preună cu Watson. Am descoperit principiul fundamental 
al transmiterii sunetului cu ajutorul curentului electric. 
Acum nu-mi mai rămîne decît să-mi perfecţionez instru- 
mentul. Dar nu am bani. Am venit ca să anulăm înţe- 
legerea iniţială pentru telegraful armonic și să încheiem. 
alta, pentru telefon. 

— Despre asta nici nu vreau să aud, răspunse furios 
domnul Hubbard. V-am spus clar, o dată pentru tot- 
deauna că nu sînt dispus să dau nici un cent pentru 
ideile dumneavoastră fixe. Și ce vreţi de fapt să faceţi 
cu telefonul ăsta? Admiţind că v-ar reuşi? Cine o să 
vă cumpere patentul pentru o jucărioară ca asta ? Şapte 
sute cincizeci de mii, înțelegeţi, trei sferturi de milion 

de dolari putem să obținem .pe telegraful armonic! Be 
asta să vă ocupați ! Lăsaţi-l încolo de telefon r 

Bell, precum odinioară tatăl său în disputele cu 
presbiterienii, rămase neclintit. 

— N-am de gînd să-l las în plata domnului, domnule 
Hubbard. Începând de astăzi pentru mine telegraful ar- 
monic a încetat să mai existe. Nu mai există decit 
telefonul. 

— Vreţi să dărîmaţi zidurile cu capul, o să vă pră- 
bușiţi în gol și eu nu vă pot reţine. Dar bani în nici un 
caz n-am să vă dau! 

— Chiar dacă nu mă veţi sprijini în calitatea dum- 
neavoastră de viitor socru al meu, sînt convins că nu 
vom bate de pomană la ușa lui Sanders. 

Avocatul își iesi din sărite. Își mîngiie nervos barba 
albă și zise : 

— Dacă am să fiu sau nu socrul dumneavoastră, asta 
mai rămîne de văzut, domnule Bell. Acuma să-mi spu- 
neti ce se va alege de banii mei, pe care i-am investit 
în telegraful armonic ? 

— Încă n-am rămas dator nimănui, ripostă Bell. Veţi 
primi și dumneavoastră, domnule Hubbard, toţi banii, 
inclusiv dobinda, pentru că nu telegraful armonic, ci 
telefonul este marea mea descoperire. 

— Să lăsăm asta, dădu avocatul din mînă plictisit. 
Se pare că în viitorul imediat apropiat veţi fi atît de 
ocupat cu acest hm... cu acest telefon, că nu veţi mai 
avea nici măcar timp să ne vizitaţi. 

Bell se ridică de pe canapea, se înclină și spuse cu 
vocea sugrumată : 

— Inteleg, domnule Hubbard. 


Bi 


JEAN BAPTISTE BIOT 


BIOT (Bi) — unitate pentru măsurarea intensității curen- 
tului electric. A fost denumită în cinstea fizicianului, matema- 
ticianului și astronomului francez Jean Baptiste Biot. 

NOTĂ : biotul este o unitate tolerată. Unitatea fundamentală 
pentru măsurarea curentului electric este amperul (A). Biotuł 
este o unitate din cadrul sistemului CGSB (centimetru — gram 
— secundă — biot) care nu a fost acceptat. 

RAPORTUL DE CONVERSIUNE.: 

1 Bi = 10 A. 


VIAȚA ȘI OPERA 


Jean Baptiste Biot s-a născut la 21 aprilie 1774 la 
Paris. A studiat la Şcoaia Politehnică şi a participat la 
încercarea de revoluţie a regaliştilor, pe care Napoleon 
Bonaparte a înăbușit-o. A fost închis cîtva timp, iar 
după terminarea studiilor a devenit profesor de mate- 
matică şi fizică la Liceul din Beauvais. 

A făcut cunoștință cu matematicianul, fizicianul şi 
astronomul Pierre Simon Laplace, pe care l-a ajutat să 

efectueze corectura lucrării sale despre mecanica ce- 
-ească. La recomandarea acestuia a devenit profesor de 
matematică şi fizică la Collège de France: | 

În lucrările sale ştiinţifice s-a ocupat de geometria 
analitică a trunchiului de con. În anul 1803 a cercetat 
o colecţie de pietre despre care se povestea că ar fi că- 
zut „din cer“. Prin rezultatele cercetărilor sale i-a con- 
vins pe savanții încă sceptici din acea vreme cu privire 
la existența meteoriţilor. În acelaşi an a fost ales mem- 
pru ul Academiei Franceze, unde s-a făcut remarcat prin 
protestele curajoase împotriva tentativei lui Napo:eon 
de a abuza de Academie pentru satisfacerea scopurilor 
sale politice. 

În anul 1804 a efectuat, împreună cu Louis Gay-Lus- 
sac, mai multe zboruri cu balonul. S-au ridicat pînă la 
înălțimea de 7 000 m şi au constatat că, nici la această 
înălțime, intensitatea polului magnetic al Pămîntului nu 
se modifică şi aerul are aceeași compoziţie ca la supra- 
faţa Pămîntului. Au luat cu ei mai multe animale de 
experienţă! și au efectuat o serie de experimente şi ob- 
servaţii între 2 000 şi 5 000 de metri înălțime. 

Expediția comună efectuată în Spania, unde a con- 
tinuat să măsoare meridianul francez, l-a determinat să 
lege o oarecare prietenie cu astronomul şi fizicianul 
Dominique Arago, însă, ulterior, reluarea teoriei ondu- 
latorii a luminii i-a transformat pe cei doi fizicieni în 
adversari. Inițial, Biot şi Arago au fost adepţii teoriei 
corpusculare a luminii. Biot a scris chiar o lucrare de 
matematică foarte ingenioasă, dedicată lui Laplace. În 
schimb, Arago a devenit curînd unul dintre primii sus- 
ținători ai teoriei ondulatorii. Între cei doi prieteni s-a 
produs o ruptură care a pus capăt prieteniei lor de zece 
ani. 

În anii care au urmat, Biot a efectuat mai multe ex- 
pediţii avînd drept scop efectuarea unor măsurători ale 
Pămîntului şi studierea gravitației; cu această ocazie a 
constatat deviațţiile în timp și spaţiu ale gravitaţiei. Deo- 
sebit de preţioase sînt şi studiile lui referitoare la as- 
tronomia egipteană, chaldeeană, indiană şi chineză. A 
contribuit la formarea legii Biot-Savart, prin care se 
stabilește intensitatea polului magnetic generat de un 
conductor prin care trece curent electric. 

Din cele aproximativ 300 de lucrări ştiinţifice c 
atenție deosebită merită cele în care a studiat polari- 
zarea luminii și birefringenţa luminii. Lucrînd cu soluţii 
de compuși organici a constatat, în anul 1815, că unii 
rotesc planul de polarizare a: luminii în sensul acelor de 
ceasornic, iar alţii invers. Încă de pe atunci a emis ipo- 
teza că aceasta s-ar datora asimetriei structurii mole- 
culare. 

În anul 1835 a demonstrat că hidroliza zahărului 
poate fi observată tocmai cu ajutorul modificărilor în 
rotirea planului de polarizare a luminii şi a pus în fe- 
lul acesta bazele polarimetriei. 

Pentru rezultatele lucrărilor lui ştiinţifice a fost ales 
membru al Societăţii Regale Londoneze ; în anul 1840 
a primit medalia Rumford. În 1849 i s-a conferit titlul 
de comandor al Legiunii de Onoare. 

Jean Baptiste Biot a murit la 3 februarie 1862, la 
Paris. 


Lă 


Razele soarelui tîrziu de vară poleiau malurile Senei 
cu umbre aurii. Ampere se plimba agale și trăgea cu ne- 
sat în piept parfumul primăverii. Fără să-şi dea seama, 
ridică de jos o piatră și începu s-o cerceteze pe toate 
părțile cu atenţia caracteristică omului de știință. Re- 
zemat de balustradă făcea în gînd analiza mineralogică 
a pietrei. Apoi se îndreptă, vizibil mulţumit de rezultat 
şi se uită de jur-împrejur. Atunci își aminti: 

— Mon Dieu ! Întilnirea cu Biot! 

O luă grăbit pe pod. Scoase nervos ceasul din buzu- 
nar. Își dădu seama că va întîrzia și grăbi pasul. Vîri 
în buzunar piatra pe care încă o mai strîngea în mînă, 
în timp ce ceasul descrise un frumos arc de cerc pen- 
tru a se odihni definitiv pe fundul rîului. 

li găsi pe Biot şi Arago aplecaţi deasupra aparate- 
lor pe care le descria Oersted; erau cu toții iritați și 
nerăbdători. 

— În sfîrşit | — exclamară amândoi într-un glas, în 
loc de „bună ziua“. 

— Am întârziat puțin, zise Ampere ușor stinjenit, 
Cel mult douăzeci de minute. 

Băgă mina în buzunar și scoase piatra. O clipă ră- 
mase cu privirea aţintită asupra pietrei fără să înțeleagă. 
Apoi se lovi cu palma peste frunte și izbucni în râs. 

— Vai, cât sînt de distrat! Am pus piatra în buzunar 

i am aruncat ceasul în Sena ... spuse el în cele din 
urmă stînjenit 

— Ce-ai spus?! strigă Arago. Își privi uluit priete- 
nul şi zise : 

— Andre, întîmplarea asta va intra în istorie! 

— Numai să aveţi grijă nu cumva să săriți și dum- 
neuvoastră în rîu data viitoare, zîmbi Biot. Dar să re- 
venim la treburile noastre. 

Invăţaţii se aplecară asupra aparatelor. Nici nu ob- 
servară cum zbura timpul, furaţi de munca grea, între- 
ruptă din cînd în cînd de cîte o remarcă sau un schimb 
de păreri. 

A urmat apoi o clipă de tăcere deplină. Arago își pri- 
vea mîna dreaptă întinsă de-a lungul firului de cupru. 

— Dacă ţinem în fața noastră un conductor, un ac 
magnetic și mîna dreaptă întinsă, degetele acesteia ne 
vor indica sensul curentului electric, iar degetul mare 
deviația polului nord al acului magnetic. 


— Așa este. Regula ar mai trebui precizată, în sen- 
sul că mâna trebuie să fie îndreptată cu palma spre con- 
ductor și acul magnetic. 

— Ideea mi se pare interesantă. Ar trebui s-o pre- 
zentăm la Academie, spuse Biot. În acea clipă privirea 
i se opri la picioarele lui Ampere. 

— Ați pierdut ceva? — întrebă el şi ridică de pe 
podea o figurină mică, reprezentind un em. Figurina 
era decupată artistic din carton, avea mîinile întinse, 
picioarele ușor îndoite, iar costumul de baie, pictat în 
jurul șoldurilor, nu mai lăsa nici o îndoială că era verba 
de un înotător. 

Ampere se uită încurcat la figurină, apoi o luă din 
mîna lui Biot şi spuse : 

— Poate că o să rîdeți de mine, domnilor, o să zi- 
ceţi că mă joc cu păpușile, dar omuleţul acesta are foarte 
mare legătură cu ceea ce discutam mai înainte. 

— Ne faceţi curioşi, îl întrerupse Biot nerăbdător. 

Ampere așeză micul înotător pe firul de cupru. 

— O să-i ordonăm să înoate în sensul curentului 
electric și să privească la conductor și la acul magnetic, 
explică el. Cu mîna stîngă ne va arăta întotdeauna de- 
vierea polului nord al acului magnetic. 

— E formidabil, îmi place, Andre ! — exclamă Arago. 

— Și mie, înterveni şi Biot. Admir la domnul Am- 
pere capacitatea deosebită de a observa anumite lucruri 
și de a le explica cu mijloace simple. 

— Oare constatarea aceasta va avea şi o importanță 
practică ? — se întrebă Arago. 

— A, François Arago — omul de acțiune — trebuie 
să vadă neapărat şi scopul practic al ştiinţei, rise Am- 
pere. 

— Cred că nu merit reproșurile dvs., domnilor! răs- 
punse sobru Arago. Orice om de știință atinge anumite 
scopuri practice prin lucrările lui teoretice. Influența 
științei asupra progresului general al omenirii este în 
afară de orice îndoială. 


* 


O săptămînă mai tîrziu, membrii Academiei de Şti- 
ințe priveau cu ochii lor desfășurarea experimentelor lui 
Oersted, pe care le executau Biot, Arago și Laplace. 

La discuții a intervenit si Ampere. Toţi se aşteptau 
să-l audă vorbind despre „înotător“ sau despre „regula 
mâinii drepte“. Dar Ampere anunță un lucru cu totul 
neașteptat. Studiind experiențele lui Oersted a consta- 
tat că doi conductori paraleli se atrag atunci cînd prin 
ei circulă curent electric de acelaşi sens și se resping 
atunci cînd curenții sînt de sens contrar. El a promis că 
va efectua această experienţă la următoarea ședință a 
Academiei. 

Biot și Arago surprinseră un cuvînt nou în expune- 
ea lui: electrodinamică. Prin acest termen, Ampere de- 
numea o ramură nouă a ştiinţei despre electricitate, care 
studiază mărimea curentului electric, legităţile fluxului 
său şi mișcările generate de el. El a mai adăugat că lu- 
crează, în momentul de față, la elaborarea unor formule 
care să faciliteze, eventual, explicarea fenomenului de 
atragere și respingere a conductorilor, precum și a al- 

tor jenomene care se observă la trecerea curentului elec- 
tric printr-un conductor. 

Cei doi prieteni l-au căutat imediat după terminarea 
şedinţei, ca să afle mai multe amănunte cu privire la 
această nouă lucrare. Ampere le promise că se va întilni 
cu ei și îi rugă să-l aștepte în fața intrării Academiei. 

Trecuse deja o jumătate de oră și Biot cu Arago tot 
mai aşteptau în faţa ușii. 

— Nu mai așteptăm, îi spuse Arago lui Biot. Pro- 
babil că Andre s-a pus la vorbă cu cineva şi a uitat că 
îl așteptăm. O să-l găsim acasă sau la următoarea şe- 
dință a Academiei. Dar atunci n-am să-l mai scap din 
ochi. 

— Hai să mergem, încuviinţă și Biot, căci nu mai 
credea nici el că Ampere are de gind să vină. 

Au făcut cîțiva pași, cînd atenţia le fu atrasă de un 
om care scria de zor cu creta pe spatele unei trăsuri din 
jata Academiei. S-au apropiat curioși să vadă cine este. 
Spatele trăsurii era acoperit de cifre şi formule, iar omul 
nu era altul decit ... 

— Păi ăsta e Ampere ! — strigă Biot. 

În acel moment trăsura se puse în mișcare, iar Am- 

pere porni după ea, continuînd să scrie. Grăbea pasul din 
ce în ce mai mult, pînă cînd caii o porniră la galop, iar 
Ampere nu se mai putu ţine după ei. Își lăsă deznădăj- 
duit mîinile: să-i atîrne de-a lungul trupului și privea 
nedumerit „tabla“ care fugea cu tot calculul pe ea. 

— Asta chiar e prea de tot, încercă Biot să-l doje- 
nească. Se știe că aveți obiceiul să ştergeţi tabla cu ba- 
tista şi să băgaţi cîrpa în buzunar. Dar să foloseşti o 
trăsură drept tablă ?! 

— Acuma ce te faci, Andre? rîse Arago. Calculele 
si formulele tale au plecat la plimbare. N-a rămas de- 
cit creta. 

— Ei... ce să-i faci, zise vesel Ampere. E drept că 
tabla a plecat, dar sper că am să pot reconstitui calcu- 
lele. Apoi adăugă, în chip de scuză: 

— V-am așteptat atita timp... Și dintr-o dată mi-au 
venit în minte niște idei şi ... 

— Și le-ai încredinţat scîndurilor trăsurii, încheie 
vizînd Arago. Se pare că fiecare din noi a așteptat la 
altă intrare. 

— Puteţi să ne destăinuiţi ceva mai mult despre 
noua dumneavoastră lucrare ? 

Ampere dădu neputincios din umeri. 

— Îmi pare rău că trebuie să vă decepţionez, dar nu 
pol să vă spun deocamdată nimic mai mult decît aţi au- 
zit și la ședință. Sigur, pot să vă arăt instrumentul, dar 
nu sînt, de fapt, decît niște fire metalice... 

Văzînd dezamăgirea care se citea pe fața celor doi 
prieteni, se întoarse spre Arago : 

— François, m-am gîndit că vrei să studiezi posibi- 
litatea magnetizării fierului cu ajutorul curentului elec- 
tric. Ai început experienţele ? 

— Da, am încercat să folosesc în loc de un fir mai 
multe, un mănunchi. Sper ca şi cîmpul magnetic să se 
accentueze în așa fel încît... 

— A, păi atunci nu mai am să-ți spun nimic nou. 
Am raționat amindoi la fel. Ampere îi privi șăgalnic pe 
cei doi prieteni şi în ochi i se aprinse o lumină jucăușă. 

— Ai încercat să faci spirale din fire ? 

— Spirale? Nu. Arago privi întrebător la Biot. Da, 
de fapt e o idee foarte bună, exclamă el. Trebuie să în- 
cerc imediat ! și se îndepărtă grăbit fără să-și ia rămas 
bun. 

— Și eu trebuie să plec, spuse Biot. La revedere, 
domnule Ampere. 

— Au revoir. 


Bq 


HENRI BECQUEREL 


BECQUEREL (Bq) — unitate pentru măsurarea radioacti- 
vității. A fost denumită astfel în cinstea fizicianului francez 
Henri Becquerel. 


DEFINIȚIE: 1 becquerel] reprezintă activitatea unei canti- 


täți de materie radioactivă care, în timp de o secundă, reali- 
zează o dezintegrare. 


VIAȚA ȘI OPERA 


Henri Becquerel s-a născut la 15 decembrie 1852 !a 
Paris. Provenea dintr-o familie în care profesiunea de 
fizician se moştenea din tată în fiu : și tatăl şi bunicul 
lui au fost fizicieni de frunte. 7 

În anul 1877 şi-a terminat studiile la Şcoala Poli- 
tehnică din Paris şi după alți trei ani, în care a studiat 
construcţiile de drumuri și poduri, a devenit inginer. 
Cu toate acestea, interesul lui principal se îndrepta spre 
fizică. A început să predea la catedra de fizică aplicată 
din cadrul Școlii de arte şi meserii. Ulterior a devenit 
profesor de fizică practică la Muzeul de istorie natu- 

rală, iar din anul 1895 pînă la sfîrșitul vieţii sale a fest 
profesor de fizică la Politehnica din Paris. 

A început să efectueze cercetări încă din anul 1976, 
cind a început să studieze rotirea planului de polarizare 
a razei de lumină. Acest fenomen fusese observat deja 
de Faraday, iar Becquerel a studiat evoluţia sa în gaze, 
în aer şi în aburii încălziţi ai cîtorva substanţe, afate 
sub influența unui cîmp magnetic puternic. În acelasi 
timp a studiat şi comportarea luminii în cristale. Pen- 
tru aceste cercetări, în anul 1888, i s-a conferit titlul 
de doctor. 

Din anul 1892 s-a ocupat sistematic de studiul lumi- 
nescenței. În laboratorul tatălui său a studiat fosfores- 
cența mai multor substanţe, ceea ce l-a condus curînd 
la descoperirea radioactivităţii naturale. 

În anul 1896 a constatat că dacă o sare de uraniu se 
aşază pe o placă fotografică, învelită în hîrtie neagră, 
și se expune cîteva ore la soare, după developare, pe 
placa fotografică va apărea conturul acelei sări. Ulterior 
a afirmat că forma sării apare şi în cazul în care ea nu 
este expusă la soare şi că aceeasi experiență se poate 
repeta cu toate sărurile de uraniu. În felul acesta a 
descoperit un nou tip de radiație, care avea o capacitate 
si mai mare de pătrundere prin materie decit razele 
Röntgen. 

Lucrările lui Becquerel au fost apoi continuate de 
Marie Skłodowska-Curie şi de soțul acesteia, Pierre Curie, 
care au studiat temeinic noul fenomen şi l-au numit 
radioactivitate. 

Prin descoperirea radioactivităţii naturale, Becquerel 
a deschis o etapă cu totul nouă în dezvoltarea fizicii. 
Cînd soţii Curie au descoperit, în anul 1900, două com- 
ponente ale radiaţiei radioactive — alfa și beta, Becquerel 
a calculat sarcina specifică particulei beta (raportul din- 
tre sarcina particulei şi masa ei) prin intermediul de- 
„vierii razelor beta într-un cimp magnetic şi electric. 

Pentru meritele sale a fost numit în anul 1899 mem- 
bru al Academiei de Științe din Paris şi, apoi, membru 
de onoare al multor academii din străinătate. Pentru 
descoperirea şi studierea radioactivităţii naturale a pri- 
mit, împreună cu soţii Curie, Premiul Nobel, în anul 1903. 

Henri Becquerel a murit la 25 august 1908, la Paris. 

Louis s-a închis în camera obscură cu o grămadă de 
lăci fotografice pregătite pentru developare. Georges 

continua discuţia cu colegii mai tineri. În același timp 
clasifica și aranja diverse minerale. 

— Profesorul Becquerel vrea să studieze dacă între 
luminescență și razele X există vreo legătură, explica el. 
Mai exact spus, dacă substanțele fosforescente radiază 
vaze X. Procedăm în felul următor : lăsăm substanța pe 
cure dorim s-o studiem la soare pînă cînd începe să ra- 
dieze. Apoi o punem pe o placă fotografică învelită în 
hîrtie neagră. 

— De ce învelită? — întrebă Paul nedumerit. 

— Oh, Paul, e simplu ca bună ziua. Dacă ar așeza 
substanța fosforescentă direct pe placa fotografică n-ar 
avea de unde să știe dacă înnegrirea ei a fost provocată 
de strălucirea substanței sau de o altă radiaţie, explică 
imediat prietenul lui, Jean. 

— Așa este, încuviinţă Georges. Razele Röntgen sânt 
foarte puternice, pot să treacă foarte uşor prin hîrtie și 
să înnegrească placa. 

— Și la ce rezultate aţi ajuns? întrebă Jean. 

— Deocamdată nu pot să vă spun foarte precis, răs- 
punse Georges scărpinîndu-se încurcat la nas. Totul 
pare să arate că substanțele fosforescente nu emană 
raze X. Am studiat pînă acum sulfurile de zinc, calciu 
și diverși alți compuşi. Şi nici o placă nu s-a înnegrit. 

— Ei şi ? Doar este și acesta un răspuns la întrebarea 
voastră : înseamnă că substanţele fosforescente nu emană 
radiații X ! 

— Hm, așa ne-am gîndit si noi, Georges luă un aer 
misterios — dar de la un timp plăcile se înnegresc! 

— Poate că sînt cu defecte... 

— Ne-am gîndit și la asta. Sînt foarte bune. Si cu 
toate acestea compușii fosforescenţi ai uraniului produc 
pete negre. Ia uitaţi-vă ! 

Georges le arătă băieților cîteva plăci, pe care se 
vedeau pete negre cu contururi ascuţite. 

— Această placă s-a înnegrit, deși atit ea, cît și 
substanța fosforescentă, au fost învelite, fiecare separat, 
în hârtie neagră. 

— Atunci înseamnă că, totuși, fosforescența are le- 
gătură cu radiația X ? întrebă Paul. 

— Tocmai aici e problema. Mai înainte plăcile nu se 
înnegreau și acum se înnegresc. Nici eu nu prea înțeleg. 

— Dar ce spune domnul profesor ? 

— Ne-a spus să repetăm la infinit experimentele. Și 
să folosim, în plus, și plăci de control. 

Georges trase perdelele de la ferestre şi încăperea se 
cufundă în întuneric. Apoi băgă mîna după perdea și 
apucă un minereu care stătuse pe geam, la soare. Mi- 
nereul arunca în întuneric o luminiţă verzuie. În ciuda 
întunericului, Jean și Paul văzură cum Georges scoate 
din sertar un alt minereu. Atît cât îşi dădeau seama, 
acesta nu emana nici un fel de radiaţie. 

— Amândouă aceste minereuri sînt identice: săruri 
de uraniu, le explică Georges. Primul este fosforescent, 
pentru că a stat la soare. Pe celălalt l-am ţinut la în- 
tuneric. Acum o să-l învelim pe fiecare separat în hîrtie 
neagră si le vom pune pe placa fotografică. 

După ce termină de făcut ceea ce spusese, adăugă: 

— Placa pe care am pus minereul fosforescent este 
placa de experienţă, cealaltă este martorul de control, 
înțelegeți ? 

Studenţii priveau cu mult interes. 

— S-au mai făcut vreodată astfel de experiențe ? — 
întrebă Jean. 

— Da, însă se pare că am încurcat ceva, fiindcă 
amindouă plăcile s-au înnegrit. Placa de experiență a 
devenit placă de control ! Louis developează acum o altă 
serie de plăci. Să vedem ce e pe ele. 

Ciocăni la ușa camerei obscure. 

— Ai terminat, Louis ? 

— Am terminat... dar naiba s-o ia de treabă! strigă 
el înciudat. 


— Ce s-a întîmplat? Georges trase repede perdelele 
şi se repezi spre prietenul său. Louis nu prea avea obi- 
ceiul. să înjure. Trebuie să se fi întîmplat ceva cu totul 
neobișnuit. 

— Priveşte! — Louis ţinea în mână fotografiile încă 
ude. Le puse pe masă și le arătă prietenului său una 
cîte una. 

— Iar s-au înnegrit. Și asta... şi asta... și asta! 

— Cum așa, asta e placa de control! 

— De control, de necontrol, s-au înnegrit toate la fel ! ! 
E ceva care nu e în regulă și profesorul nu este aici. 

— Ai verificat? Poate că sînt toate plăcile voalate 
în cutia asta... 

— Nu, plăcile din cutie nu s-au înnegrit. 

— Nu s-au înnegrit ? Dar celelalte ? Cum arată cele- 
lalte plăci? se auzi dintr-o dată un glas venind din 
spate, dinspre ușă. 

Tinerii se întoarseră brusc.. În prag stătea Henri 
Becquerel. 


— Domnul profesor! — rosti în șoaptă Georges. 
— Haideţi, vorbiți o dată! Cum arată celelalte 
plăci ? — Becquerel porni cu pași tinerești spre asisten- 


ţii lui. Pe drum aruncă din mers pălăria și bastonul, 
părul rar și cenușiu i se ridică în sus, bărbuța mică îi 
tremura de emoție. 

— Domnule profesor, începu Georges foarte încurcat, 
se pare că am încurcat ceva. Toate plăcile s-au înnegrit. 

— Chiar toate? — spre mirarea asistenţilor, vocea 
profesorului vibra de bucurie. 

— Da, toate plăcile pe care au fost minereuri şi com- 
puși. Și cele fosforescente, și cele nefosforescente. Pro- 
babil că plăcile au fost... 

— Dar asta e minunat, e admirabil, e nemaipome- 
nit | — îl întrerupse Becquerel încântat, şi aruncă o pri- 
vire rapidă spre fotografiile ude. Georges şi Louis se 
uitau înspăimântați la el. - 

— Domnule profesor, nu mai înțeleg nimic... îndrăzni 
Georges. , 

-- Am crezut că s-a strecurat pe undeva vreo gre- 
seală, adăugă şi Louis. 

— Dragii mei, rosti solemn Becquerel, totul e în or- 
dine. Este ceea ce mă aşteptam să se întîmple. În mo- 


mentul de față nu mă mai îndoiesc că substanţele fosfo- 
rescente nu emană raze X. 


— Dar... înnegrirea plăcii ? 

— Nu are nimic comun cu luminescenţa. 

Georges se uită la Louis ; nu înţelegea nici acum nimic. 
Jean şi Paul, uitaţi și nebăgaţi în seamă, așteptau cu 
încordare. 

Becquerel se uită încă o dată la plăci și apoi îi privi 
pe asistenții lui, care arătau tare neajutoraţi. Zimbi vesel. 

— N-aţi înţeles? Atunci fiți atenţi: am constatat că 
toate plăcile pe care am pus săruri de uraniu au înnegrit 
plăcile, indiferent de faptul dacă au stat la soare sau nu, 
dacă compușii erau fosforescenţi sau nu. Dar fenomenul 
s-a produs numai atunci cînd am lucrat cu compuși ai 
uraniului. E clar ? 

— Da, răspunse repede Louis, alte minereuri, Chiar 
dacă erau foarte puternic fosforescente, nu au produs 
înnegrirea plăcii. 

— Așadar — continuă Becquerel — asta înseamnă că 
înnegrirea nu este produsă de fosforescenţă, ci de alte 
raze a căror sursă este uraniul. 

Rămase o clipă pe gînduri. 

— Să le spunem raze de uraniu. M-am gîndit la ele 
încă din clipa cînd am văzut prima placă înnegrită, pe 
care a stat în sertar, la întuneric deci, o bucată de sare 
de uraniu. Experientele voastre nereușite — spuse Bec- 
querel, zîmbind prieteneşște asistenţilor săi — reprezintă 
o dovadă importantă a existenţei radiaţiilor de uraniu. 

— Așadar, de fapt ne-au dus de nas, exclamă Louis. 

— Cam așa ceva. Pe lîngă aceasta, mai au și alte 
calităţi... Haideţi, veniţi în biroul meu ! 

— Putem să venim și noi, domnule profesor? — în- 
trebă timid Paul. 

Becquerel abia acum îi remarcă pe cei doi studenţi. 
li întrebă sever : 

— Domnii au venit la mine? În ce chestiune ? 

— Sint colegii noștri mai tineri, domnule profesor, 
răspunse Georges, au vrut să vadă... 

— A, să vadă cum lucraţi? Foarte bine, zise el li- 
niștit. Vă interesează noile radiaţii ? Foarte bine, foarte 
bine. 

Becquerel se îndreptă cu pași grăbiţi spre biroul lui, 
Louis și Georges îl urmară, iar cei doi studenţi, Jean 
și Paul, încheiau șirul. 

Pe masa profesorului se afla un electroscop. Foiţele 
atîrnau liber în balonul de sticlă, în vîrf se vedea o tijă 
terminată cu o bilă. Becquerel șterse de citeva ori tija 
de ebonită cu o cîrpă şi o apropie de bila electroscopului. 
Foiţele se îndepărtară și rămaseră în această poziție. 


40 0 colecţia cristal O 


Paul şi Jean schimbară o privire. Experiența aceasta 
era arhicunoscută. 

— După cum vedeţi, am încărcat electroscopul, spuse 
Becquerel. Foițele vor rămîne în această poziție atita 
timp cât încărcătura din bilă nu se descarcă. lar acum, 
priviți ! 

Apropie de aparat o bucăţică dintr-o substanţă. Foiţele 
coboriră încet la poziţia verticală. 

— S-a descărcat, spuse repede Georges. 

— Da, sub acțiunea unei sări de uraniu, explică 
Becquerel. După cum vedeţi, radiaţiile uraniului descarcă 
electroscopul. 

— Dar de ce? — îndrăzni să întrebe Paul. 

— Probabil că produc o ionizare a aerului. Știţi ce 
înseamnă aceasta ? 

— Iau naștere ioni, adică atomi cu sarcină electrică, 
ca în cazul electroliţilor, răspunse Jean. 

— Corect, îl lăudă Becquerel. Stim, așadar, că pu- 
terea de penetraţie care provoacă înnegrirea plăcii foto- 
grafice şi ionizarea aerului care se manifestă în electro- 
scop sînt trăsături caracteristice ale radiaţiilor uraniului. 


— Razele lui Becquerel, șopti “Georges entuziasmat 
către Louis. 


CHARLES AUGUSTE DE COULOMB 


COULOMB (C) — unitate de măsură pentru sarcina elec- 
trică. A fost denumită astfel în cinstea fizicianului și ingineru- 
lui Charles Auguste de Coulomb. 

DEFINIȚIE: 1 coulomb este sarcina electrică ce trece în- 
tr-o secundă printr-un conductor parcurs de un curent continuu 
și constant cu intensitatea de un amper. 

NOTĂ : În loc de couiomb se mai foloseşte şi amper-secunda 


(A.s). 
1C = 1 A-is 


VIAȚA ȘI OPERA 


Charles Auguste de Coulomb s-a născut la 14 iunie 
1736, în sud-vestul Franţei, în oraşul Angoulême, pro- 
venind dintr-o familie înstărită. După ce a studiat ma- 
tematica și ştiinţele naturii la Paris a ales cariera ar- 
melor. În calitate de ofițer al serviciilor tehnice a 
efectuat lucrări de fortificare în insula Martinica, unde 
a locuit timp de nouă ani. 

Încă din timpul șederii sale în Martinica s-a ocupat, 
pe lingă obligaţiile de serviciu, şi de cercetarea ştiin- 

yifică, mai ales în domeniul mecanicii şi al cîtorva pro- 
pleme de statică. În anul 1776 s-a întors în Franța şi 
a participat la un concurs, organizat de Academia Fran- 
ceză de Științe, pentru perfecţionarea instrumentelor de 
navigaţie. Coulomb a rezolvat problema cu succes şi a 
început apoi să studieze mai îndeaproape problema mag- 
netismului, mai ales legătura dintre magneţi şi căldură. 

Pentru succesul obţinut în elaborarea noului tip de 
busolă şi în elaborarea teoriei aparatelor simple a fost 
ales, în 1782, membru al Academiei. Deşi a rămas, în 
continuare, în armată, avea acum mai multe posibilităţi 
pentru a se ocupa de experienţe şi a devenit în scurt 
timp cunoscut în lumea întreagă. 

În anul 1784 Coulomb a publicat o lucrare în care 
a demonstrat că forța de torsiune depinde de diametrul 
şi lungimea firului, de unghiul sub care este îndoit şi 
de o mărime constantă rezultată din proprietățile fizice 
ale firului. În acelaşi timp a descris şi o metodă de mă- 
surare a forțelor mici cu ajutorul aşa-numitei balanţe 
de torsiune, numită ulterior balanța lui Coulomb. 

Între anii 1785 şi 1789 a publicat şapte lucrări fun- 
damentale din domeniul electricităţii şi magnetismului. 
Coulomb a folosit balanţa de torsiune şi pentru măsu- 
rarea forței cu care se atrag sau se resping două sarcini 
electrice punctiforme. El a constatat că această forță 
este direct proporţională cu produsul sarcinilor și invers 
proporțională cu pătratul distanţei dintre ele. Aceasta 
este prima relaţie cantitativă din ştiinţa despre electri- 
citate, pe care Coulomb a mai verificat-o şi prin altă 
metodă. ` 

În continuare, Coulomb a descoperit că sarcina elec- 
trică nu este diferențiată în funcție de compoziția chi- 
mică a corpurilor, ci, în momentul atingerii, trece 
dintr-unul în altul, ca urmare a forțelor electrice de 
respingere. De asemenea, a explicat că intensitatea cîm- 
pului electrostatic într-un punct din apropierea supra- 
feței unui conductor încărcat este proporțională cu den- 
sitatea sarcinii electrice în acel punct. 

În paralel cu activitatea sa ştiinţifică, Coulomb a în- 
deplinit și o serie de funcții importante în viața pu- 
blică — în cadrul Ministerului Învățămîntului, şi funcția 
de supraveghetor general al apelor şi izvoarelor. Curînd 

a căzut însă în dizgraţia cercurilor conducătoare şi a 
renunţat la activitatea publică. Cînd a izbucnit revoluţia 
franceză din anul 1789 s-a retras la moşia sa de la Blois, 
unde s-a dedicat cu totul activităţii ştiinţifice. 

În aceiași an a apărut o lucrare importantă, în care 
lărgea imaginea cu privire la existenţa a două fluide în 
electricitate, extinzînd-o și asupra magnetismului ; a for- 
mulat legea după care interacțiunea dintre două poluri 
magnetice este analoagă cu interacţiunea dintre două 
sarcini electrice punctiforme. 

Prin lucrările sale, Coulomb a introdus în studiul 
electricităţii şi al magnetismului metodele cantitative si 
a extins principiile mecanicii newtoniene şi la electrici- 
tate şi magnetism. Balanța lui de torsiune a fost folosită 
cu succes pentru alcătuirea unor aparate electrice de 
măsurat de mare sensibilitate, precum şi în alte domenii 
ale fizicii. După venirea lui Napoleon la putere, lui 
Coulomb i s-au redat toate funcţiile, pe care a continuat 
să le îndeplinească pînă la sfîrşitul vieţii. A murit la 
23 august 1806, la Paris. 


Zgomotul trăsurii amuţi în fața porţii. Bărbatul că- 
runt ascultă o clipă ecoul discuţiei care se purta la in- 
trare. Apoi se ridică și porni cu pași hotăriţi spre fe- 
reastră. 

În fața casei se oprise o trăsură mare, confortabilă. 
Era acoperită cu un strat gros de noroi, sub care se 
pierdea și blazonul de pe uși. Caii erau plini de spumă 
şi extenuaţi. Se vedea imediat că veneau de departe. 

Vremurile erau tulburi. După căderea Bastiliei, popu- 
lația Parisului cerea tot mai multe drepturi care să li- 
miteze privilegiile nobilimii. Aristocraţia detestată de 
popor simţea că îi fuge pămîntul de sub picioare și se 
refugia peste graniță. Judecînd după haine și după as- 
pectul caleștii, și noii veniţi păreau să facă parte din 
fugari. 

Călătorii precedaţi de valet intrară în salon. Doamna 
se sprijinea de brațul tovarăşului ei, care era și el la 
capătul puterilor. Stăpinul casei îi întimpină cu căldură. 

— Madame nu se simte bine? — întrebă el. Jean, 
adu sărurile ! 

__ Cred că ar fi mai bun un pahar de vin, zise înso- 
itorul ei. Am venit de la Paris fără oprire și fără să 
ustăm nimic. Nu ne-am luat provizii şi la hanuri e 
rimejdios să te oprești. Sper că în calitatea dus. de 
aristocrat n-o să ne refuzați dacă vă rugăm să ne lăsaţi 
să ne odihnim puțin. Am plăcerea să stau de vorbă cu 
domnul Charles Auguste de Coulomb, nu-i așa ? 

— Da, numele meu este Coulomb. 

— Sînteţi democrat ? 

— De ce credeți așa ? 

— Credeam că numele dvs. este de Coulomb. Dar ați 
omis particola „de“... Ca şi cînd nu ați fi nobil. 

— Am fost ofițer al Majestății Sale. 

— Ofițer? Staţi puțin! Sînteţi matematician sau in- 
giner ? Aţi luat parte, în calitate de expert, la construirea 
fortificațiilor, nu-i așa ? 

— Așa este. Dar asta a fost de mult. Acum vă invit 
în sufragerie. Vă rog să luaţi o mică gustare, domnule... 

— De Florestan. René Louis de Florestan. Soţia mea, 
doamna Camille de Florestan. Am auzit despre dumnea- 
voastră de la Lavoisier. Da, chiar la curtea regală. Se 
pare că sînteţi un mare savant. În ceea ce mă privește 
nu prea mă pricep la fizică, deși este, fără îndoială, o 
știință interesantă. 

— Mă bucur foarte mult să vă cunosc, interveni și 
doamna în discuţie. Era tînără, frumoasă, plină de recu- 
noștință, dar foarte înspăimiîntată. La fiecare zgomot 
privea nervoasă în jur. 

Coulomb se înclină ușor şi cu un gest de gazdă pri- 
mitoare îi oferi braţul. Trecură în încăperea alăturată, 
unde îi aştepta masa întinsă. 

Călătorii mîncară un timp în tăcere. După ce își 
potoliră puțin foamea, de Florestan se adresă gazdei: 

— Nici nu vă puteţi imagina prin ce calvar am 
trecut! 

— O, e cumplit! șopti şi doamna. 

— Gloata pariziană păzeşte toate porțile, numai 
printr-o minune ne-am putut strecura afară. 

— Mergeţi la moșia dumneavoastră ? 

— E prea tîrziu să mai căutăm scăpare la ţară. Re- 
zoluția s-a întins ca o molimă din Paris şi printre ţărani. 

Peste tot se omoară, se răzbună pentru fel de fel de 
nedreptăţi închipuite... 

— Îmchipuite ? ! Aveţi măcar idee de soarta cumplită 
a poporului în Franţa noastră cea însorită? Nobilimea, 
aristocrația, clerul se scaldă în belșug, în timp ce po- 
porul rabdă de foame. Știţi, de exemplu, ce nenorocire 
înseamnă pentru ţărani legea protecţiei vînatului ? 

— Poate aţi vrea să dați voie țăranilor să omoare 
iepurii, căprioarele și... 

— Turmele de cerbi i-au distrus ţăranului recoltele, 
iepurii i-au mîncat varza, după ce a plătit dările nu i-a 
mai rămas nici cît să-și hrănească familia. Dar țăranul 
nu are voie să omoare vînatul, nici măcar să-l sperie, 
pentru că asta înseamnă ocnă. Oare, după părerea dum- 
neavoastră, asta nu e nedreptate ? ! 

— Păi, vînatul... 

— Vinatul e proprietatea nobilului. Pentru plăcerea 
lui de a vâna, familii întregi de țărani ajung la sapă de 
lemn. Dar asta e un fleac în comparaţie cu alte strim- 
bătăți. Ce e de mirare că, în cele din urmă, s-au răsculat 
împotriva unor privilegii nedrepte ? 

— Așadar, după părerea dvs., trebuie să lăsăm pu- 
terea în mîna samavolniciei ! Nemernicii ăștia trebuie 
spînzurați | Aici e nevoie de o mînă forte! 

— În această privinţă sînt de acord cu dvs. Ca fost 
militar recunosc necesitatea unui guvern energic și a 
disciplinei. Dar cine ar trebui să conducă acest „guvern 
puternic“ ? 

— Franţa se supune regelui, și asta nu de ieri sau 
azi. Revolta împotriva puterii înseamnă revolta împo- 
triva regelui ! 

— Vă înșelați, Monsieur de Florestan. Ceea ce se: 
întîmplă în momentul de față în țara noastră nu este o 
revoltă împotriva regelui sau a guvernului. 

— Atunci, împotriva cui ? 

— De vină este şovăiala regelui. Chiar dacă Ludovic 
al XVI-lea era un tiran, dar tot nu trebuie să ne con- 
ducem mereu după capul altcuiva. Cine poate să asculte 
ordinele care se schimbă într-una în funcţie de favoriţii 
regelui? Regina, contele d'Artois, prinții, nobilii, toți îl 
sfătuiau în fel și chip și împotriva lor s-a răsculat poporut. 

— ÎL criticaţi pe rege! li reproșaţi slăbiciunea, dar 
dvs. și cei asemenea cu dus. nu sînteţi acum alături de 
rege. Sinteţi nobil, soldat. Oare datoria dus. nu este să 
fiti în serviciul regelui ? Și apoi, cum puteţi judeca eve- 
nimentele de aici, departe de tot ceea ce se întîmplă? 

— N-am să încerc să-mi impun părerea. Domnul de 
Castillon, care, după cum se știe, este un adevărat nobil, 
susține că „plebeii sînt copiii naturii“, iar „nobilii copiii 
trufiei“. Poate că aţi auzit și afirmaţia unuia dintre cei 
mai mari aristocrați, maresalul Bouillé : „Burghezia, prin 
bogăția ei, prin talentul și meritele personale depășește 
nobilimea“. Nu îndrăznesc să contrazic aceste opinii. 

— Dumnezeule, ce vremuri ne e dat să trăim, oftă 
doamna de Florestan. 

— Dacă doamna îmi permite, am să mai amintesc 
încă un citat. Vă rog să așteptați un moment, mi l-am 
notat. 

Coulomb se duse în camera alăturată şi aduse o căr- 
ticică. Dădu citeva pagini și citi : ` 

— „Din momentul cînd a apărut producția industrială 
și pentru masele de muncitori s-a creat o nouă sursă de 
îmbogățire, se pregăteşte o răsturnare a legilor politice. 
Noua împărțire a bogățiilor impune o nouă împărțire a 
puterii. Aşa după cum din proprietatea asupra pămîn- 
tului ia naștere aristocrația, din proprietatea asupra în- 
dustriei ia naștere puterea poporului. El își dobîndește 
independența și începe să influențeze mersul evenimen- 
telor.“ 

Puse cartea deoparte și repetă: ..începe să influen- 
teze mersul evenimentelor. 

— Așadar, după părerea dvs., dezvoltarea științei a 
dus la izbucnirea revoluției? ! — exclamă de Florestan. 
Nemaipomenit ! Și asta o spuneţi dumneavoastră, toc- 
mai dumneavoastră ! 

— Eu nu identific știința cu industria, răspunse 
Coulomb calm. Nu v-a trecut niciodată prin minte că 
știința are o influenţă cu mult mai mare asupra vieţii 
noastre decît ne-am obisnuit să considerăm pină acum ? 
Cînd rezultatele cercetărilor învățaţilor ajung din liniștea 
laboratoarelor la lumina zilei, își găsesc o utilizare prac- 
tică, la care înainte pici nu ne puteam gîndi. Dezvoltarea 
Stiintei influențează dezvoltarea tehnicii și industriei si 

acestea, la rîndul lor, influențează modul de viaţă al in- 
dividului, al societății, ba chiar, în cele din urmă, și 
viața politică. 

— Dar dumneavoastră vreţi să influenţaţi politica 
stînd în laborator ? Vă rog să mă iertaţi, dar nu prea în- 
teleg cum vine asta. 

De Florestan tăcu pentru o clipă. Soţia sa se retrase, 
urmând-o pe servitoarea care o conducea spre camera de 
oaspeți. 

— Acum îmi aduc aminte — continuă de Florestan — 
că cineva mi-a arătat o dată lucrarea dvs. Despre statica 
bolților. Trebuie să recunosc că știința construirii caselor, 
podurilor... A, știu de unde mai cunosc numele dvs. Aţi 
fost administratorul principal al apelor şi izvoarelor din 
Franța, nu-i așa? Vi s-a încredințat misiunea de a vă 
expune părerea în legătură cu niște canale... 

Coulomb tresări abia perceptibil. 

— N-a fost o situație prea plăcută pentru mine, spuse 
el încet și pe frunte i se săpă o cută. 

— lertaţi-mă, dacă v-am amintit de lucruri neplă- 
cute, spuse de Florestan. 

În acea clipă își reaminti toată afacerea. Coulomb 
fusese rugat să-și spună părerea, ca specialist, în legă- 
tură cu posibilitatea efectuării unor anumite construcții 
care interesau foarte mult niște persoane sus-puse. Pre- 
supuneau că măruntul inginer va profita de această oca- 
zie pentru a cîștiga bunăvoința curţii regale. Dar n-a 
fost așa. Coulomb a elaborat o opinie negativă şi, în 
ciuda unor avertismente repetate, nu și-a schimbat pă- 
rerea. Asta l-a înfuriat atît de tare pe ministru, încît a 
trebuit să-și ispășească îndrăzneala cu cîteva luni de în- 
Chisoare. Dar nici această „lecție“ n-a fost de nici un 
folos. După ieșirea din închisoare, Coulomb și-a susţinut 
părerea cu atita dîrzenie, încât a reușit să determine gu- 
vernul să renunţe la planurile care ar fi adus foloase 
numai cîtorva persoane. : 

Gîndul acesta i-a revenit în minte şi mai târziu, cînd 
îi ură gazdei „noapte bună“, și de Florestan se duse 
apoi să se culce. 

— Dirz bărbat, se gîndi el cu admiraţie înainte ca 
pleoapele obosite să-i acopere ochii. ă 


Ci 


PIERRE CURIE — 
MARIE SKŁODOWSKA- CURIE: 


CURIE (Ci) unitate de măsură a activității unei substanțe 
radioactive. A fost denumită astfel în cinstea fizicienei polo- 
neze şi a fizicianului francez — soții Marie Sklodowska-Curie 
și Pierre Curie. 

DEFINIȚIE: 1 curie este activitatea unei substanțe radio- 
active egală cu activitatea unui preparat radioactiv în care se 
dezintegrează 3,7 - 1010 nuclee pe secundă. 

NOTĂ : Curie-ul este o unitate tolerată. În locul ei se fo- 
loseşte unitatea numită becquerel (Bq). 

RAPORTUL DE CONVERSIUNE : 

1 Ci = 3,7+1010Ba. 


VIAȚA ȘI OPERA 


Pierre Curie s-a născut la 15 mai 1859 la Paris, într-o 
familie de medici. Împreună cu fratele său, Jacques, s-a 
interesat încă din copilărie de ştiinţele naturii. Pierre, 
la vîrsta de 16 ani, a dobîndit titlul de bacalaureat și 
doi ani mai tîrziu pe acela de licenţiat, prima treaptă 
ştiinţifică. 

La virsta de 19 ani, Pierre a ocupat locul de laborant 
pe lingă profesorul Desains la Facultatea de ştiinţe na- 
turale din cadrul Universităţii din Paris. Împreună cu 
acesta a publicat, în anul 1880, prima sa lucrare ştiin- 
țifică. Împreună cu fratele său mai mare, Jacques, a 
studiat proprietăţile cristalelor şi au descoperit, cu această 
ocazie, fenomenul piezoelectric. Această colaborare a 
durat pînă în 1883, cînd Jacques Curie a plecat la Mont- 
pellier, ca profesor la Universitatea din acest oraş. 

În această perioadă, Pierre Curie a fost invitat la 
Școala de fizică şi chimie din Paris, care pregătea in- 
gineri. Iniţial şef de lucrări practice, apoi profesor, Curie 
a activat în cadrui acestei instituţii timp de douăzeci şi 
doi de ani. 

În activitatea ştiinţifică a continuat să studieze si- 
metria în raport cu magnetismul, cu cîmpul electric şi 
“magnetic. În continuare, s-a ocupat de studiul creşterii 
cristalelor și de cercetarea proprietăților magnetice ale 
elementelor la diferite temperaturi. În anul 1895 a sus- 
ținut lucrarea „Proprietățile magnetice ale substanțelor 
la diferite temperaturi“ şi a obținut astfel titlul de 
profesor. 

Profesorul polonez Kowalski i-a făcut cunoştinţă cu 
poloneza Maria Sklodowska, care pe atunci studia chimia 
la Universitatea din Sorbonna. ` 

Marie Curie s-a născut la 7 noiembrie 1867, la Var- 
șovia, în familia unui profesor de fizică şi matematică. 
După terminarea gimnaziului a dat meditații particulare 
un timp, după care a plecat la studii la Paris, în anul 1891. 
După terminarea studiilor a vrut să se întoarcă în patrie, 
pentru a-şi ajuta poporul oprimat. Întîlnirea cu Pierre 
Curie a făcut-o să-şi schimbe planurile. În anul 1895 
s-au căsătorit, realizind o căsătorie fericită. 

Cînd, în anul 1896, Becquerel a descoperit radiaţiile 
invizibile, care proveneau de la sărurile de uraniu, Marie 
“Curie obținuse deja două licenţe, în matematică şi fi- 
zică, trecuse cu bine examenul pentru a deveni profe- 
soară de liceu și publicase o lucrare despre magnetizarea 
oţelului. Se căsătorise cu un an în urmă şi lucra, sub 
îndrumarea soţului ei, în laboratorul Şcolii de fizică şi 
chimie. 

Descoperirea lui Becquerel a interesat-o atît de mult, 
încît s-a hotărît să studieze esenţa acestui fenomen ne- 
obişnuit şi să folosească rezultatele cercetării în viitoarea 
sa teză de doctorat. Pentru a-și efectua experienţele i 
s-a repartizat o veche magazie, o încăpere umedă fără 
nici un fel de dotări tehnice. Cîteva luni mai tîrziu, 
Marie Curie a publicat în revista «Comptes rendus» o 
lucrare în care susținea că pehblenda conținea, pe lîngă 
uraniu, un alt element, cu mult mai radioactiv decît 
uraniul. 

Ca fizician cu experiență, Pierre Curie a înțeles im- 
portanța deosebită a acestei descoperiri. De aceea, a re- 
nunţat la studiul cristalelor şi şi-a unit eforturile cu 
cele ale soției. În curînd şi-au dat seama că în pehblendă 
nu este numai un element, ci două elemente necunoscute. 
În numărul pe luna iulie 1898 din revista «Comptes 
rendus» se poate citi următoarea afirmaţie : „Conside- 
rèm că substanța pe care am obținut-o din pehblendă 
conține un metal necunoscut pînă în momentul de faţă... 
Dacă existența acestui nou element se va confirma, pro- 
punem ca acesta să se numească poloniu, după numele 
ţării din care provine unul dintre noi.“ La puţin timp 
după aceasta, în aceeaşi revistă, în numărul din de- 
cembrie 1898, apărea următoarea afirmaţie : „Diferitele: 
experiențe efectuate ne conduc la concluzia că noua 
substanţă radioactivă conţine un nou element, pentru 
care propunem denumirea de radiu“. 

Dar munca adevărată de abia începea. Trebuia obţinut 
poloniul şi radiul în stare pură, pentru ca existența lor 
să fie dovedită cu adevărat. A fost nevoie de patru ani 


de muncă asiduă în condiţii primitive pentru ca din peh-. 


blenda de la Jachymov să se obţină 1/10 g de sare pură. 
de radiu. 

În timp ce Marie se ocupa de obținerea radiului, 
Pierre studia radiaţia radioactivă, efectele ei, radioacti- 
vitatea indusă, emanaţia de radiu. Şi-a publicat lucră- 
rile şi, astfel, lumea a început să se intereseze de radiu. 
În anul 1903, Marie Curie-Sklodowska şi-a susținut lu- 
crarea de dizertație într-o ședință publică şi Universitatea 
din Paris i-a acordat titlul de doctor în științele naturii. 
specialitatea fizică, „cu menţiune“. 

Efectele fiziologice ale radiului, pe care soţii Curie 
nu o dată le-au simţit pe propria lor piele sub formă de 
arsuri, au deschis perspective nebănuite în tratamentul 
cancerului. Oricine altcineva ar fi devenit milionar peste 
noapte în aceste condiţii. 

Marie Skłodowska-Curie scria în legătură cu aceasta : 
„De comun acord cu soţul meu, am renunţat la orice 
fel de avantaje materiale de pe urma descoperirii noas- 
tre: nu am cerut brevet şi am comunicat rezultatele 
experiențelor noastre precum şi procedeul de obţinere 
a radiului cît se poate de exact, fără nici un fel de 
rezerve...“ 

Cînd lumea științifică mondială a luat cunoştinţă de 
activitatea soților Curie şi din străinătate au început să 
sosească nenumărate scrisori de felicitare, au fost re- 
marcați şi în Franța. După multe tergiversări, Pierre 
Curie a devenit membru al Academiei şi a obținut un 
post de profesor la Universitate. Dar soarta nemiloasă 
nu l-a lăsat să se bucure de aceste împliniri : la 19 apri- 
le 1906 a fost victima unui tragic accident de circulație. 

După moartea lui, Marie Skłodowska-Curie a fost 
numită profesor şi i s-a încredințat catedra soțului ei. 
Era pentru prima oară cînd la Sorbonna devenea profesor 
o femeie... 

Marie Skłodowska-Curie şi-a continuat activitatea. 
Se ocupa mai departe de studierea radioactivităţii şi 
continua să scrie lucrări ştiinţifice. În anul 1914, la Paris 
a fost înfiinţat Institutul Radiului. Imediat după aceasta 
a izbucnit primul război mondial, iar Marie Curie a fost 
absorbită de grija pe care o acorda răniților şi de ame- 
najarea centrelor de radiografie. 

După război şi-a reluat activitatea ştiinţifică. În anul 
1925 a pus piatra de temelie a Institutului Radiului în 
Varsovia sa natală. 

Marie Skłodowska-Curie a fost una din puţinele ex- 
cepții din lumea ştiinţei căreia i-a fost dat să trăiască 
deplina recunoaștere a meritelor sale. A primit de două 
ori Premiul Nobel: în anul 1903, împreună cu Pierre 
Curie și Henri Becquerel, pentru fizică, iar în 1911 pen- 
tru chimie. În afară de aceasta, i-au mai fost conferite 
alte 8 premii, 16 medalii și alte distincţii. Ca semn al 
celei mai înalte aprecieri, i s-au conferit 19 titluri de 

Doctor Honoris Causa, şi a devenit membră a 83 
de instituţii științifice din 23 de țări. De exemplu, era 
membră a Societăţii americane de chimie din 1919, mem- 
bră a Uniunii cehoslovace pentru matematică și fizică, 
din anul 1923, a Academiei de științe a U.R.S.S., din 
1927, şi a Societăţii cehoslovace de chimie, din 1932. 

Cei treizeci şi cinci de ani de muncă asupra radiului, 
fără nici un fel de mijloace de protecţie, şi cei patru ani 
de lucru cu razele Röntgen nu au rămas însă fără urmări 
asupra sănătății. O boală neidentificată, asemănătoare 
cu gripa, i-a produs o anemie pernicioasă, provocată de 
efectele radiului. Marie Skłodowska-Curie a murit la 
4 iulie 1934. 

Soții Curie au avut două fiice. Nu au mai apucat să 
se bucure de succesul repurtat de fiica lor, Irène, şi 
soțu. acesteia, Frédérique Joliot, care, în anul 1935 au 
primit Premiul Nobel pentru descoperirea radioactivi- 
tăţii provocate pe cale artificială. 


E vremea prinzului. Soții Curie profită de scurta 
pauză de amiază ca să se joace cu micuța Irene. După 
masă, copilul va dormi, iar ei se vor reîntoarce în la- 
borator. 

— Mergem, Pierre ? — îl întreabă Marie pe soțul ei, 
care se uită pe fereastră. 

— Ia te uită, Marie, acesta nu e cumva profesorul 
Becquerel ? 

— Ba este chiar el! Și ce grăbit e! Vîntul îi deschide 
pardesiul... 

— Și pălăria, bineînțeles că și-a pierdut-o pe undeva, 
ride Pierre și se grăbeşte să-i iasă în întîmpinare co- 
legului său. 

Becquerel intră în cameră gesticulînd agitat. 

— Ce însemnează asta? Copilul ăsta al vostru este 
prost crescut | Asemenea glume... 

— Dar, domnule Becquerel, protestează Marie, Irene 
este încă mică... Nu înțeleg... 

— Irène? Nu despre ea este vorba! E vorba de 
băieţelul ăsta al vostru, de radiu, strigă domnul în vârstă, 
agitînd în fața ochilor celor doi soţi Curie o eprubetă 
în care se găsește puţină sare albă. 

— Așa e, şi acesta este tot copilul nostru, izbucnește 
în rîs Pierre. Dar ce v-a făcut acest „fiu încă nenăscut“ 
al nostru ? 

— Ce contează că este încă nenăscut? Ce contează 
că e într-un amestec şi nu în stare pură? Chiar și așa 
ştie să dea semne de viaţă. 

— Aha, probabil că aţi ținut eprubeta cu radiul în 
mână și... îşi dădu seama Marie. 

— În vestă, madame Curie! Am adus-o în buzunarul 
vestei ! 

— Și v-aţi ars, exclamă Pierre. 

— Exact! Profesorul era iritat, mai ales pentru că 
avea impresia că Pierre nu-l compătimește, ba chiar că 
se bucură. 

— Aşadar, sînteţi a treia victimă a acestui „copil in- 
-suportabil“, spuse Marie calmă. 

Becquerel se uită stupefiat la ea. 

— Cum adică, şi voi doi ?... 

— Da. Eu din întîmplare, ca și dvs., dar Pierre a 
încercat-o pe propria piele. 

— Rana s-a şi vindecat, zise Pierre şi îi arătă brațul 
lui Becquerel. Și la dvs. o să se vindece. Așa că nu mai 
fiti supărat pe „copilul nostru“, dragă colega ! 

Becquerel dădu din mână. 

— Eu... eu îl iubesc pe radiul acesta, dar tot sînt 
supărat pe el... 

Soții Curie izbucniră în rîs. Și ei îl adorau pe „co- 
pilul lor insuportabil“. 

Au mai trecut cîteva luni. Acum nimeni nu se mai 
îndoiește de existența radiului. Marie i-a stabilit masa 
atomică aprozimativă. Cristalizarea întreruptă dădea un 
produs din ce în ce mai pur. În sfîrşit, munca se apropia 
de sfîrşit. 

E o seară caldă de vară. Pierre şi Marie sînt obosiţi. 
Foarte obosiţi. Iți vine oare să crezi că au trecut patru 
ani? Patru ani încheiați de cînd au început cercetările 
cu radiul. 

— Este prima noastră seară liberă, spune Marie. Am 
merita puțină odihnă. Nu mergi la culcare, Pierre? 

— Mă tot gindesc mereu la „el“, șoptește încet 
"Pierre, întorcînd spre Marie ochii lui visători, care s-ar 
fi potrivit mai bine unui poet decât unui savant. 

— Si eu, recunoaște Marie. Acolo, în magazia de 
lemne, în farfurioarele de evaporare este clorură pură 
de radiu. Este ultima cristalizare. 

— Îţi mai aduci aminte cum ne chinuiam să ne ima- 
ginăm acum patru ani cum arată? Doream așa de mult 
să aibă o culoare frumoasă. Să fie frumos... 

— E frumos, zise Marie. Este mai frumos decit ne 
inchipuiam noi. Străluceşte și provoacă radiaţia altor 
substanțe. Cit de frumos scînteiază diamantul cind cad 
pe el razele radiului ! 

— L-am obţinut şi totuși cîte taine mai ascunde în 
fața noastră. Oare într-adevăr atomii lui se dezinte- 
grează ? Si ce iese din ei? Cum se poate oare ca un 
clement chimic să se transforme ? 

— Ne întoarcem la alchimie, rise încetișor Marie. 
Numai că alchimia noastră nu urmăreşte obținerea auru- 
lui şi nici nu se străduieşte să transforme niște elemente 
abstracte, inexistente, în altele, ci reprezintă o cerce- 
tare a unor fapte atît de noi, încît rațiunea nu se poate 
împăca decît cu greu cu ele. 

— Miine dimineaţă ne apucăm iar de treabă. De astă 
dată cu clorură de radiu pură. Gindește-te, Marie, e 
acolo, în magazie ! Cristalele acelea micuțe în farfurioare. 
Cît de mult l-am aşteptat ! Miine dimineaţă o să-l vedem 
din nou. 

— Miine, spune Marie. Da, mîine, iar astăzi ne 
odihnim. 

Pierre o cuprinse pe după umeri. 

— Hai să facem o plimbare. E o seară atit de fru- 
moasă. 

— Haide, Marie își puse un pardesiu ușor și îl apucă 
de braţ. Unde mergem, Pierre? întrebă ea şi privirea 
i se opri pe chipul lui. 

Pierre se uită tu atenţie la ea. 

— Poate... începu el timid, dar Marie termină fraza 
bucuroasă : 

— Da, da, pe strada Lhomond ! 

Si se îndreptară cu pași vioi spre magazia lor de 
lemne. i 

— Nu aprinde lumina, Pierre. 

Stau pe scaune şi privesc în întuneric. Toate farfu- 
vioarele, în care s-a produs cristalizarea, radiază o lu- 
mină fosforescentă, strălucesc ca nişte nestemate mi- 
nunate. 

— Ce frumos el — şopteşte Marie. Niciodată n-am 
să uit seara „licuricilor“ acestora ! 

Pierre îşi strînse mai aproape soția și cea mai cre- 
dincioasă colaboratoare şi amindoi priviră vrăjiţi lumi- 
niţele mici, strălucitoare. Iată, acesta este rezultatul 
muncii lor asidue. Se uită la el cu mândrie! Oare, în- 
tr-adevăr, cu mîndrie ? Nu, cu dragoste. Radiul este co- 
pilul lor, la fel ca şi micuța Irene... 


Cl 


RUDOLF JULIUS EMANUEL CLAUSIUS 


CLAUSIUS (Cl) este unitate de măsură a entropiei. A fost 
denumită astfel în cinstea fizicianului german Rudolt Julius 
Emanuel Clausius. 

DEFINIȚIE : Entropia unui corp crește cu 1 clausius dacă 
la temperatura absolută T în circuitul de întoarcere al tuturor 
acțiunilor i se adaugă o cantitate de căldură de T.K-—l calorii. 

NOTĂ : Clausius este o unitate tolerată. În locul ei se 
folosește unitatea de entropie (capacitate calorică) joule/kelvin 
(J. K-)). 

RAPORTUL DE CONVERSIUNE: 

1 Cl = 1 cal : K-l = 4,1868 3. K—! 


VIAŢA ȘI OPERA 


Rudolf Julius Emanuel Clausius s-a născut la 2 ia- 
nuarie 1822, la Koslin, în familia unui învăţător cu mulți 
copii. A studiat la Universitatea din Berlin şi şi-a ter- 
minat studiile în 1848 la Halle. Făcea parte dintre stu- 
denţii care trebuiau să-și întrețină şi frații mai mici și, 
în acest scop, dădea meditații elevilor mai tineri. 

La vîrsta de douăzeci și opt de ani a obţinut titlu? 
de docent parţicular şi în același an a început să predea 
fizica la Școala tehnică superioară de artilerie ingine- 
rească de la Berlin. Din anul 1855 a început să predea 
fizica la Şcoala tehnică superioară din Ziirich, unde a 
rămas timp de 12 ani. Aici şi-a întemeiat și familia. 
Apoi a devenit profesor de fizică la Universitatea din 
Würzburg, unde a rămas numai doi ani şi, în cele din 
urmă, la Bonn, unde a rămas pînă la sfîrsitul vieții sale. 

Clausius era un om care își îndeplinea cu strictețe: 
toate îndatoririle. În timpul războiului din anii 1870— 
1871 a fost rănit grav la un genunchi, motiv pentru care 
a fost nevoit să predea lui Clemens Ketteler orele de 
studii experimentale cu studenţii. Însă, întrucît profe- 
sorul „din generația mai veche“ nu i-a pus la dispoziție 
instalaţiile și aparatele, la Universitatea din Bonn nu 
s-a dezvoltat fizica experimentală şi nici nu a apărut o 
şcoală ştiinţifică, deşi Clausius era unul dintre cei mai 
remarcabili fizicieni ai vremii sale. 

În primele sale lucrări s-a dedicat în special teoriei 
matematice a elasticităţii. Cea mai rodnică perioadă de 
activitate este marcată însă de anul 1850, cînd în lu- 
crarea sa ințitulată Despre forța motrică a căldurii... a 
fost primul care a enunțat cea de-a doua lege a termo- 
dinamicii : „Căldura nu poate trece singură dintr-o sub- 
stanță mai rece într-una mai caldă“. Clausius pornea 
aici de la teoria aparatelor generatoare de căldură ale 
lui Sadi Carnot], pe care a studiat-o pe baza teoriei 
mecanice a căldurii şi, treptat, a ajuns la descoperiri 
fundamentale în termodinamică. 

Clausius a contribuit și la elaborarea teoriei cinetice 
a gazelor. În anul 1857 a publicat lucrarea Despre felul 
mişcării pe care o numim căldură în care încadrează în 
energia cinetică a moleculelor nu numai mişcarea lor 
lineară, ci şi mişcarea de rotație şi mișcarea vibratorie 
internă a atomilor în molecule. În felul acesta a expli- 


1 Carnot, Nicolas Leonard Sadi (1796—1832), fizician francez, 
fondator al termodinamicii moderne. A studiat funcţionarea 
mașinilor termice. A pus în evidenţă relaţia dintre căldură și 
lucru mecanic (ciclul C.). 

cat corect (deși nu complet, explicația completă fiind 
dată abia de teoria cuantică) diferenţa dintre gazele 
reale și gazele ideale. 

În anul 1860 a calculat viteza moleculelor din gaze 
şi, ulterior, presiunea gazului asupra pereţilor vasului, 
ca fiind rezultatul lovirii repetate a pereților vasului de 
către molecule. „Metoda mărimilor mijlocii“ pe care a 
folosit-o el, combinată cu teoria probabilității a dus la 
crearea unui domeniu deosebit de important al fizicii, 
și anume fizica statistică. 

În lucrările următoare a stabilit o ecuaţie care ex- 
primă dependența punctului de topire (solidificare) a 
unei substanțe de presiune și care a fost apoi denumită- 
ecuația Clausius-Clapeyron. 

În cercetările sale ulterioare, dezvoltind teoria me- : 
<anică a căldurii, Clausius a descoperit că într-un sistem 
închis, raportul dintre cantitatea de căldură și căldura 
absolută a sistemului creşte cu fiecare proces. Prin si- 
stem închis el înțelegea un sistem care nici nu primeşte 
nici nu cedează căldură mediului înconjurător. În cazul 
unei funcționări perfecte a sistemului, care însă în lumea 
reală nu există, acest raport rămîne constant, adică nu 


scade niciodată. În anul 1865 el a denumit acest raport 
entropie. 


Entropia ne arată în ce măsură în cadrul unui sistem 
diversele forme de energie se transformă în căldură, 
care nu se mai poate transforma de la sine în alte forme 
de energie. Așadar, entropia reprezintă măsura transfor- 
mării energiei în lucru mecanic; cu cît entropia este 
mai mate, cu atit cantitatea de energie care se poate 
transforma este mai mică. 


Clausius a generalizat proprietăţile unui sistem ca- 
loric izolat la întregul univers. În felul acesta s-a născut 
ideea că prin creșterea constantă a entropiei scade can- 
titatea de energie, care se poate transforma în lucru 
mecanic. Atunci cînd întreaga energie va fi consumată, 
entropia va atinge nivelul maxim şi universul se va 
găsi într-un echilibru caloric perfect. Atunci vor înceta 
toate procesele, cu exceptia mișcării haotice a molecu- 
lelor. Această imagine dramatică a „sfîrșitului lumii“ a 
primit denumirea de „moartea termică a universului“. 

Inconsistența acestei teorii a fost demonstrată pentru 
prima oară de renumitul fizician Ludwig Boltzmann 1. 

Clausius s-a ocupat şi cu studierea electrolizei, im- 
pulsionînd formarea teoriei disocierii electrolitice. L-au 
preocupat problemele electrodinamicii şi teoria polari- 
zării corpurilor dielectrice, pe baza căreia a stabilit ra- 
portul dintre constanta dielectrică şi densitatea corpului 
dielectric. 


A murit la 24 august 1888, la Bonn. 


— Domnul consilier e acasă ? 

— Care domn consilier? — se auzi un glăscior de 
copil bosumflat. 

— Domnul consilier, domnul profesor Clausius. 

— Nu e nici un fel de domn profesor, e tăticul meu! 
E acasă, dar nu are timp, zise băieţelul îndărătnic și 
se opri vajnic în ușă. 

— Bine... atunci am să aștept. Dacă vrei să-i spui 
lăticului tău că a venit un student să dea examen... 

— Nu-i spun nimic ! Acuma tăticul trebuie să se joace 
cu noi, şi dacă îl chem o să înceapă să stea de vorbă 
cu tine, iar pe noi ne alungă. Mai bine pleacă! — mi- 
nuţele curajoase şi hotirite se străduiau să-l împingă pe 
intrus pe coridor. - 

Studentul era descumpănit. Ce să facă cu prichin- 
delul acesta atit de neîndurător ? Profesorul îi spusese 
să vină să dea examen, nu se cuvenea să nu se prezinte. 
Se gîndea cum să-l împace pe băieţel. 

— Ascultă, începu el blind, dar în aceeași clipă în 
ușă apăru profesorul Clausius cu alt copil de mînă. 

— Ce se petrece aici? A, domnul a venit la mine. 
Poftiţi, vă rog, intrați ! 

Studentul intră, iar Clausius se adresă copiilor : 

1 Boltzmann, Ludwig Eduard (1844—1906), fizician şi mate- 
matician austriac. A generalizat mecanica statistică la sistemul 
de microparticule (statistica B.), punînd bazele teoriei cinetice 
a gazelor şi principiul al doilea al termodinamicii. A introdus 
în fizică constanta care îi poartă numele etc. 

— Gata, plecaţi la joacă copii! A, nu, să nu vă văd 
că plingeţi, zise el cînd văzu mutriţele gata să izbuc- 
nească în plins. Și îi mîngiie drăgăstos pe cap. 

— Stau puţin de vorbă cu domnul acesta și imediat 
mă intorc la voi. 

— Pe cuvînt de onoare, tati ? 

— Pe cuvint de onoare. 

Copiii se liniştiră, iar profesorul împreună cu stu- 
dentul se îndreptară spre birou. 

— Vă rog, luaţi loc. Profesorul arătă spre un scaun 
și apoi se așeză în fotoliul din spatele biroului. Numele 
dvs. ? 

— Von Diinewald, răspunse tinărul. 

— Vreţi: să dați examen la fizică. Ce domeniu vă 
interesează cel mai mult ? 

Studentul era măgulit de această întrebare. Miîinile 
începură să-i tremure de emoție în timp ce desfăcea încet 
un pachet nu prea mare, pe care îl adusese cu sine. 

— De fapt eu... Dacă permiteţi, domnule profesor... 
Am adus o invenţie... 

— O, asta este cit se poate de lăudabil, răspunse Cla- 
usius, vădit interesat. 

— E, așa, un fel de mașinărie, de fapt, o pompă. 
Scoate apă dintr-un rezervor, o toarnă pe o roată care, 
la rîndul ei, pune din nou în mișcare pompa... 

Studentul scoase din buzunar o sticlă cu apă, o turnă 
în rezervor şi învirti ușor roata. Pompa începu să func- 
ționeze. 

— Această pompă ar putea să lucreze la infinit. Mă 
gindesc s-o mai perfecționez. Dacă i-aş pune aici o tijă... 

— Hm, așadar, susțineţi că ar putea să funcţioneze 
la infinit. Ei, o să vedem. 

Amîndoi se uitau la jucăria atît de ingenios constru- 
ită. Studentul radia de mulțumire, iar profesorul îl pri- 
vea cu bunăvoință pe sub ochelari. 

Peste câtva timp, pompa îşi încetini ritmul, apoi se 
opri de tot. 

— Ei, ce părere aveţi ? întrebă Clausius. 

Tînărul roşi. 

— Se vede că s-a stricat ceva... îngină el jenat. 

Profesorul zîmbi. 


© colecţia cristal $ 61 


— Da, este o jucărioară foarte ingenioasă. Dar să nu 
vă faceţi iluzii! Pompa nu va funcţiona la infinit. Nici 
aceasta și nici alta. 

— De ce? — întrebă studentul, încă şi mai derutat. 

— Pentru că este împotriva principiului conservării 
energiei. 

— A energiei ? Cum așa, a energiei ? 

— Noţiunea de energie nu vă este suficient de clară ? 

— Eu am auzit numai de principiul conservării for- 
telor. 

— Exact despre aceasta este vorba. Folosirea terme- 
nului de fortă este astăzi atît de răspîndită, încît ar fi 
momentui să reevaluăm terminologia fizicii. 

— După Newton, îşi reveni studentul, forța repre-: 
zintă o acţiune care intenționează să modifice starea cor- 
pului. Orice corp își păstrează starea de repaus sau de 
mișcare atîta timp cît asupra lui nu acționează o forţă 
care îl obligă să-și modifice această stare. Schimbarea 
mișcării este direct proporțională cu forța care acţio- 
nează și se desfăşoară în linie dreaptă, pe direcția pe: 
care acționează respectiva forţă, recită el ca din manual. 

Clausius zîmbi în semn de încuviinţare. 

— Da, aţi răspuns foarte frumos. Dar vă rog să nu. 
uitaţi că, astăzi, la două sute de ani după Newton, cu- 
vântul „forță“ se folosește pentru definirea altor noțiuni. 
De aceea este mai bine să vorbim despre principiul con- 
servării energiei, decit de principiul conservării forței. 

Tăcu o clipă și privi ginditor la pompă. Indiferent 
cum î-am spune, dus. aţi încălcat însă acest principiu. 

— Cum așa, domnule profesor, exclamă studentul, la 
pompa mea nu se conservă forța? Presiunea pompei ri- 
dică o anumită cantitate de apă pînă la o anumită înăl- 
time. Apoi apa cade peste roată care este legată de un 
piston şi atunci pompa ridică aceeași cantitate de apă la 
aceeaşi înălțime. Este un echilibru perfect şi forţele sînt 
păstrate. 

— Dar frecarea ? obiectă Clausius. 

— Frecarea ? Nu înțeleg. 


— Știţi ce este aceea termodinamică ? întrebă Clau- 
sius. 

— Sigur că da, este știința despre transformarea căl- 
durii în lucru mecanic și invers. Dar nu înțeleg, ce legă- 
tură... , 

— Sper că dvs., în calitate de viitor inventator, vă 
dați seama că nici o mașină nu funcționează fără frecare. 

— Evident! 

— Și ce fenomen însoţeşte întotdeauna frecarea ? 

Studentul tăcea, astfel încît Clausius continuă.. 

— Nu mă îndoiesc că ați auzit de experiențele lui 
Davy, care, prin frecare, a topit două bucăţi de gheaţă. 

— A, da, îl întrerupse studentul, și începu să recite 
repede. Pe baza acestor experimente a fost explicată 
esența căldurii, care rezultă din mișcarea particulelor de 
substanță în același timp cu vibrația particulelor eterului 
universal. Așa cum au arătat Carnot, Joule, Mayer, Helm- 
holtz şi dumneavoastră, domnule profesor, studentul se 
înclină politicos spre profesor, orice mișcare se poate 
transforma în căldură şi invers. Există o proporție între 
mărimea lucrului mecanic și cantitatea de căldură din 
care rezultă acesta. 

Studentul recita ca din carte şi cuvintele se rostogo- 
leau unele după altele. Clausius încuviinţă din cap. 

— Aţi enunțat prima lege a termodinamicii. Încer- 
cuți acum, pe baza acestor cunoștințe, să analizaţi func- 
ționarea pompei dvs. 

— Dar pompa mea nu este o maşină generatoare de 
căldură! 

Profesorul oftă. Recunoștea în Diinewald tipul de 
student care recită la perfectie teoremele și principiile, 
dar nu ştie să le folosească. 

— Dar chiar dvs. ați afirmat că nici o mașină nu 
poate funcționa fără frecare, așadar, nici aceasta. În con- 
secință, o parte din lucrul ei mecanic se transformă în 
căldură și se împrăștie. 

Studentul se lovi cu mîna în frunte. 

— Așa este! Nu m-am gindit la asta. Vă mulțumesc 
că mi-ați atras atenția. Într-adevăr, şi căldura ar trebui 
folosită si transformată. 

— Din păcate, cred că nu veți reuși. Pentru ca să ia 
nastere un curent din căldură, trebuie să existe o dife- 

rență de căldură, explică Clausius cu o răbdare inepui- 
zabilă. 

— Da, așa este. Căldura trece întotdeauna dintr-un 
corp mai cald în unul mai rece. 

— Corect. În acest caz căldura poate fi transformată 
în lucru mecanic. Pentru ca transferul de căldură să se 
Jacă în sens invers este nevoie să se efectueze un lucru 
mecanic. Si acesta este fenomenul care se petrece cu 
pompa dvs. ! 

— Dar căldura se produce oricum și anumite părți 
ale pompei se încălzesc. În felul acesta se obţine și o 
diferență de căldură și atunci transferul va fi posibil. 
Trebuie neapărat folosit ! 

— Cantitatea de căldură care se poate transforma 
depinde de diferența de temperatură. Cu cît este dife- 
rența mai mică, cu atit este şi eficiența mai mică. Inte- 
legeţi odată! Atunci cînd căldura trece dintr-un corp 
mai cald în unul mai rece, adică într-un răcitor, numai 
o parte a căldurii se transformă în lucru mecanic util, 
vestul se transmite corpului mai rece şi această parte 
este pentru noi iremediabil pierdută. 

Clausius se uită încă o dată cu atenție la pompă și 
continuă : 

— Ín cazul pompei dvs., fiecare mișcare a roții cre- 
ează energie nu numai pentru mișcarea pistonului, ci și 
pentru încălzirea tuturor porţiunilor unde se produce 
frecare. Așadar, la fiecare mișcare, lucrul mecanic util 
este mai mic. În schimb, ia naştere o cantitate de căl- 
dură care nu poate fi valorificată, întrucît trece în pis- 
tonul aflat în stare de mișcare şi, în felul acesta, tempe- 
raturile se egalizează. 

— Totuşi pe timpul funcţionării pompei se produce 
o nouă cantitate de căldură, insistă încăpăţinat studentul. 

— Da, însă aceasta este în detrimentul lucrului me- 
canic pe care vreţi să-l utilizaţi pentru punerea în miş- 
care a pompei. 

— Da, sînt anumite dificultăți. Dar trebuie să le în- 
vingem, trebuie să folosim cumva această căldură. 

— Cantitatea de energie dintr-un sistem este con- 
stantă. Atunci cînd se pierde căldura, temperatura are 
tendința să se uniformizeze. Iar acolo unde nu există 
diferenţă de temperatură, nu poate să se producă un 

transfer de căldură, nu se poate transforma căldura în 
lucru mecanic, repetă Clausius. 

Studentul reflectă o clipă. 

— Trebuie să mă mai gîndesc la toate acestea. Acum 
aș vrea să renunţ să mai dau examen. Am să vin cînd 
am să-mi perfecţionez pompa. 

Clausius dădu din cap în tăcere. Privi după studentul 
care se îndepărta și murmură gînditor : 

— Adică niciodată. 

Apoi deschise ușa de la-camera copiilor. 


ANDERS CELSIUS 


GRADUL CELSIUS (°C) este unitatea de măsură pentru di- 
ferența de temperatură. A fost denumită astfel în cinstea as- 
tronomului suedez Anders Celsius, 

DEFINIȚIE: 1 grad Celsius reprezintă a 180-a parte din 
intervalul cuprins între punctul triplu al apei (0°C) și punctul 
de fierbere al apei (100°C), la presiune normală. 

NOTĂ : Gradul Celsius face parte dintre unităţile care se 
pot folosi în afara sistemului de unităţi SI. Unitatea funda- 
mentală a diferenţei de temperatură este kelvinul (K)." 

RAPORTUL DE CONVERSIUNE : 


tag = Ta + 273,15 


VIAȚA ȘI OPERA 


Anders Celsius s-a născut la 27 noiembrie 1701 la 
Uppsala. Din anul 1730 pînă la sfîrsitul vieţii sale a fost 
profesor de astronomie în orașul său natal. În anul 1732 
a fost trimis într-o călătorie în Germania, Franţa și Ita- 
lia, pentru a vizita observatoarele astronomice din aceste 
ţări. 

În 1736 a participat la expediţia în Laponia, care avea 
drept scop măsurarea arcului meridianului, pentru a se 
pune astfel capăt disputei cu privire la forma Pămintu- 
lui. Pentru a-şi putea efectua observaţiile astronomice 
și-a construit din propriile mijloace un observator astro- 
nomic, însă în anul 1740 a fost construit pentru el la 
Uppsala un observator de stat, în care a lucrat numai pa- 
tru ani. 

Bogata activitate ştiinţifică a lui Celsius a cuprins 
lucrări de astronomie, geodezie şi fizică. A observat în 
mod sistematic aurora boreală și şi-a dobîndit renumele 
științific prin măsurarea strălucirii relative a stelelor. 
A studiat sateliții lui Saturn, a cercetat schimbarea ni- 
velului Mării Baltice, a stabilit orele maximei şi mini- 
mei declinațţiei şi înclinaţiei magnetice ; concomitent cu 
Hjort a descoperit raportul dintre mișcarea acului mag- 
netic și aurora boreală. Şi-a publicat multe din studiile 
sale în Memoriile Academiei de științe suedeze, fiind 
membru al acestei instituţii. 

Cel mai mare succes al lui Celsius a fost faptul că 
a reuşit să-i convingă pe învățații acelor timpuri să uti- 
lizeze o scară de temperaturi bazată pe sistemul zecimal, 
scară denumită apoi Celsius, în cinstea lui. 

În timpul experienţelor în care studia dependenţa 
punctului de topire a zăpezii şi de fierbere a apei, de 
presiunea atmosferică, lui Celsius i-a venit ideea să îm- 
partă diferența de temperatură dintre aceste două puncte 
în 100 de părți. În scara sa iniţială punctul de topire a 
zăpezii era notat cu 100, iar cel de fierbere a apei cu 
0; această scară gradată a fost răsturnată ulterior de 
discipolul lui Celsius, Martin Strâmer, căpătînd forma 
pe care o cunoaștem astăzi. Celsius şi-a publicat scara 
gradată în anul 1872 în lucrarea Observaţii asupra a 
două scări gradate pe același termometru. În acelaşi an a 
prezentat lucrarea și în faţa membrilor Academiei sue- 
deze de ştiinţe. 

Celsius a murit la 25 aprilie, în anul 1744, la Uppsala. 


E 


LORAND EOTVOS 


EÖTVÖS (E) este unitatea de măsură pentru schimbarea ac- 
celerației gravitaționale. A fost denumită astfel în cinstea fi- 
zicianului maghiar Lorand Eötvös. 

DEFINIȚIE: 1 edtvâs reprezintă modificarea mărimii acce= 
leraţiei gravitaționale de un miligal pe 1 kilometru. 

NOTĂ : Eötvös este o unitate tolerată. A fost utilizată 
în geofizică. 


VIAȚA ȘI OPERA 


Lorand Eötvös s-a născut la 27 iulie 1848 la Buda- 
pesta, în familia unui cunoscut scriitor, poet şi om poli- 
tic, pe nume József Eötvös. S-a ocupat de cercetarea na- 
turii și de ştiinţele naturii şi încă din timpul studiilor 
liceale îl asista pe profesorul de fizică, Jedlik, de la 
Universitatea din Budapesta, în experimentele sale. 

În anul 1865 a terminat studiile medii şi, la insisten- 
tele părinţilor, s-a înscris la Facultatea de drept. Studie- 
rea dreptului nu l-a satisfăcut şi, după ce a vizitat Ita- 
lia, unde a văzut manuscrisele lui Galileo Galilei, s-a 
decis definitiv să studieze fizica şi chimia la Universi- 

tatea din Heidelberg. Aici a obţinut, în anul 1870, titlul 
de doctor cu rezultate excepţionale. 

În anul 1871 devine conferenţiar la Universitatea din 
Budapesta şi, un an mai tirziu, profesor de fizică teore- 
tică. A devenit foarte curînd după aceasta şi membru al 
Academiei maghiare de științe, ulterior preşedinte al 
acesteia. În anul 1878 a fost numit profesor de fizică 
experimentală la Universitatea din Budapesta, post în 
care a funcționat pînă la sfîrşitul vieţii sale. 

Primele studii ale lui Eötvös se refereau la fenome- 
nele de suprafaţă din lichide, la capilaritate şi la rapor- 
turile critice dintre gaze. Legea sa, prin care a stabilit 
dependenţa tensiunii superficiale de temperatură, a stat 
la baza determinării masei moleculare relative a lichide- 
lor. 

În anul 1886.a abandonat definitiv studierea fenome- 
nelor superficiale în lichide, pentru a se dedica pe de-a-n- 
tregul studierii gravitaţiei. | 

Cu ajutorul balanței lui Coulomb a construit o ba- 
lanță de torsiune extrem de sensibilă, cu care se putea 
măsura modificarea mărimii şi direcției polului magnetic 
gravitațional. A stabilit cu foarte mare precizie că atrac- 
ţia gravitaţională depinde numai de masa corpurilor şi 
este absolut independentă de caracterul lor. A mai de- 
monstrat că toate corpurile care se mişcă spre răsărit 
pierd din masă. 

Balanța lui de torsiune s-a dovedit a fi foarte utilă 
pentru prospecţiunile geologice și pentru identificarea ză- 
cămintelor subterane de minereuri. 

Eötvös era un om multilateral, cu o activitate diversă ; 
s-a str*duit să impulsioneze dezvoltarea ştiinţelor și edi- 
tarea de publicaţii ştiinţifice. În anii 1894 — 1895 a fost 
ministru al învățămîntului si s-a străduit să introducă cî- 
teva reforme școlare progresist. Dar eforturile lui au ră- 
mas fără rezultat. A demisionat din funcţia de ministru 
pentru a se putea dedica în întregime activităţii didac- 
tice şi pedagogice. 

A murit la 8 aprilie 1919, la Budapesta. 


Era pe timpul cînd la Universitatea din Budapesta 
preda fizica profesorul Stefan Anián Jedlik. În ziua cînd 

îi fu anunţată vizita tânărului Lorand Eötvös împreună cu 
tatăl, tocmai lucra în laboratorul universităţii. Bătrinul 
învățat era de origine din Slovacia. Era înconjurat de fel 
de fel de sîrme, fire, aparate și nenumărate sticluțe și 
recipiente de toate felurile. 

József Eötvös, tatăl lui Lorand, și profesorul Jedlik 
își strinseră mîinile cu căldură şi se salutară ca niște 
vechi prieteni. Nu se mai văzuseră de mult şi tocmai de 
aceea — căci cum s-ar fi putut altfel — îşi aminteau de 
vremurile de odinioară. 

În timpul acesta tînărul privea fascinat de jur îm- 
prejur, atingind cu băgare de seamă aparatele enigma- 
tice, străduindu-se să ghicească cărui scop serveau. 

— L-am adus pe fiul meu, spuse la un moment dat 
József Eötvös. [i place tare mult să meșterească fel de jel 
de mașinării și aș fi foarte mulţumit dacă ai putea să-l 
îndrumi. 

— Cu cea mai mare plăcere, răspunse profesorul Je- 
dlik. Pentru un om de ştiinţă nici nu poate fi bucurie 
mai mare, decît să educe şi să îndrume tineretul. Nu 
există fericire mai mare decit aceea de a-l învăța pe un 
tînăr care a venit să dobindească și cunoştinţe, nu nu- 
mai certificate. 

După această vizită, Lorand aştepta întotdeauna cu 
nerăbdare ziua cînd putea să revină la laborator. fi fă- 
cea plăcere să-și petreacă aici după-amiezele, cînd se 
întorcea de la şcoală, învirtea discurile aparatului de 
electroinducţie, cîntărea, măsura, trăgea la rindea, pi- 
lea, perfora și asculta cuvintele pline de învățăminte ale 
vătrinului profesor. ` 

Jedlik, care în ultima vreme nu mai auzea bine, 
vorbea puţin. Însă interesul sincer al lui Lorand pentru 
științele naturii și dragostea pentru cunoaștere au făcut 
ca bătrinul să devină vorbăreț. Nu o dată i-a explicat 
tînărului că cine vrea să se ocupe de fizică, cine vrea să 
fie savant și inventator, trebuie să dedice fizicii fiecare 
gind al său. Natura își dezvăluie tainele și frumusețile 
numai în fața celui care îi dedică toate forţele și trăiește 
numai pentru ea. 

Lorand Eötvös și-a amintit de aceste cuvinte toată 
viața și le-a repetat, la rîndul său, studenţilor şi colabo- 
ratorilor mai tineri. 


Li 


Tînărul Lorand călătorea cu tatăl său într-o diligenţă, 
împreună cu niște negustori nemți şi cîţiva orăşeni, itali- 
eni bogaţi. Băiatul trecuse nu de mult examenul de ba- 
calaureat la Budapesta și, la dorința părinților, se în- 
scrisese la drept. Studiase doi ani la Universitate şi acum 
tatăl îl luase într-o călătorie prin centrele culturale im- 
portante ale Europei. 

Diligenţa galbenă, greoaie, intră, clătinîndu-se pe cu- 
relele ei puternice din piele, în străvechea Padovă, oraş 
în care se afla o universitate renumită. Trăsura se opri 
într-o stradă mică și întortocheată, în faţa unui han din 
oraşul vechi. Lorand şi tatăl lui luară camere aici. Tină- 
rul nu-i dădu prea mult răgaz tatălui să se odihnească, 
învitîndu-l să meargă să viziteze orașul. 

— Dragă tată, începu Lorand, în orașul acesta a trăit 
Galileo Galilei. Să vizităm mai întîi universitatea. Ard de 
nerăbdare să pășesc prin locurile pe unde a trecut acest 
gigant al cunoașterii, prin locurile unde a trăit şi a lu- 
crat. 

Tatăl îi aruncă fiului o privire plină de înţelegere. 

— Sigur că da, Lorand, cu plăcere ; și-paşii îi purtară 
spre o portiță modestă, în spatele căreia se ascundea 
curtea impunătoare a universităţii, mărginită de un șir de 
stilpi. Lorand pășea încet, cu o sfială evlavioasă, pe scări... 

Următoarea escală din călătoria lor a fost Bologna. 
Și aci, aproape la fel ca la Padova, călătorii noștri fură 
atrași în special de universitate și de biblioteca universi- 
ţii. 

Tînărul învăţat ştia că aici, la Bologna, în Biblioteca 
universităţii era ascunsă comoara pe care voia s-o vadă 
cu ochii lui. Manuscrisele lui Galilei. O decizie nestrămu- 
iată începea să prindă contur în inima lui Lorand. Și 
atunci, în bibliotecă, stînd în fața manuscriselor preţioase, 
dădu glas dorinței lui din totdeauna : 

— Tată, zise Lorand, vreau să fiu fizician, așa cum a 
fost Galilei. 

Tatăl rămase cu privirea pironită în gol, înaintea sa. 
De fapt, se aştepta de mult să audă cuvintele acestea. 
Totuşi se simțea oarecum luat prin surprindere. Își min- 
giie îngîndurat mustăţile și barba albă ca zăpada. În cele 
din urmă spuse: 

— Te-ai gîndit bine, fiule, la ce spui ? 

— Ce e de gîndit aici? Băieţii cu care am învăţat eu 
se pregătesc acuma să devină ingineri, medici sau avo- 
caţi. Pe unii i-a influențat în alegerea meseriei dorința 
părinților, pe alţii hotărîrea lor conștientă sau pur și 
simplu dorința de a cîștiga bine. Dar de ce trebuie să mă 
fac avocat, dacă nu am nici un fel de chemare sau in- 
teres pentru asta? Aş vrea să lucrez într-un laborator, 
să studiez, să calculez, să desenez. Nici profesorul Je- 
dlik n-ar schimba vasele și aparatele pentru nici o avere 
din lume, deşi muncește aşa de peste cincizeci de ani. 
De ce nu pot să fiu și eu fizician, la fel ca Galilei ? Sînt 
sigur că în fizică aș ajunge la rezultate mai bune decit 
în avocatură. 

— Va trebui să studiezi mulţi ani în străinătate. O 
să lipsești ani de zile de acasă. 

— E oare vreun păcat să cunoști lumea ? 

— În nici un caz, dar te cunosc şi știu cît ești de 
apropiat de mama. Mi-e teamă că o să te chinuie dorul 
de acasă. - 

— Asta așa e, răspunse emoţionat tînărul Lorand, 
dar apoi, stăpinindu-se, zise : 

. — Însă sînt convins că și mama ar fi fericită dacă 
ar ști că studiez ceva ce îmi produce satisfacţie. 

— De acord, fiule, să ne strîngem mâinile, zîmbi Jó- 
zsef Eötvös. Sînt bucuros că ai hotărît singur. Așa tre- 
buie să fie. 


F 


ENRICO FERMI 


FERMI (f) este unitate de măsură pentru lungime. A fost 
denumită astfel în cinstea fizicianului italian Enrico Fermi. 
NOTĂ : Fermi este o unitate tolerată. A fost utilizată în 
fizica atomică, întrucît corespunde aproximativ cu dimensiunile 
nucleelor atomice, așadar și cu raza de acțiune a forțelor nucle- 
are. În locul ei se foloseşte unitatea numită femtometru (fm). 
RAPORTUL DE CONVERSIUNE: 


1 î = 1 fm = 10-22 mm = 10-5 m. 


VIAȚA ŞI OPERA 


Enrico Fermi s-a născut la 29 septembrie 1901 la 
Roma, într-o familie de funcţionari. Încă din copilărie 
era foarte inventiv şi a construit, împreună cu fratele 
lui mai mare, Giulio, un electromotor şi aeromodele după 
schițe proprii. În anul 1915 Giulio a murit pe neaştep- 
tate, iar Enrico şi-a înecat tristețea în studiul matemati- 
cii și fizicii, 

După absolvirea liceului la Roma, a plecat să studieze 
la Şcoala normală reală din Pisa. Școala ţinea de uni- 


a 

versitate, dar nu i-a fost de prea mare folos, întrucît 
Fermi stăpînea, încă de pe atunci, foarte bine fizica cla- 
sică şi teoria relativităţii. A publicat aici cîteva lucrări 
științifice şi, în anul 1922, şi-a susținut teza de doctorat. 

A plecat apoi un timp la Göttingen, în calitate de bur- 
sier al statului, ulterior la Leyden, în Olanda, unde a fă- 
cut cunoştinţă și a lucrat alături de fizicieni de renume. 
Din anul 1924 a început să predea fizica şi matematica 
la Universitatea din Florenţa, unde a publicat o lucrare 
renumită, referitoare la mecanica statistică a particule- 
lor. În această lucrare a puse bazele așa-numitei statis- 
tica Fermi-Dirac, care a fost larg aplicată în fizica ato- 
mică şi l-a făcut vestit peste hotare, mai tîrziu şi în Ita- 
lia. 

În anul 1928, Fermi a fost numit profesor de fizică te- 
oretică la Universitatea din Roma și, în acelaşi an, a fost 
ales membru al Academiei Regale a Italiei. Ulterior a de- 
venit membru al multor academii de științe, printre care 
şi Academia de Ştiinţe a U.R.S.S. 

Fermi a activat timp de 10 ani la Universitatea din 
Roma şi a pus bazele şcolii italiene de fizică modernă. 
Din această perioadă provin cele mai multe lucrări şti- 
inţifice ale lui Fermi, mai cu seamă cele referitoare la de- 
zintegrarea radioactivă beta. În anul 1934, cînd soţii Fré- 
derique şi Irène Joliot-Curie au descoperit radioactivita- 
tea artificială, Fermi s-a gîndit să utilizeze neutronii 
pentru modificarea nucleului atomic. A demonstrat a- 
ceastă posibilitate și pe cale experimentală, descoperind, 
în același timp, un procedeu de încetinire a mişcării neu- 
tronilor, de exemplu cu ajutorul apei, parafinei etc. (aşa- 
numitul efect Fermi). Pentru cercetările în domeniul pro- 
prietăţilor neutronilor, Fermi a primit, în anul 1938, Pre- 
miul Nobel pentru fizică. 

După ce a primit premiul la Stockholm, Fermi nu s-a 
mai întors în patrie. S-a mutat cu toată familia în Ame- 
rica, în semn de protest împotriva acţiunilor antisemite 
ale guvernului italian fascist, deşi acestea se refereau nu- 
mai la soția sa. A primit un post de profesor de fizică la 
Universitatea Columbia, unde şi-a continuat activitatea 
de cercetare, concentrîndu-se, în special, asupra elibe- 
rării energiei nucleului de uraniu. 

În anul 1941 a fost iniţiată o experienţă, strict se- 
creti, de reacţie în lanţ a uraniului, care urma să se des- 
lăşoare la Chicago. Fermi se mută aici împreună cu prin- 
cipalii săi colaboratori. La 2 decembrie 1942 s-a realizat 
pentru prima oară o reacţie în lanţ spontană într-un re- 
actor de grafit, condus de Fermi. În anul 1944 s-au mutat 
din nou, de astă dată la Los Alamos, unde, sub conduce- 
rea profesorului Oppenheimer, a lucrat la construirea 
bombei atomice. Aceasta a explodat pentru prima oară în 
deșertul Alamogordo, din New Mexico, la 16 iulie 1945. 

După război, Fermi a activat ca profesor la Univer- 
sitatea din Chicago. În anul 1946 Congresul S.U.A. i-a 
conferit medalia „Pentru merite“. În anii '50 a început 
să studieze particulele elementare cu energie înaltă și 
a publicat mai multe lucrări în acest domeniu. * 

Fermi era un om neobişnuit de modest şi simplu. Nu 
era numai un fizician de excepţie, ci şi un profesor iu- 
bit. Le-a insuflat elevilor lui dragostea pentru fizică şi i-a 
ajutat să înţeleagă spiritul eticii științei. A murit la 28 
noiembrie 1954, la Chicago. 


Premiera începuse. 

În încăpere era tăcere deplină, nu vorbea decît Fermi. 
Ochii lui cenușii trădau concentrare, iar mîinile i se miş- 
cau în ritmul gîndurilor. 

— Acum reactorul nu funcţionează pentru că în el se 
află tijele de cadmiu care înghit neutronii. O singură tijă 
de cadmiu este suficientă pentru a împiedica toată reac- 
ţia în lanţ. Acum vom scoate din reactor toate tijele de 
control, cu excepția uneia singure, pe care o va mînui 
George Weil. Ceilalţi executau ceea ce spunea el. Fiecare 
etapă fusese cercetată și experimentată în prealabil. 
Fermi continuă și miinile lui arătau spre obiectele pe 
care le numea. 

— Această tijă, pe care am scos- -o împreună cu cele- 
lalte, este condusă automat. Dacă intensitatea reacției va 
depăşi limita stabilită, ea va intra automat înapoi în re- 
actor. 

— Această instalație de înregistrare va trasa curba 
intensității radiației. În momentul în care va începe re- 

acția în lanţ, penița va trasa o linie permanent ascen- 
dentă, cu alte cuvinte o curbă exponențială. 

— Acum începem experiența. George va scoate tija 
din cînd în cînd. Atunci vom efectua măsurături, pentru 
a verifica dacă reactorul se comportă așa cum am prevă- 
zut noi. 

— La început, Weil va aseza tija la patru metri şi ju- 
mătate. Adică va rămîne cu patru metri și jumătate în 
înteriorul reactorului. Contoarele vor merge mai repede, 
iar tija va înainta pînă cînd linia se va uniformiza. Începe, 
George ! 

Privirile tuturor se îndreptară spre peniţa instalaţiei 
de înregistrat. Fermi se încruntă : contoarele se răsuceau 
rapid ; penița cobori şi se opri, aşa cum prevăzuse Fermi. 
Greenwalt răsuflă ușurat. Fermi se încrunta mai de- 
parte. 

Dădea dispoziţii. De fiecare dată cînd Weil trăgea pu- 
țin de tijă, contoarele își întețeau mișcarea, peniţa se ri- 
dica pină la punctul care fusese arătat în prealabil de 
Fermi, după care linia devenea dreaptă. 

Timpul trecea. Fermi era conștient de faptul că o 
nouă experiență de felul acesta, efectuată în centrul ora- 
șului, ar putea fi foarte periculoasă, dacă nu se iau toate 
măsurile pentru ca reactorul să se comporte așa cum era 
prevăzut. Era sigur că, dacă Weil ar scoate tija dintr-o 
dată, reactorul ar funcţiona la început încet și ar putea 
fi oprit în orice moment, prin reintroducerea tijei. Se ho- 
tări să nu mai piardă timp şi să verifice dacă nu există 
nici un fenomen neprevăzut, care ar putea să compromită 
experiența. 

Nu se putea ști ce primejdii ascunde acest element 
neprevăzut, sau ce consecințe ar fi putut să aibă. Teore- 
tic, explozia era exclusă. Eliberarea unei doze mortale de 
radiații, din cauza unei reacţii necontrolate, era puţin 
probabilă. Totuşi, oamenii aceștia lucrau cu necunoscutul. 
Nu puteau să afirme că ştiu răspunsurile la toate între- 
bările. Era nevoie de multi precauţie. Ar fi fost o mare 
neglijenţă să nu se țină seama de toate posibilităţile. 

Venise ora prînzylui și, deși nimănui nu-i era foame, 
Fermi pronunţă fraza devenită astăzi istorică : 

— Să mergem la masă! 

După masă, toți își reluară locurile. Domnul Green- 
walt era foarte emoționat, aproape că nu mai avea răb- 
dare. Dar experimentul continuă cu pași mici pînă la ora 
cincisprezece și douăzeci de minute. Atunci Fermi îi 
spuse lui Weil : 

— Scoate-o cu încă 30 de centimetri! — Se întoarse 
apoi spre grupul care se afla la balcon și adăugă : 

— Va fi suficient. Acum se va produce în reactor re- 
acţia în lanţ. , 

Leona Woods se apropie de Fermi și îi șopti, cu o voce 
în care nu era nici urmă de teamă : 

— Cînd o să începem să ne temem ? 

Sub plafon veghea „grupul sinucigașilor“. Era o glu- 
mă, însă poate se întrebau și ei, cîteodată, dacă în această 
glumă nu este și puţin adevăr. Erau ca niște pompieri, 
care știu că incendiul poate să izbucnească dintr-o clipă 
în alta, şi erau pregătiţi să-l stingă. În cazul că s-ar fi în- 
timplat ceva neprevăzut, că reactorul le-ar fi scăpat de 
sub control, urmau să-l înăbușe cu tijele de cadmiu. Cad- 
miul înghite neutronii si în felul acesta oprește reacţia 
în lanț. Acesta ar fi fost momentul cînd trebuiau să in- 
tervină. 

Dar nu se întîmplă nimic. Grupul de savanți urmări 
timp de 28 de minute aparatul de înregistrare. Reactorul 
se comporta așa cum trebuia, așa cum se așteptaseră. 

Restul întimplării este foarte cunoscut. Eugene Wig- 
ner, un fizician născut în Ungaria, care, în anul 1939, îm- 
preună cu Szilard Teller şt Einstein atrăsese atenția pre- 
şedintelui Roosevelt asupra importanţei fisiunii uraniului, 
îi dărui lui Fermi o sticlă de Chianti. După o legendă, 
puțin plauzibilă, Wigner ar fi ascuns sticla, pe tot tim- 
pul experienței, la spate. 

Băură cu toţii din ea. Din pahare de hîrtie, în tăcere, 
fără toasturi. Se semnară cu toţi pe învelișul de paie al 
sticlei. Aceasta este unica însemnare despre oamenii care 
au fost acolo în acea zi. 


F 


MICHAEL FARADAY 


FARAD (F) este unitatea de măsură pentru capacitatea elec- 
irică, A fost denumită aşa în cinstea fizicianului englez Michael 
Yaraday. | 

DEFINIȚIE : 1 farad! este capacitatea electrică a unui con- 
densator care, la o tensiune de 1 volt primeşte o încărcătură de 
1 coulomb. 


VIAȚA ȘI OPERA 


Michael Faraday s-a născut la 22 septembrie 1791 la 
Newington, nu departe de Londra, în familia unui fierar. 
Părinţii lui, fiind săraci, nu au putut să-l dea la şcoală, 
astfel încît atunci cînd a împlinit virsta de 13 ani a 
fost trimis ca ucenic la un librar și legător de cărți. Mai 
tirziu a împărțit ziare, apoi a învăţat şi meseria de le- 
gător. 

1! În practică sînt utilizați frecvent submultiplii săi: micro- 


faradul (1 F = 10— F), nanofaradul (1 nF = 10—° F) și pico- 
faradul (1 pF = 10-12 F). 

Lucrînd cu cărţile citea foarte mult și se simţea atras 
în mod special de cărțile de ştiinţă popularizată. Unul 
dintre clienţi i-a dat posibilitatea să asiste la cîteva din- 
tre prelegerile chimistului Sir Humphry Davy, de la In- 
stitutul Regal. 

În anul 1812 își termină ucenicia şi tînărul Faraday 
se hotărî să se dedice ştiinţei. A reuşit să obţină un loc 
la Institutul Regal, chiar la Davy, unde a început ca 
ajutor de laborant, avînd în grijă spălatul sticlăriei. A 
continuat să studieze cu asiduitate, lărgindu-și tot mai 
muit orizontul de cunoştinţe. 

În anul 1815 se întoarse dintr-o călătorie prin Eu- 
ropa, unde îl însoţise pe Davy, și a început să ajute la 
realizarea experienţelor de chimie ; i se încredințau, de 
asemenea, unele sarcini de mai mică importanţă. A ob- 
ţinut rapid rezultate remarcabile : a obținut doi compuși 
de clor şi carbon. Îl interesa şi studiul acusticii şi pregă- 
tea experienţele pentru prelegerile ţinute la Royal Soci- 
ety, ia care asista întotdeauna. 

Au urmat zece ani de activitate ştiinţifică asiduă și 
grea, în care, împreună cu Davy, a efectuat experienţe 
de lichefiere a gazelor, lucrări în domeniul aliajelor oţe- 
lului şi studii temeinice referitoare la fabricarea unor noi 
tipuri de lentile. 

În anul 1824 Faraday a fost ales membru al Societăţii 
Regale din Londra şi, un an mai tîrziu, a descoperit ben- 
zenul, care a devenit curînd unul dintre cele mai impor- 
tante hidrocarburi. În acelaşi an a devenit director al La- 
boratorului Institutului Regal, apoi profesor de chimie şi, 
după moartea lui Davy, urmașul lui. 

Anul 1831 a adus o importantă descoperire a lui Fa- 
radayv, și anume : fenomenul electroinducţiei magnetice, 
care reprezenta, de fapt, încununarea unei trude de zece 
ani de cercetări. Descoperirea inducției electromagnetice 
a stat la baza dezvoltării ulterioare a electrotehnicii, iar 
Faraday a publicat această lucrare ca prima parte din 
seria de lucrări intitulate „Cercetări experimentale în 
domeniul curentului electrici. Aceasta a cuprins 30 de 


serii şi 3 000 de paragrafe în care erau expuse majorita- . 


tea lucrărilor lui științifice. 

Intre timp, Faraday s-a dedicat studiului efectelor chi- 
mice ale curentului electric. În anul 1833 a descoperit 
două legi referitoare la consecinţele chimice ale curentu- 
lui, legi care ulterior au primit numele lui. 

Experiențele şi observaţiile aliernau cu noile descope- 
riri. Faraday a fost primul care a explicat corect apariția 
tensiunii electromotoare în elementul galvanic, a demon- 
strat existenţa autoinducţiei şi a introdus în fizică noțiu- 
nea de „cîmp“ cu ajutorul căreia a explicat fenomenele 
electrice şi magnetice. 

A mai studiat şi influenţa diferitelor substanţe asu- 
pra consecinţelor şi efectelor electrice şi a denumit sub- 
stanţele care aveau capacitatea de a transmite efectele de 
inducție — dielectrice. 

După o perioadă de succese deosebite, dar și de muncă 
istovitoare, a început să aibă neplăceri cu sănătatea. După 
un sejur mai prelungit în Alpi s-a restabilit atît de bine, 
încît în anul 1845 s-a putut reîntoarce la experienţele 
sale. Chiar în acelaşi an a descoperit diamagnetismul. 

În ultimii ani ai activităţii sale ştiinţifice, Faraday 
s-a ocupat de studierea liniilor de forță magnetice, care 
se formează în jurul curentului electric şi al magneţilor, 
și de alte fenomene legate de acţiunea forţelor electrice 
și magnetice. 

Faraday nu a uitat niciodată cum își începuse cariera 
şi a redactat cu plăcere, toată viața, prelegeri de ştiinţă 
popularizată. Nu a uitat nici de tineri, cărora le-a dedicat 
o carte foarte apreciată, Istoria chimică a lumînării. 

În anul 1858, Faraday își luă rămas bun de la Insti- 
tutul Regal şi se stabili în Hampton Court, nu departe de 
Londra, într-o casă dăruită de regină. Se plîngea că începe 
să-l lase memoria. 

Toată viața a avut o căsnigie fericită, deşi fără copii. 

A murit la 24 august 1867, la Hampton Court. 


Cînd a început să lucreze propriu-zis, Faraday avea 
patruzeci de ani. Toată viața lui de pînă atunci nu fusese 
decît o perioadă de pregătire. Egiptenii au avut nevoie de 
10 ani ca să construiască drumul pe care au adus apoi 

pietrele necesare pentru construcția piramidelor. Faraday 
și-a pietruit drumul său timp de douăzeci şi cinci de ani. 

Se îndreptă spre mare. Întotdeauna mergea într-acolo 
cînd voia să se gindească la ceva. li plăcea să fie singur 
în astfel de momente. Marea repezea spre țărm valuri 
înalte, unul după altul. Faraday privea valurile, cum se 
reped răutăcioase în sus, apoi se sfărimă de stinci şi se 
pierd în neant. Nu se gindea nici la electricitate, nici la 
magnetism. De fapt, încerca să evite orice gînd care ar 
fi avut o legătură cu aceasta. 

Cu puțin timp înainte primise vestea tristă a morţii 
lui Sir Humphry Davy, binefăcătorul, profesorul lui, şi 
un om atit de minunat. 

Curind după aceasta, Faraday a trebuit să se gră- 
bească spre Londra ca să preia o moștenire prețioasă: i 
se încredințaseră toate funcţiile pe care le avusese răpo- 
satul. Trebuia să preia și cursul de la Societatea Regală 
și deveni stăpîn absolut al laboratorului în care îl pri- 
mise Sir Davy cu optsprezece ani în urmă, în calitate 
de curier și îngrijitor al sticlăriei. ` 

În ziua cînd preluă funcția, asistenții îl copleșiră cu 
felicitări. Faraday se apără : 

— Eu nu sînt ca Sir Davy. Sir Davy era un inventator. 
A murit de tînăr, avea doar cincizeci și unu de ani. Și-a 
risipit forțele. Un leneș trăiește pînă la adînci bătriveţe, 
pentru că işi cruță truda. El nu cercetează, calculează și 
examinează ceea ce a fost deja făcut. 

Căzu o clipă pe ginduri, apoi continuă. 

_— Davy era un geniu. Poate nu foarte mare. Eu nu 
am decit talent. Poate ceva mai mult. Dar oricît de mare 
ar fi un taient el este mai mic decît um geniu oricît de 
mic. Geniul creează. Talentul este cel care modelează ceea 
ce geniul a adus pe lume. 

Asta a fost tot ce a spus Faraday asistenţilor săi. Așa 
și gindea. Dar nu contează ce spune omul despre sine în- 
susi. Important este ceea ce face. 

În dimineaţa zilei de 29 august 1831 Faraday se în- 
dreptă, cu de obicei, spre laborator, unde își petrecea 
toate clipele libere. 

— Continuăm astăzi experiențele, domnule profesor ? 
— întrebă asistentul care se învîrtea deja prin laborator. 

— Da, Anderson. Trebuie să reluăm experiența. Dar 
am uitat să vă spun că astăzi serbez o mică aniversare. 

— Aniversare ? Nu înţeleg. 

— Da, da, dragul meu. Sărbătorim o aniversare. As- 
tăzi se împlinesc zece ani de cînd mi-am pus în gînd să 
transform magnetismul în curent electric. Mi-am însem- 
nat în jurnal această mică propoziţie acum zece ani. Căci 
conductorii prin 'care trece curentul electric căpătă pro- 
prietăți magnetice, astfel încît se poate presupune că s-ar 
putea obţine electricitate cu ajutorul magneţilor. Pînă 
acum însă, așa cum știți, experiențele pe care le-am 
făcut nu epnfirmă această presupunere. Presupunere care, 
îndrăznesc să susțin, trebuie să se adeverească. Așadar, 
să încercăm încă o dată, dragul meu. 

Faraday se întoarse spre Anderson. 

— Vă rog să pregătiţi inelul încă o dată. O să ră- 
sucim pe inel cîteva spire de sîrmă, vom lega un capăt 
la o baterie și celălalt la un întrerupător, pe care îl vom 
iega, la rîndul lui, tot de baterie. În felul acesta obținem 
un circuit primar. 

Anderson execută repede şi corect ceea ce îi spu- 
sese Faraday. 

— O să răsucim acum încă o sirmă pe același inel, 
răsună vocea lui Faraday. Acesta va fi circuitul se- 
cundar. i - 

— Înţeleg, răspunse asistentul. 

Mai întii înveli însă spirele primului circuit în hir- 
tie cerată, ca să nu se atingă de sîrma circuitului se- 
cundar. 

— Și acum, atenţie! Vă rog să ţineţi capetele circu- 
itului secundar gpropiate. Eu am să închid și am să des- 
chid circuitul primar cu ajutorul întrerupătorului. 

— Ei, strigă dintr-o dată Anderson, cu o bucurie ne- 
disimulată. S-a produs o scînteie ! 

Faţa încordată a lui Faraday se destinse într-un zim- 
bet larg. Lc capetele circuitului secundar, ori de cîte ori 
era închis sau deschis circuitul primar, se produceau scîn- 
tei, provocate de tensiunea indusă. Aceste scîntei puseră 
capăt temerilor legate de reușita experimentului care 
urma să încununeze o lungă perioadă de căutări. 

— Vă mulțumesc, Anderson, rosti după cîtva timp Fa- 
raday emoționat, ștergindu-și sudoarea de pe frunte. Vă 

mulțumesc din toată inima pentru răbdare și pentru aju- 
tor. Astăzi nu mai lucrez. Astăzi e sărbătoare, Anderson. 
Închidem prăvălia cu lacăt. Trebuie să reflectez la expe- 
riența noastră. Trebuie să înțeleg din ce motiv nu au re 

ușit experienţele anterioare. 

Cînd, după aceea, Faraday a prezentat această expe- 
viență în faţa membrilor Societăţii Regale, uimirea lor se 
amesteca cu entuziasmul. La sfîrșitul prelegerii, de Fa- 
vaday se apropie un negustor bogat, care sprijinea Soci- 
etatea cu mijloace financiare şi îl întrebă : 

— Tot ce ne-ați arătat aici este într-adevăr, foarte 
frumos, domnule Faraday. Dar acuma vă rog să-mi spu- 
neţi la ce e bună inducția asta ? 

— La ce e bun un copil care abia s-a născut? — îi 
ripostă Faruday mihnit. La întrebarea negustorului a răs- 
puns, treizeci de ani mai tîrziu, Werner Siemens. 

Intre timp însă Faraday a primit o mulțime de oferte. 
Era invitat în cele mai diverse locuri, i se ofereau veni- 
turi care de care mai atrăgătoare. 

Curtea engleză îi oferi demnitatea de pair. Societa- 
tea Regală l-a rugat să accepte postul de președinte. Fa- 
raday nu acceplă nimic din toate acestea. 

— Cînd. domnul vrea să-l piardă pe om, trimite asu- 
pra lui trufia, îi spunea el soţiei. Tatăl meu a fost fierar, 
fratele meu e tinichigiu. Cîndva, eram şi eu ucenic la o 
legătorie de cărţi și am putut să citesc cărţi. Mă cheamă 
Michael Faraday și pe mormintul meu se va săpa numai 
acest nume ! 


Fr 


BENJAMIN FRANKLIN 


FRANKLIN (Fr) este unitate de măsură pentru sarcina elec- 
trică. A fost denumită astfel în cinstea scriitorului, fizicianului 
şi omului de stat american Benjamin Franklin. 

DEFINIȚIE : 1 franklin este sarcina electrică a unui corp 
punctiform care, la distanţa de 1 cm de un alt corp punctiform, 
încărcat cu aceeași sarcină, este supus în vid unei forţe de o 
dină. 

NOTĂ : Franklinul este o unitate tolerată. Astăzi se folo- 
seşie ca unitate de măsură pentru sarcina electrică coulombul. 

RAPORTUL DE CONVERSIUNE : - 


1 Fr = 1/3-10—9c. 


VIAȚA ȘI OPERA 


Benjamin Franklin s-a născut la 17 ianuarie 1706, la 
Boston, fiind al zecelea copil din familia unui modest fa- 
bricant de săpun şi ceară. 

La început a vrut să studieze profesiunea tatălui, a- 


poi a intrat ucenic la tipografia şi librăria fratelui mai 
mare, James. 

Pe lingă meseria sa, citea foarte mult şi a încercat 
foarte curind să și scrie. Primele lucrări și le-a publicat 
în revista fratelui său «New England Current», pe care 
apoi a și condus-o cîlva timp. Începînd din anul 1723 a 
schimbat mai multe îndeletniciri la New York, Philadel- 
phia, Londra și apoi din nou la Philadelphia. 

În anul 1728 și-a organizat, din propriile sale mijloace 
o tipografie şi a început să editeze «Pennsylvania Ga- 
zette» în care a publicat chiar el foarte multe articole ; 
în acelaşi timp, continua să-și desăvirşească cunoştin- 
tele lingvistice și studia foarte mult. Pe lingă aceasta, 
lua parte foarte activă la viaţa publică, îndeplinind nu- 
meroase funcții pe linie de stat şi în cadrul comunităţii. 

Benjamin Franklin aprecia în mod deosebit învăţătura 
de care el nu avusese parte. Încă în anul 1728 a înființat 
o asociație pentru calificarea meseriaşilor şi comercian- 
ților și i-a adăugat curînd o bibliotecă. În anul 1734 a 
întemeiat societatea de filosofie şi apoi academia pentru 
tineret. 

Pe lîngă aceasta, se ocupa de studiul științelor na- 
turii în cercul lui de prieteni ; studia în special arderea 
și fenomenele electrice. A început experienţele cu elec- 
tricitatea în anul 1746. Studierea electricităţii care ia 
naștere prin frecare l-a convins că „fluidul electric“ 
transmis poate fi pozitiv sau negativ. Franklin a fost 
primul care a introdus noţiunea de sarcină electrică ne- 
gațivă şi pozitivă. El a formulat şi aşa-numita teorie 
unitară a „fluidului unic“, spre deosebire de teoria celor 
„două fluide“ și altele ; a dus la înţelegerea esenței bu- 
teliei de Leyda descoperite anterior și la inventarea 
„planșetei lui Franklin“ primul condensator alcătuit din 
sticlă între plăci de plumb. 

Franklin și-a dobindit renumele de savant dovedind 
(si nu numai presupunînd) că fulgerul este de natură 
electrică. În anul 1752, în cadrul vestitei experienţe în 
care a folosit un zmeu de hîrtie, a reuşit să aducă ful- 
gerul pe pămînt, prin intermediul frînghiei ude de care 
ținea zmeul și a umplut cu curentul respectiv o butelie 
de Leyda. Experiențele anterioare făcute cu descărcarea 
electrică, ce are loc prin vîrfurile ascuţite ale obiectelor 
cu sarcină electrică, l-au condus la inventarea paratrăz- 

netului ca mijloc de protecţie împotriva efectelor distru- 
gătoare ale fulgerelor. 

Cercetiînd sarcina electrică a norilor de ploaie, s-a 
ocupat şi de alte fenomene atmosferice și a propus di- 
ferite alte experimente. Ideile lui au impulsionat pe 
cercetătorii moderni în diverse domenii şi au exercitat 
o influență considerabilă asupra dezvoltării științei. 
Teoria fluidului unitar a unificat pentru multă vreme 
știința despre electricitate. 

Franklin a prezentat dări de seamă cu privire la 
lucrările sale în fața Societăţii Regale din Londra şi, 
întrucît membrii acesteia nu au considerat nimerit să-i 
pub.ice lucrările, şi le-a publicat el singur, în anul 1751, 
într-o lucrare separată, intitulată Experimente și obser- 
vaţii asupra electricităţii efectuate de B. Franklin. 
Această scriere a fost curînd tradusă în limba franceză 
şi în alte limbi, Franklin dobîndind, în felul acesta, un 
renume mondial. Abia după aceea Societatea Regală din 
Londra şi-a dat seama de importanţa lucrărilor savan- 
tului autodidact din îndepărtata colonie care era pe atunci 
America de Nord, și l-a ales membru. 

Franklin nu s-a ocupat numai de studierea electrici- 
tății. A mai publicat încă alte patru lucrări de ştiinţele 
naturii, în care, pe lîngă electricitate, se ocupă şi de 
radiația şi transmiterea căldurii, de hidrodinamică, de 
meteorologie şi alte domenii ale științei. Activitatea în 
diversele funcţii politice şi de stat pe care le îndeplinea 
dar, mai ales, lupta neobosită pentru dobîndirea inde- 
pendenţei naţionale îi lua tot mai mult timp, astfel că, 
în cele din urmă, s-a văzut nevoit să renunțe definitiv 
la experienţele și studiile pe care le îndrăgise atît de 
mult. 

S-a făcut remarcat ca diplomat şi politician în tim- 
pul negocierilor cu Anglia și Franţa şi a fost unul dintre 
autorii Declaraţiei de independenţă din anul 1776. În 
anul 1787 a participat activ la redactarea constituţiei 
S.U.A. și a înființat mișcarea împotriva asupririi ne- 
grilor. A participat și la lupta pentru desfiinţarea sclaviei. 

Benjamin Franklin a fost un savant și un militant 
excepțional pentru independența patriei sale. A murit 
la 17 aprilie 1790 la Philadelphia. 

Spectacolul începuse. Un oarecare doctor Spencer din 
Scoţia prezenta un „teatru al curiozităților“. 

Înveşmâîntat într-o manta neagră, care sublinia și mai 
mult atmosfera de taină în care era învăluit spectacolul, 
Spencer luă un baston de sticlă, îl frecă cù o cîrpă, apoi 
îl apropie de cîteva hîrtiuţe. Dintr-un motiv necunoscut, 
hîrtiuţele începură să zboare și să se lipească apoi de 
baston. Câţiva dintre spectatorii mai superstițioși crezură 
că e vorba de o minune, iar atunci cînd experimentatorul 
luă o sticlă și făcu să sară scântei din ea, au fost con- 
vinși că e vorba de o forță vrăjitorească, mai ales atunci 
cînd cu ajutorul acelui fluid misterios, îi dădu unui spec- 
tator din primul rînd o lovitură atît de puternică, încât 
acesta se ridică strigînd de durere și sări de pe scaun. 
Apoi Spencer mai omori un cocoș, care căzu ca trăznit 
de fulger, și aprinse cu ajutorul scînteii de la depărtare 
spirtul care începu să ardă cu o flacără albastră. 

Benjamin Franklin plecă ginditor de la această re- 
prezentaţie. Afară era zăpușeală și norii negri de pe cer 
te lăsau să presupui că în curînd se va dezlănțui furtuna. 

Evident, el nu făcea parte dintre cei care priveau 
stupefiați experienţele lui Spencer. Atracţii de genul 
acesta se numărau cu sutele în toate orașele americane, 
și proprietarii lor știau să stoarcă câștiguri din orice 
aparat electric nou. 

Primele picături de ploaie căzură pe pămînt. Franklin 
nu le luă în seamă. 

— Descărcările pe care le provoacă Spencer în bu- 
telia de Leyda şi care dau naștere unor scîntei lungi 
seamănă foarte bine cu fulgerul, îşi spuse el. Era un 
gind care nu-i dădea pace de mai multă vreme. 

Dintr-o dată bolta cerească fu brăzdată de un fulger 
şi se auzi un tunet puternic. Franklin admira întotdeauna 
acest fenomen impunător al naturii. Și de astă dată ri- 
dică privirile în sus și atunci dintr-o dată înţelese. La 
început nu era decît un gînd firav, ca o pînză de păian- 
jen, un fel de străfulgerare, care apoi s-a transformat 
într-un șuvoi larg, ca un fluviu al cunoaşterii. 


— Oare fulgerul din natură nu este, în realitate, o 
uriașă descărcare electrică ? — se întrebă el cu glas tare 
și în aceeași clipă se sperie de ceea ce spusese. Căci pe 

atunci se știa atît de puţin despre forţele naturii și nu 
era recomandabil să exprimi cu glas tare opinii pe care 
astăzi le cunoaşte orice elev din școala primară. 

Franklin ajunse acasă ud pînă la piele, dar fericit. 
Chiar mîine o să înceapă să lucreze ca să verifice dacă 
într-adevăr, fulgerul este de natură electrică... 

Dimineaţa îl chemă pe fiul său în vîrstă de douăzeci 
și unu de ani, William, pe care îl iniţie în planurile sale. 

— William, îți amintești cum mergeai cu băieţii să 
înalți zmeul ? 

William dădu din cap zîmbind, iar Franklin continuă : 

— Aș vrea să mă ajuţi să fac un zmeu. 

Fiul se uită mirat la tatăl său, dar atunci cînd acesta 
îi explică intenţia de a aduce fulgerul din nori pe pă- 
mânt, cu ajutorul zmeului, pentru a-l cerceta, se apucă 
entuziasmat de lucru. 

Au meșterit împreună un zmeu ca acelea pe care le 
înalţă copiii, însă în loc de hîrtie îi îmbrăcară scheletul 
în mătase impermeabilă. La capătul scheletului de lemn, 
Franklin fixă un vîrf lung şi ascuţit de metal pe care îl 
legă apoi de frînghia de cînepă a zmeului. Capătul celă- 
lalt al fringhiei se termina cu un laţ de mătase, de care 
să fie ţinut, şi avea atîrnat de el o cheie de metal. 

Experiența poate începe ! 

Franklin așteaptă cu nerăbdare prima furtună. Este 
o după-amiază călduroasă de iunie a anului 1752. Ime- 
diat cum apar pe boltă primii nori grei, prevestitori de 
furtună, Franklin se grăbeşte, împreună cu William, care 
duce zmeul înfășurat într-o pînză. Pregătirile pentru ex- 
perienţă fusese ținute în cel mai desăvirşit secret. Ben- 
jamin Franklin cunoștea foarte bine zimbetul răutăcios 
la care are dreptul să se aștepte fizicianul căruia nu-i 
reușește o experienţă. 

William începu să alerge cu zmeul, iar Franklin se 
aşeză sub acoperișul magaziei ca să se apere de ploaie, 
dar, mai ales, ca să protejeze de umezeală bucata de 
mătase, rea conducătoare de căldură şi electricitate, de 
care ţinea zmeul. Zmeul se înalţă tot mai sus şi mai sus. 
Pe boltă alunecă un nor mare, umflat, dar Franklin nu 
observă nici urmă de electricitate. Oare în norii de fur- 
tună să nu fie nici un fel de încărcătură electrică ? 

Franklin începe să se îndoiască de succesul experien- 
ţei sale. Tocmai cînd era mai decepționat și se gindea 
la experiența nereușită, ridică ochii în sus și văzu că 
firicelele de cînepă din care era făcută frînghia înce- 
puseră să se ridice în sus. Îşi apropie repede degetul de 
cheia legată în locul unde frînghia se întilnea cu lațul 
de mătase şi, ce să vezi? din degetul lui și din cheie 
scăpărară cîteva scîntei electrice. 

Franklin nu mai poate de bucurie și de fericire. Acum 
-nimeni nu mai poate să se îndoiască de faptul că „elec- 
tricitatea este identică cu substanţa fulgerului“ așa cum 
scria el, curînd după aceasta, comerciantului Peter Col- 
lins din Londra, care îi trimitea din Anglia toate aparatele 
necesare experiențelor lui. 

Pentru a putea studia: mai temeinic şi mai exact 
esența și componenţa electricităţii din nori, Franklin s-a 
hotărît să aducă fulgerul în camera sa de lucru. Fiză o 
tijă ascuţită de metal pe horn, astfel încît aceasta să 
depășească cu nouă picioare ! înălțimea hornului : 

— Ín partea de jos a tijei era o sîrmă care mergea 
pină în camera mea de lucru. Înainte de prag, sîrma era 
întreruptă. La cele două capete, care rezultau în acest fel, 
erau fixaţi clopoței, iar între ei atîrna de un fir de mă- 
tase o bilă mică de alamă care lovea în cei doi clopoței 
ori de cîte ori pe deasupra casei noastre treceau nori 
încărcaţi cu sarcină electrică. 

De atunci, ori de cîte ori auzea clopoţeii, Franklin se 
grăbea să ajungă în camera sa de lucru, pentru a umple 
butelia de Leyaa cu electricitatea obţinută din nori. 

Dorinţa neostoită de cunoaștere și lipsa cunoștințelor 
despre esența fulgerului, l-au orbit pe Franklin în așa 
măsură, încît nu și-a dat seama de pericolul pe care îl 
prezentau experiențele sale. Nu ţine seama de el nici 
atunci cînd are loc o întîmplare care ar fi putut să se 
termine tragic. 

S-a întîmplat atunci cînd a încercat să omoare un 
cobai cu ajutorul șocului electric. Cele două butelii mari 
de Leyda, pe care le folosea, aveau o capacitate egală 
cu cea a patruzeci de butelii obișnuite. În timpul expe- 
rimentului făcu o greşeală și fu electrocutat în mină și 


1 Unitate de măsură engleză pentru lungimi, egală cu 0,3048 m, 

apoi în tot corpul. Își pierdu cunoștința, mâna și umărul 
îi amorţiră. Cunoștința și-o recăpătă peste cîteva minute, 
mâna îi rămase însă amorțită pînă a doua zi. 

În lucrarea sa Despre identitatea dintre fulger și elec- 
tricitate, pe care o trimite Societăţii Regale. de la Londra, 
își expune teoria cu privire la faptul că electricitatea şi 
fulgerul sînt unul și același lucru. Însă onorabilii mem- 
bri ai Societăţii, care se consideră infailibili, refuză să 
recunoască descoperirea unui om „din colonii, ba mat 
mult, din îndoielnicul orăşel Philadelphia al cărui nume 
ne era cunoscut pînă acum numai din auzite“. 

Franklin nu acordă prea multă atenţie acestui fapt, 
căci nu-i stătea în fire să se lupte și să intre în intrigi 
meschine pentru a-și impune concluziile științifice. 

— Le las în voia soartei. Întîmple-se ce s-o întîmpla. 
Dacă concluziile mele sînt corecte, experienţa va dovedi 
temeinicia lor; iar dacă nu sînt, pe drept cuvint vor 
trezi indignare şi vor fi uitate, spunea Franklin, nebă- 
nuind pe atunci că aceeași Societate Regală din Londra, 
peste cîțiva ani, îl va primi în rîndul membrilor ei şi îi 
va conferi cea mai înaltă distincţie a sa, medalia Godfrey 
Colley. 

Și savanții sînt oameni care pot să greșească... 


F 


GABRIEL DANIEL FAHRENHEIT 


Gradul FAHRENHEIT (°F) este unitate de măsură pentru di- 
ferența de temperatură. A fost denumită astfel în cinstea fizici- 
anului german Gabriel Daniel Fahrenheit. 

NOTĂ : Gradul Fahrenheit este o unitate toleratăl. Se 
mai utilizează în ţările anglo-americane, Unitatea fundamentală 
pentru diferenţa de temperatură este kelvinul (K) şi este ac- / 
‘ceptat ca unitate și gradul Celsius (°C). 


VIAȚA ȘI OPERA 


Gabriel Daniel Fahrenheit s-a născut la 24 mai 1686, 
ia Gdansk, într-o familie de negustori, fiind cel mai 
mare din cei cinci copii. După absolvirea scolii elemen- 
tare, trebuia să urmeze gimnaziul de la Gdansk, însă 
moartea tragică şi bruscă a ambilor părinţi a zădărnicit 
acest plan. 

1 Gradul Fahrenheit (°F) și gradul Réaumur (CR) este egal 
cu 1/180, respectiv 1/80, din intervalul cuprins între punctul de 
topire al gheții (+32 °F, 0°R) şi punctul de fierbere al apei 
(+212 °F, 80 °R). 

Fiind cel mai mare frate, îi revenea obligaţia să se 
dedice profesiunii tatălui său şi de aceea a plecat la 
Amsterdam ca să înveţe meseria de negustor. Însă ştiin- 
tele naturii îl interesau mult mai mult decît socotelile 
negustorești, iar după ce îşi termină ucenicia nu se mai 
ocupă decit de fizică. 

A întreprins mai multe călătorii, în timpul cărora 
s-a întîlnit cu fizicieni și matematicieni celebri şi apoi 
a făcut o vizită şi în oraşul său natal. Apoi s-a stabilit 
definitiv la Amsterdam şi a început să construiască apa- 
rate de fizică, mai ales termometre şi barometre de sti- 
clă ; executa singur şi toate operaţiunile de suflare a 
sticlei, în care a dobiîndit mare măiestrie. 

În anul 1714 a construit două termometre cu alcool 
cu care se putea măsura relativ precis. În același an a 
folosit şi mercur în termometre, continuînd astfel lu- 
crarea lui G. Amonton, care studiase dilatabilitatea 
mercurului. 


Și-a publicat metoda de construire a termometrelor 
în anul 1724 în «Philosophical Transactions» din Londra ; 
tot în această revistă a mai publicat cîteva lucrări, pe 
baza cărora a fost ales membru al acestei societăți. 

Pentru termometrele sale folosea mai multe scale, 
dintre care ultima — denumită ulterior cu numele lui — 
lua ca puncte fundamentale trei temperaturi. Primul 
punct reprezenta temperatura unui amestec de apă, 
gheaţă și sare de bucătărie, notată cu 0°, al doilea tem- 
peratura unui amestec de apă şi gheaţă, notată cu 329, 
iar al treilea temperatura apei care fierbe, notată cu 
2129. Această scală se mai folosește, pe alocuri, în An- 
glia şi în Statele Unite ale Americii. La unele scale mai 
vechi folosea şi temperatura corpului omenesc sănătos. 
ca unul din punctele fundamentale. 

În anul 1724 a explicat dependenţa dintre tempe- 
ratura de fierbere a apei și presiunea atmosferică, a mai 
construit un nou densimetru şi un termometru combinat 
cu barometru. Pe lîngă aceasta s-a mai ocupat de hidro- 
statică şi de optică. 

A murit la 16 septembrie 1736, la Haga. 

Masa se apropia de sfîrșit. Mesenti îşi aminteau de 
iarna deosebit de grea a anului 1709. 

— Pe cinstea mea, zise domnul Cristoph, nici bä- 
trînii nu-și amintesc să mai fi trăit asemenea geruri. La 
noi se spunea pe atunci că suedezii au adus această iarnă 
blestemată, că la ei sînt foarte des ierni de acestea. 

— Parcă poți să știi ce fel de geruri au fost, zise 
domnul Jan. Unul spune că e frig, altuia îi este cald. 
Vă mai amintiţi, domnule Cristoph, cum rideam de ita- 
lianul acela care striga că moare de frig la noi, la 
Danzig 1, deşi nouă nici prin gînd nu ne trecea... Nimeni 
nu poate să spună dacă îi era frig pentru că era o iarnă 
grea, sau pentru că nu era el obișnuit cu frigul. 

— Nimeni nu-și mai aminteşte să fi fost vreodată 


asemenea geruri. Poate doar nepoţii noștri — doamne 
fereşte — să mai apuce așa ceva, continuă domnul 
Cristoph. 


— Ca ăsta sau altfel, replică domnul Jan, s-ar putea 
să spună despre o iarnă mult mai blîndă ca aceasta că 
e la fel cu cea din 1709. Cine o să-şi mai dea seama, dacă 
noi n-o să mai fim pe lume, iar cei tineri vor şti de ea 
numai din auzite. 

— Cred că am găsit un mijloc pentru ca și nepoţii 
noștri, la mult timp după ce noi nu vom mai fi, să poată 
spune care iarnă a fost mai aspră. - 

Cei doi oaspeți rîseră. 

— Ce tot spui acolo, domnule ? 

— Ce fel de mijloc ? 

— Poftiţi vă rog pînă la mine alături, aici unde am 
atelierul. 

— Cum așa, la voi, la Amsterdam, negustorii au ate- 
liere în loc de magazii și pivnițe? se miră domnul 
Cristoph. s 

— Nu mă ocup de negustorie, sînt meseriaș, răspunse 
Fahrenheit. Sînt sticlar. Dar oricum, ceea ce vreau să vă 
arăt domniilor voastre nu are legătură cu munca mea. 

Oaspeţii se ridicară fără prea mult entuziasm, despăr- 
țindu-se cu părere de rău de paharele pline și trecură 
în încăperea de alături. Imaginea care li se înfăţișă îi 
uimi. În mijlocul camerei era un cuptor uriaș și alături 


1 Numele german al oraşului Gdansk (n.a.). 

de el cîteva grămezi de tubuleţe subţiri de sticlă, suflă- 
tori de sticlă şi cele mai felurite obiecte de sticlă. 

Fahrenheit își conduse oaspeţii spre o masă pe care 
se aflau mai multe vase și în ele erau citeva tubulețe 
subţiri de sticiă, astupate la un capăt. În interiorul tu- 
buleţelor se mișca ceva, de parcă ar fi fost un metal topit. 

— Vă rog să priviţi, domnilor, zise Fahrenheit, atin- 
gind unul din tubuleţe. Aici în tub am închis argint viu. 
Cînd cufund tubuleţul în apă caldă, argintul viu urcă, 
iar cînd îl cufund în apă cu gheaţă, coboară. 

Trecu tubuleţul dintr-un vas în altul şi coloana de 
mercur se lungea sau se scurta. Oaspeţii se uitau cu- 
rioși, dar destul de neîncrezători. 

— Aici este alt tubuleţ plin cu alcool, continuă Fah- 
renheit. Amândouă au o scală gradată și sînt termometre. 

— Nu e păcat să foloseşti o băutură așa de bună pen- 
tru un scop atît de neînsemnat... îl întrerupse domnul 
Cristoph. 

— Nu-l întrerupe, domnule Cristoph! intervent 
domnul Jan. Spune mai departe, adăugă el întorcîndu-se 
spre Fahrenheit care era puţin cam speriat. 

— Amiîndouă scalele corespund. Punctul 0° l-am 
fixat la temperatura la care se aflau argintul viu și 
alcoolul cînd am cufundat tubulețele în amestec de apă, 
gheață și amoniac. Aceasta este cea mai joasă tempe- 
ratură pe care am reuşit s-o ating. Cred că nici în timpul 
iernii aceleia de pomină din 1709, la Danzig, nu au fost 
geruri mai mari. 

— Asta e o prostie, domnule, dădu din umeri domnul 
Cristoph. Cum poţi să compari frigul dintr-un vas de 
sticlă cu iarna aceea cumplită care a chinuit lumea! 

— Se poate compara ! Fahrenheit nu se dădu bătut. 
Argintul viu din jermometru, dacă este lăsat în aer, se 
mișcă în sus și în jos şi arată schimbarea de tempera- 
tură. Iarna este maiejos decît vara. Dar pînă acum nu 
a scăzut în nici o iarnă atit de jos ca în amestecul acela. 

Domnul Cristoph se strimbă dispreţuitor, domnul Jan 
privea neîncrezător. Fahrenheit scoase termetrul din vas, 
îl ridică în dreptul ochilor și arătă cum mercurul urcă. 

— Puteţi să vă convingeţi singuri, domnilor! Dacă 
țin termometrul în mînă argintul viu se urcă pînă la 
liniuța care arată 96°. Acesta este un punct fix. Tem- 

peratura corpului unui om sănătos este întotdeauna de 
960, tot așa după cum în amestecul de apă curată și 
gheață se oprește întotdeauna la 32°. În felul acesta pot 
să însemnez mai multe temperaturi şi să le compar. 

— Și la ce servește biluța asta de la capătul tubu- 
lețului ? întrebă domnul Jan, numai ca să spună ceva. 

— Acesta este, de fapt, rezervorul cu argint viu. Tre- 
buie să fie suficient de mare pentru ca să se poată ob- 
serva schimbările de temperatură, pentru ca termometrul 
să simtă repede fiecare modificare, adăugă Fahrenheit. 

Oaspeţii se uitară unul la altul, apoi la gazdă. Se 
vedea clar că nu-i interesa câtuși de puţin ceea ce auzi- 
seră și nici nu prea înțeleseseră despre ce e vorba. 

— Și de unde aţi luat gheață pe timpul ăsta ? întrebă 
dintr-o dată domnul Jan. 

Fahrenheit se arătă uimit. 

— Am o gheţărie în spatele casei, spuse el, ca și cum 
ar fi fost vorba de lucrul cel mai firesc din lume. 

— Gheţărie ? Ce e asta? 

— Un depozit de gheaţă. Iarna pun blocuri de gheaţă 
într-o pivniță adîncă, deasupra pun paie și apoi acopăr 
totul cu pămînt și am gheaţă tot timpul anului. 

— Și foloseşti gheaţa asta pentru jucărioarele dumi- 
tale ? Dacă ai răci vinul cu ea ar fi mult mai plăcut de 
băut pe căldura asta, rîse domnul Cristoph. lartă-mă, 
dar toate chestiile astea nu făc nici cît o ceapă degerată. 
Ce folos ai din ele ? 

— Cum așa? Ia gîndiţi-vă: cu ajutorul termome- 
trelor mele pot să spun exact că a fost o iarnă asa de 
grea, cum îmi aminteam acum cîţiva ani, sau o arșiță 
cumplită. Dar termometrul poate fi folosit și în alte sco- 
puri. E important pentru alchimisti, pentru că pot sta- 
bili punctul de fierbere al diferitelor lichide. Scala aces- 
tui termometru poate să ajungă pînă la 600° cînd începe 
să fiarbă și argintul viu. Tăcu o clipă. Am scris si un 
studiu despre asta, pe care mi l-au tipărit în revista 
englezească «Studii filosofice». 

Domnul Cristoph îl bătu protector pe umăr pe Fah- 
renheit. 

— Bine, n-ai decit să te joci cu aiurelile astea dacă 
vrei. Dacă ar fi după mine le-aș arunca pe toate. 

— Bine, dar... 

— Lasă-mă, domnule, în pace. Mai bine mai toarnă 
niște vin, fiindcă, deși nu-l ţii în gheaţă, nu e chiar rău, 
nu-i rău deloc. 

Fahrenheit tăcu. Se gîndea cu tristeţe că el şi oaspeţii 
lui nu puteau găsi un limbaj comun. Ca şi cînd ar fi 
fost oameni din lumi diferite. 


G 


CARL FRIEDRICH GAUSS 


GAUSS (G) este unitate de măsură pentru inducţie magne- 
tică. A fost denumită astfel în cinstea astronomului, matematici- 
anului și fizicianului german Carl Friedrich Gauss, 

DEFINIȚIE : 1 gauss reprezintă intensitatea magnetică a u- 
nui cîmp magnetic care acționează într-un loc dat asupra unei 
unităţi de sarcină magnetică cu o forță de 1 dină. 

NOTĂ : Gaussul este o unitate tolerată. Astăzi se fo- 
losește ca unitate de măsură a inducției magnetice tesla (T). 

RAPORTUL DE CONVERSIUNE : 


1 G = 10— T. 


VIAȚA ȘI OPERA > 


Carl Friedrich Gauss s-a născut la 30 aprilie 1777, 
la Braunschweig, în familia unui modest administrator 
al unei uzine de apă. De mic copil se făcuse remarcat 
prin talentul lui deosebit la calcule, talent care a trezit 
interesul unor cercuri largi ale opiniei publice în timpul 

anilor lui de şcoală. La vîrsta de şaisprezece ani, băiatul 
a fost prezentat lui Carl Wilhelm Ferdinand, prinţul de 
Braunschweig, care a devenit protectorul și sprijinitorul 
lui permanent. 

În anul 1795 a plecat la Göttingen unde şi-a început 
cei trei ani de studiu prin descoperirea metodei celor 
mai mici pătrate, după care au urmat, într-o succesiune 
neîntreruptă, alte lucrări, marcînd progrese însemnate 
în matematică. 

La început, aceste lucrări nu au fost publicate, cu 
excepţia celebrei dizertaţii în care demonstrează existența 
rădăcinilor ecuaţiilor algebrice, pe baza căreia i s-a acor- 
dat titlul de doctor fără examen. 

În 1801 a publicat prima lucrare mai amplă, întitu- 
lată «Disquisitiones arithmeticae» prin care şi-a cîştigat 
recunoașterea întregii lumi ştiinţifice. În același an, 
Gauss, în vîrstă abia de 24 de ani, a fost numit membru 
corespondent al Academiei de Ştiinţe din Petersburg. 
A devenit şi mai celebru cînd a calculat orbita planetei 
Ceres, descoperită de curînd și dispărută apoi din nou. 

Pînă la moartea prinţului, Gauss a primit un salariu 
anual, astfel încît s-a putut dedica pe de-a-ntregul lu- 
crărilor sale. În anul 1807 a primit o invitaţie de la 
Universitatea din Göttingen, unde a activat ca profesor 
de matematică şi director al observatorului pînă la sfir- 
şitul vieţii. 

Aici publică o lucrare de astronomie, Teoria mişcării 
corpurilor cerești, în care introduce si metoda, deja veri- 
ficată, a celor mai mici pătrate. În anul 1831 la Göttingen 
vine Wilhelm Weber și începe să colaboreze cu el în 
domeniul fizicii. 

În anul 1832 publică lucrarea Intensitatea magne- 
tismului terestru adusă la măsură absolută, un an mai 
tirziu construieşte, împreună cu Weber, primul telegraf 
electromagnetic, pentru care a construit un inductor şi 
un magnetometru, iar în anul 1839 îşi publică lucrarea 
devenită clasică, Teoria generală a magnetismului terestru. 
Are merite deosebite în fundamentarea sistemului ab- 
solut al unităţilor, care a devenit indispensabilă cerce- 
tărilor în domeniul ştiinţelor naturii. 

Pe lîngă lucrările teoretice în domeniul matematicii, 
astronomiei și fizicii, a dedicat mult timp şi geodeziei 

practice, executînd diverse măsurători la cererea regelui 
Hanovrei. 

În timpul cît a activat la Universitatea din Göttingen 
a întreţinut o corespondenţă foarte activă cu diverşi sa- 
vanţi din lumea întreagă, printre care şi cu remarcabilui 
matematician rus Nicolai Ivanovici Lobacevski. S-a con- 
dus în viaţă după principiul „pauca sed matura“ (puţin, 
dar temeinic) şi toate lucrările lui fac cinste acestui 
principiu, atit prin număr cît şi prin conţinutul lor. 

Gauss a fost căsătorit de două ori. Amîndouă soțiile 
au murit prematur. Dintre cei sase copii ai săi, fiica cea 
mai mică a fost cea care a avut grijă de el pînă la sfîr- 
şitul vieţii. A murit la 23 februarie 1855, în observatorul 
său de la Göttingen. 


Lumea fanteziei copiilor este nesfîrşită. Fiecare copil 
visează la altceva. 

Micul Carl Friedrich Gauss se gîndea la cifre. O 
curiozitate arzătoare pe care nici el nu putea să şi-o 
explice îl ducea spre lumea lor cam prea devreme. 

li plăcea să stea ghemuit într-un colț cînd tatăl lui, 
Gebhard Gauss și ajutoarele lui făceau socotelile la sfîr- 
situl săptămînii. Urmărea cu atenţie şi asculta cum so- 
coteau cei mari. Era atît de liniștit, încât aceștia nici nu 
observau că este acolo. 

Pînă într-o zi. Meşterul Gebhard tocmai calculase o 
anumită sumă, pe care trebuia s-o achite, cînd din colț 
se auzi glăsciorul timid al copilului de trei ani : 

— Tăticule, n-ai socotit bine ! 

— Ei, nu mai spune, ia să vedem | spuse tatăl zîm- 
bind și, mai mult ca să-i facă o bucurie copilului decit 
din convingerea că ar fi greșit, refăcu întregul 'calcul. 

Într-adevăr, socoteala era greșită. Tatăl se înveseli, 
își lăudă copilul, dar nu acordă prea mare importanță 
acestei întîmplări. A crezut că e vorba de o întîmplare, 
cum ar fi putut crede că un copil de trei ani știe să 
socotească... 

Copiii știu să se joace cu orice. Micul Carl Friedrich 
se juca cu cifrele. Pentru el, cifrele înlocuiau jucăriile 
celor de o seamă cu el. 

În joacă a învățat să numere, să socotească, în joacă 
a dobîndit o mulțime de cunoștințe care se ascund în îm- 
părăția cifrelor. - 

Aşa a fost și la școala elementară din Braunschweig. 
Carl Friedrich era pasionat după orele de socotit. E 
drept, pe atunci în învățămînt se folosea mai mult învă- 
tatul pe dinafară și nu se dădeau explicații cu privire la 
raporturile mai profunde. 

Profesorul Büttner, jucîndu-se cu nelipsita nuia, se 
opri în intervalul dintre şirurile de bănci. 

— Si acuma, copii, aveți următoarea temă: să adu- 
nați toate numerele de la 1 la 40. Cine termină, îmi 
aduce tăblița la catedră. În clasă se făcu linişte și cape- 
tele se aplecară spre bănci. 

„PD si le trebuiască ceva timp pentru asta, se gîndi 
profesorul. Numai bine ca să mă mai odihnesc şi eu niţel.“ 

Se duse la catedră, dar abia pusese jos nuiaua și se 
așezase pe scaun că micul Carl Friedrich sări din bancă 
şi veni spre el. ` 

— Am terminat! — strigă el fericit şi aşeză tăblița 
cu partea scrisă în jos, aşa cum era obiceiul, în fața 
profesorului înmărmurit de uimire. 

„Ei, îşi zise el, cine stie ce prostie a mai făcut și 
băiatul ăsta în graba lui.“ Și aruncă o privire batjoco- 
ritoare spre Gauss, care aştepta victorios în banca lui. 

A durat destul de mult pînă cînd au calculat toți 
elevii, adunind cu mare greutate cele patruzeci de nu- 
mere. Tăblițele se stringeau încet pe catedra profeso- 
rului. Acesta le întorcea cu un zîmbet ironic una după 
alta. Dar zîmbetul se transformă în uluire cînd ajunse 
la prima tăbliță și citi pe ea rezultatul corect: 820! 

Aici nu erau adunate numerele unul cu altul la ne- 
sfîrșit, ca pe celelalte tăblițe. Privirea experimentată 
descoperise imediat legăturile dintre numere. În felul 
cum le aranjase Gauss, numerele păreau că dansează. 

Nemaipomenit ! 


Băiatul adunase un număr de la început cu unul de 
la sfîrşit: 1 + 40, 2 + 39, 3 + 38, 4+ 37 pînă cînd a 
format douăzeci de perechi a căror sumă făcea mereu 41. 
Nu mai rămînea acum decît să înmulțească 41 cu 20 și 
rezultatul corect era obținut. 

Profesorul nu-și reveni multă vreme din uimire. Ba 
chiar își reproșa în sinea lui atitudinea de mai înainte. 
Căci băiatul care acum se foia nerăbdător în banca lui, 
descoperise cu propriile lui forțe metoda adunării nume- 
relor dintr-un şir natural, fără să-i fi spus nimeni nimic 
despre asta vreodată. 

Mai tirziu, cînd s-a ivit o ocazie, profesorul i-a adus 
de la Hamburg aritmetica Remers Arithmetica. I-o dărui 
băiatului pentru ca să-şi poată domoli setea de cunoștințe 
mai tine decit în timpul orelor lui de aritmetică. 

Fericite erau clipele pe care talentatul Carl Fried- 
rich le petrecea cu manualul de la Hamburg. „O carte 
dragă“ — scrisese mînuța copilului pe coperta interioară 
a cărţii. 

La școala lui Büttner era şi un profesor ajutător, tî- 
nărul Johann Bartels, fiul unui lucrător în zinc, din 
Wendegraben, mai tîrziu şi el profesor de matematică 
la Universitatea din Kazan. Pe atunci, sarcina lui era 
să ascută penele pentru scris şi să-i ajute pe elevi să-și 
facă lecțiile. 

Remarcă și el talentul neobişnuit al lui Gauss. Citea 
diverse cărţi cu el, îl iniție în știința despre seriile in- 
finite care, mai tîrziu, au jucat un rol atît de important 
în viaţa lui şi, în cele din urmă, a aranjat în așa fel ca 
protejatul lui să poată să intre la gimnaziul Sf. Caterina 
în 1788, direct în clasa a 2-a. 

Tatăl lui Gauss nu era foarte încîntat de această în- 
torsătură. Ar fi dorit ca fiul lui să-l ajute în negusto- 
ria lui. | 

— Nu ca el, toată ziua stă cu nasul în cărţi, ba încă 
și seara mai arde lumina degeaba ca să studieze, bom- 
bănea el și-și trimitea fiul să se culce devreme. 

Carl Friedrich nu se lăsa însă despărţit de cifrele 
și numerele lui. Își meșteri un fitil din bumbac netors 
și îl înfipse într-o sfeclă găurită pe dinăuntru, pe care 
o umplea cu grăsime economisită de el. Lumina tremu- 
rătoare ajungea cu greu să alunge întunericul din că- 
măruța de la mansardă, dar pentru el era suficient ca să 
se poată cufunda în tainele numerelor lui. 


Băiatul era neobosit cînd era vorba de calcule. So- 
cotea ziua și noaptea și stăruința lui era uimitoare. Era 

pentru el ca un joc. Gimnazistul de acum se juca cu 
numerele așa cum se jucase și copilul de mai înainte şi 
cum avea să se joace și omul matur de mai târziu, 

Dar acest joc avea să fie izvorul unor cunoștințe bo- 
gate și profunde, despre legităţile lumii numerelor, din 
care se vor putea adăpa oamenii de la maturitate pînă 
la adinci bătrineţe. 


Gal 


GALILEO GALILEI 


GALILEI (Gal) este unitate de măsură pentru accelerație. 
A fost denumită astfel în cinstea fizicianului şi astronomului ita- 
lian Galileo Galilei. 

DEFINIȚIE : 1 galilei reprezintă o acceleraţie de 1 centime- 
tru pe secundă la pătrat.. CC 

NOTĂ : Galilei este o unitate tolerată. A fost folosită 
la măsurarea accelerației gravitaționale, mai ales în cazul mă- 
surătorilor gravimetrice. Astăzi se foloseşte ca unitate de mă- 
sură pentru acceleraţie metrul pe secundă la pătrat (m + s—2), 

RAPORTUL DE CONVERSIWNE : 

1 Gal = 1 cm : s—? = 10—? m . s—2 


VIAȚA ȘI OPERA - 


Galileo Galilei s-a născut la 15 februarie 1564 în 
oraşul italian Pisa. La vîrsta de șaptesprezece ani a în- 
ceput să studieze filosofia, fizica şi medicina la univer- 
sitatea din același oraș, iar în anul 1585 a plecat la 


Florența pentru a se dedica în exclusivitate studiului 
matematicii şi fizicii. 

După terminarea studiilor a activat ca profesor la 
Pisa şi Florenţa ; în anul 1592 a plecat la Padova, unde 
a activat timp de optsprezece ani. Aici a observat noua 
stea din consteiaţia Şarpelui, care, un an mai tîrziu, a 
dispărut. Atunci a început să se îndoiască pentru prima 
dat! de opinia lui Aristotel, după care întreaga boltă 
cerească este nemișcată, împreună cu toate stelele. 

Imediat ce a aflat despre descoperirea lunetei, s-a 
pus pe treabă. Cu ajutorul unei lunete, confecţionată 
chiar de el, a descoperit o nouă lume a corpurilor ce- 
rești. În cadrul constelaţiei Orion a descoperit încă 500 
de stele, a studiat suprafaţa Lunii, a descoperit trei sa- 
teliţi ai lui Jupiter, petele din Soare și diverse alte 
rea.ităţi astronomice, pe care le-a descris în lucrarea 
Nuntius Sidereus. În anul 1610 a părăsit universitatea 
și a devenit matematicianul de curte al familiei Medici 
din Florenţa. În acelaşi an începe şi lupta bisericii îm- 
potriva lui Galilei. Descoperirile lui confirmau opinia 
lui N. Copernic, după care Pămîntul și corpurile cerești 
se mişcă, ceea ce contravenea preceptelor bisericii. Au 
aşteptat ca Galilei să recunoască public învăţătura lui 
Copernic. 

Aceasta s-a întîmplat în lucrarea despre petele so- 
lare, pe baza căreia Galilei a fost acuzat de erezie. În 
anul 1616 a fost chemat în faţa cardinalului Bellarmin, 
unde, din ordinul papei Paul V i s-a cerut să renunţe la 
părerea după care Soarele stă şi Pămintul se învîrtește. 
Galilei s-a supus, însă după descoperirea a trei comete 
în constelația Scorpionului şi-a expus din nou opinia în 
lucrarea Discorso della comete, care a devenit obiectul 
unor atacuri furioase din partea iezuiţilor. ` 

După urcarea pe tron a papei Urban VIII, care era 
un admirator şi susținător al ştiinţelor şi artelor, Galilei 
a răspuns acestor atacuri. l-a închinat papei scrierea 
Saggiatore şi, în anul 1630, cunoscuta sa lucrare Dialogo 
sopra i due massimi sistemi (Dialog despre cele două 
sisteme ale lumii). În această lucrare a pus faţă în faţă 
concepţiile lui Ptolemeu şi Copernic cu privire la siste- 
mul solar în aşa fel încît reiese clar corectitudinea pă- 
rerilor lui Copernic. 

lezuiții au depus toate eforturile pentru ca lucrarea 
lui să fie interzisă şi Galilei să fie dat în judecată. 
într-adevăr, la 22 iunie 1633 a avut loc procesul, la care 
Galilei a fost silit să-şi retracteze opiniile şi să renunţe 
la învăţătura lui Copernic. 

După proces, Galilei s-a retras la Florenţa. În 
anul 1636 a terminat lucrarea Discorsi e dimostrazioni 
matematiche, care conţine cele mai importante desco- 
periri ale lui Galilei din domeniul mecanicii corpurilor 
cereşti. Un an mai tîrziu a orbit de ambii ochi, însă 
clarviziunea spirituală nu l-a părăsit. Înconjurat de dis- 
cipolii săi, printre care mai tîrziu s-a numărat şi Torri- 
celli, cărora le-a dictat lucrările sale pînă în ultima clipă 
a vieţii, a murit la Arcetri, în apropiere de Florenţa, la 
è ianuarie 1642. 


Matematica, ştiinţele naturii şi filosofia îl atrăgeau 
din ce în ce mai tare pe Galilei. Semestrul tocmai se 
încheiase şi Galilei dorea să-și petreacă vacanța în casa 
părintească de la Florența. De aceea se înţelese cu un 
căruțaș care, pentru o sumă destul de modestă, acceptă 
să-l ducă. 

Călătoria a durat două zile. Căruţașul încărca butoaie, 
iar Galilei își omora plictiseala calculînd în gind vo- 
lumul fiecărui butoi. Ghicea din ochi înălțimea şi dia- 
metrul butoaielor. Este aproape un cilindru, își spunea 
el, așadar, volumul lui va fi r?’ xh“. Apoi se întoarse 
către căruțaș : . 

— Im butoiul acesta aveţi trei hectolitri de ulei. 

Căruțașul se sperie şi se uită bănuitor la el. 

— De unde știți ? 

Cum era să-i explice căruțașului formula și semnifi- 
cația cifrei n? i 

— Nu e chiar așa de simplu, răspunse Galilei. 

Furmanul se supără și zise : 

— N-aveţi decît să vă păstraţi taina asta pentru dum- 
neavoastră. Poate că e vreo vrăjitorie. 


Galilei încercă să-i explice formula, dar acesta ri- 
postă imediat : 

— Ba nu, lăsaţi-mă în pace! Aţi plătit pentru drum, 
așa că vă duc! Dar de stat de vorbă cu dumneavoastră: 
nici gînd ! 

Restul călătoriei decurse în tăcere. 

„Cît de adînc sînt înrădăcinate în mintea oamenilor 
superstiţiile“ își zise în sinea lui Galilei întristat. 

— N-o să fie ușor să exprim opinii noi... 


* 


Ciţiva ani mai tîrziu, Galilei era din nou la Pisa, 
orașul lui natal, în care își petrecuse şi primii ani ai 
copilăriei. Părăsise Pisa pe cînd era student, dar acum, 
la douăzeci şi cinci de ani, era profesor. Situaţia lui fi- 
nanciară nu era prea înfloritoare, căci salariul de pro- 
jesor era modest. Ca să mai câștige cîte ceva, dădea me- 
ditaţii studenţilor mai slabi.. 

Galilei era un savant pasionat. Íl interesau cele mai 
diferite fenomene ale naturii şi inventa mereu alte şi 
alte experienţe. Eforturile lui de a descoperi legile na- 
turii se loveau de opoziția celor mai mulţi dintre învă- 
țaţi. Profesorii transmiteau studenţilor cunoștințe care 
proveneau încă din vremea lui Aristotel, evitau tot ce 
era nou și nimic nu putea să-i zdruncine din amorțirea 
călduţă a vieţii pe care o- duceau. 

Într-o zi, pe cînd maistrul ceasornicar Pifferi tocmai 
traversa piața del Duomo, zări o mulţime de oameni care 
se înghesuiau în faţa catedralei. Apropiindu-se, întrebă 
ce se întîmplase. 

— Nu te sup-ra, tinere, dar ce s-a întîmplat aici? 

— Noul nostru profesor de matematică, messere Ga- 
lilei, vrea să ne demonstreze că învăţătura despre că- 
derea corpurilor este greșită, răspunse tînărul. 

— Hm, şi n-aţi putea să-mi explicați mai exact ce 
vrea de. fapt să demonstreze Galilei? îl rugă ceasorni- 
carul, pe care îl interesa toate noutăţile tehnice. 

— Fizicienii noștri spun că un corp, cu cît este mai 
greu, cu atît cade mai repede, explică studentul. 

— Așa și este, încuviință ceasornicarul. E la mintea 
cocoșului că '0 piatră cade mai repede decît un pai sau 
un fulg. 

— Tocmai că nu este vorba de aceasta, continuă 
studentul. Este vorba despre corpuri făcute din aceeași 
substanță, de exemplu, două pietre, două bucăţi de fier 
sau două bile de lemn. 

— Dar mu e corect, exclamă ceasornicarul. Orice co- 
pil ştie că o piatră mai mare trebuie să cadă mai repede 
decît una mai mică. 

— Așa gindim si noi, studenţii, și profesorii noștri. 
Aşa scrie și Aristotel. Dar noul profesor neagă și vrea 
să ne și demonstreze. El susține că toate corpurile cad 
cu aceeași viteză și că micile diferențe se datorează nu- 
mai rezistenţei pe care o opune aerul. Dar vă rog să mă 
iertaţi, domnule, trebuie să mă grăbesc ca să nu întîrzii 
la experienţă. 

— Care experienţă ? — strigă ceasornicarul în urma 
lui, dar acesta nu-l mai auzi, căci era deja departe. 

Ceasornicarul nu “rezistă și, împins de curiozitate, se 
grăbi și el spre turnul bisericii. 

În fața turnului era o mare mulţime de profesori şi 
studenţi ai universităţii. li adusese aici tot curiozitatea. 
Cu toţii auziseră de noua teorie, iar acum urmau să vadă 
ceva nemaiîntilnit şi nemaivăzut. Căci pină acum ni- 
mănui nu-i trecuse prin minte'să verifice teoria căderii 
corpurilor cu ajutorul unor experiențe. Ce sens avea să 
mai faci și experienţe ? ! 

Galilei se opri la cîțiva paşi în fața publicului. 


— E totul gata? — strigă el către cei trei studenţi 
aflaţi în turn şi care îl ajutau la experienţă. 
— Gata! — răspunse unul din ei, care ținea în mîna 


stingă o piatră cam de mărimea unui pumn, iar în dreapta 
una cît un cap de om. | 

Galilei se întoarse spre mulţime. 

— Vom întreba acum natura și ea ne va răspunde. 
Două pietre, una mică și cealaltă de zece ori mai grea. 
Amândouă vor cădea în aceeași clipă pe p*řmînt. Fiţi 
atenţi dacă piatra mai mare cade de zece ori mai repede, 
așadar cu mult mai devreme decît cea mică. 

— Evident că cea mare o să cadă mult mai repede 
decît cea mică ! — strigă unul dintre profesori, 

Galilei nu răspunse. Ridică mîna dreaptă şi făcu semn 
către turn. În aceeași clipă se auzi un şuierat în vîrful 

turnului şi cele două pietre căzură pe caldarim în clipa 
următoare. 

Lui Galilei îi străluceau ochii. Experienţa reușise. Iz- 
butise să demonstreze că vechile cunoștințe despre că- 
derea corpurilor sînt greșite și că părerile lui sînt corecte. 

Se auziră aplauze și strigăte de bucurie, dar acestea 
fură întrerupte de voci care obiectau : 

— Diferența de greutate dintre cele două pietre e 
prea mică, de aceea nu s-a văzut că una a căzut mai 
repede, strigară adversarii lui. 

Galilei se aștepta la aceasta. Făcu din nou semn stu- 
denților din turn și aceștia luară unul o piatră de mă- 
rimea unui ou de porumbel, celălalt un bloc mare de 
piatră. La semnul lui Galilei, dădură drumul celor două 
pietre. Imediat cele două pietre căzură pe caldarim una 
după alta. 

Pi această experiență reuşise. Dar profesorii nu se 
dădură bătuţi : 

— Turnul este prea scund. Are numai cincizeci și 
cinci de metri. E prea scund ca să se poată vedea clar 
diferenţa de timp. 

Galilei se pregăti să înceapă a treia experiență. Luă 
un pendul și îl făcu să oscileze. La semnul lui, arun- 
cară din turn piatra mică. Pendulul efectuă trei oscilaţii 
pînă aceasta atinse caldarimul. Apoi dădură drumul și 
blocului de piatră. Pendulul făcu tot trei oscilaţii. Trei 
experiențe şi toate reușite, cu același rezultat ! 

Tot orașul Pisa nu vorbea decît despre „rezultatele 
acestor experiențe neobișnuite. Peste tot, în familie, în 
ateliere, în magazine, pe stradă, atunci cînd se întilneau 
doi cunoscuţi, pe coridoarele universității nu se vorbea 
decît despre încercările tînărului Galilei. 

Dar nici aceste rezultate excepționale nu-i convin- 
seră pe profesorii bătrîni. Numai puțini erau aceia care 
credeau că Galilei are dreptate. 

Deși această experienţă a reuşit, Galilei încă nu era 
mulțumit. Voia să descopere legile căderii libere a cor- 
purilor și, mai ales, să stabilească raportul dintre tra- 
iectoria corpului și timpul cît durează căderea. Mai tîr- 
ziu, după multe încercări și dificultăţi, în cele din urmă 
a reușit. 


Gb 


WILLIAM GILBERT 


GILBERT (Gb) este unitate de măsură pentru tensiunea 
magnetică. A fost denumită astfel în tinstea medicului și fizi- 
cianului englez William Gilberi. 

DEFINIȚIE: 1 gilbert este egal cu tensiunea magnetică 
produsă de-a lungul unei porțiuni de 1 cm a unei linii de cimp 
magnetic uniform cu intensitatea de 1 oersted. 

NOTĂ : Gilbertul este o unitate tolerată. Astăzi se fo- 
losește pentru tensiunea magnetică amperul (A). 

RAPORTUL DE CONVERSIUNE : 

1 Gb ~ 0,796 A. 


VIAȚA ȘI OPERA 


William Gilbert s-a născut la 20 mai 1544 în locali- 
tatea Colchester, comitatul Essex din Anglia. Tatăl lui 
era judecător şef şi membru al consiliului municipal. 

A terminat şcoala medie clasică în oraşul natal, iar 
în mai 1558 a plecat să studieze la colegiul St. John din 
Cambridge. Aici a dobîndit treptat titlurile de bacalau- 
reat, apoi de magistru al artelor, iar în anul 1569 de 

doctor în medicină. În această perioadă a fost ales mem- 
bru al Societăţii savanților din Cambridge. 

A plecat apoi într-o călătorie prin Europa, de unde 
s-a întors cu titlul de doctor în fizică. 

Atit în timpul călătoriilor sale, cît și în Anglia, a 
practicat intens medicina, care i-a adus un renume și 
multe succese. În anul 1573 a fost ales membru al Cole- 
giului regal al medicilor (Royal College of Physicians), 
în cadrul căruia a îndeplinit mai multe funcții, iar în 
anul 1600 a fost ales preşedinte al colegiului. 

Succesele repurtate în domeniul medicinii au făcut 
să fie numit medic personal al reginei Elisabeta I Tudor. 

Pe lîngă practica medicală, s-a ocupat de studiul şti- 
ințelor naturii și are merite deosebite în domeniul elec- 
tricităţii si magnetismului. A descoperit şi a descris cu 
multă exactitate magnetizarea tijelor de fier prin fre- 
care cu un magnet natural (magnetit). A mai descoperit 
că tijele de fier magnetizate se aşază pe direcţia polului 
magnetic terestru și că acest efect se accentuează atunci 
cînd fierul a fost în prealabil forjat. _ 

Era un foarte bun fierar şi stăpînea şi alte meserii, 
ceea ce îi permitea să studieze fenomenul magnetismu- 
lui pe bazi experimentală. El a constatat, de exemplu, 
că atunci cînd fierul este încălzit pînă la roşu își pierde 
calitățile magnetice. 

A studiat polul magnetic al pămîntului cu ajutorul 
unei busole de construcţie proprie. A tras concluzia că 
Pămîntul se comportă ca un magnet uriaş, ai cărui poli 
se află în apropierea polilor geografici. Cînd evaluăm 
astăzi meritele lui Gilbert în cercetarea magnetismului, 
trebuie să amintim că, pe vremea lui, cel mai puternic 
magnet cunoscut era magnetul natural (magnetit), foarte 
scump şi rar. 

Gilbert a studiat şi fenomenele electrice şi a desco- 
perit că, pe lîngă chihlimbar, mai există şi alte substanţe 
care se electrizează prin frecare. A tras concluzia că for- 
tele de atracţie ale magnetului şi ale chihlimbarului, sau 
altor substanţe care se pot electriza prin frecare, nu sînt 
identice, şi le-a numit, spre deosebire de magnet, cor- 
puri electrice. 

Rezultatele amplelor sale lucrări experimentale şi ale 
studiilor teoretice au fost cuprinse în opera în şase vo- 

lume intitulată Despre: magnet, care a apărut în anul 
1600. Importanța excepţională a acestei lucrări a fost 
apreciată de mulţi savanţi renumiţi, printre care Galileo 
Galilei şi Michael Faraday. 

Pe lîngă medicină, chimie şi magnetism, direcţiile 
fundamentale ale preocupărilor sale, Gilbert, om cu cul- 
tură multilaterală, s-a ocupat şi de astronomie, fiind 
unul dintre primii oameni de ştiinţă englezi care au sus- 
ținut părerile noi, revoluţionare, cu privire la mișcarea 
Pămîntului şi a corpurilor cerești pe care au dezvoltat-o 
N. Copernic şi Giordano Bruno. 

După moartea Elisabetei I, Gilbert a continuat să fie 
medicul personal al regelui, Iacob I. Dar nu pentru mult 
timp, pentru că, nouă luni mai tîrziu, la 10 decembrie 
1603 a murit la Colchester de ciumă. 

Gilbert nu s-a căsătorit. Era un om vesel şi inimos. 
Avea mulţi prieteni și coresponda cu mulţi savanţi re- 
numiți ; şi-a dăruit toate cărţile, biblioteca, aparatele şi 
colecțiile de minereuri Colegiului Regal al medicilor. 


Perdeaua din dormitorul reginei se dădu la o parte. 
Din spatele ei ieși un bărbat cu o pălărie neagră, înaltă, 
și îmbrăcat în negru, așa cum mergeau pe atunci me- 
dicii. 

Se opri în dreptul măsuţei, mai aranjă ceva în trusa 
medicală, apoi se întoarse spre regină, care ieși și ea 
de după perdea. 

— Majestatea Voastră s-a însănătoşit. Domnul s-o 
ajute pe regina Angliei, mai adăugă el făcînd reverența 
obligatorie şi se îndreptă spre ieşire. Era William Gil- 
bert din Colchester, medicul personal al reginei Elisa- 
beta Tudor. Regina îi făcu un semn cu mâna, iar Gil- 
bert, după ce mai făcu încă o reverență, ieşi. 

Rămînind singură, Elisabeta căzu un moment pe gîn- 
duri. Era mulțumită de medicul ei. Cunoștințele lui me- 
dicale și rezultatele pe care le avea cu bolnavii erau 
cunoscute peste tot și, în afară de aceasta, era un mem- 
bru respectat al Colegiului Regal al medicilor. Nici nu 
putea să-și dorească unul mai bun. 

Totuși avea impresia că, în schimb, el nu este prea 
mulțumit de'viaţa la curtea regală. Ce e drept, își în- 

deplinea admirabil toate îndatoririle, dar la viața de 
curte nu participa. Parcă se ferea cumva de societate, 
petrecîndu-și cea mai mare parte din timp în locuința 
sa care i se acordase în incinta palatului, în calitatea lui 
de medic personal al reginei. 

li ajunsese de mai multe ori la ureche zvonul că face 
tot felul de experienţe secrete. Curiozitatea femeiască se 
lupta cu demnitatea de regină. Ce-ar fi să vadă cu ochii 
ei cu ce își trece timpul, atunci cînd nu se ocupă de 
sănătatea Majestății Sale. Mai reflectă o clipă, apoi se 
hotărî. Bătu din palme şi zise doamnei de onoare care 
întră : 

— Lordul Cecil să vină imediat la mine ! 

Doamna ieşi făcînd o reverență şi lordul Cecil intră 
aproape imediat, de parcă ar fi fost la ușă. Era Cecil 
William Burleigh, secretar de stat și confidentul reginei. 

— Bună dimineața, Majestate, zise el înclinîndu-se. 
Il interesa sănătatea reginei şi se linişti vizibil văzînd că 
pe Elisabeta o părăsiseră durerile de şale care o chinui- 


seră cîteva zile. , 

— Da, dragul meu Gilbert m-a vindecat ca de obi- 
cei, zise Elisabeta. Dar ca regină a Angliei — și glasul 
ei deveni serios — trebuie să veghem asupra supușilor 


noștri, să veghem la salvarea sufletelor lor. Să-i comu- 
nicaţi doctorului Gilbert că dorim ca astăzi după-amiază 
să ne explice cu ce se ocupă acasă și că o să-i facem o 
vizită. 

— Majestatea Voastră, mă tem că ... încercă să obiec- 
teze lordul Cecil, dar regina rămase neclintită în ho- 
tărîrea ei. 

— Plecaţi ! spuse ea scurt. Și nu uitaţi că după- 
amiază va trebui să mă însoțiți. 


* 


La cîrciuma „La berbecul cu două capete din Hamps- 
hire“ cîțiva prieteni veseli tocmai terminau prînzul. Era 
William Gilbert cu prietenii lui, pe care îi interesau ex- 
periențele lui de științele naturii. Fiind un om vesel și 
plăcut, Gilbert avea mulți prieteni, printre care se nu- 
mărau oamenii cei mai renumiți din acele vremuri. 

Si de astă dată alături de el se aflau vestiții naviga- 
tori şi călători Francis Drake şi Thomas Cavendish, 

prinși într-o discuţie prietenească. Înainte obișnuiau să 
se întilnească acasă la Gilbert, însă de cînd îndatoririle 
lui de medic al reginei îl obligaseră să se mute la curte 
se întîlneau numai rareori în cîte o cîrciumă. 

Gilbert ridică paharul cu vin şi ceru să se facă li- 
niște. 

— Dragi prieteni, la sfîrşitul acestei mese vreau să 
vă spun ce mare onoare mi s-a făcut astăzi. 

Între prieteni se auzi un murmur și unul din ei spuse 
rîzînd : 

— Ce onoare, că ești şi așa destul de onorat! 

Toţi rîseră. 

Gilbert făcu un semn cu mîna şi prietenii tăcură. 

— Astăzi mi s-a transmis că după-amiază însăşi Ma- 
jestatea Sa regina va binevoi să vină să vadă experien-, 
tele mele. 

Se auziră din nou strigăte şi risete : 

— Trăiască buna noastră regină Bess ! 

— Dar asta trebuie sărbătorit, spuse cineva. Cîrciu- 
mare, mai toarnă vin ! 


+ 


În laboratorul lui Gilbert se strinsese o societate 
foarte aleasă. Lîngă masă, la locul de onoare, şedea Eli- 
sabeta, în spatele ei se înghesuiau cîteva doamne de 
onoare și nobili din suita ei. Lordul Cecil stătea lingă 
Gilbert, ca să se asigure că totul se desfăşoară normal. 

— Magnetul și chihlimbarul — se adresă Gilbert re- 
ginei — își datorează faima unor învăţaţi. Mulţi filosofi 
le cheamă în ajutor pentru a explica diferite fenomene 
și taine. Teologii explică uneori tainele divine din inte- 
riorul omului tot cu ajutorul magnetului şi chihlimbar 
rului. 

La auzul cuvîntului teologi, regina tresări, căci era 
foarte evlavioasă şi nu-i plăcea modul cam îndrăzneț în 
care se exprima Gilbert. 

— Și medicii, în frunte cu Galen, vorbesc de magnet 
cînd vor să explice efectul lazativelor, continuă Gilbert, 
dar nu ştiu că, de fapt, cauzele fenomenelor magnetice 
se deosebesc fundamental de cele observate în cazul 
chihlimbarului și numesc acest fenomen, în ambele ca- 

zuri, atracţie. Le compară și persistă astfel într-o eroare 
care duce la greșeli și mai mari. 

Gilbert luă în mînă o bucată de chihlimbar şi con- 
tinuă : 

— Dacă frecăm chihlimbarul, în grecește „elektron“, 
cu o bucată de stofă sau de lînă acesta începe să atragă 
bucățele de paie sau pleavă. Demonstră celor de faţă 
ceea ce tocmai afirmase şi continuă. 

— Am constatat că această proprietate nu este nu- 
mai a chihlimbarului, ci se întilneşte şi la multe pietre 
prețioase, la sulf, ba chiar şi la ceara de sigiliu. 

Luă un bastonaș de sticlă, îl frecă şi imediat acesta 
începu să atragă pleava și paiele de pe masă. 

Spectatorii aplaudară potolit. Se pare că așteptaseră 
alt fel de spectacol. Numai regina părea interesată. Zări 
un manuscris pe masă și îi spuse lui Gilbert să-i citească 
din el. 

— De magnete, magneticisque corporibus et de 
magno... 

— Destul, dragul meu Gilbert! Limba latină nu-mi 
sună prea bine la ureche. Fii amabil și povesteşte-ne 
mai bine în buna și vechea noastră limbă englezească ! 

În timp ce Gilbert explica și făcea experiențe, re- 
gina își aminti cum, încă înainte de prima şedinţă a par- 
lamentului, dăduse o proclamaţie şi introdusese în bise- 
rici limba engleză în locul latinei. Tradusese rugăciunile 
în engleză, elaborase articolele religiei protestante și se 
așezase apoi în fruntea bisericii. 

— Și astfel, spre deosebire de filosofii şi învățații 
teologi care persistă în greșeală, eu susțin că forțele de 
atracție ale magnetului şi chihlimbarului nu sînt iden- 
tice și numesc aceste corpuri, spre deosebire de magnet, 
corpuri electrice. Gilbert îşi încheie prelegerea şi făcu 
o reverență. 

Se ridicară cu toţii şi se pregăteau să plece. Numai 
regina mai rămase o clipă în fotoliul ei. 

— E mai bine, dragă Gilbert, zise ea gînditoare, să 
scrii cartea asta în latinește. Considerăm că nu este bine 
ca aceste lucruri să fie înțelese de prea mulţi oameni... 


Gy 


LOUIS HAROLD GRAY 


GRAY (Gy) este unitate de măsură pentru doza de radia- 
ție ionizantă. A fost denumită astfel în cinstea fizicianului şi 
radiobiologului engiez Louis Harold Gray. 

DEFINIȚIE: 1 gray este doza de radiație ionizantă care 
transmite unei substanțe cu greutatea de 1 kilogram o energie 
de 1 joule. 


VIAȚA ȘI OPERA - 


Louis Harold Gray s-a născut la 10 noiembrie 1905 
la Londra. Încă din şcoala elementară a manifestat in- 
teres pentru experimentele de ştiinţele naturii. Şi-a con- 
tinuat studiile la Trinity College din Cambridge, unde 
s-a făcut remarcat prin rezultatele deosebite la învăţă- 
tură. La virsta de douăzeci de ani a fost primit la La- 
boratorul Cavendish, condus de vestitul savant Ernst 
Rutherford. 

Era perioada cînd se făceau descoperiri epocale în 
fizică, iar laboratorul Cavendish a avut o contribuţie în- 
semnată în acest sens. Tînărul Gray avea posibilitatea 

să lucreze cu mulţi savanţi vestiți, unii dintre ei lau- 
reaţi ai Premiului Nobel. Aici s-a format definitiv per- 
sonalitatea sa şi în anii următori s-a străduit să intro- 
ducă atmosfera „Cavendish“ în laboratoarele şi lucrările 
sale. 

În anii aceştia, Gray s-a ocupat foarte mult de stu- 
dierea interacțiunii dintre radiație şi masă. Într-una din 
primele sale lucrări, în 1929, a enunțat principiul ca- 
merei concave, independent de lucrările mai vechi ale 
lui W. H. Bragg, din acelaşi domeniu. Această teorie, 
care stă la baza dozimetriei radiaţiei ionizante, se nu- 
mește astăzi principiul Bragg-Gray. Alte lucrări ale lui 
Gray se referă la absorbţia cuantelor gama dure și au 
pus bazele cunoștințelor despre perechile : electron-po- 
zitron. | 

În ciuda succeselor din domeniul fizicii „pure“, Gray 
se simţea tot mai mult atras de radiobiologie. La mijlo- 
cul deceniului al 4-lea acest domeniu al ştiinţei se afla 
abia la începuturile dezvoltării sale şi Gray a înţeles că 
aici este nevoie încă de multă muncă de pionierat. A 
rămas apoi credincios radiobiologiei pînă la sfîrşitul vie- 
ţii sale. 

Printre primele sale teme de cercetare a fost găsirea 
unei metode de măsurare a radiaţiei ionizante. în cadrul 
proceselor biologice. De aceea, trebuia să acorde din ce 
în ce mai multă atenție problemelor de biologie și să-şi 
însuşească cunoștințe de chimie, biologie şi medicină, 
care îi erau indispensabile pentru înțelegerea proceselor 
radiobiologice. 

La sfîrşitul anilor '30, împreună cu colaboratorii săi, 
a construit un generator de neutroni, în vederea cerce- 
tării acţiunii radiaţiei ionizante asupra corpurilor vii. 
Aceste cercetări de biologie erau legate de lucrări fun- 
damentale de dozimetrie neutronică, în care a folosit 
experienţa acumulată în cadrul laboratorului Cavendish. 


După terminarea celui de-al doilea război mondial, 
Gray a activat în posturi de conducere din clinici mari, 
de exemplu, la Hammersmith Hospital, iar din 1953, 
pînă la sfîrsitul vieţii sale, la Mount Vernon Hospital. 
A depus eforturi considerabile pentru găsirea unei uti- 
lizări a izotopilor radioactivi artificiali în radiobiologie 

și în studierea tumorilor maligne. Voia să găsească căile 
şi mijloacele de a mări eficiența radiației ionizante asu- 
pra celulelor tumorii fără a dăuna țesutului sănătos. 
Foarte cunoscute au devenit lucrările lui referitoare la 
„efectul oxigenului“, el fiind primul care a apreciat can- 
titativ influența oxigenului asupra rezistenței celulelor 
la radiaţie. 

La fel de importantă este şi activitatea desfăşurată 
de Gray în cadrul numeroaselor societăţi şi comitete şti- 
inţifice din ţară și din străinătate. Este suficient să amin- 
tim, astfel, activitatea lui în cadrul Comisiei Internaţio- 
nale pentru unități şi măsuri radiobiologice, al cărei vice- 
preşedinte a fost timp de mai mulți ani. În această ca- 
litate a contribuit, în special, la elucidarea definiţiilor 
și la definirea noţiunilor referitoare la măsurarea ra- 
diației ionizante. 

Louis Harold Gray a murit la 9 iulie 1965, la North- 
wood. Comisia internaţională pentru măsurători şi uni- 
tăți de măsură radiobiologice a instituit în anul 1967 o 
medalie în cinstea lui, medalie care se acordă, din pa- 


tru în patru ani, pentru rezultate excepţionale în acest 
domeniu. 


. 


H 


JOSEPH HENRY 


HENRY (H) este unitate de măsură a inductanţei. A fost 
denumită astfel în cinstea fizicianului american Joseph Henry. 

DEFINIȚIE : 1 henry este inductanța unei spire îmbrăţișate 
de un flux magnetic propriu de un weber cind spira e parcursă 
de un curent de un amper. i 


1Wb 
LA 


IH = 


VIAȚA ȘI OPERA 


Joseph Henry s-a născut la 17 decembrie 1797, în 
Albany (statul New York). După terminarea şcolii muni- 
cipale de la Galway a studiat la Academia serală din 
Albany, inițial cu intenţia de a deveni medic. Avea ta- 
lent de experimentator şi încă din timpul studiilor de 
la Academie a fost asistent la mai multe experienţe de 
chimie. În timpul vacanței de vară a lucrat ca suprave- 


ghetor la construirea drumului dintre Kingston şi Lake 
Erie. 

În anul 1826 Henry a fost numit instructor de mate- 
matică și ştiinţe naturale la Academia din Albany şi, 
imediat după aceasta, a început să facă experiențe cu 
electromagneţi. Rezultatele experienţelor au fost prezen- 
tate în lucrarea Citeva modificări ale aparaturii electro- 
magnetice, pe care a prezentat-o în fața membrilor Aca- 
demiei din Albany, în anul 1827, cîştigîndu-și astfel faima 
de experimentator renumit. A izolat conductorul electric 
cu mitase din rochia de mireasă a soţiei şi a înfăşurat 
pe el mai multe spirale, făcînd astfel să crească forța 
electromagnetului şi dîndu-i forma pe care i-o cunoaştem 
astăzi. 

După o muncă asiduă, în anul 1830, prin folosirea 
unui conductor lung și a cîtorva mai mici, a reuşit să 
stabilească proporția de magnet necesară într-o baterie 
pentru a se obţine un efect maxim. Era prima dată cîndt 
se demonstra teoria lui Ohm cu privire la necesitatea 
introducerii corecte a rezistenţelor electrice între diferite 
părţi ale circuitului electric. Magneţii săi, legaţi în pa- 
ralel, au atras atenţia celor din jur. Cel mai puternic 
dintre ei putea să ridice o greutate de 3 500 livre (aprox. 
1 575 kg). 

În anul 1831 Henry a întins 1 milă (1609,3 m) de 
sîrmă în jurul sălii sale de curs, a folosit un magnet pu- 
ternic şi o baterie adecvată şi a făcut astfel să sune un 
clopoțel legat la celălalt capăt al conductorului. Era pen- 
tru prima dată cînd se obținea un telegraf cu semnal 
sonor. În același an a construit un electromotor. Deşi mis- 
carea lui era mai mult o mişcare de revoluţie, decît de 
rotaţie, a reuşit totuși să rezolve problema transformării 
energiei electrice în energie mecanică. 

Se consideră că Henry şi Faraday au descoperit con- 
comitent fenomenul inducției reciproce, însă Henry în- 
tîrzia foarte mult pînă să-și publice descoperirile, iar Fa- 
raday și-a publicat descoperirile înaintea lui. În cele din 
urmă, tot lui Faraday i s-a atribuit “descoperirea induc- 
ției mutuale, iar lui Henry descoperirea autoinducției, 
pe care a descris-o în acelaşi articol ca şi descoperirea 
inducției, în anul 1832. 

Fiind recunoscut ca savant, a fost invitat în anul 1832 
să predea, ca profesor, la Colegiul din New Jersey (astăzi 
Universitatea Princeton), unde şi-a continuat cercetările 

în domeniul magnetismului. În conferințele ținute în fața 
Societăţii filosofice americane a anunţat descoperirea re- 
leului electric, a spiralei neinductive şi proprietatea că 
printr-o aşezare corespunzătoare a spiralelor se poate ob- 
ţine o creștere sau o scădere a tensiunii, ceea ce a stat 
la baza apariţiei transformatorului. 

A mai descris modificările inductanţei dintre diverse 
spire, acţiunea inductanţei la depărtare şi caracterul os- 
cilatoriu al descărcării electrice din butelia de Leyda, 
fenomene deosebit de importante pentru apariţia radiote- 
legrafiei şi a radiofoniei. | 

Şi-a extins cercetările şi asupra altor domenii. A efec- 
tuat numeroase observaţii de meteorologie. În anul 1846 
a devenit secretar al Institutului Smithson. Pe lîngă obli- 
gaţiile sale oficiale a mai înfiinţat elaborarea de buletine 
meteorologice, a alcătuit prima hartă meteorologică şi a 
pus bazele metodelor ştiinţifice de prevedere a vremii. 
A efectuat lucrări deosebit de utile pentru siguranța na- 
vigaţiei maritime, amplificînd gradul de eficienţă a sem- 
nalelor de ceaţă şi ale farurilor. A lucrat mult la diverse 
proiecte guvernamentale şi a contribuit cu date noi în 
acustică, la încercarea materialelor de construcţie. 

În anul 1868 a devenit preşedinte al Academiei Na- 
tionale de ştiinţe, unde a rămas pînă la sfîrşitul vieţii. 
Lucrările lui au fost publicate în volum sub titlul Lu- 
crări ştiinţifice ale lui Joseph Henry, în anul 1886. A 
murit la 13 mai 1878 la Washington. 


Hz 


HEINRICH HERTZ 


HERTZ (Hz) unitate de măsură a frecvenţei. A fost denumită 
astfel în cinstea fizicianului german Heinrich Hertz. 

DEFINIȚIE : 1 hertz este egal cu frecvenţa unei mișcări pe- 
riodice a cărei perioadă este de o secundă. 


VIAȚA ȘI OPERA 


Heinrich Hertz s-a născut la 22 februarie 1857, la 
Hamburg, în familia unui avocat şi senator al Hambur- 
gului. Încă din tinereţe a dovedit înclinații către diverse 
meserii; a învățat timplăria şi a lucrat şi la strung. La 
vîrsta de optsprezece ani a terminat studiile medii şi a 
avut impresia că este destinat meseriei de inginer. 

S-a dus să studieze tehnica la München, dar după 
doi ani de studii a constatat că îl atrage mai mult acti- 
vitatea ştiinţifică din domeniul fizicii. Atunci s-a mutat 
la Universitatea din Berlin, unde a început să studieze 

matematica şi fizica. Studentul deosebit de sîrguincios a 
fost remarcat de cunoscutul profesor de fizică Hermann 
von Helmholtz, care l-a luat ca practicant în laboratorul 
său. Ulterior i-a încredințat o sarcină independentă, pen- 
tru a cărei rezolvare Hertz a primit, în anul 1879, me- 
dalia de aur a Universităţii. Stagiul la Universitatea din 
Berlin a fost încheiat de Hertz cu lucrarea de doctorat 
intitulată Despre inducţie în corpurile care se rotesc. 

În anii 1880—1883, Hertz a fost asistentul lui Helm- 
holtz. În 1883 a devenit docent privat la Universitatea 
din Kiel şi doi ani mai tîrziu era numit profesor de fi- 
zică la Politehnica din Karlsruhe. Aici şi-a efectuat ex- 
perinţele cu undele electromagnetice care i-au adus faima. 


Ideea de a produce unde electromagnetice şi de a le 
experimenta îl preocupa pe Hertz înci din anul 1879, 
cînd Academia din Berlin a publicat un concurs pe tema 
confirmării experimentale a curenților mobili. Era una 
din ipotezele fundamentale ale teoriei lui Maxwell cu 
privire la cimpul electromagnetic, după care, pe lingă 
lumină, trebuia să mai existe şi o altă undă, invizibilă, 
electromagnetică, cu aceleaşi proprietăți pe care le are 
unda luminoasă vizibilă. 

Metodele experimentale cunoscute pînă atunci nu au 
reușit să rezolve această chestiune şi de aceea Hertz a 
trebuit să elaboreze o metodă cu totul nouă și să-și al- 
cituiască si instalaţiile necesare. A construit un vibrator 
original care genera unde electromagnetice şi un rezona- 
tor electromagnetic, cu ajutorul cărora a demonstrat 
existenţa undelor. În anul 1887 el a anunţat, la Academia 
de Ştiinţe din Berlin, că a rezolvat cu succes tema con- 
cursului, şi a demonstrat existența curenților mobili. Pe 
lîngă aceasta, a mai constatat că cîmpul electromagnetic, 
care se întinde în spaţiu de la sursă, reprezintă unde 
electromagnetice, așa cum presupusese James Clerk Max- 
well. 

În lucrările sale ulterioare, Hertz a cercetat temeinic 
reflecția, refracția, interferența și polarizarea undelor 
electromagnetice, a demonstrat că viteza propagării aces- 
tor unde este egală cu viteza luminii şi a demonstrat pe 
cale experimentală raportul formulat de Maxwell, între 
indicele de refracție al mediului şi constanta sa dielec-. 

trică. În felul acesta, Hertz a demonstrat că, de fapt, 
lumina reprezintă, în esență, o undă electromagnetică. 
Şi-a publicat rezultatele cercetărilor în anul 1889, în lu- 
crarea Despre razele forţei electrice. 

În anul 1889 Hertz a fost invitat să predea fizica la 
Universitatea din Bonn, unde i-a urmat lui Rudolf Clau- 
sius. Şi-a continuat cercetările științifice şi a elaborat teo- 
ria oscilatorului (dipolul Hertz) pe baza ecuațiilor cîmpu- 
lui electromagnetic stabilite de Maxwell, şi a încercat să 
explice teoria fenomenelor electromagnetice în sistemele 
relative aflate în mişcare. 

Hertz s-a ocupat şi de mecanică ; era adeptul aşa-nu- 
mitului sistem cinematic al orientării „mecanicii fără 
forţă“, care, spre deosebire de mecanica newtoniană, ex- 
plica toate fenomenele fizice prin acțiunea reciprocă a 
substanţelor grele la atingere, fără introducerea noțiunii 
de „forţă“. 

Această orientare nu s-a impus însă în fizică. 

Lucrările lui Hertz din domeniul undelor electromag- 
netice au avut o importanţă fundamentală pentru evo- 
luţia în continuâre a științei, ceea ce a dus, în ultimă 
instanţă, la descoperirea radioului și a televiziunii. Este 
semnificativ faptul că descoperitorul radioului, rusul 
Aleksandr Stepanovici Popov, în prima sa radiogramă, 
din anul 1896, a transmis două cuvinte „Heinrich Hertz“. 

Heinrich Hertz a murit la 1 ianuarie 1894, la Bonn, 
înainte de a împlini 37 de ani. 


Ora de muzică începu ca de obicei. În clasă apăruse 
o ladă lunguiață care adăpostea un armoniu de o vîrstă 
respectabilă. Se găseau întotdeauna foarte multe mâini 
binevoitoare, cînd era vorba să se mute acest instrument 
dintr-o clasă în alta şi asta nu numai că mutatul era o 
pauză plăcută în activitate, ci şi pentru că dădea posibi- 
litatea organizării unor numeroase farse. , 

Profesorul Streicher se hotărî ca această oră să fie 
dedicată cîntatului vocal. Se semnă grăbit şi neglijent în 
jurnalul clasei, apoi scoase din mapa de note un cor, pe 
care îl pregătea pentru apropiata serbare şcolară. 

— Copii, zise el privindu-i pe deasupra ochelarilor, 
astăzi, în mod excepțional, nu vă ascult... 

— Uraaa! Cuvintele profesorului fură înghiţite de 
explozia de bucurie. Profesorul așteptă o clipă să se facă 
linişte. 

— Pentru că se apropie serbarea, astăzi o să exersăm 
cîntecele. Luaţi-vă caietele şi așezaţi-vă pe voci! Unu, 
doi, trei! 

În clasă se produse învălmășeală, elevii se împărţiră 
repede în trei grupe, unii dintre ei reuşiră în acest răs- 
timp să-și lichideze niște răfuieli recente, plasînd citeva 
ghionturi. 

Profesorul Streicher scoase cîteva sunete din armoniu, 
apoi urmară acordurile care se transformară curind. în 
introducerea cîntecului „Unser Vaterland“. Cînd făcu 
semn cu capul, din rîndurile copiilor se auzi: Kennt îhr 
das Land, so Wunderschön... 

Cîntecul despre patrie umplu clasa, iar profesorul 
Streicher închise ochii pentru o clipă. Era din nou din 
ce în ce mai convins că, dintre toate corurile, cele de 
copii sînt cele mai frumoase. Dar o expresie de nemul- 
țumire îi apăru pe faţă. 

— Destul! — strigă el supărat. În ansamblul armo- 
nios al vocilor se auzea o notă falsă. Ferm hotărît să 
descopere autorul, îi puse pe copii s-o ia de la capăt. 

— Kennt ihr das Land, so Wunderschön... Profesorul 
se ridică și se apropie mai mult de copii. Îl asculta pe 
fiecare în parte, acoperindu-şi urechea cu mîna. Dintr-o 
dată întinse mîna și îl apucă de guler pe un băiat din 
rîndul al doilea, care ieși în faţă, palid şi înspăimîntat. 

— Hertz ! se răsti el victorios. Heinrich Hertz. Eram 
sigur. Ai nota insuficient la muzică şi acum ieşi afară. 
Pe coridor. 

În clasă, cîntecul începu din nou. Heinrich ascultă 
un timp, apoi se îndreptă spre fereastră. Scoase din 
buzunar o cărticică. O răsfoi puţin apoi se adinci în dia- 
logurile lui Platon, în limba greacă. Pe lîngă italiană, 
franceză şi engleză se ocupa și de limbi care nu erau 
obligatorii. Succesele lui la arabă erau atît de împresio- 
nante, încît profesorul insista pe lingă tatăl lui să-l tri- 
mită să studieze orientalistica... 

— Și cu aceasta, cursul de astăzi s-a terminat. La re- 
vedere, domnilor ! 

Heinrich Hertz, profesor de fizică la Scoala tehnică 
superioară din Karlsruhe puse deoparte foile de hîrtie 
acoperite cu un scris mărunt şi dens şi aşteptă cu nerăb- 
dare pînă cînd și ultimul student părăsi sala. Mai avea 
trei ore pînă la următoarea prelegere şi voia să profite 
de timpul acesta. 

— Karl, începem! — strigă el mecanicului și își su- 
flecă miînecile, apucîndu-se de lucru. Mai întîi înlăturară 
din încăpere toate obiectele de metal, dădură jos chiar 
și lampa și demontară tubul subţire de gaz. Legară băn- 
cile cu niște punți de lemn, ca să se poată merge pe ele 
în toate direcțiile. 

Aceste pregătiri aveau drept scop să transforme sala 
de curs în laborator, pentru că era singura încăpere pe 
care Hertz o putea folosi pentru experiențele sale. 

Între timp, Karl pregăti inductorul mare al lui Ruhm- 
korff pe care Hertz cu mîna lui îl transformase în osci- 
lator cu o frecvenţă de cîteva zeci de milioane de vibrații 
pe secundă. Atîrnă apoi pe peretele sălii de curs o oglindă 
parabolică mare, din tablă. 

Hertz sări zvelt pe masă. În mînă avea un rezonator, 
cu core constata existenţa undelor electromagnetice. Era 
un inel simplu, de sîrmă, întrerupt într-un loc. La cape- 
tele libere erau niște bile mici ; distanța dintre ele putea 
fi reglată. « 

— Poţi să-i dai drumul! Mecanicul conectă aparatul 
și începură să sară scântei albastre mici. 

Din obişnuință, Hertz încercă mai întîi rezonatorul. 
Cînd îl ținea la o anumită depărtare de oscilator, în așa 
fel încît suprafața lui să coincidă cu axa oscilatorului, 
între biluţe se produceau scîntei. 

Apoi începu să se plimbe încoace şi încolo peste bănci, 
întorcind rezonatorul în diferite poziţii față de oglinda 
parabolică de tablă din perete. Privirea îi era ațintită la 
bilute, așteptind să sară din ele scîntei. După o oră de 
încercări, după ce îl pusese zadarnic în cele mai diferite 
poziţii pe care le permitea încăperea, se așeză jos ex- 
tenuat. 

Fii 


— Tot nimic? întrebă Karl din obişnuință. 

— Nimic. 

— Mai continuăm ? 

— Nu. Pentru astăzi am terminat, răspunse Hertz și 
căzu pe gînduri. 

In această încăpere, cu ajutorul oscilatorului şi al re- 
zonatorului, demonstrase că acel cîmp electromagnetic, 
care se întinde în spațiu de la sursă, reprezintă unde 
electromganetice, așa cum prevăzuse Maxwell. A consta- 
tat că viteza de propagare a acestor unde este constantă, 
iar tabla nu le lasă să treacă, ci le reflectă. Acuma dorea 
să demonstreze că undele electromagnetice au aceleaşi 
proprietăți ca şi lumina. Însă nu reușea să capteze un- 
dele reflectate. 

— Incăperea este prea mică pentru ca să se poată 
capta undele reflectate, se gindi Hertz, privind la meca- 
nicul care transforma din nou laboratorul în sală de curs. 
I se confirmă astfel un gînd, care îl preocupa deja de cî- 
teva zile. i 

— Dacă nu avem o încăpere mai mare, putem să mo- 
dificăm lungimea undelor, se gîndi el, dar cu voce tare 
spuse un proverb arab preferat: 

— Dacă nu vine muntele la Mahomed, trebuie să se 
ducă Mahomed la munte! Karl, ne trebuie un oscilator 
nou, cu o frecvență de cîteva sute de milioane de vibrații 
pe secundă. 

— Atunci să mă apuc să pregătesc tabla şi sîrmele, 
răspunse mecanicul care, de cînd lucra cu Hertz, nu se 
mai mira de nimic. 

— Da, și începem imediat. 

Ti așteptau alte zile de muncă istovitoare, despre care 
Hertz scria într-o scrisoare: „Muncesc ca un salahor. 
Ore în şir repet de mii de ori aceeaşi mișcare a mîinii. 
Fac găuri una lingă alta, îndoi tablă, apoi o lăcuiesc...“ 

Cînd mama sa îi spuse meşterului cu care învățase 
să lucreze la strung, pe cînd era copil, că Hertz a deve- 
nit profesor, acesta replică dezamăgit : 

— Ce picat, ce strungar ar fi ieşit din el ! 


JAMES PRESCOTT JOULE , 


JOULE (J) este o unitate de măsură pentru energie (lucru 
mecanic). A fost denumită astfel în cinstea fizicianului englez 
James Prescott Joule. 

DEFINIȚIE: 1 joule reprezintă lucrul mecanic efectuat de 
forța de 1 newton cind iși deplasează pe direcția sa punctul de 
aplicație pe distanța de 1 metru. Este egal cu un watt pe se- 
cundă. , ` 

NOTĂ : Joule-ul este şi unitate de măsură pentru căldură, 
1I = 1N-1m. 


VIAȚA ȘI OPERA 


James Prescott Joule s-a născut la 24 decembrie 1818, 
la Salford, lîngă Manchester, în familia unui proprietar 
de fabrică de bere. Pentru că era destul de plăpind, a 
fost crescut acasă pînă la vîrsta de 15 ani. A studiat 
chimia, fizica şi matematica cu renumitul fizician şi chi- 
mist englez John Dalton. 

La vîrsta de douăzeci de ani, Joule s-a făcut cunoscut 
prin descoperirea electromotorului, în care a folosit miş- 
carea de rotaţie a unui conductor prin care trece un cu- 
rent în cadrul unui cîmp magnetic. Tatăl lui i-a amenajat 
un laborator propriu, în care a început să se ocupe de 
studierea fenomenelor electromagnetice şi să-şi publice 
rezultatele cercetărilor în revistele de specialitate. În anul 
1840 a descoperit că un corp se poate magnetiza numai 
pînă la o „anumită stare de saturație magnetică“, peste 
care nu se poate trece. A studiat multă vreme pe cale 
experimentală cantitatea de căldură pe care o dezvoltă 
curentul electric și a descoperit legea care îi poartă nu- 
mele. Această lege spune : cantitatea de căldură dezvol- 
tată într-un conductor, prin care trece curent electric, este 
direct proporţională cu pătratul curentului electric şi al 
rezistenței electrice a conductorului. Şi-a publicat des- 
coperirea în revista «Protocols» a Societăţii Regale din 
Londra, în 1840. 

Patru ahi mai tîrziu, fizicianul rus E. H. Lenz a pu- 
blicat rezultatele unor experiențe ample prin care s-au 
verificat și confirmat legea efectului termic al curentului 
electric. De aceea, această lege poartă numele de Joule- 
Lenz. 

Un alt domeniu al cercetărilor experimentale ale lui 
Joule a fost stabilirea echivalentului mecanic al căldurii, 
adică a lucrului mecanic prin care energia mecanică trans- 
formată în căldură dă o unitate de căldură. Încă de la 
primele sale experiențe, Joule a ajuns la concluzia că 
energia mecanică se transformă în căldură. Rezultatele 
măsurătorilor sale au fost publicate în lucrarea Despre 
efectul termic al magnetoelectricităţii şi valoarea meca- 
nică a căldurii, în anul 1843, si în alte lucrări din 1847 
și 1850. 

Pe lingă activitatea ştiinţifică, Joule se ocupa, îm- 
preună cu fratele său, de administrarea fabricii de bere 
rămasă de la tatăl lor. În anul 1854 i-a murit soţia, iar 
el a predat toată administraţia fabricii fratelui său, el 
dedicîndu-se, în exclusivitate, studiilor ştiinţifice. 

Îl interesau în mod deosebit proprietăţile gazelor, 
Joule fiind primul care a studiat gazele pe cale experi- 
mentală și teoretică din punctul de vedere al structurii 

moleculare cinetice. În acest domeniu a efectuat mai 
multe lucrări : a calculat viteza mişcării termice a mole- 
culelor de gaze, a studiat dependenţa vitezei de căldură. 
A argumentat teoretic legile lui Boyle-Mariotte și Gay- 
Lussac, a explicat modul de producere a presiunii gaze- 
jor asupra pereților vasului. 

Joule a efectuat unele cercetări împreună cu fizicianul 
William Thomson (devenit ulterior lord Kelvin). Din 
cele 97 de lucrări publicate de Joule, 20 sînt în colaborare 
cu William Thomson. Ei au descoperit (împreună) că, 
atunci cînd un gaz este lăsat să se dilate uşor, trecindu-l 
dintr-un vas cu o presiune mai mare în altul cu o pre- 
siune mai mică, temperatura majorităţii gazelor şi a ae- 
rului scade. Această lege a fost numită mai tîrziu legea 
Joule-Thomson. 

Joule a fost membru al Societății Regale londoneze. 
În anul 1878 s-a retras ca să se odihnească. A murit la 
11 octombrie 1889, la Salford. 


— Năzdrăvanul ăsta are o lungime de 65 de picioare 
si consumă în fiecare zi 900 de livre de mîncare. Altfel 
e timid, liniştit şi nu face rău omului. 

Era vorba despre balene și povestitorul nu era nimeni 
altul decît Sir William Scoresby, un bărbat vioi, de cinci- 
zeci de ani, cîndva vestit navigator, acum preot, deosebit 
de vorbăreț, la Bradford. 

— Dar pescuitul de balene se mai practică? — în- 
trebă James Joule, în timp ce fratele lui mai mare, Ben- 
jamin, umplea oaspetelui halba cu bere spumoasă de Sal- 
ford. 

— Numai prin partea Groenlandei. Spre Spitzberg e 
mai slab. Pescuitul s-a perfecționat, bărcile sînt mai ra- 
pide şi balenele au din ce în ce mai mult de suferit. 

Lui Scoresby îi plăcea întotdeauna să petreacă citeva 
clipe în berăria lui Joule. Și acuma, cînd venise la şedinţa 
Societăţii Regale din Manchester, refuză să stea la hotel 
și preferă să vină în fiecare zi de la Salford, care nu 
era prea departe. 

Pe lîngă întîmplările de pe mare, pe care Scoresby se 
pricepea să le istorisească ca nimeni altul, vorbeau ade- 
sea și despre posibilitatea de a se stabili un raport între 

căldură și alte tipuri de energie. Atunci cei doi învăţaţi 
se retrăgeau într-una din încăperile berăriei, transformată 
de Joule în laborator. 

— În acest tub de sticlă este o bobină cu miezul din 
fier, — îi prezentă Joule oaspetelui său noua instalaţie 
pentru studierea căldurii produse într-un conductor prin 
care trece curent electric. Restul spaţiului este plin cu 
apă a cărei temperatură trebuie s-o măsurăm. 

— Imediat sau după aceea? — se interesă Scoresby. 

— Imediat ce căldura se distribuie uniform ca urmare 
a amestecării apei. Apoi am să astup repede tubul și la 
celălalt capăt, și am să leg conductorii de la tub la un 
galvanometru. 

Joule fixă tubul astupat, învelit în foiţă de staniol, 
între polii unui electromagnet puternic, în așa fel încît 
să se poată roti în jurul axei sale. 

Scoresby învîrtea mînerul şi examina instalația simplă 
și ingenioasă. 

— Experienţa are două faze, continuă Joule. Prima 
dată învîrt bobina cu o viteză de aproximativ 600 de tu- 
raţii pe minut timp de un sfert de oră, cu magnetul co- 
nectat. Apoi deschid tubul și măsor repede cu cîte grade 
a crescut temperatura apei. 

— Așadar, este vorba de căldura care s-a dezvoltat 
ca urmare a trecerii curentului îndus. 

— Nu chiar aşa. Căldura a luat naștere şi din fre- 
carea bobinei de apă. De aceea experiența are şi o a doua 
fază, în care repet acelaşi lucru, dar fără a conecta elec- 
tromagnetul. Și atunci măsor din nou temperatura și ob- 
țin o diferență de temperatură. 

— Și prin scăderea cantității de căldură dezvoltate în 
al doilea caz din cantitatea de cădură dezvoltată în pri- 
mul caz... calculă cu voce tare Scoresby... obținem canti- 
tatea de căldură care s-a dezvoltat în bobină, ca urmare 
a trecerii curentului indus, adăugă Joule. 

— Hm, spuse îngindurat Scoresby. Ce diferenţă de 
temperatură rezultă ? - 

Joule își privi însemnările. Scoresby observă că pri- 
mele pagini erau acoperite cu exerciții de aritmetică și 
socoteli de negustorie. Se vede că era vreun caiet mai 
vechi, de şcoală. 

— Creșterea medie a temperaturii este de 0,10°F, răs- 
punse Joule. Mi-ar trebui un electromagnet mai puternic. 

— Aici sînt de acord cu dvs. Diferenţa de tempera- 
tură este prea mică pentru a demonstra în mod convin- 
gător acest fenomen. 


— Da, dar de unde să-l iau? — zise Joule. Să con- 
struieşti un astfel de electromagnet înseamnă mult timp 
şi spaţiu. 


— De asta să nu aveţi grijă, zise Scoresby, luînd un 
aer misterios. Am să vă invit la mine, la Bradford. O să 
vedeţi că şi la un preot de țară se pot găsi uneori lucruri 
jolositoare. 


$ 


James şi Benjamin Joule stăteau pe platforma din 
spate a vagonului de clasa I, iar trenul îi purta cu o 
viteză de 30 mile pe oră spre Brighouse. De acolo mai 
a:eau de făcut 6 mile cu trăsura pînă la Bradford. 

James Joule profitase de invitația lui Scoresby, iar 
Benjamin îl însoțea, pentru că trebuia să călătorească cu 
trenul. Amândoi erau nişte admiratori înflăcărați ai căii 
jerate. James își amintea cu plăcere de excursia făcută 
la Eccles, unde, la 15 septembrie 1830 au văzut primul 
tren, care inaugurase solemn circulația pe calea ferată 
Manchester-Liverpool. Petrecuseră multe după-amieze de 
simbătă acolo, culcați în iarbă şi privind locomotiva „Roc- 
quet“ a lui Stephenson şi, puţin mai tîrziu, mult mai pu- 
tornica „Planet“. 

La Bradford se duseră mai întîi la slujba ţinută de 
gazdă la biserică. James nici aici nu se dezminţi şi dormi 
tot timpul cît dură predica. 

Cind Scoresby îi arătă un electromagnet uriaș, fu în- 
cintat. Mai tirziu scria despre el : „producea o forță mag- 
netică mai mare decît oricare din cele pe care le consta- 
tasem eu mai înainte“. 

Joule a mutat la Bradford toate instalaţiile de care 
avea nevoie și și-a continuat cercetările în domeniul dez- 
voltării căldurii din curent electric. Lucra zile întregi sin- 
gur, căci Scoresby avea foarte puţin timp liber din cauza 
obligaţiilor din sat. | 

Efectul electromagnetului puternic al lui Scoresby se 
făcu simţit curînd. În locul diferențelor neglijabile pe 

care le constatase Joule, înregistră de astă dată o dife- 
rență de 1,84°F. Din măsurătorile făcute, Joule scoase 
legea conform căreia cantitatea de căldură dezvoltată în- 
tr-un conductor prin care trece curent electric este direct 
proporțională cu pătratul curentului electric şi rezistenţei 
electrice a conductorului. Apoi au publicat un referat de- 
spre descoperirea acestei legi în revista «Protocols» a So- 
cietăţii Regale din Londra. 

— Foarte remarcabil, spuse Scoresby, frunzărind ex- 
trasul din revistă. 

— Fără ajutorul şi amabiltatea dvs. nu aş fi putut 
efectua experienţa, răspunse Joule. 

— Da de unde, nici nu merită să mai vorbim despre 
asta, se apără Scoresby. Oricum sînt toată ziua singur aici. 

Interesele comune ale celor doi învățați se transfor- 
mară într-o prietenie pe care nu a putut-o întrece decît 
prietenia de mai tîrziu între Joule şi Thomson. 

— Mai bine arătaţi-mi aparatul acela al dvs. O să în- 
cercăm să-i montăm electromagneţii mei, spuse Scoresby, 
și cei doi prieteni se puseră din nou pe treabă. La în- 
ceput voiau numai să afle care este performanţa electro- 
motorului lui Joule cînd este conectat la electromagneţi 
mai puternici. Mai tirziu l-au comparat însă şi cu alte 
surse de energie mecanică cunoscută pe acea vreme. Re- 
zultatele cercetărilor lor comune apărură curînd sub ti- 
tlul : Comparaţie între eficiența electromagnetismului, 
aburului și cailor ca surse de energie motrice. 

— Și un rezultat negativ este un rezultat bun, spunea 
Scoresby într-o seară, cînd stăteau așezați în faţa cămi- 
nului unde flăcările se jucau si buștenii trosneau plăcut. 

— Deși aparatul acesta electromagnetic al dvs. nu are 
o putere prea mare, mie îmi este simpatic. Peste tot nu 
se vorbește acum decit de aburi, și parcă şi lumea știin- 
țifică a înnebunit. 

Tăcu o clipă. Joule vru să protesteze, dar Scoresby 
adăugă : 

— Deși mai înainte nu-i interesa altceva decit studiul 
planetelor. 

— Așa este, încuviinţă Joule. Și cînd mă gindesc ct 
un cal poate să transforme pînă la 250%, din forța pe care 
i-o dă hrana în lucru mecanic util... 

— Dar cel mai bun aparat cu aburi al lui Cornish 
folosește numai o zecime din cărbunele ars. Ce merit deo- 
sebit mai este și acesta ? 

— Tocmai. Aparatul electromagnetic este pus în miş- 
care de o baterie Volta. Dacă aș perfecționa-o în așa fel 
încît performanţa realizată dintr-o livră de zinc din ba- 
terie să depășească eficienţa celui mai bun aparat cu 
aburi din lume, obținută dintr-o livră de cărbuni ? 

— Dar livra de cărbuni este cel puţin de o sută de 
ori mai ieftină decit cea de zinc! 

Joule căzu pe gînduri. 

— Mă conving din ce în ce mai mult, spuse el încet, 
că efectul atracției electromagnetice nu va putea fi fo- 
losit ca sursă industrială de energie. Chiar dacă mașina 
cu abur are un randament mic, aparatul electromagnetic 
nu va reuși niciodată s-o depășească. 

James Joule nu-și dădea seama, pe atunci, că aceste 
cuvinte erau cea mai mare greșeală din viaţa lui. 


K 


WILLIAM THOMSON LORD KELVIN 


KELVIN (K) este unitatea de măsură fundamentală a căl- 
durii termodinamice. A fost denumită astfel în cinstea fizicia- 
nului englez William Thomson, lord Kelvin. 

DEFINIȚIE: 1 kelvin reprezintă a 273,16-a parte a dife- 
renţei de temperatură dintre zero absolut și punctul de înghe- 
ţare a apei, măsurată pe scala termodinamică a temperaturilor. 

NOTĂ : Unitatea kelvin se folosește ca grad de temperatură 
pentru exprimarea intervalelor sau diferenţelor de temperatură. 


RAPORTUL DE CONVERSIUNE : 


Ta = (oo + 276,16) = (op + 273,16) = 5 E — 32) + 273,16] 
9 


VIAȚA ȘI OPERA 


William Thomson s-a născut la 26 iunie 1824, la 
Belfast, în Irlanda, în familia unui profesor de mate- 
matică. Pînă la virsta de zece ani de educaţia lui s-a 
ocupat tatăl. Cînd acesta a fost apoi invitat în calitate 

de profesor la Universitatea din Glasgow, l-a înscris pe 
talentatul băiat de zece ani la universitate. 

Băiatul şi-a însuşit cunoştinţele ce se predau la uni- 
versitate şi s-a familiarizat în special cu lucrările lui 
Laplace și Fourier, cu privire la transmiterea căldurii. 
La vîrsta de 16 ani s-a dus la Universitatea din Cam- 
bridge, apoi, un an mai tîrziu, la Paris, unde a lucrat în 
laboratorul lui Regnault, şi s-a ocupat mai îndeaproape 
de fizica experimentală. 

Avea abia douăzeci şi doi de ani cînd s-a întors la 
Glasgow și a fost numit profesor de fizică la univer- 
sitate. În continuare, a rămas credincios fizicii tot restul 
vieții. Imediat după ce şi-a luat în primire postul şi-a 
amenajat un laborator propriu, din resursele sale mo- 
deste, într-o pivniță de vinuri părăsită. Aici a început 
să-și facă experienţele ştiinţifice. Domeniul preocupări- 
lor sale era foarte vast: fizica, în special ştiinţa despre 
temperatură, electricitate şi magnetism. 

În anul 1848 a publicat prima lucrare despre termo- 
dinamică, în care a stabilit, pornind de la teoria căldurii 
a lui Carnot, scara absolută a temperaturilor. Dol ani 
mai tîrziu a stabilit, teoretic, dependența punctului de 
topire de presiune, pe care o constatase anterior prin 
experienţe. 

În anul 1851 a publicat lucrarea Despre teoria dina- 
mică a căldurii în care, la fel ca şi Rudolf Clausius, 
pornea de la principiul lui Carnot şi, pe baza acestuia, 
emitea cea' de-a doua lege a termodinamicii, una din 
pietrele de temelie ale fizicii. A efectuat mai multe lu- 
crări împreună cu James Prescott Joule. În anii 1853— 
1854 au cercetat împreună modificarea temperaturii în 
cazul dilatării lente a gazelor şi au descoperit fenomenul 
numit ulterior Joule-Thomson (v. la Joule). 

Încă de pe vremea cînd era student la Cambridge a 
studiat teoretic curentul electric şi a profitat de sfaturile 
lui Fourier în studierea fenomenelor electrice. În 1853 
a argumentat teoretic descărcarea ondulatorie a buteliei 
de Leyda şi a elaborat formula lui Thomson pentru sta- 
bilirea perioadei oscilaţiilor în funcţie de capacitate şi 
de inducția proprie a circuitului oscilant. Lucrările lui 
ulterioare cu privire la oscilaţiile electromagnetice şi 

unde au avut o importanţă deosebită pentru dezvoltarea 
telegrafului fără fir. 

Teoria lui, referitoare la propagarea semnalelor elec- 
trice în cabluri lungi şi găsirea unui mijloc de înlăturare 
a întirzierii semnalului electric ; a facilitat realizarea ca- 
blului telegrafic transoceanic submarin. Are merite 
deosebite în realizarea telegrafiei submarine. A inventat 
mai multe aparate ; i s-au acordat, în total, 70 de bre- 
vete — printre care galvanometrul cu oglindă care a fost 
deosebit de util la montarea cablului submarin şi în- 
registratorul automat de semnale telegrafice. A parti- 
cipat personal la lucrările de instalare a cablului. 

După întoarcere, Thomson s-a dedicat cercetărilor de 
mecanică, hidrodinamică, străduindu-se să explice gra- 
vitația şi a formulat o ipoteză cu privire la faptul că 
atomii reprezintă un fel de virtejuri în eter. Această 
ipoteză nu a fost confirmată în fizică. Thomson era 
adeptul abordării mecanice a fizicii şi s-a străduit să 
reducă toate fenomenele naturii la o acţiune mecanică 
reciprocă. 

În 1890 a fost ales preşedinte al Societăţii Regale din 
Londra şi, doi ani mai tirziu, a fost înnobilat cu titlul 
de lord Kelvin of Largs. Numele de Kelvin şi l-a ales 
el singur, după numele unui rîu, care trecea prin grădina 
Universității din Glasgow. 

În anul 1899 a renunţat la postul de profesor la 
universitate și s-a retras să se odihnească la castelul său 
din Netherhall. A fost căsătorit de două ori. A murit la 
17 decembrie 1907, la Londra. A fost înmormîntat în 
Westminster Abbey, nu departe de mormîntul lui Newton. 


Comandantul și primul ofiţer al navei britanice de 
război „Agamemnon“ se plimbau pe punte nerăbdători 
și nervoși. Nu le venea să deschidă discuţia despre lu- 
crul care îi frămînta pe amîndoi. Nu numai ei, dar şi o 
mare parte a echipajului erau convinși că expediţia în- 
cepută la 29 mai 1858 din portul Valencia, în Irlanda 
de sud-vest, se născuse sub o stea nefericită. 

De fapt, aceasta era cea de-a doua expediţie de acest 
gen, căci prima se încheiase cu un insucces total. Numai 
gîndul la ea era suficient ca să-i înspăimânte. Era vorba 

de instalarea unui cablu telegrafic din Europa în Ame- 
rica. Cu alte cuvinte, să construiască un pod submarin 
între cele două continente. 

Cu aproape un an mai înainte, „Agamemnon“ pornise 
din Devonport în același timp cu fregata americană 
„Niagara“, fiecare din cele două nave avînd la bord ju- 
mătate din cablul atlantic. Pentru fabricarea cablului se 
folosiseră circa 550 000 km de sîrmă subțire izolată cu 
gutapercă, fiecare kilometru de cablu avînd greutatea 
de 570 kg. După ce instalaseră aproximativ 480 km de 
cablu, se defectase mecanismul de întindere şi cablul se 
rupsese... 

Acum, „Agamemnon“, încărcat cu cablu pînă la linia 
de plutire, se îndrepta din nou spre locul de întîlnire cu 
„Niagara“, care plecase din Newfoundland. În mijlocul 
oceanului legară cele două capete libere ale cablului și 
porniră fiecare înapoi, spre portul de -unde plecaseră, 
întinzînd cablul pe fundul oceanului. „Agamemnon“ abia 
reușise să instaleze 10 km, că din nou se rupse cablul. 
Vasele se întoarseră și legară din nou capetele. 

Cind echipajul de pe „Niagara“ observă rechinul uriaș, 
era prea tirziu. Rechinul se năpusti şi apucă de cablu. 
Dinţii lui.rupseră izolaţia. Pentru că 130 de km de cablu 
se aflau deja în mare, oamenii se străduiră să repare 
locul respectiv, dar fără succes. În timpul manevrelor 
vaselor, cablul se rupse din nou. 

Acum trebuia luat totul de la început. De astă dată, 
reușiră. Vasele se întoarseră apoi spre porturile lor fără 
alte peripeții. Cablul transatlantic era instalat. 

La 5 august 1858 a sosit în America prima depeșă 
telegrafiată — cablogramă. Trimiţătorul ei nu. era nimeni 
altul decît profesorul Thomson. Printre altele, în această 
depeșă se spunea: „Europa și America au o legătură 
telegrafică... Cele două mari continente nu mai sînt astăzi 
despărțite de Ocean — ne-am apropiat unii de alţii.“ 
Imediat se schimbară telegrame de felicitare între regina 
Angliei, Victoria, şi preşedintele Statelor Unite, Buchanan. 

Dar bucuria succesului a fost de scurtă durată. Sem- 
nalele se auzeau din ce în ce mai slab. După transmi- 
terea a 732 de ştiri, timp de trei săptămîni, în care se 
folosise galvanometrul cu oglindă al lui Thomson, cablul 
amuţi definitiv. Dezamăgirea a fost uriaşă. Numai Thom- 


0 colecția cristal $ 137 


o 


son nu se arătă surprins. Ştia că în cîteva locuri era „în- 
curcat“ și nu excludea nici un atac al rechinilor. Deja 
își puse în minte să perfecţioneze cablurile și instalaţiile 
pentru întinderea lor. 

În următorii şapte ani, Thomson participă activ la 
pregătirea noului „pod“ oceanic. Apăruseră între timp 
noi procedee de măsurători electrice, mecanisme perfec- 
ționate și, mai ales, cabluri mai puternice, mai rezistente 
la distrugere. 

Colegilor profesori, care îl sfătuiau pe Thomson să 
renunțe la această încercare nefericită, savantul obișnuia 
să le spună: 

— Dacă m-am apucat de un lucru trebuie să-l duc 
la bun sfirsit. În istoria luptei omului cu natura nu se 
cunoaște pierderea unor poziţii o dată cucerite... 

Și Thomson a fost realmente acela care i-a convins 
pe directorii Societăţii atlantice de telegrafie că trebuie 
să se instaleze un cablu nou. 

Supraveghea personal fabricarea noului cablu şi mer- 
gea în fiecare săptămînă de la Glasgow la Londra. Avea 
un compartiment rezervat în permanenţă în tren. Odată 
se povestește că s-a produs următoarea întîmplare : se- 
cretarul lui Thomson intră gifiind într-o stație de cale 
ferată şi îi spuse șefului de gară : 

— Profesorul Thomson vă roagă să reţineţi cu orice 
preţ acceleratul de Londra pînă vine el. 

Thomson era atît de cunoscut încît şeful de staţie a 
reținut într-adevăr trenul. 

La Londra locuia la niște rude care se obişnuiseră 
să-l vadă apărînd în momentele cele mai diferite. Avea 
cheie şi știa că patul lui este întotdeuuna pregătit. 

Într-o noapte sora lui Thomson se trezi şi auzi cum 
cineva întră pe geam în casă. Înspăimîntată, apucă un 
ciomag mare și tocmai se pregătea si-l lovească pe in- 
trus, cînd o voce bine cunoscută o strigă pe nume: 

— Mi-am uitat cheia şi n-am vrut să te trezesc, se 
scuză stînjenit profesorul. 

Pe puntea vasului „Great Eastern“, profesorut Thomson 
participa la expediţie în calitate de expert și consultant. 
„Great Eastern“ era cel mai mare vas construit pînă 
atunci. Avea o capacitate de 27 de mii de tone, elice și 

roți cu palete și era pus în mișcare de un motor cu aburi 
cu o putere de 5 300 CP. 

Primii două mii de km de cablu fură instalaţi fără 
incidente. Apoi se petrecu catastrofa. În timpul mane- 
vrării cablul se deterioră. Reușiră de trei ori să tragă 
cablul din adincuri, însă funia era prea slabă, se rupse 
și, în cele din urmă, toată instalaţia, inclusiv cablul, 
dispărură sub apele mării. Vasul a trebuit să se întoarcă 
în port. 

Ultima încercare s-a efectuat tot de pe puntea va- 
sului „Great Eastern“. Fabricarea cablului şi a instala- 
țiilor pentru întindere a durat un an și, în fine, cablul 
a putut fi instalat în întregime, fără nici un fel de inci- 
dente, în anul 1866 | Din nou luminița reflectată de 
oglinjoara galvanometrului pîlpîia și licărea, formînă 
puncte și linii, cuvinte, propoziţii, telegrame... 

Deși Thomson se apăra spunînd că nu avusese decit 
o contribuție modestă la instalarea cablului transatlantic, 
toată Anglia era de altă părere. În noiembrie 1866, regina 
Victoria i-a dăruit titlul de nobil „pentru merite legate 
de instalarea legăturii telegrafice între Europa și 
America“. 

Anul Nou 1892 îi aduse lui Thomson titlul de pair, 
adică de membru al Camerei Lorzilor. Era foarte stîn- 
jenit cînd primea felicitări. Uimirea lui era atît de mare, 
încît nu știa nici ce nume să-și aleagă în noua calitate 
de' lord. Căci dobîndirea titlului de lord impune schim- 
barea numelui de familie. 

S-a convocat consiliul de familie pentru a alege un 
nume potrivit. N-au lipsit propunerile dintre cele mai 
năstrușnice : lord Busolă, lord Cablu... În cele din urmă, 
soția lui Thonison propuse : 

— De ce nu lord Kelvin ? 

Kelvin este un rîușor încîntător, care pe alocuri for- 
mează iezere pe care plutesc lebede și rațe sălbatice. 
Așadar, se deciseră pentru titlul de lord Kelvin. Thomson, 
care participase și el la consiliul de familie, dar ca și 
cum n-ar fi fost vorba de el, îşi zise : 

— Și de ce nu, la urma urmelor? În fond, eu în 
adincul sufletului am fost întotdeauna marinar... 


La 


JOHANN HEINRICH LAMBERT 


LAMBERT (La) este unitate de măsură a strălucirii lumi- 
noase. A fost denumită astfel în cinstea filosofului, matemati- 
cianului, fizicianului și astronomului german Heinrich Lambert. 

DEFINIȚIE : 1 lambert este strălucirea unei suprafeţe perfect 
difuze pe 1 cm pătrat care radiază într-un spaţiu de 2 q (emi- 
sferic) un jet luminos de 1 lumen. 

NOTĂ : Lambert este unitate tolerată. Astăzi se folo- 
sește pentru măsurarea strălucirii luminoase candela/metru 
pătrat (cd - m—?). 

RAPORTUL DE CONVERSIUNE 


1 
1 La = — 104 cd - m—? 


VIAȚA ȘI OPERA 


Johann Heinrich Lambert s-a născut la 26 august 1728, 
în orașul alsacian Miilhouse, în familia unui croitor. Pă- 
rinții i-au recomandat să devină preot; magistraţii ora- 
șului nu l-au sprijinit, astfel că a fost nevoit să înveţe 
meseria părinţilor. 

Dorința de instruire l-a făcut să se angajeze în can- 
celaria oraşului, unde a început să studieze temeinic. 

La virsta de 17 ani a plecat la Basel, unde a fost an- 
gajat de avocatul Iselin. Familia elveţiană l-a adoptat 
ca pe un membru al ei şi avea acum destul timp să se 
ocupe și de învățătură, în special de filosofie şi drept. 

La recomandarea lui Iselin a plecat la Chur, la con- 
tele von Salis, unde a început să 'se ocupe de educaţia 
nepotului acestuia şi a altor doi băieţi, rude cu el. A 
rămas aici timp de opt ani, perioadă în care și-a desă- 
vîrşit propria pregătire. Apoi, împreună cu elevii săi, a 
întreprins mai multe călătorii, la Göttingen, Utrecht, 
Haga şi, în fine, Paris, unde a făcut cunoştinţă cu re- 
numitul matematician francez d'Alembert. 

În anul 1758 a apărut prima carte a lui Lambert, 
intitulată Caracteristicile traiectoriei luminii în aer şi, 
un an mai tirziu, lucrarea Marile perspective. În 1760 
devenise cunoscut în cercurile fizicienilor prin lucrarea 
sa Fotometria — deși nu era un experimentator prea 
talentat și folosea metode destul de primitive. 

În această perioadă a locuit la Augsburg, unde a dus 
tratative cu recent înființata Academie de la München 
în vederea dobiîndirii calităţii de membru fără a fi legat 
de un loc anume. Aici a publicat în 1761 alte lucrări, 
ca : Despre caracteristicile mișcării cometelor şi Scrieri 
cosmologice despre organizarea universului. 

În iarna anului 1763 s-a mutat la Leipzig, unde a 
pubiicat Noua orgă. De la Leipzig a plecat din nou la 
Berlin. Aici, în anul 1765, a devenit membru titular al 
Academiei de Ştiinţe din Berlin, cu un salariu anual de 
500 de taleri imperiali. Indemnizaţia i-a fost mărită apoi 
la 100 taleri, i s-a acordat titlul de consilier superior 
pentru construcţii și i s-a încredințat sarcina perfecțio- 
nării agriculturii. În noua funcţie avea suficient timp 
pentru a se dedica muncii ştiinţifice. Din această pe- 
rioadă datează lucrarea sa în patru volume Contribuţii 
la folosirea matematicii, pe care a terminat-o în 1772. 

Activitatea intensivă şi multilaterală a lui Lambert, 
căreia i s-a dedicat de la cea mai fragedă vîrstă, a lăsat 
urme. A publicat 21 de lucrări independente (dintre care 
cinci au apărut postum) şi un număr impresionant de 
articole şi lucrări din mai multe domenii ştiinţifice, ceea 
ce dovedește cultura sa multilaterală, dobîndită, de fapt. 
în calitate de autodidact. 

În anul 1775 s-a îmbolnăvit de tuberculoză, dar nu 
s-a cruțat. Starea sănătăţii lui se înrăutăţea din ce în ce 
mai mult, iar atacul de comoţie cerebrală l-a surprins 
în plină activitate. A murit la 25 septembrie 1777, la 
Berlin. 


În februarie 1764, Lambert a sosit la Berlin. Nici 
aici nu-și schimbă modul de viaţă, care dovedea o forță 
de muncă neobișnuită. De obicei, lucra de la ora cinci 
dimineața, pînă la amiază și de la 2 după amiază pînă 
la miezul nopții, fără să-și permită nici un fel de odihnă 
sau întreruperi, cu excepţia cîtorva scurte plimbări, dacă 
era vreme frumoasă. 

Știința și arta se bucurau pe atunci de sprijinul larg 
al lui Friederich cel Mare, care era însuşi un savant şi 
se ocupa în special de filosofie şi literatură. Nu este ast- 
fel de mirare! că și-a exprimat dorinţa de a-l cunoaşte 
pe renumitul înv*ţat, căci ştirile cu privire la inteligența 
lui genială ajunseseră pînă la curtea regală. 

Curînd, regele avu ocazia să se convingă nu numai 
de cunoștințele excepționale ale lui Lambert, ci şi de 
caracterul său cu totul aparte, căci nu era deloc reținut 
cînd era vorba de aprecierea propriei persoane. 

— Domnul Johann Heinrich Lambert — anunţă ma- 
jordomul cu glas sonor și se dădu în lături ca să-i facă 
loc lui Lambert să treacă. 

Audienţa la rege începuse. Lambert se înclină tăcut 
în faţa regelui și aşteptă ca acesta să i se adreseze. 

— Bună seara, domnule — îi ieși regele în întîm- 
pinare. După cîteva fraze de conveniență, întrebă: Aţi 
putea să-mi faceţi marea bucurie și să-mi spuneți de ce 
ştiinţe anume vă ocupați cel mai mult ? 

— De toate, răspunse scurt Lambert. 

— Așadar, sînteţi și un talentat matematician ? 

— Da. 

— Și cine v-a predat matematica ? 

— Eu singur! 

Regele își dădu seama că Lambert îndreptățea întru 
totul faima pe care şi-o făcuse. Întrebă amuzat: 

— Așadar, sînteţi un al doilea Pascal ? 

— Da, Majestate! răspunse Lambert, fără să stea 
mult pe gînduri. 

Purtarea aceasta îndrăzneață și sigură de sine îi plăcu 
regelui. Lambert nu-l decepționă nici în privința cuno- 
ştințelor concrete, astfel că, la sfîrșitul audienței, dădu 
ordin ca Lambert să fie numit membru titular al Aca- 
demiei din Berlin. 

Numirea însă întirzia să apară și Lambert deveni ne- 
răbdător. Cînd cineva de la curte îl asigură că regele va 
semna numirea, dar că acuma are foarte puțin timp, 
Lambert ripostă : 

— O, domnule, nu despre asta e vorba. Mă neliniș- 
teste gloria Majestății Sale, căci dacă nu mă numește, 
aceasta va fi o pată pe istoria domniei sale. 

Mai tîrziu, Friederich cel Mare l-a numit pe Lambert 
consilier superior pentru construcții în cadrul noului Co: 
legiu de construcţii, ceea ce i-a îmbunătăţit simţitor si- 
tuația. 

După ce fu investit în noua funcţie, Lambert pro- 
nuntă următorul discurs în fața miniștrilor încremeniţi 
de uimire : 

— Domnilor, sper că nu vă așteptați de la mine să 
verific micile dumneavoastră socoteli. Aceasta este o 
muncă pe care o poate efectua oricine și nu este nevoie 
să-mi irosesc eu timpul cu ea. Dacă ajungeţi însă în im- 
pas, să-mi trimiteţi problema şi eu am să-i găsesc re- 
zolvarea. 

În liniştea care se așternu în mod firesc după aceste 
cuvinte îndrăzneţe ; Lambert mai adăugă următoarea 
explicație : 

— Gîndesc că am făcut bine că v-am spus aceasta, 
ca să nu cumva să credeți că am putut să accept o func- 
ție ale cărei îndatoriri m-ar cobori la nivelul scribilor 
dvs. ! 

Pe cînd pronunţa aceste cuvinte, Lambert avea numai 
37 de ani, dar era deja un savant recunoscut. Căci doar 
cu un an mai devreme publicase la Leipzig lucrarea fi- 
losofică în două volume Noua orgă sau gînduri despre 
studierea și descrierea adevărului şi deosebirea ei de 
minciună și iluzie, care primise o înaltă apreciere chiar 
din partea vestitului filosof Immanuel Kant. 


M 


JAMES CLERK MAXWELL 


MAXWELL (M) este unitate de măsură a fluxului magnetic. 
A fost denumită astfel în cinstea fizicianului englez James Clerk 
Maxwell. . 

DEFINIȚIE : 1 maxwell este fluxul magnetic printr-o supra- 
faţă de un centimetru pătrat al unei inducții magnetice constante 
de 1 gauss normală pe suprafață. 

NOTĂ: maxwell este o unitate tolerată. Astăzi se fo- 
loseşte ca unitate a fluxului magnetic weberul. 

RAPORTUL DE CONVERSIUNE : 

1M x10 Wb 


VIAȚA ȘI OPERA 


James Clerk Maxwell s-a nžscut la 13 noiembrie 1831, 
în localitatea Glenair din Scoţia, în familia unui avocat. 
A frecventat liceul din Edinburg. La virsta de cincispre- 
zece ani a prezentat în fața Societăţii Regale din Edin- 
burg prima sa lucrare ştiinţifică, intitulată Despre me- 
canismul desenării ovalului. În anul 1847 a început să 
studieze matematica și fizica la Universitatea din Edin- 

burg şi apoi la Cambridge, unde şi-a încheiat studiile 
obţinînd titlul de bacalaureat. 

În anul 1856 a început să predea fizica la Universi- 
tatea din Aberdeen, apoi a devenit profesor la King's 
College din Londra. În acelaşi an a publicat prima lu- 
crare din domeniul fenomenelor electromagnetice, dar 
şi-a întrerupt cercetările în acest domeniu pe timpul cît 
a funcţionat la Aberdeen. A publicat cîteva articole de 
optică fiziologică, pentru care, în anul 1860, Societatea 
Regală din Londra i-a conferit medalia Rumford. S-a 
ocupat de studierea inelelor lui Saturn şi a primit pre- 
miul Adams. 

Lui Maxwell îi revin merite deosebite în dezvoltarea 
icoriei cinetice a gazelor. A descoperit legitatea statistică 
a teoriei gazelor, iar lucrările ulterioare din acest do- 
meniu au dovedit deplina lor temeinicie. Şi-a prezentat 
rezultatele cercetărilor din domeniul teoriei cinetice a 
gazelor în lucrarea Teoria căldurii pe care a publicat-o 
în anul 1877. 

În 1865 s-a îmbolnăvit grav şi s-a retras să se odih- 
nească la o moșie a familiei sale din Scoţia, unde s-a 
dedicat pe de-a-ntregul muncii ştiinţifice. Aici a început 
să-și scrie cunoscuta lucrare Discuţii despre electricitate 
și magnetism. 

Încă în lucririle anterioare, Maxwell a introdus no- 
țiunea de „curent de deplasare“ în substanţele dielectrice 
şi a schițat modelul mecanic al cîmpului electric. În lu- 
crarea Teoria dinamică a câmpului electromagnetic a dat 
formularea matematică completă a cîmpului electromag- 
netic. Din această teorie decurge existenţa undelor elec- 
tromagnetice. Aspectul cel mai important din această 
lucrare este reprezentat de prelucrarea matematică a 
teoriei electromagnetice a luminii. 

Maxwell a demonstrat că oscilaţiile din unda electro- 
magnetică sînt transversale si a calculat formula pentru 
găsirea vitezei propagării undelor electromagnetice. Prin 
compararea vitezei undelor cu viteza luminii a ajuns la 
concluzia că „lumina şi electromagnetismul sînt mani- 
festări ale caracteristicii uneia şi aceleiaşi substanţe, iar 
lumina este o radiaţie electromagnetică ce se propagă 
in cimp, în conformitate cu legile electromagnetismului“. 

În anul 1871 Maxwell a primit un loc de profesor 
de fizică experimentală la Universitatea din Cambridge. 
Maxwell a avut merite deosebite în înfiinţarea şi con- 
struirea laboratorului de fizică Cavendish, devenind pri- 
mul conducător al acestuia. În anul 1873 au apărut cele 
două volume ale Tratatului despre electricitate şi mag- 
netism, în care a generalizat şi sintetizat tot ceea ce se 
realizase înaintea lui şi ceea ce realizase el însuşi în 
domeniul fenomenelor electromagnetice. Meritul lui fun- 
damental este că a introdus în fizică ideea că lumina 
și undele electromagnetice sînt, în esenţă, identice. Deşi 
reprezentarea lui cu privire la cîmpul magnetic ca „eter 
elastic“ s-a dovedit a fi inconsistentă, a avut importanţă 
în impulsionarea și rezolvarea problemelor teoretice ale 
fizicii. 

~ După anul 1873 Maxwell s-a îmbolnăvit şi a început 
să se simtă .din ce în ce mai rău. A murit la 5 noiem- 
brie 1879, la Cambridge. 


Deși venise luna mai, un vint rece şi ploaia îi sileau 
pe trecători să-și strîngă și mai mult paltoanele în jurul 
trupului. Vremea posomorită nu producea prea multă 
supărare. Londonezii erau obișnuiți cu capriciile naturii. 

În fața unei case cu coloane frumoase de pe Alber- 
male Street se opreau mai multe trăsuri. Aduceau băr- 
baţi distinși, mai în vîrstă, în timp ce alții mai tineri 
mergeau pe jos. Afișele de pe fațadă anunțau că astăzi 
va conferenţia, în fața Societăţii Regale din Londra, 
James Clerk Maxwell, profesor de fizică la King's Col- 
lege. Tema conferinţei era „Despre teoria celor trei cu- 
lori fundamentale“ şi atrăsese floarea lumii științifice 
londoneze ; sala se umplu pînă la ultimul loc. 

Si tocmai la această prelegere, Maxwell se hotărî să 
prezinte argumentul definitiv al teoriei sale. Se ştia de 
mult că toate culorile și nuanțele de culori se pot obţine 
prin combinarea așa-numitor culori fundamentale în nu- 
măr de trei. Se punea problema să se stabilească care 
sint cele trei culori fundamentale, pentru că în această 
chestiune oamenii de ştiinţă nu se puseseră încă de acord. 

Maxwell recurse la ajutorul lui Thomas Sutton, unul 
dintre cei mai iscusiţi fotografi din acel timp şi redac- 

torul cărții Observaţii cu privire la fotografie. Propu- 
nerea de a face o fotografie în culori îl surprinse atît de 
tare pe Sutton, încît acesta refuză pe loc, fără să stea 
prea mult pe gînduri. Maxwell a avut nevoie de mult 
timp şi răbdare ca să-l convingă pe renumitul fotograf 
să participe la experiența lui. 

S-au decis să fotografieze o fundă, formată dintr-o 
panglică în trei culori, așezată pe un fundal negru. Lu- 
crau la lumina strălucitoare a soarelui şi au repetat ex- 
periența de trei ori: de fiecare dată prin alt filtru. Drept 
filtru foloseau un vas de sticlă; prima dată îl umplură 
cu o soluţie de clorură de cupru, care era verde deschis. 
Pentru cea de-a doua fotografie au folosit o soluție al- 
bastră de sulfură de cupru, iar al treilea negativ fu 
obținut printr-o soluție roşie a unei sări de fier. 

În sala de conferinţe au fost așezate trei lămpi mari 
și pe ele sint fixate pozitivele grele de sticlă ale foto- 
grafiilor. În fața lentilei fiecărei lămpi sînt fixate ace- 
loași filtre, care au fost folosite la fotografiere : roșu, 
albastru şi verde. 


Maxwell explică doamnelor şi domnilor prezenţi în 
sală esenţa teoriei sale cu privire la cele trei straturi. 
Rezulta de aici că, de fapt, culorile fundamentale, cu 
care se pot forma toate celelalte, sînt tocmai roșu, al- 
bastru şi verde. E nevoie de o dovadă? Poftiţi, vă rog! 
Maxwell îi face semn lui Sutton şi asistenţilor ca să 
aprindă lămpile Drummond. Lămpile se aprind, aruncînd 
o lumină albă, albistruie. 

A venit momentul cel mai important. Dintr-o dată 
razele roșii ale primei lămpi străbat sala, apoi strălucesc 
în aer cele verzi și albastre. Trei imagini colore se proiec- 
tează pe pinza albă în așa fel încît cad una peste cea- 
laltă şi atunci... Toţi văd imaginea naturală perfectă a 
fundei din panglică tricoloră, de parcă ar fi fost pictată 
de penelul unui pictor. 

O furtună de aplauze izbucni în sală. În virtejul fe- 
licitărilor, nici chiar Maxwell nu-și dădea seama că ziua 
de 17 mai 1861 va rămîne o zi istorică nu pentru de- 
monstrarea teoriei celor trei componente, ci pentru că 
atunci s-a executat pentru prima oară în lume o foto- 
grafie în culori ! 

O sută de ani mai tîrziu, la Londra a avut loc o 
conferinţă pentru aniversarea primei fotografii în culori. 

Oamenii de știință reuşiră ca prin minune să găsească 
negativele lui Maxwell şi au imitat fidel toate condiţiile 
experienței. Specialiștii au trebuit să pregătească nişte 
plăci fotografice speciale, puţin sensibile cu caracteristici 
coloristice incredibil de proaste. Chimiştii au amestecat 
soluţiile acelorași săruri din filtre. 

Rezultatul experienţei a fost un şoc. Oamenii de știință 
au ajuns la concluzia că, date fiind condițiile materia- 
leior fotografice din vremea sa, Maxwell nu putea să 
obțină o fotografie în culori! Plăcile fotografice ale lui 
Sutton erau absolut insensibile la culoarea verde şi roşu... 

Numai că Maxwell totuși a realizat această fotografie 
în culori. Experienţa a avut loc în faţa celor mai lu- 
minate minți ale societății ştiinţifice engleze. De aceea 
trebuia să se caute o altă explicaţie. Eforturile au fost 
încununate de succes, căci s-a descoperit un paradox: 
Maxwell nu ştia că, de fapt, fotografiase în lumină al- 
bastră, ultravioletă invizibilă. A treia componentă era 
în interiorul „celei albastre“. În locul celor trei culori 
fundamentale, aşa cum se străduise să demonstreze Max- 
well, efectul fotografiei în culori a fost produs admirabil 
de un alt grup de trei culori! 

În felul acesta, Maxwell a reuşit, cu ajutorul unei 
coincidenţe aproape imposibile, să realizeze fotografia în 
culori cu cincisprezece ani mai devreme decît a fost po- 
sibi! cu ajutorul emulsiilor fotografice. 

Pe atunci, Maxwell avea treizeci de ani. Era tînăr, 
energic și cutezălor. La vîrsta asta şi imposibilul e po- 
sibil... d 


x 


Maxwell se ducea în fiecare zi la laboratorul Caven- 
dish de la Universitatea din Cambridge. Mergea peste 
tot, dar răminea numai puţin timp aici. Cufundat în 
ginduri, uneori părea că nici nu-i aude pe studenţii care 
îi adresau fel de fel de întrebări. De aceea, pentru stu- 
dent era întotdeauna o surpriză plăcută să-l vadă a doua 
zi pe -profesor că se oprește în fața lui și-i spune: 

— A propos, ieri m-aţi întrebat cutare şi cutare lu- 
cru. M-am gîndit şi iată ce cred... 

Nu mai este nevoie să arătăm că răspunsul era întot- 
deauna exhaustiv. Se străduia totuși întotdeauna să nu 
lase studenților impresia că ceea ce a spus el are caracter 
de obligativitate. Să ia totul numai ca pe un sfat. 

Pentru ca vizitele lui să fie mai puţin oficiale, venea 
aproape întotdeauna la laborator cu un ciine. Se numea 
Tobi şi îl adusese tocmai de la Glenlair. 

— Mă simt foarte stînjenit cînd mă plimb fără cîine, 
spunea el. 

Tobi se descurca admirabil în laborator. Cînd săreau 
scîntei electrice, aproape de el, miriia și era neliniștit. 
Se liniștea numai atunci cînd îl mângiia stăpînul. Stăpi- 
nul avea voie să-i facă orice. O dată i-a fixat la git 
niște electrozi. În timpul acestei operaţii Tobi mirii în- 
cetișor, dar numai așa, de ochii lumii. 

Cînd cineva descoperi în însemnările lui Cavendish 
că blana de cîine produce o încărcare cu electricitate mai 
mare decit cea de pisică, Tobi trebui să apere onoarea 
întregului neam cîinesc. De obicei, îl puneau pe un po- 
dium izolat și îl frecau cu o blană de pisică. Tobi îndura 
totul numai de dragul stăpinului cu speranța că toate 
acestea se vor sfîrşi într-o bună zi. 

— E mai bun un cîine viu, decît un leu mort, spuse 
odată Maxwell şi întrerupse experiențele cu favoritul 
său. Dar asta s-a întîmplat abia mai tîrziu, după ce s-a 
constatat că Cavendish avea dreptate. 

Tobi era singurul care se bucura de privilegiul de a 
putea sta în camera în care stăpînul își făcea propriile 
lui experienţe. Maxwell lucra cu înflăcărare, uitind ade- 
sea de tot ce îl înconjura. Avea obiceiul să fluiere în 
timp ce lucra. lar cînd cădea pe gînduri, lăsa automat 
mîna spre locul unde şedea cîinele şi îl chema în şoaptă : 

— Tobi... Tobi... Tobi... 


e 

ISAAC NEWTON 


NEWTON (N) unitate de măsură a forței. A fost denumită 
astfel în cinstea fizicianului şi matematicianului englez Isaac 
Newton. 

DEFINIȚIE : 1 newton este forța care, aplicată unei mase 
de 1 kg, imprimă acesteia o acceleraţie de 1 m/s2. 


IN= 1Kg.1% 
s2 


VIAȚA ȘI OPERA 


Isaac Newton s-a născut la 4 ianuarie 1643, în loca- 
litatea Woolsthorpe, pe coasta de răsărit a Angliei. Tatăl 
lui a murit la scurt timp după nașterea copilului, care 
a fost luat spre a fi crescut de către bunica sa. 

A frecventat școala medie din Grantham, nu departe 
de casă. Biiatului îi făcea plăcere să meşterească fel de 
fel de jucării mecanice, machete, șlefuia oglinzi şi len- 
tile, se interesa de chimie şi îi plăcea să deseneze. La 
vîrsta de optsprezece ani fu admis la Trinity College 
din Cambridge, unde, în afara orelor de studiu, lucra 
la universitate pentru a cîştiga ceva bani. Studia mate- 
matica, fizica, teologia şi limbile clasice. În anul 1665 

a obținut titlul de bacalaureat și trei ani mai tirziu a 
devenit magistru. 

În timpul studenţiei s-a făcut remarcat prin origi- 
nalitatea deosebită a lucrărilor sale. Printre primele lui 
lucrări de cercetare se numără metoda seriilor infinite, 
calcularea suprafeţei hiperbolei şi metoda îluxiunilor, 
adică a calculului infinitezimal. 

În anul 1669 tînărul Newton a devenit profesor de 
matematică și fizică și a predat aproximativ douăzeci 
de ani. Funcţia de profesor nu-i cerea un efort prea 
mare și îi lăsa suficient timp ca să se dedice cercetării. 

În primii ani ai activității sale ştiinţifice, Newton 
s-a interesat de optică, domeniu în care a făcut nume- 
roase descoperiri. Prin descompunerea luminii albe el a 
demonstrat că aceasta nu este omogenă, ci se compune 
din culorile spectrului, a explicat modul în care obiec- 
tele apar colorate şi a construit cu propria sa mînă pri- 
mul telescop cu oglindă. Acesta mărea de aproximativ 
patruzeci de ori, şi Newton l-a donat Societăţii Regale 
din Londra, în anul 1671. Un an mai tirziu a fost ales 
membru al acestei Societăţi. În continuare, a mai desco- 
perit fenomenul interferenţei luminii cunoscut astăzi sub 
numele de inelele lui Newton şi a elaborat teoria cor- 
pusculară, după care lumina reprezintă un flux de cor- 
pusculi foarte mici. Şi-a grupat rezultatele tuturor cer- 
cetărilor din acest domeniu în lucrarea Optica apărută 
în anul 1704, în trei volume. 

Din anul 1676 a început să se ocupe de mecanică. 
Descoperirile lui fundamentale din acest domeniu sînt 
cuprinse în lucrarea monumentală Principiile matema- 
tice ale filosofiei naturale. Primele două volume se ocupă 
de mecanica teoretici, iar cel de-al treilea de mecanica 
cerească. Newton și-a formulat aici vestitele lui axiome 
ale mișcării, însă scopul fundamental al lucrării este 
să demonstreze legea gravitației, care derivă din apli- 
carea axiomelor mecanicii la mișcarea corpurilor cerești. 

În Principii era reunit tot ceea ce se cunoştea pînă 
atunci în domeniul celor mai simple forme de mişcare 
ale materiei în ultimii o mie de ani. Marile descoperiri 
ale lui Newton reprezintă, de fapt, încununarea muncii 
mai multor savanţi. Însuşi Newton spunea: „Dacă eu 

am văzut mai departe decît alţii, asta este pentru că 
stăteam pe umerii unor giganţi“. 

Teoriile lui Newton cu privire la spaţiu, timp, masă 
Și forță au avut o influenţă coviîrsitoare asupra dezvol- 
tării fizicii şi abia în secolul al XX-lea, descoperirile lui 
Planck și Einstein au arătat limitele legilor pe care era 
construită mecanica lui Newton. Cu toate acestea, me- 
canica clasică şi-a păstrat importanța deosebită, mai ales 
în domeniul descoperirilor cu caracter practic. 

În anul 1696, lui Newton i se oferă un loc mai bine 
plătit, ca supraveghetor la monetărie, în urma succe- 
selor repurtate. În anul 1701 a renunţat definitiv la lo- 
cul de profesor de la Trinity College şi doi ani mai tîr- 
ziu a fost ales președinte al Societăţii Regale din Londra, 
funcţie în care a rămas pînă la sfîrsitul vieţii sale. În 
anul 1705 regina Anna l-a înnobilat. 

În ultimii ani ai vieții a început din nou să-şi redac- 
teze lucrările şi a elaborat lucrarea istorico-teologică 
Chronologia. În pofida renumelui pe care și-l cîştigase, 
Newton a rămas toată viața un om modest şi simplu. 
O nepoată l-a îngrijit toată viața. A murit la 31 martie 
1727. A fost înmormîntat la Westminster Abbey. 


Era o vreme așa de urită, că nu-ţi venea să arunci 
nici un cline afară ; cădeau fulgi mari cît un cap de vra- 
bie, vintul șuiera de îţi tăia răsuflarea. În întunericul 
amurgului și în ceață, drumul nu mai era practicabil, 
astfel încît băncile, scaunele și laviţele hanului erau ocu- 
pate toate pînă la unul de călătorii pe care viscolul îi 
prinsese pe drum. 

La masa de lîngă căminul mare se aşezaseră patru 
călători. Focul pocnea vesel. Trei dintre călători începură 
să discute imediat foarte veseli, în timp ce al patrulea 
nu avea chef să intre în vorbă. Privea în gol, cu ochii 
aţintiţi în flăcările focului care îi luminau faţa prelungă, 
nasul puternic şi ochii blînzi. Părea cu totul absorbit de 
gindurile sale şi numai din cînd în cînd lăsa impresia 
că parcă ar vrea și el să intre în vorbă, dar după aceea 
se cufunda din nou în tăcere. 

— Nu sînt nici eu chiar prostănac, zise un fermier 
zdravăn şi roşu la faţă. Am mai auzit şi eu una-alta. 

— O, domnul Digby are o bibliotecă foarte frumoasă, 
se băgă în vorbă prietenul lui, vrind să-l flateze. 

— Nu mă întrerupe, Bell! Ce ziceam? A, da, am 
fost mai înainte la Trinity College. N-am stat prea mult, 
e drept, dar am simţit și eu parfumul științei. N-am 
uitat în așa măsură latina ca să nu pot să mă uit și eu 
din cînd în cînd în cîte o carte mai serioasă. De aceea, 
nu pot să fiu de acord cu dvs. că teoria heliocentrică este 
chiar așa de senzațională. Da de unde, N. Copernic n-a 
fost primul care a avut ideea asta. | 

— N-am intenția să vă contrazic, domnule Digby, în- 
terveni blind cel de-al treilea mesean. Sigur că şi înainte 
de Copernic s-au auzit voci care se opuneau lui Ptolemeu 
și sistemului lui. Însă nici unul dintre acești creatori sau 
continuatori ai acestor concepţii nu le-au argumentat su- 
ficient de temeinic prin formule matematice sau cu aji- 
torul observaţiilor. 

— Nici unul! — întări domnul Bell şi întinse arătă- 
torul amenințător înainte. 

Domnul Digby tocmai voia să spună ceva, cînd un 
servitor veni spre el şi îi spuse ceva la ureche. După ce 
se îndepărtă, Bell întrebă în şoaptă : 

— Cine e? 

— Sir Charles Montague și... dar nu reuşi să termine 
ce avea de spus că iar îl chemă cineva. 

— Sir Charles Montague ! Prietenul lui Isaak New- 
ton — — exclamă Bell şi făcu o plecăciune adincă. Ce 
onoare, mylord ! 

— Vă rog, fără nici un fel de formalităţi, zimbi ama- 
bil Sir Charles. 

— Sper că putem să ne continuăm discuţia ? 

— Evident, zise repede Digby, sigur, dacă... Hm! 
Dacă pe un domn atit de învățat nu-l va plictisi discuția 
cu noi. Ei, ce să facem, oricum trebuie să stăm aici, că 
afară nu- ti vine nici să alungi un câine, zise el, arătînd 
cu mîna în sus, spre cer. 

— Ați citit, domniile... 

— Digby, vă rog... 

— „domnule Digby, aţi citit lucrările lui Newton ? 
intrebă Sir Charles. 

— Nu sînt matematician. Am frunzărit şi eu prima 
carte din Philosophiae Naturalis, Principia Mathematica, 

numai că, în pofida afirmației autorului că şi-a scris 
Principiile într-un stil accesibil, popular, mi s-a părut 
prea specializată, matematică. 

— Prea matematică, încuviință Bell. 

— Nu te mai băga, Bell! Da, Sir Isaac este un în- 
țelept, dar cartea lui „populară“ este numai pentru ini- 
țiați. A doua carte m-a descurajat de tot. 

Al patrulea cilător deveni dintr-o dată atent. Se pare 
că discuția începuse să-l intereseze. 

— Ei, nici nu mă mir, rîse Sir Charles. Totuși este 
păcat că n-aţi citit-o şi mai ales pe a treia, care cuprinde 
urgumente ce confirmă teoria lui Copernic. 

— Tocmai despre asta discutam. Dar ... n-aţi vrea 
să ne spuneţi, mylord ... cum să zic ... Ceva mai mult 
despre teoria lui Copernic şi despre opera lui Sir Isaac? 

— Cu plăcere, dacă vă interesează ... 

— Bineînţeles că ne interesează, se înflăcără Digby. 
Nu mai tot întrerupe, Bell! Vă ascultăm, mylord. 

Sir Charles se uiti pe furiș la al patrulea călător de 
lingă cămin, zîmbi amuzat şi începu să explice. Come- 
senii erau numai ochi și urechi. Berea curgea şi ei vor- 
beau despre lucrările lui Copernic, Kepler şi Newton. 

Dintr-o dată, domnul Bell începu să rîdă. 

— Vă rog să mă iertaţi, mylord, dar ... ha, ha, ha! 
Spuneaţți ceva de cădere... că Sir Isaac a inventat teoria 
gravitației pentru că ... ăăă, i-a căzut un măr în cap?! 

— Ce fel de măr?! 

— Am si vă răspund, domnule Digby, îl linişti Sir 
Charles. Într-adevăr, Sir Isaac povestea că întîmplarea 
care i-a îndreptat atenția spre problemele gravitației a 
fost imaginea unui măr căzînd. Așa după cum forța 
atracției Pămîntului provoacă căderea mărului, tot așa 
Jorţa de atracție dintre planete și Soare produce curba- 
rea traiectoriei planetelor și modificarea vitezei lor. Ba 
mai mult, Soarele atrage planetele şi cum orice acțiune 
provoacă o reacţie și planetele atrag Soarele ! 

— Cum așa, rîdeți de mine! Dacă Soarele și plane- 
tele se atrag, înseamnă că ar trebui să cadă unele peste 
altele. Mărul cade pe pămînt, iar Pămîntul trebuie să 
cadă în Soare ! 

— Dar chiar așa și este, Pămiîntul „cade“ în Soare. 
Curbarea traiectoriei lui reprezintă tocmai această că- 

dere nesfirșită. Vreţi să ştiţi de ce nu se produce coli- 
ziunea ? | 

Domnul Digby încuviință din cap. 

— Pentru că planeta se mișcă conform unei mișcări 
proprii, care, aşa cum ziceam, ar fi rectilinie, dacă nu 
ar exista atracția Soarelui. Ca urmare, se produce o aşa- 
numită forță centrifugă... 

— Îmţeleg, exclamă triumfător Digby. Ca o piatră 
legată la capătul unei sfori! Scrie şi Sir Isaac despre 
asta. Cu toate acestea — rămase el o clipă pe ginduri — 
nimeni n-a văzut şi nici nu va vedea cum se înviîrteşte 
Pămiîntul ! 

— Cine ştie ? Poate că urmașii noştri vor reuși să se 
smulgă din brațele Maicii Pămîntul și din spațiul uni- 


versal o vor vedea în mijlocul altor planete — răspunse, 
Sir Charles, pe jumătate în glumă, jumătate în serios. 
— Da, da — mormăi Digby. Aţi putea să ne mai re- 


petaţi cum sună legea gravitației ? 

— Două corpuri din Univers se atrag reciproc cu o 
forţă direct proporționali cu suma maselor celor două 
corpuri si invers proporțională cu pătratul distanţei din- 
tre ele, se auzi vocea călătorului necunoscut care stătea 
lingă cămin. 

— A, văd că aţi citit Principiile, se întoarse Digby 
mirat spre el. 

_— Da, răspunse acesta scurt. Se ridică, își dădu pă- 
rul lung de pe frunte, își îndreptă silueta zveltă și zise: 

— Mă duc la culcare, Charles. 

— Cine este ? întrebă Digby. 

— Sir Isaac Newton, răspunse acesta. 

— Sir Isaac Newton ! 

Domnul Digby şi domnul Bell săriră în picioare şi 
se uitară lung la ușa în spatele căreia dispăruse sir 
Isaac ... 


Np 


JOHN NAPIER (NEPER) 


NEPER (Np) este unitate de măsură a nivelului de trans- 
misiune a unui semnal. A fost denumită astfel în cinstea ma- 
tematicianului englez John Napier. 


DEFINIȚIE : 1 neper reprezintă atenuarea unei acţiuni fi- 
zice periodice atunci cînd valoarea finală este de 7,39 ori mai 
mică decit valoarea inițială. 


NOTĂ : Neperul se folosește în electrotehnică. 


VIAȚA ŞI OPERA 


John Napier (Neper) s-a născut în anul 1550, la Mer- 
chiston Castle, lîngă Edinburg. A studiat la Saint An- 
drews College, apoi în Franţa, Italia şi Olanda. În anul 
1571 s-a întors în Scoţia unde s-a căsătorii şi a dus o 
viaţă tihnită de moşier. 

Își dedica timpul liber disputelor teologice, matema- 
ticii, astronomiei și diverselor invenţii. A efectuat o se- 
rie întreagă de experimente în agricultură şi a proiectat 
numeroase instalaţii militare. În anul 1596 i-a trimis 
omului de stat Anthony Bacon o scriere care cuprindea 

„descoperiri secrete foarte de folos şi trebuitoare în 
aceste zile pentru apărarea acestei insule împotriva stră- 
inilor, dușmanilor credinţei întru dumnezeu şi religiei“. 
Manuscrisul se ocupa de oglinzile cu ajutorul cărora se 
putea aprinde focul, de artilerie şi de instalaţii, care pre- 
figurau tancul modern. l 

Napier este considerat descoperitorul logaritmilor. A 
început să studieze logaritmii la puțin timp după în- 
toarcerea sa în Scoția, impresionat de calculele aritme- 
tice foarte anevoioase pe care trebuiau să le execute 
contemporanii lui. Disputele teologice i-au întrerupt 
cîtva timp activitatea, dar în anul 1594 elaborase deja 
principiul fundamental al logaritmilor. Restul vieții și 
l-a petrecut dezvoltînd teoria şi simplificînd metoda de 
calcul a logaritmilor şi alcătuind tabelele de logaritmi. 
În timp ce desfășura aceasti activitate a descoperit acè 
tualul sistem zecimal. 

Și-a publicat lucrarea în 1614 în Mirifici Logarith- 
morum Canonis Descriptio. Această operă cuprinde 
tabele, instrucțiuni pentru folosirea lor, mai ales în tri- 
gonometrie, şi explicarea caracterului  logaritmilor. O 
lucrare mai concisă a lui Napier, intitulată Mirifici Lo- 
garithmorum Canonis Constructio a fost publicată de 
fiul său după moartea lui Napier. Aici el numea loga- 
ritmii „numere artificiale“. 

Lucrarea Descriptio a fost primită cu entuziasm de 
matematicienii Henry Briggs și Eduard Wright. Briggs 
îi scrise lui Napier rugindu-l să-l viziteze și să-i pro- 
pună o modalitate prin care s-ar putea alege o bază mai 
potrivită pentru logaritmi. Napier a luat în considerare 
o astfel de eventualitate, dar asta ar fi însemnat să re- 
calculeze în întregime toate tabelele. În cele din urmă, 
după discuţiile avute cu Briggs a publicat logaritmii ze- 
cimali în anii 1617—1624. 

La răspîndirea ideilor lui Napier în Europa a con- 
tribuit și Johannes Kepler ; logaritmii lui Napier nu sînt 
însă cei pe care îi cunoaștem astăzi sub numele de loga- 
ritmii lui Napier sau logaritmii naturali. În 1617 Napier 
şi-a publicat lucrarea numită Rabdologia în care explică 
cum pot fi utilizate pentru înmulţire şi împărțire cifrele 
descoperite de el. Metoda aceasta s-a bucurat de foarte 
multă popularitate, dar nu a reprezentat o contribuţie 

importantă. În partea de „aritmetică locală“ a explicat 
cu foarte mult umor cum se poate efectua înmulțirea, 
împărțirea şi extragerea rădăcinii cu ajutorul mişcării 
figurilor de la şah. 

Numele lui Napier este legat și de citeva reguli ale 
geometriei spațiale. Deosebit de importante pentru tri- 
gonometrie şi astronomie sînt şi formulele cunoscute sub 
numele de Analogiile lui Napier pentru rezolvarea tri- 
unghiurilor, problemă care i-a sugerat, de fapt, lui Na- 
pier, descoperirea logaritmilor. 

John Napier a murit la Merchiston Castle, la 4 apri- 
lie 1617. 


Oe 


HANS CHRISTIAN OERSTED 


. 


OERSTED (Oe) Unitate de măsură pentru intensitatea cîm- 
pului magnetic. A fost denumită astfel în cinstea fizicianului 
danez Hans Christian Oersted. 

DEFINIȚIE : 1 oersted este intensitatea cîmpului magnetic 
căreia ii corespunde, în vid, o inducţie magnetică de un gauss. 

NOTĂ : Oerstedul este unitate tolerată. Astăzi se folo- 
sește ca unitate pentru intensitatea cîmpului magnetic amperul 
pe metru (A.m-—]). 


RAPORTUL DE CONVERSIUNE : 


VIAŢA ŞI OPERA 


Hans Christian Oersted s-a născut la 14 august 1777, 
în orășelul Rudkjsbing, din insula daneză Langeland, în 
familia unui farmacist. Mijloacele financiare modeste ale 
Pârinţiler nu i-au permis să frecventeze regulat școala. 
A învăţat singur din diverse cărţi, uneori și cu cîte un 
vrofesor particular. 

Cînd a împlinit virsta de doisprezece ani a început 
să-l ajute pe tatăl său, farmacistul, şi, curînd, munca în 
farmacie a devenit o pasiune pentru el. După examenul 
de bacalaureat a plecat la Universitatea din Copenhaga 
pentru a studia ştiinţele naturii, filosofia si medicina. 
La vîrsta de douăzeci și doi de ani a obţinut doctoratul 
în medicină şi a început să predea la universitate fizica 
şi chimia, preluînd de la tatăl său şi administraţia far- 
maciei. Încă în timpul studiilor a manifestat interes pen- 
tru munca ştiinţifică, căreia acuma putea să se dedice. 
Îl interesa în mod deosebit elementul galvanic descope- 
rit de Volta. 

Între anii 1801 și 1804 a întreprins o călătorie de stu- 
dii prin universităţile din Germania, unde a făcut cu- 
noştință cu mulţi savanţi de renume. După întoarcere, 
a fost numit profesor de fizică şi chimie la Universi- 
tatea din Copenhaga, unde a continuat să predea, cu 
unele întreruperi, aproape continuu. 

Din anul 1815 pînă la sfîrşitul vieţii sale a fost se- 
cretar al Societăţii Ştiinţifice daneze. În anul 1817 a 
fost numit profesor titular de fizică şi membru al ad- 
ministraţiei Universităţii din Copenhaga. 

În anul 1820 a publicat în lucrarea, în limba latină, 
intitulată Experimente referitoare la acțiunea conflic- 
tului electric asupra acului magnetic, în care reunea 
toate rezultatele experiențelor sale de pînă atunci şi 
care au fost încununate de descoperirea acţiunii magne- 
tice a curentului electric şi, prin aceasta, de descoperi- 
rea electromagnetismului. Această descoperire a avut o 
importanţă de principiu. Ea i-a impulsionat pe Ohm, Am- 
pere și Faraday în realizarea marilor lor descoperiri şi 
a introdus un nou domeniu de cercetare în fizică — stu- 
diul fenomenelor electromagnetice. Pe baza descoperirii 
lui Oersted, Schweiger ! şi Poggendorf2 au construit in- 
strumente pentru măsurarea curentului electric. 


1 Schweiger, Johann Christoph Solomon (1779—1857). fizi- 
cian german. Construiește primul multiplicator. 

2 Poggendorff, Johann Christian (1796—1877), fizician ger- 
man. A inventat galvanometrul și a realizat un dispozitiv de 
măsurarea deviaţiilor mici, cu ajutorul unei oglinzi mobile ro- 
titoare etc. l 

În anul 1829, Oersted, pe lingă funcţia pe care o în- 
deplinea la Universitate, a fost numit director al Şcolii 
politehnice municipale. În domeniul cercetării ştiin- 
țifice a continuat cu lucrări din chimie şi a studiat con- 
densabilitatea gazelor și lichidelor. În fine, s-a ocupat 
de proprietăţile substanţelor paramagnetice şi diamag- 
netice. 

Descoperirea lui Oersted a fost apreciată de Societa- 
tea Regală din Londra şi de Academia franceză de şti- 
inţe, care i-au conferit medalii. A mai întreprins o lungă 
călătorie prin Franţa, Anglia, Norvegia si Germania, 
unde s-a întîlnit cu Gauss. 

Oersted nu a fost numai un admirabil cercetător, ci 
şi un foarte bun pedagog. Are merite în reorganizarea 
predării fizicii în şcolile daneze şi după manualul lui 
Știința despre legile generale ale naturii s-a predat fi-* 
zica aproape cincisprezece ani. S-a ocupat de răspîndi- 
rea cunoștințelor științifice și a întemeiat Societatea pen- 
tru răspiîndirea științelor naturii. 

Spre sfîrşitul vieţii a devenit unul din personajele 
cele mai importante din viaţa publică daneză. A murit 
la 9 martie 1851, la Copenhaga. 


În sala de fizică a Universităţii din Copenhaga se 
adunau studenții. Urma să vorbească profesorul Oersted. 
Studenţilor le plăcea să vină la cursurile lui, iar lui Oer- 
sted îi plăcea să vorbească. Avea în fiecare zi cel puţin 
patru ore de curs, iar cînd nu vorbea la Universitate, 
organiza cu succes prelegeri pentru public, în care pre- 
zenta cele mai recente descoperiri din fizică şi chimie. 

Ultimii studenţi îşi ocupară locurile şi omul de ser- 
viciu de la universitate, Jörgen, închise ușa sălii. În ace- 
eași clipă se deschise ușa cabinetului și în spatele ca- 
tedrei își făcu apariţia un bărbat cu trăsături bine de- 
senate, cu părul cărunt la tîmple. 

Profesorul Oersted. fi plăcea să facă impresie cînd 
intra, dar altfel era un om inimos și se comporta foarte 
corect cu toată lumea. 

— Domnilor! — se adresă el studenţilor. Legile ge- 
nerale ale fizicii sînt interdependente, tot aşa după cum 
și fenomenele naturii sînt interdependente. 

Oersted era un orator admirabil şi captiva atenţia 
studenților încă de la primele fraze ale cursului. Cursul 
de astăzi se ocupa de interdependența dintre fenomenele 
calorice şi cele electrice. Ca de obicei, şi astăzi pregătise 
o experiență pentru studenţi. Cînd veni rîndul experi- 
enței, se apropie de masa pe care Jörgen pregătise to- 
tul cu foarte multă grijă 

La semnul profesorului, Jörgen conectă instalația la 
curentul electric produs de bateria galvanică a lui Volta. 
Curentul trecea printr-o sirmuliță subţire de platină 
care, ca urmare a efectului curentului electric, se în- 
roși. Oersted explică experiența şi menţionă în treacăt 
că acul magnetic atîrnat de un fir în apropierea acestei 
instalații și care, probabil, rămăsese acolo de la expe- 
viența precedentă, se îndepărtase din poziția inițială. La 
început nu acordă nici o atenţie acestui fenomen, deoa- 
rece își închipuia că această deviere era cauzată de în- 
călzirea sîrmei. 

Experiența continuă şi Oersted ar fi uitat poate cu 
desăvirșire de întîmplare. Dar Jörgen folosi apoi un 
fir mai gros, care nu se încălzi așa de tare și atunci 
Oersted, care privea stăruitor la acul magnetic de astă 
dată, văzu că acesta deviază. În momentul în care Jör- 
gen întrerupse curentul electric, acul reveni la poziţia 
inițială, deși sîrma continua să fie caldă. 

— Asta e ceva! — se gîndi Oersted neliniștit. Oare 
să fie ceea ce am bănuit de mult? Că există o înterde- 
pendență între fenomenele electrice şi magnetice 

Gîndul acesta îi venise în minte încă din 1807, numai 
că pînă atunci nu fusese verificat prin experienţe. 

Oersted își reveni din visare. Ezitarea aceasta de o 
clipă din timpul cursului era ceva atît de neobişnuit, că 
studenții deveniră și mai atenți. Dar nu se produse ni- 
mic senzațional. Oersted, cu un efort de voință, îi or- 
donă lui Jörgen să nu se atingă de nimic, apoi își ter- 
mină cursul. 

Ultimul student părăsi sala de curs, iar Oersted pur 
şi simplu se aruncă spre instalație. Conectă de citeva 
ori la rînd curentul electric şi urmări comportarea acu- 
lui magnetic. Absorbit de munca sa, nici nu observă că 
se făcuse seară. 

Se grăbi spre casă și, deși îi plăcea să aibă musafiri, 
astăzi nu avea chef de ei. Capul îi vijiia de gînduri. 
„Miine, mîine — își zicea el — am să mă apuc de treabă“ 
și număra în gînd elementele Volta pe care le avea la 
diverse alte instalații pentru experiențe, căci voia să le 
utilizeze pe toate pentru noul experiment. 

Acasă se scuză faţă de oaspeţi şi se culcă devreme, 
dar nu putu să doarmă... 

În ziua următoare, cu ajutorul lui Jörgen, construi 
un aparat galvanic mare, cu douăzeci de elemenţi Volta, 
ca să poată observa cît mai clar acțiunea curentului elec- 
tric asupra acului magnetic. Luă în mână un ac magne- 
tic prins liber de un fir. Acesta se aşeză pe direcţia 
nord-sud. Deasupra acului magnetic puse un conductor 
paralel cu acul. Cînd conectă curentul electric, acul de- 
vie şi se stabili într-o poziție nouă, oblică față de com- 
ductor. 

Repetă experienţa în diverse poziţii, cu conductorul 
sub magnet, alături de el şi la diverse distanțe. Observă 
că noua forță nici nu atrage și nici nu respinge polii 
magnetici, ci descrie niște linii curbe în jurul conduc- 
torului, al căror centru se află în axa acestuia. 

Dar Oersted încă nu era pe deplin convins de desco- 
perirea sa. Cu îndoiala sănătoasă a cercetătorului con- 
știincios, încercă conductori din opt metale diferite, dar 
devierea acului magnetic se producea aproape identic la 
fiecare. Acţiunea electricităţii se făcea simțită chiar și 
prin obstacole din metal, sticlă, lemn, apă, rășină, lut 
sau piatră. În cele din urmă așeză acul magnetic într-o 
cutie de alamă plină cu apă, dar acţiunea rămase ne- 
schimbată. 

Cînd construi „ace magnetice“ din sticlă, alamă, ră- 
șină și din alte substanţe, observă că acestea nu reacţio- 
nează la forța curentului electric. 

Ziua trecu și Oersted uită pentru prima dată de pre- 
legerile lui preferate. [l trimise pe Jörgen acasă să 
spună să nu-l aștepte peste noapte.... 

__ Acuma era dimineaţă, iar Oersted nedormit, însă fe- 
ricit, continua să stea în cabinet. Da, acuma este clar! 

Rheușise să descopere efectul curentului electric asu- 
pra acului magnetic, deci, implicit, interdependenţa din- 

tre electricitate și magnetism. Legătura dintre două gru- 
puri de fenomene care, de pe vremea lui Gilbert, se con- 
siderau diferite. . 

Oersted îşi trase scaunul mai aproape de masă, luă 
hârtie și un toc. Stătu puţin pe gînduri, apoi începu să 
scrie în limba latină: „Curentul electric galvanic, care 
trece de la nord la sud deasupra unui ac magnetic care 
atîrnă liber, deviază acest ac cu vîrful nord spre răsă- 
rit; păstrindu-se direcția curentului, dacă se instalează 
conductorul sub acul magnetic, acesta este deviat spre 
apus...“ 

Scrise aşa cîteva ore la rînd. Mîncarea se răcise de 
mult pe masă, trecuse și vremea prînzului, cînd termină 
şi scrise pe plic numele destinatarului: André Marie 
Ampère... 


Pa 


BLAISE PASCAL 


> 


PASCAL (Pa) este o unitate de măsură pentru presiune. A 
fost denumită astfel în cinstea matematicianului şi fizicianului 
francez Blaise Pascal, 

DEFINIȚIE : 1 pascal este presiunea care dezvoltă o forță 
de 1 newton egal distribuită într-o suprafață de 1 metru pă- 
trat (N/m?) perpendiculară pe direcţia de acţiune a forţei. 


VIAȚA ȘI OPERA 


Blaise Pascal s-a născut la 19 iunie 1623, la Cler- 
mont, în familia cunoscutului matematician Etienne Pas- 
cal. Încă de mic copil s-a făcut remarcat printr-un ta- 
lent deosebit la matematică. La vîrsta de doisprezece ani 
a alcătuit un sistem geometric propriu, întemeiat pe teo- 
ria lui Euclid, iar la vîrsta de şaisprezece ani a scris un 
studiu despre trunchiul de con. 

A studiat cu asiduitate matematica, fizica şi filosofia. 
În lucrarea Tratat despre triunghiul aritmetic a enunțat 
citeva dintre elementele fundamentale ale calculului 
probabilităților, devenind cunoscut în matematică prin 

aşa-numitul triunghi al lui Pascal. În continuare, a des- 
coperit regulile divizibilităţii şi a fost un precursor al 
lui Newton si Leibniz, în ceea ce priveşte calculul dife- 
renţial şi integral. 

La virsta de nouăsprezece ani a construit prima ma- 
şină de calculat, care efectua cele patru operaţii aritme- 
tice fundamentale. A continuat să-şi perfecționeze ma- 
şina şi a construit, în total, peste cincizeci de astfel de 
mașini. Astăzi mașinile de calcul funcţionează pe baza 
aceluiași principiu. 

Cînd a aflat despre încercarea lui Torricelli de a de- 
termina presiunea atmosferică, a început să caute cu asi- 
duitate diverse tipuri de experienţe, care să dovedească 
temeinicia descoperirii lui Torricelli. În acest scop a con- 
struit o instalaţie alcătuită din nouă tubuleţe de sticlă 
legate foarte ingenios între ele în aşa fel încît cu aju- 
torul unuia se putea scoate aerul de la suprafaţa mercu- 
rului care era în celălalt tubuleț. Cu ajutorul acestei in- 
stalaţii experimentale, dar şi cu alte variante, a demon- 
strat, în mod convingător, existența presiunii atmosferice 
și dependenţa nivelului coloanei de mercur din tubuleţ 
de apăsarea exercitată de aer. 

Pentru a demonstra experimental şi dependenţa înăl- 
ţimii coloanei de mercur de altitudinea la care se exe- 
cută măsurătoarea, aşa cum susţinea Torricelli, l-a ru- 
gat pe cumnatul său Périer să efectueze măsurători pe 
vîrful muntelui Puy de Dôme, în anul 1648. Diferența 
de altitudine fiind de 1 000 de metri, coloana de mercur 
a fost, într-adevăr, cu 8 cm mai scurtă. 

Pascal a fost primul care s-a gîndit că, cu ajutorul 
barometrului, poate fi măsurată diferenţa de altitudine 
dintre două puncte și a atras atenţia că modificarea lun- 
gimii coloanei de mercur mai depinde și de umiditate 
și temperatura aerului, de aceea ar putea fi folosită pen- 
tru prevederea vremii. Rezultatele cercetărilor referi- 
toare la presiunea atmosferică au fost grupate în lucra- 
rea Tratat despre presiunea aerului, în anul 1653. Lu- 
crarea a fost însă tipărită după moartea lui, în anul 1663. 

Nu mai puțin importante sînt lucrările lui Pascal din 
domeniul hidrostaticii. În lucrarea Tratat despre echi- 
librul lichidelor a formulat legea fundamentală a hidro- 
staticii, numită apoi legea lui Pascal. A calculat mări- 

mea presiunii hidrostatice, a descris paradoxul hidro- 
static, legea vaselor comunicate şi principiul presei hi- 
draulice. 

Pascal s-a ocupat şi de filosofie, considerînd că pro- 
gresul ştiinţific este scopul existenței omenirii ; a osci- 
lat între raţionalism şi scepticism, ceea ce l-a determinat 
să pună credința deasupra rațiunii. În anul 1653 Pascal 
s-a lăsat absorbit de reflecțiile religioase și trei ani mai 
tîrziu a intrat la mînăstire. A murit în vîrstă de 39 de 
ani, la 19 august 1662, la Paris. 


` 


În seara aceasta Pascal repetă poate pentru a zecea 
cară experiența lui Torricelli. Umplea cu mercur un tu- 
bulet de sticlă închis la un capăt, îl întorcea și îl intro; 
ducea cu capătul deschis într-un vas cu mercur. Mercu- 
rul din tubuleţ cobora și apoi se stabiliza întotdeauna 
la aceeași înălţime. 

Cercetă din nou lucrarea lui Simon Stevin |. 

-— Ce păcat că nu știu flamandă, se gîndi el înciu- 
dat, încercînd să descifreze niște afirmaţii din capitolul 
despre hidraulică şi hidrostatică. 

— Un lucru este clar — încerca el să se convingă 
singur —, presiunea în lichid scade de jos în sus. 


Pascal se ridică şi umplu pentru a zecea oară tubu- 
lețul cu mercur. Puse scaunul pe masă, improvizind ast- 
jel o scară şi se urcă pe ea pînă aproape de tavan. Ce e 
drept, avea nevoie de îndemînare aproape artistică, pen- 
tru că într-o mînă ţinea .tubuleţul și vasul cu mercur, 
în cealaltă luminarea, ca să poată vedea tubuleţul. 

— Sigur că da, nici nu s-a clintit! zise el dezgustat 
şi cobori de pe masă, desființind și piramida de mobilă 
care îi servise drept scară. Durerile de cap de care su- 
ferea din ce în ce mai des îl obligau să se ducă devreme 
la culcare. 

Dimineaţă, cînd se trezi, avea totul foarte clar în cap. 
Cumnatul, cumnățelul lui, Périer, care se însurase cu 


1 Stevin, Simon (1548—1620), matematician şi fizician olan- 
dez. Autor al unor lucrări în domeniile matematicii, hidrosta- 
ticii şi mecanicii. l 

sora lui ai mare! Numai el poate să-l djute. Fără să 
mai: stea mult pe gînduri, se apucă să-i scrie. A mai du- 
rat cîteva zile pînă a pregătit toate cele de trebuinţă. 


E 


Doamna Perie citi din nou scrisoarea fratelui ei. De 
'cînd plecase la Clermont nu se mai vedeau decit rareori. 

— Blaise, dragul de el... îşi amintea ea de parcă ar 
fi fost ieri. Vedea clar imaginea tatălui ei, care îi inter- 
zicea lui Blaise să se ocupe prea mult de matematică 
ca si nu neglijeze studiul limbii grecești și latine. 

Dar cum să interzici ceva unui copil curios. Evident, 
în clipele libere, cînd se juca, nu se gîndea decît la asta. 
Și așa se face că, atunci cînd se juca se căznea să dese- 
neze cu cărbunele pe pămînt un cerc perfect rotund, 
triunghiuri cu laturile perfect egale și alte asemenea 
lucruri. 

Apoi căuta să descopere ce relaţii sînt între aceste 
figuri. Și pentru că se străduia să facă în așa fel încît 
să nu-l prindă tata, nu știa nici măcar cum se numesc 
figurile geometrice pe care le desena. De aceea, a tre- 
buit să inventeze el singur denumiri pentru ele. La el, 
cercul se numea roată, linia dreaptă — baston etc. După 
aceste definiţii a inventat teoreme și demonstraţii. 

Odată, pe cînd era foarte absorbit, tatăl intră pe ne- 
așteptate în cameră. Nu se poate spune cine a fost mai 
uimit, Blaise, văzindu-l pe tatăl său, sau acesta văzînd 
că fiul lui face exact ceea ce îi interzisese. Dar uimirea 
tatălui crescu și mai mult cînd, întrebîndu-l pe B'aise 
ce face, acesta îi răspunse că tocmai căuta ceva care, 
de fapt, era o teoremă a lui-Euclid. Nerevenindu-și din 
uimire, tatăl îl întreabă cum de i-a venit ideea asta, iar 
băiatul spuse că așa, pentru că a găsit o altă teoremă. 
Și apoi, încet-încet, dezvălui toate definitiile şi teore- 
mele pe care le mai descoperise, continuînd să folosească 
denumirile inventate de el. . | | 

Tatăl încremeni. Era atit de copleșit de măreţia şi 
forţa acestui geniu, încît plecă fără să scoată un cuvînt. 
Îl căută imediat pe domnul Le Pailleur, un om foarte 
învăţat. Cînd Le Pailleur îl întrebă de ce e necăjit, vărsă 
cîteva lacrimi. 

— Nu pling de tristeţe, ci de bucurie. Știţi cît de 
mult am avut grijă ca fiul meu să nu cunoască geome- 
tria ca să nu-l tulbure de la celelalte studii. Dar ia ui- 
tați-vă ce a făcut | Și îi arătă tot ce făcuse Pascal și se 
putea spune, pe drept cuvînt, că Blaise descoperise sin- 
gur matematica. 

Sosirea soțului îi întrerupse doamnei Périer şirul gin- 
durilor. [i dădu scrisoarea fratelui și o cutiuță cu niște 
tubuleţe ciudate, cu vase și cu argint viu — mercur. 

Périer era un om foarte pedant. Deși nu înțelegea 
foarte bine ce voia cumnatul de la el, se hotări să res- 
pecte întru totul instrucțiunile cuprinse în scrisoare. 


* 


Era o toamnă însorită în anul 1648. Soții Périer se, 
hotăriră să-i îndeplinească rugămintea lui Pascal şi să 
facă, în același timp, şi o mică excursie. 

S-au hotărit pentru data de 19 septembrie. Doamna 
Périer a pregătit un coșuleț cu gustări și porniră dis de 
dimineaţă. La poalele muntelui Puy de Dôme, în pre- 
zența mai multor privitori, Périer umplu două tubuleţe 
identice cu mercur şi notă înălțimea pînă la care co- 
borî mercurul atunci cînd a întors tubulețele cu capătul 
astupat în sus. Lăsă unul din tubulețe la poalele mun- 
telui, în Clermont, iar cu celălalt porniră în sus, spre 
virful conic al muntelui, care măsura peste 1 400 m. 

Drumul trecea mai întîi prin pădure, apoi copacii se 
răreau din ce în ce, pînă cînd lăsară locul unor stînci 
golașe. Era deja după-amiază, cind ajunseră aproape de 
vîrf. 

Aici Perier efectuă a doua parte a experienţei. Așa 
cum îi indicase Pascal, și cum bănuise, mercurul din tu- 
bulet scăzu cu cîteva degete mai jos decît la Clermont. 
Soții Périer notară cu grijă înălțimea coloanei de mercur 
pe tubuleţ, mîncară ceva din proviziile aduse -şi porniră 
inapoi. A doua zi, Périer îi scria cumnatului său, rela- 
tindu-i foarte exact totul... 


* 


Pascal era foarte mulțumit de rezultatul experienţei. 
Dar nu-și găsea liniștea, aşa că se urcă cu tubuleţele lui 

în turla bisericii. Constată o diferență foarte mică, to- 
tuși vizibilă la nivelul mercurului. 

— Gata, asta este, zise el liniștit, pe cînd cobora din 
turlă. În oceanul aerian care înconjoară Pămîntul, pre- 
siunea scade de jos în sus, la fel ca în orice lichid. 

În faţa bisericii se întilni cu părintele Noël. li ex- 
plică pe nerăsuflate noua lui teorie. 

Părintele Noël zîmbi. 

— Dar, dragă Pascal, cum puteţi construi teorii pe 
astfel de dovezi efemere ? Ce se va întîmpla dacă vidul, 
care se formează în cazul experienţei lui Torricelli, nu 
va fi chiar vid, ci va fi plin de diverse particule mici, 
învizibile ? 

Pascal se încruntă, apoi adăugă ironic : 

— Imvizibile ?! . - ` 

Să vorbeşti despre particule invizibile şi fel de fel 
de fenomene de felul acesta, asta nu e argumentare... 
rămase tăcut o clipă. 

— Asta este meseria dvs.! Dar eu vă spun că asta 
nu are nimic a face cu știința adevărată. Vă căzniți să 
sprijiniți fizica veche care se întemeia numai pe specu- 
laţii. 

În timp ce pater Noël căuta un răspuns potrivit, Pas- 
cal traversa deja piaţa cu un pas hotărît şi era absorbit 
de alte gînduri... 


R 


WILHELM CONRAD RONTGEN 


Că 


RONIGEN (R) este unitatea de măsură pentru cantitatea 
de radiaţie. A fost denumită astfel în cinstea fizicianului ger- 
man Wilhelm Conrad Röntgen. 

DEFINIȚIE : 1 rântgen este cantitatea de radiaţie care pro- 
duce, prin ionizarea unui centimetru cub de aer, o sarcină elec- 
trică egală cu un franklin. 

NOTĂ : rântgenul este o unitate tolerată. Astăzi se fo- 
losește pentru cantitatea de radiație coulombul pe kilogram 
(C-kg-)). 

RAPORTUL DE CONVERSIUNE: 

1 R = 2,58-10—4 C-hg-l 


VIAȚA ȘI OPERA 


Wilhelm Conrad Röntgen s-a născut la 27 martie 
1845, în orășelul Lennep, pe malul drept al Rinului, ca 
unicul fiu al unei familii înstărite. Trei ani mai tîrziu 
s-a mutat împreună cu părinții în Olanda, ţara natală 
a mamei, unde și-a petrecut copilăria şi adolescenţa. 

La virsta de 17 ani a fost exmatriculat din şcoală 
pentru că nu a vrut să divulge numele unui coleg care 
desenase pe tablă caricatura unui anumit profesor. 
Această sentință aspră a fost sursa multor neplăceri de 
mai tirziu. 

În toamna anului 1865 a plecat la Politehnica din 
Zirich, unde studenţii erau acceptaţi şi fără examenul 
de maturitate, dacă făceau faţă exigenţelor deosebite ale 
examenului de admitere. Trei ani mai tîrziu primea di- 
ploma de inginer cu mențiune specială... 

A primit un loc de asistent la fizicianul Kundt din 
Zürich, efectuînd, sub conducerea acestuia, primele cer- 
cetări ştiinţifice. Tot sub conducerea lui a pregătit şi 
dizertația pentru titlul de doctor. Mai tirziu, profesorul 
Kundt a fost invitat la Şcoala superioară din Strassbourg 
şi l-a luat și pe asistentul său cu el. Anii petrecuți la 
Strassbourg, consacrați cercetării proprietăților gazelor, 
proprietăţilor electrice ale cristalelor şi altor enigme ale 
fizicii au reprezentat anii de maturizare ai unui viitor 
mare talent. 

Universitatea tînără, nelegată de tradiţiile feudale, 
atît de puternice în vechile școli germane superioare, a 
renunțat la formalităţi si i-a recunoscut lui Röntgen ti- 
tlul de docent şi fără examen de bacalaureat, ceea ce îi 
asigura din punct de vedere juridic şi financiar statu- 
tul de savant independent. 

În anul 1879, Rântgen a fost invitat ca profesor de 
fizică experimentală la Giessen, în Hessen, unde a pe- 
trecut zece ani de activitate creatoare. Din perioada ac- 
tivității de la Giessen datează 18 din lucrările lui Rânt- 
gen, datorită cărora a devenit cunoscut peste hotarele 
Germaniei. 

În 1888 Röntgen a părăsit Giessenul şi a preluat de 
la profesorul Kohlrausch admirabilul laborator de fi- 
zică, extrem de bine dotat, de la Würzburg, unde, şapte 
ani mai tirziu, descoperea razele X, ce îi vor purta nu- 
mele. Descoperirea razelor X la 8 noiembrie 1895, a avut 
un răsunet uriaş în întreaga lume. Contemporanii lui 
Röntgen și-au dat seama de importanţa uriașă a acestei 

descoperiri pentru omenire, deşi nu realizau încă posi- 
bilităţile reale pe care le oferea ştiinţei această nouă 
descoperire. 

La 23 ianuarie 1896, la sesiunea Societăţii germane 
de ştiinţe, în timpul prelegerii s-a efectuat o fotografie 
röntgen miîinii profesorului Kölliker, iar asistenţa entu- 
ziasmată a propus ca aceste raze, numite pînă atunci X, 
să se numească raze röntgen, iar fenomenul ca atare, 
radiaţie röntgen. După această ședință memorabilă, ni- 
meni nu a mai reusit vreodată să-l convingă pe Rântgen 
să mai ţină vreo cuvîntare în public. Spre marea indig- 
nare a snobilor burghezi, el nu a acceptat nici titlul no- 
biliar pe care i l-a acordat curtea Bavariei, împreună 
cu distincția regală „Pentru merite față de coroana Ba- 
variei&. > 

La cinci ani după moartea lui Nobel trebuia să se 
îinmîneze pentru prima oară premiile din fundația lui ; 
Röntgen a fost primul fizician propus de Academia sue- 
deză de științe. Röntgen a primit premiul, dar a transmis 
cele 50 000 de coroane suedeze, care însoțeau titlul, Uni- 
versității din Würzburg. 

Röntgen a rămas neclintit la toate ofertele de a trage 
un folos financiar de pe urma descoperirilor sale, deşi 
scria că „americanii mi-au fluturat milioane de dolari 
prin faţa ochilor“. Razele Röntgen au devenit proprie- 
tatea întregii lumi științifice. Dar Röntgen continua să 
lucreze — se străduia să descopere esenţa acestor raze 
descoperite de el și nu și-a întrerupt aceste strădanii 
mulți ani de-a rîndul. 

În 1900 Röntgen a fost invitat la catedra de fizică din 
München, ceea ce reprezenta o nouă recunoaştere a me- 
ritelor sale. În ciuda promisiunilor, condiţiile pentru des- 
tășurarea activităţii științifice erau aici mult mai slabe 
decît la Wiirzburg. Indiferent la onoruri, nemulțumit de 
rezultatele propriei activităţi şi neliniștit de boala so- 
tiei, Röntgen a început să dea semne de melancolie. 

În timpul primului război mondial a trebuit să se 
supună, ca orice cetăţean, restricţiilor alimentare. Cu 
alte cuvinte, a început să sufere de foame şi pe umerii 

bătrînului de 70 de ani a mai căzut și grija casei. Munca 
în laborator, de două ori mai grea acum, îi înghiţea toate 
forțele. Un vechi prieten îi aranjă să-si petreacă un con- 
cediu în Elveţia, se întoarse refăcut, împrospătat și cu 
impresii noi. La puţin timp însă după aceasta, semnele 
vechii boli s-au făcut din nou simţite din cauza sub- 
nutriției. 

A murit extenuat la 10 februarie 1923 în casa sa 
din Miinchen. 


— Nepomuk, mergeţi imediat după doctorul Vil- 
linger ! Spuneţi-i că îl rog să vină peste o oră la mine 
— spuse Röntgen servitorului. 

— Nu vă simţiţi bine, domnule profesor? — întrebă 
Nepomuk cu teamă în glas. De fapt, nici nu m-ar mira. 
Că niciodată nu stingeţi lumina în birou înainte de ora 
două noaptea. 

— Da, și cina de ieri a primit-o, și nu pentru prima 
oară, șoricarul, zîmbi Röntgen. 

Nepomuk trebuia să-i spună de fiecare dată doamnei 
Röntgen, cînd soțul ei nu mănîncă. Aşa se înțeleseseră. 

— Cînd o să vină doctorul — îl auzi pe Röntgen — 
vă rog să-l chemaţi și pe inginerul Wagner ! Si să adu- 
ceţi şi cîinele ! O să am nevoie şi de el. 

— Pe şoricar ? întrebă Nepomuk mirat. Dar nu-i mai 
răspunse nimeni, căci Röntgen se cufundase din nou în 
muncă. Nu-i plăcea să vorbească prea mult. Pur şi sim- 
plu, nu avea timp pentru așa ceva. Pregătea instalația 
pentru experiență şi se străduia să fixeze cum trebuie 
tubul catodic de sticlă. 

O oră mai tirziu, doctorul Villinger se grăbea îngri- 
jorat să ajungă la institutul prietenului său. Nepomuk 
îl aștepta în faţa intrării. Îl conduse repede în biroul 
profesorului. 

— Bună ziua, dragă profesore ! 

— Bună ziua, dragă doctore ! — îl salută entuziasmat 
Röntgen — vă mulţumesc că aţi venit. Vă asigur că veți 
vedea o experienţă mare. 

— Ce spuneți? Ce experiență? Credeam că sînteți 
bolnav, de asta m-am grăbit așa! 

Medicul răsuflă ușurat și puse deoparte trusa me- 
dicală. Aproape în aceeași clipă întră şovăind şi ingi- 
nerul Wagner. 

— M-aţi chemat, domnule profesor ? 

— Da, poftiţi. Am nevoie de dvs., să mă ajutaţi puţin 
astăzi. Röntgen arată spre masa lui de lucru. Am aici 
optsprezece plăci fotografice. Așezaţi-le după lungime. 
Așa, şi acum, şoricarul. 

Nepomuk stătea la ușă și nu-și revenea din uimire. 
Șoricarul stătea culcat sub scară. 

— Vino, căţelușule, vino, șopti Nepomuk compăti- 
mitor. Trebuie să faci și tu ceva pentru știință. Uite cum 
te-ai îngrăşat din miîncarea pe care ţi-o dă domnul pro- 
fesor. 

Plusminus — căci așa se numea cîinele — scutură din 
urechile lui mari de șoricar. 

Inginerul Wagner puse cele optsprezece plăci foto- 
grafice pe masă, ca niște cuburi de jucărie. Medicul luă 
soricarul în brațe şi începu să-l mîngiie pe blăniţa lui 
moale. Nepomuk se opri în dreptul uşii cu ordin să nu 
lase pe nimeni să intre. Röntgen mai verifică încă o dată 
instalația din laborator. Apoi luă cîinele din braţele doc- 
torului. 

— Acuma putem începe, domnilor ! — spuse el liniștit. 
Așeză cu grijă cîinele pe plăcile fotografice stivuite. 

— Culcat, Plusminus, auzi | 

Plusminus se așeză pe o coastă. Își întinse picioarele 
mici, întinse gîtul şi urechile începură să-i atîrne aproape 
pină jos. 

— Cred că îi e cam frică, zise doctorul. 

— N-o să țină mult, Plusminus, își linişti Röntgen 
cîinele. Apoi așeză tubul catodic deasupra cîinelui. Aș- 
teptă o clipă, apoi conectă curentul electric. În tub în- 
cepu să strălucească o luminiță slabă şi enigmatică, de 
culoare verzuie. 

— Unul, doi, trei, patru, cinci — numără Röntgen 
rar. Apoi întrerupse curentul şi lumina verde se stinse. 

— Asta a fost! — Profesorul îl ridică mulțumit pe 
Plusminus de pe plăcile fotografice și îl puse pe pat. 
Acuma odihnește-te, că ai obosit îndeajuns ! 

Plusminus se făcu imediat covrig pe cuvertura roșie. 
Doctorul Villinger îi aruncă o bucăţică de zahăr, iar că- 
țelul dădu vesel din coadă. 

— Acum este rîndul dvs., domnule Wagner. Vă rog 
să luați plăcile fotografice și să le developaţi imediat. 

— Dar, domnule profesor, se miră tînărul inginer, 
plăcile au fost în casete, ce se poate vedea pe ele? 

Röntgen înțelese foarte bine întrebarea tînărului lui 
ajutor. Se mulțumi să-i spună doar atît : 

— Veţi avea o surpriză ! 

În timp ce Wagner se ocupa de developat, Röntgen 
și doctorul Willinger se așezară tăcuţi în fotoliile tapi- 
sate cu piele albă. Amîndoi încercau să-și ascundă emo- 
tia unul față de celălalt. În sfîrşit, ușa camerei obscure 
se dădu în lături. 

— Domnule profesor! strigă Wagner. Miinile îi tre- 
murau ținînd în lumină placa abia developată, încă udă. 
Este fotografia coloanei vertebrale a șoricarului dvs.! 

— Stiam, Wagner! Doar v-am spus că o să aveți o 
surpriză. S-ar putea să vedem tot şoricarul. 

De bucurie, Villinger își aprinse un trabuc mare. Din 
camera obscură, amenajată în grabă ieri de Nepomuk, 
în apropiere de laborator, auzeau amîndoi exclamațiile 
de entuziasm ale tînărului inginer. După ce developă și 
“uscă toate plăcile, le aseză în ordine pe masa de lucru 
a lui, Röntgen. Alcătuind parcă un mozaic, în faţa ochilor 
lor apăru întregul schelet al cîinelui. 

Röntgen şi Wagner mai rămaseră mult timp privind 
în tăcere imaginea. Apoi Röntgen rupse tăcerea. 

— Aceasta este demonstraţia opiniilor mele! 

Doctorul Villinger arătă spre o pată mică, rotundă, 
în care erau patru găurele mici. 

— Soricarul are în stomac un nasture ! 

— Așa este — răspunse Röntgen uimit. lar dacă la 
un om ar fi un ac sau o agrafă, care produc dureri foarte 
mari, medicii ar şti exact unde trebuie să opereze. 

— Profesore, prietene! exclamă doctorul Villinger 
entuziasmat. Pur și simplu, descoperirea dvs. este inesti- 

mabilă ! Gindiţi-vă numai ciîţi oameni sînt bolnavi de 
plămâni. Pînă acum nici un medic nu putea stabili exact 
cît de întinsă este boala. Descoperirea dvs. face posibilă 
si o astfel de precizare ! 


x 


Prelegerea profesorului Röntgen, despre descoperirea 
enigmaticelor raze X, era așteptată de toată lumea ca o 
mare senzație. Cu puţin înainte de ora 17, în aula uni- 
versităţii se adunaseră numeroși medici, savanţi și in- 
gineri, dar și mici industriaşi, ziariști, fotografi și artiști 
din orașul Würzburg. Locurile din îintervalurile dintre 
scaune și de pe margini erau ocupate de studenţi. 

La ora cinci fix, Röntgen își începu prelegerea. Ex- 
plică celor de față cum ajunsese să descopere enigma- 
licele raze X şi se pregăti să facă o experienţă. y 

— ... iar acum îl rog pe profesorul Kölliker să vină 
la masă ! 

Cunoscutul profesor de anatomie se ridică, făcîndu-și 
loc cu greu ca să ajungă în față. 

— Vă rog să puneţi mîna dreaptă pe placa fotogra- 
fică — spuse calm Röntgen. 

Mina medicului acoperi toată cutia îngustă de lemn 
în care se afla placa. Apoi inginerul Wagner făcu întu- 
neric în sală și Röntgen repetă procedeul căruia fusese 
supus două săptămîni mai înainte şoricarul Plusminus. 

Apoi, cînd Wagner aduse placa developată, Röntgen 
o arătă fără nici un fel de ezitare asistenței. Au trecut 
cîteva minute pînă cînd privitorii își reveniră din uimire 
și începură să aplaude timizi și încântați. 

Profesorul Kölliker se întoarse spre cei de faţă. 

— Domnilor! În această fotografie vedeţi imaginea 
oaselor de la mîna mea. N-am văzut niciodată în viața 
mea ceva asemănător. Vă rog să-mi permiteți să propun 
ca radiația X să se numească de acum înainte radiaţie 
röntgen. În semn de recunoștință pentru uriașa muncă 
depusă de profesorul Wilhelm Conrad Röntgen ! 

Röntgen tocmai voia să obiecteze ceva, dar cuvintele 
lui fură înghiţite de furtuna de aplauze. 

Nimănui nu-i venea să plece acasă. Röntgen trebui 
să răspundă la cele mai felurite întrebări. 

— Știu, domnilor, știu că aș fi putut să mă îmbogă- 
tesc, dar descoperirea mea nu este de vînzare. 

— Asta nu înţeleg, dădu din cap unul dintre in- 
dustriași. De ce nu vreţi să câștigați bani? Vă ofer o 
jumătate de milion ! 

— Nici pentru zece milioane — răspunse zimbind 
Röntgen. Descoperirea mea aparţine tuturor. Tuturor sa- 
vanţilor din lumea întreagă. Aşa o să slujească cel mai 
bine omenirii... 


Rd 


ERNEST RUTHERFORD 


. 


RUTHERFORD (Rd) unitate de măsură a activității unei 
surse radioactive, egală cu un milion de dezintegrări pe secundă. 

DEFINIȚIE : 1 rutherford este egal cu activitatea unei surse 
radioactive care prezintă un milion de dezintegrări pe secundă. 

NOTĂ : rutherfordul este o unitate tolerată. Se folosește 
numai pentru substanţele slab radioactive. Astăzi se folosește 
unitatea numită becquerel, 

RAPORTUL DE CONVERSIUNE : 


1 Rd = 105 Ba. 


VIAȚA ȘI OPERA 


Ernest Rutherford s-a născut la 30 august 1871, 
într-un sătuleț de lingă oraşul Nelson, din Noua Zeelandă, 
fiind unul din cei doisprezece copii ai unui mic fermier. 
Încă din primii ani de scoală s-a făcut remarcat prin 
talentul său şi rezultatele excepţionale la toate obiectele. 

La recomandarea profesorilor, părinții s-au hotărît să-l 
trimită la studii. 

După absolvirea școlii medii, a studiat timp de trei 
ani matematica și fizica la universitatea newzeelandeză 
din oraşul Christchurch unde a făcut şi primii paşi în 
cercetarea ştiinţifică. A terminat studiile cu menţiune. 
Pentru activitatea depusă în domeniul electromagnetis- 
mului a primit un premiu, datorită căruia a reuşit să 
plece în Anglia şi să-și continue studiile la laboratorul 
Cavendish, din Cambridge. 

La laboratorul Cavendish, sub îndrumarea renumi- 
tului fizician J. J. Thomson], a studiat descărcarea elec- 
trică în gaze şi ionizarea aerului cu ajutorul radiației 
.rOntgen, recent descoperite. Prin aceste lucrări, tînărul 
Rutherford a devenit cunoscut în lumea științifică. 

După descoperirea radioactivităţii, cercetătorii s-au 
simţit atraşi de studierea acestei radiaţii. Şi Rutherford 
s-a preocupat de această problemă şi a trasat direcția 
cercetărilor ulterioare în acest domeniu. În anul 1897 a 
descoperit, pe lingă radiaţia röntgen, încă două tipuri de 
radiaţii : alfa şi beta. În acelaşi an, a fost invitat ca 
profesor la universitatea din Montreal, Canada. 

În ł900 a descoperit emanaţia substanţelor radioac- 
tive. Trei ani mai tîrziu, independent de soţii Curie, a 
emis părerea că radiația radioactivă este rezultatul trans- 
formării atomilor şi, împreună cu Soddy, a elaborat 
teoria mecanismului dezintegrării radioactive. 

În 1907, Rutherford s-a mutat din nou în Anglia, 
devenind profesor de fizică la Universitatea din Man- 
chester. Aici a început să studieze pentru a demonstra 
că, în cazul transformărilor radioactive, heliul se obţine 
din radiu, ceea ce a reușit să dovedească pe cale expe- 
rimentală în anul 1909, împreună cu Royds. 


Doi ani mai tirziu, Rutherford a elaborat modelul 
planetar al atomului, după care atomul se compune din- 
tr-un nucleu cu sarcină pozitivă, în- care se concentrează 


1 Thomson, Sir Joseph John (1856—1940), fizician englez. A 
avut contribuţii în electromagnetism şi fizica atomică. Cercetări 
asupra conductivității electrice a gazelor rarefiate. A inventat 
oscilograful şi a cercetat radiația canal. Premiul Nobel pentru 
fizică În 1906. 

aproape întreaga masă atomică şi din electroni cu sar- 
cină negativă şi o masă relativ mică, care se rotesc în 
jurul nucleului ca planetele în jurul Soarelui. Numărul 
electronilor diferă de la un element la altul, sarcina 
electrică a nucleului este egală cu suma sarcinilor elec- 
tronilor, astfel încît atomul se prezintă neutru din punct 
de vedere electric. 

Limitele acestui model atomic au fost înlăturate de 
elevul lui Rutherford, Niels Bohr, prin aplicarea legilor 
teoriei cuantice a lui Planck. 

În anul 1919, Rutherford a preluat de la J. J. Thom- 
son locul de profesor de fizică experimentală la Cam- 
bridge. În acelaşi an a obţinut cel mai mare succes ştiin- 
tific din cariera sa, la laboratorul Cavendish, demonstrind 
că nucleul atomului de azot poate fi dezintegrat prin 
bombardare cu particule alfa. Această experienţă, în ca- 
drul căreia s-a produs pentru prima oară o transmutație 
artificială a unui element, a marcat începutul unei noi 
ere în fizică, era fizicii nucleului atomic. În anii care 
au urmat după aceea, Rutherford și Chadwick au reali- 
zat, cu ajutorul acceleratorului alfa, transmutaţia arti- 
ficială a multor alte elemente. În această perioadă, Rut- 
herford prevedea existenţa neutronului, care a fost 
într-adevăr descoperit de Chadwick, în anul 1932. 

Rutherford a fost întemeietorul unei scoli renumite 
de fizică. Elevii lui au devenit fizicieni remarcabili : 
Niels Bohr, Chadwick, Wilson, Millikan, Kapiţa etc. A 
subliniat întotdeauna caracterul internaţional al ştiinţei 
și necesitatea colaborării dintre toţi cercetătorii lumii. 

Rezultatele descoperirilor sale au fost publicate în 
mai multe lucrări. Multe academii de științe din întreaga 
lume l-au ales membru. În 1908 a primit Premiul.Nobel 
pentru chimie, apoi medaliile Rumford, Copley, Fran- 
klin și alte distincţii. În anii 1925—1930 a fost preşedinte 
al Societății Regale din Londra. În 1931 a fost înnobilat, 
pentru meritele sale în dezvoltarea științei, și a primit 
titlul de lord Rutherford of Nelson. A murit la 19 oc- 
tombrie 1937 la Cambridge. A fost înmormîntat alături 
de Newton, Darwin şi Faraday. 

Se întilniră în Trafalgar Square, la Londra. Unul 
dintre ei, un bărbat cam de treizeci de ani, lat în umeri 
și cu o constituție solidă, părea un fermier înstărit de 
la țară. Celălalt era un tinerel... Fața lui rotundă, bine 
bărbierită, avea o expresie blîndă, pe fundalul căreia 
ochii priveau cu o căutătură vioaie, ca lama de pumnal. 

Pășeau prin piața largă, trecură pe lîngă statuia lui 
Nelson mîngiiată de soare şi strălucind mindră pe fun- 
dalul Galeriei Naţionale, şi se așezară la o măsuţă în 
cafenea, continuindu-şi discuţia. 

— În momentul de faţă întîmpin greutăți destul de 
mari, spuse tînărul. Nu sînt sigur dacă preparatul meu 
de radiu este suficient de pur. 

— Cum așa? — se miră interlocutorul său. De unde 
vine această îndoială ? 

— Am constatat prezenţa heliului. Poate că provine 
din amestec, dar ar putea să fie şi un rezultat al trans- 
mutaţiei radioactive a radiului. 

— Credeţi oare că particulele alfa... ? 

— Da, însă nu pot să demonstrez nimic, pentru că 
nu sînt sigur de puritatea preparatului. 

— Am la mine bromură de radiu proaspătă, perfect 
pură. Dacă vă face trebuință, pot să v-o ofer. 

— V-aş rămîne foarte îndatorat... 

La masa alăturată şedea un tînăr care, din cind în 
cînd, trăgea cu urechea. Cuvintele acestea — preparat 
de radiu, heliu, bromură de radiu îi treziseră un interes 
deosebit. 

„Cine sînt oamenii aceștia care discută despre cele 
mai noi descoperiri? Poate ar putea să le ia un inter- 
viu ?“ Mr. Smith era reporter începător. Peste tot căuta 
subiecte pentru reportaje. Pină acum, însă, fără prea 
mare succes. Dorea să se specializeze în reportaje pe 
teme științifice, dar cum să ajungă să aibă o discuţie cu 
un savant ? Nici unul nu prea are nici timp nici chef să 
stea de vorbă cu ziariștii. „Dar poate că acum ar putea 
afla ceva ?“ 

Mr. Smith îl chemă pe chelner. 

— Cine sînt domnii aceștia ? 

— Cel mai tînăr este Soddy, asistentul profesorului 
Ramsey ; vine des pe aici, răspunse chelnerul. Iar celă- 

lalt... băiatul ridică din umeri — probabil cineva de 
la ţară. 

— De la țară? 

— A fost şi ieri la prînz aici. Am auzit cum vorbea 
cu cineva despre pămînturile din Noua Zeelandă. Pre- 
cis e fermier. 

— Fermier ? din Noua Zeelandă ? Și discută cu Soddy, 
fizicianul, savantul, ca de la egal la egal? Mr. Smith 
era din ce în ce mai emoţionat. Îşi băgă nasul în ziar ṣi 
se prefăcu că citește, ascuțindu-și şi mai mult auzul. 

— De fapt, eu vă rețin, domnule Soddy, vorbi cu 
glas sonor „fermierul“. Evident, mă interesează foarte 
mult experienţele dvs. cu radiaţia alfa, dar voiam și să 
vă văd. Îmi amintesc cu multă plăcere de perioada cînd 
ați lucrat la mine, la Montreal. 

„A lucrat la el? Adică Soddy a lucrat la el? LR 
Montreul ! Cine dumnezeu poate fi omul acesta ?% 

— Vă asigur că și eu îmi amintesc cu multă plăcere 
de perioada cînd am fost asistentul dvs., domnule 
Rutherford ! 

„Rutherford ? I!“ Ziarul îi căzu din mînă. „Așadar, 
acesta este vestitul profesor, care tocmai devenise mem- 
bru al Societăţii Regale din Londra. Rutherford !“ Emo- 
ționat, Mr. Smith se apropie înclinîndu-se spre masa de 
alături. | 

— Vă rog să mă iertați, domnilor, dar dacă nu mă 
înşel vorbesc cu renumitul profesor Rutherford, fizi- 
cianul, cercetătorul radioactivităţii, membru al Societăţii 
Regale ? 

— Da, eu sînt Rutherford, răspunse scurt „fermierul“. 
Dar dumneavoastră — mă iertați, în ce chestiune ? 

— Numele meu este Smith, sînt reporter şi mă spe- 
cializez... adică, de fapt, vreau să mă specializez în re- 
portajul pe teme științifice. O ocazie ca aceasta! O, 
Mr. Rutherford, vă rog să-mi acordaţi un scurt interviu, 
numai cîteva minute — zise repede Smith, scoțind car- 
netul. 

— Ce chin cu reporterii ăștia! Credeam că numai 
în America e așa, dar văd că nici în Anglia nu e mai 
bine. Nu poți sta liniștit de vorbă cu un prieten. 

— De vină este faima dvs., zîmbi Soddy. Sînteţi ne- 
obişnuit de cunoscut. Acuma încă vă mai lasă în pace, 

dar vă prezic că peste cîțiva ani veţi cunoaște cu ade- 
vărat „plăcerile popularității“ ! 

— Bine, ce doriţi să știți? îl întrebă Rutherford pe 
reporter. 

Multe dorea să știe, discuția dură cîteva ore bune, 
carnetul ziaristului se umplu... 


* 


Au trecut cîteva săptămîni şi Rutherford primi vești 
de la Soddy. Experimentele, efectuate cu multă grijă, 
au demonstrat că, într-adevăr, heliul ia naștere din radiu. 

— S-a dovedit că heliul se formează din radiu, dar 
nu ştiu dacă este identic cu particulele alfa — de asta 
nu sîntem siguri, spunea Rutherford. 

Experiențele au continuat. Cinci ani mai tîrziu, la 
Manchester, unde era şef de catedră de un an, Ruther- 
Jord stătea în camera sa de lucru în fața unui aparat cu 
ajutorul căruia, şi împreună cu tînărul asistent Royds, 
a demonstrat identitatea dintre particulele alfa și heliu. 

— Domnule profesor, aveţi o scrisoare din Suedia. 
Royds îi înmînă profesorului o scrisoare şi o telegramă. 

— Din Suedia? — se miră Rutherford. Își aruncă 
ochii pe telegramă și cu fața strălucind de bucurie i-o 
dădu asistentului. 

— Sînteţi anunțat că vi s-a acordat Premiul Nobel! 
— exclamă Royds. Vă felicit din toată inima, domnule 
profesor ! 

— Felicitări, felicitări, exclamară bucuroşi ceilalţi 
doi asistenţi, Geiger şi Marsden, stringindu-i mîna. 

Colaboratorii lui Rutherford ţineau foarte mult la el 
și erau entuziasmați de înalta apreciere care i se acordase. 

— Vă mulțumesc, domnilor... răspunse Rutherford și 
deschise scrisoarea. Deodată, uimirea se desenă pe chi- 
pul lui. Se 'mai uită încă o dată la scrisoare, o confruntă 
cu telegrama şi izbucni în rîs. 

— Dar e nemaipomenit, e formidabil ! strigă el flu- 
turînd scrisoarea şi rizînd pînă la lacrimi. Asta este una 
din cele mai bune glume pe care le-am auzit vreodată. 

' Asistenţii se uitară miraţi la profesor. Ce era aşa de 
caraghios în 'scrisoarea Academiei Suedeze ? 

— Nemaipomenit ! repetă Rutherford, ștergîndu-și 
lacrimile: M-au făcut chimist ! -o 

— Chimist ? 

— Da. Nici mai mult nici mai puţin decît chimist. 
Mi s-a acordat Premiul Nobel pentru lucrările din do- 
meniul chimiei. 

Marsden citi cu voce tare textul telegramei și al 
scrisorii. În fraze politicoase, Academia Suedeză îl anunţa 
pe profesorul Rutherford că i s-a acordat Premiul Nobel 
pentru chimie. 

— Într-adevăr, exclamă Geiger, n-avem ce face, tre- 
buie să ne împăcăm cu realitatea că, probabil, nu lucrăm 
într-un laborator de fizică, ci într-unul de chimie. 

— Am făcut fel de fel de transformări şi transmu- 
taţii, zise Rutherford, care se mai liniștise puţin. Dar 
propria mea transformare din fizician în chimist este cea 
mai rapidă din toate cele pe care le-am cunoscut pină 
acum. 


Rayl 


JOHN WILLIAM STRUTI, LORD RAYLEICH 


RAYLEIGH (RAYL) unitate de măsură a impedanţei acu- 
stice. A fost denumită astfel in cinstea fizicianului englez John 
William Strutt, lord Rayleigh. . 

DEFINIȚIE : Impedanța acustică de 1 rayl apare atunci cînd 
presiunea acustică de 10—6 bari produce o viteză acustică de 
1 centimetru pe secundă. 

NOTĂ : Rayleighul este o unitate tolerată. În locul ei 
se foloseşte astăzi newton-secunda pe metru cub (N -S -m—’). 

RAPORTUL DE CONVERSIUNE: 


1 Rayl = 10 N.s. m~ 


VIAȚA ȘI OPERA 


John William Strutt, lord Rayleigh, s-a născut la 
12 noiembrie 1842, în localitatea Langford Grove, din 
comitatul Essex. Și-a început studiile primare cu pro-' 
fesori particulari și chiar din această perioadă s-au făcut 
cunoscute calitățile lui de viitor matematician. La virsta 
de doisprezece ani s-a înscris la Trinity College din 


o 

Cambridge și după patru ani a absolvit institutul prí- 
mul, primind premiul Smith. 

După terminarea studiilor a continuat să lucreze la 
universitate. În 1873 a fost ales membru al Societăţii 
Regale şi în același an a moştenit de la tatăl său titlul 
nobiliar, astfel încît a devenit cunoscut sub numele de 
lord Rayleigh. În 1879 a preluat postul de profesor în 
urma lui James Clerk Maxwell şi a devenit director al 
laboratorului Cavendish. 

În anul 1887 a devenit profesor de fizică naturală la 
Institutul Regal din Londra, unde a rămas pînă în 1905, 
cînd a fost ales președinte al Societăţii Regale. Trei ani 
mai tîrziu s-a întors la Cambridge, unde a fost rector al 
universității, pînă în anul 1914. 

În lucrările sale ştiinţifice, Rayleigh s-a ocupat de 
probleme de fizică clasică, mai ales de acustică, de op- 
tică şi electricitate. Îl interesa în mod deosebit mişcarea 
undelor de orice fel. A derivat o ecuaţie pentru undele 
electromagnetice, după care intensitatea radiaţiei lumi- 
noase este invers proporţională cu pătratul lungimii de 
undă. De exemplu, raza luminii ultraviolete, care are o 
lungime de undă egală cu jumătate din lungimea de 
undă a luminii roșii este difuzată de şaisprezece ori 
mai puternic decît raza roşie. În felul acesta a fost con- 
firmată ipoteza lui Tyndall, după care culoarea albastră 
a Eolţii cerului este datorată dispersiei luminii pe parti- 
culele mici de praf din atmosferă. 

În continuare, Rayleigh a descoperit una din legile 
radiaţiei corpurilor absolut negre — legea Rayleigh- 
Jeans — şi a calculat ecuația radiaţiei corpului absolut 
negru în funcţie de lungimea de undă. Ulterior s-a do- 
vedit că această ecuație este valabilă numai pentru do- 
meniul radiațiilor cu unde lungi. În aceeași perioadă, 
Wilhelm Wien! a stabilit ecuaţia pentru domeniul ra- 
diaţiei cu unde scurte. Ambele ecuaţii au contribuit în 
mod simțitor la apariţia mecanicii cuantice. 


l Wien, Wilhelm Carl Werner (1864—1928), fizician german. 
A avut contribuţii în domeniile termodinamicii, hidrodinamicii 
$1 descărcărilor electrice în gaze. A obţinut Premiul Nobel pen- 
tru fizică în 1911. 

- Rayleigh a studiat şi undele acvatice, seismice şi 
acustice. În anii 1877 şi 1878 a publicat remarcabila lu- 
crare în două volume Teoria sunetului. 

În timpul cît a lucrat la Cambridge, a obţinut suc- 
cese importante la cursurile de fizică experimentală pe 
care le ţinea în laboratorul Cavendish. Era el însuşi un 
experimentator foarte priceput şi obținea rezultate im- 
portante, adesea cu ajutorul unor instalaţii simple, dar 
ingenios alcătuite. 

Descoperirea lui cea mai importantă face însă parte 
din chimie. Măsurînd densitatea gazelor, Rayleigh s-a 
lovit de o enigmă neobişnuită. În cazul oxigenului con- 
stata întotdeauna aceeaşi densitate, indiferent de modul 
în care îl obținea : eliberat din compuși chimici, sau în 
atmosferă. Dar nu acelaşi lucru se petrecea cu azotul. 
Pentru a suta oară, azotul din aer prezenta o densitate 
ceva mai mare decit azotul eliberat din reacţii chimice. 

Rayleigh presupuse că fenomenul se datorează im- 
purității produsului, atunci cînd era folosit azotul din 
atmosferă. Dar nu a putut să demonstreze experimental 
existența nici unei impurități şi de aceea a publicat 
această enigmă în revista «Nature». 

Chimistul scoțian Ramsey i-a cerut lui Rayleigh per- 
misiunea să încerce să rezolve el această enigmă. În 
anul 1894 a descoperit o linie nouă în spectrul gazului 
rămas după combinarea azotului din aer cu magneziul. 
Așadar, era vorba de descoperirea unui gaz necunoscut 
pînă atunci, ceva mai dens decit azotul: era argonul. 
Pentru această descoperire cei doi cercetători au primit 
în anul 1904 Premiul Nobel, Rayleigh pentru fizică și 
Ramsey pentru chimie. 

Lord Rayleigh a murit la 30 iunie 1919, la reşedinţa 
sa din Terling Place. 


R 


:RENE ANTOINE FERCHAULT DE RÉAUMUR 


GRAD RÉAUMUR (°R) este unitate de măsură pentru dife- 
rența de temperatură. A fost denumită astfel în cinstea fizi- 
cianului şi naturalistului francez René Antoine Ferchault de 
Réaumur. 

NOTĂ: Gradul Réaumur este o unitate neraționali- 
zată. Unitatea fundamentală pentru temperatură este kelvinul 
(K); se acceptă şi gradul Celsius (°C). 


VIAȚA ȘI OPERA 


Rene Antoine Ferchault de Reaumur s-a născut la 
28 februarie 1683, în localitatea La Rochelle. La început 
a studiat dreptul la Bourges, apoi, în 1703 s-a mutat la 
Paris, unde a studiat ştiinţele naturii, matematica și fi- 
zica. La virsta de douăzeci şi cinci de ani a devenit 
membru al Academiei de Ştiinţe din Paris şi în cei 
aproape cincizeci de ani cit a fost membru activ al 
acesteia a fost de dou:sprezece ori director. La sesiunile 
Academiei a prezentat 75 de lucrări originale. 

După ce a publicat citeva lucrări de matematică, 
Reaumur şi-a împărțit aproape în mod egal interesul 
între zoologie şi tehnologie. În zoologie a făcut multe 
descoperiri pe baza unor experienţe ample şi a obser- 
vaţiei personale. Din mulțimea sa de lucrări trebuie 
amintită opera Tratat dedicat istoriei insectelor, care a 
apărut la Paris între 1732 şi 1742 în şase volume ; avea: 
4 000 de pagini şi 250 de anexe, cuprinzînd aproximativ 
5 000 de planșe. Prin această lucrare, Réaumur a de- 
venit întemeietorul științei despre insecte. Al şaptelea 
volum a apărut abia două sute de ani după moartea lui 
și mai era material și pentru un al optulea volum. 

În 1711 Academia l-a numit mecanic salariat (echi- 
valent aproximativ astăzi cu postul de inginer tehnolog) 
şi îi revenea sarcina de a publica cărţi în diverse do- 
menii, pe meserii şi industrii. Din această perioadă da- 
tează lucrarea sa Descrierea artelor şi meseriilor care a 
fost tipărită abia după moartea autorului, în 1761, în 
douăzeci şi şapte de volume. Reaumur a făcut multe des- 
coperiri tehnice și ştiinţifice, pe care le-a prezentat la 
Academie : despre fabricarea oglinzilor, despre prelucra- 
rea ardeziei, despre fabricarea perlelor artificiale, despre 
forjarea fierului, despre proprietățile hirtiei şi altele. 

În 1722 și-a publicat una dintre cele mai importante 
lucrări : Arta transformării fierului în oțel. Lucrarea cu- 
prinde rezultatele unor cercetări tehnologice, îndreptată 
spre aplicarea practică ceea ce a dus la începerea fa- 
bricării oţelului în întreaga Franţă. În 1725 Réaumur 
s-a ocupat de fabricarea tablei zincate care pînă atunci 
era importată din Germania. A constatat pe cale expe- 
rimentală că o condiţie importantă în fabricaţie este în- 
lăturarea stratului de fier de la suprafaţă şi asigurarea 
unei suprafețe perfect netede. În felul acesta a introdus: 
această nouă producţie în Franţa. 

În anii următori s-a ocupat de fabricarea porţelanului 
și a descoperit porţelanul care îi poartă numele, care 
era, de fapt, sticlă asemănătoare cu porţelanul. S-a ocu- 
pat şi de termometre, întîi cu alcool, apoi cu mercur, 
divizate de la punctul de îngheţ al apei pînă la punctul 
de fierbere, în 80 de grade. Această scală a primit nu- 
mele de Reaumur. S-a ocupat de fabricarea de ancore 

şi ace. În 1749 a publicat o lucrare în două volume 
despre conservarea ouălor şi despre clocitul artificial. 

Opera lui Reaumur este dovada unui interes profund 
şi a unei participări active la aplicarea practică a desco- 
peririlor și cunoştinţelor ştiinţifice. Încă “în 1720 şi-a 
expus părerile cu privire la necesitatea îmbinării ştiinţei 
cu practica într-un Memoriu trimis Academiei. Această 
opinie i-a călăuzit întreaga viaţă. 

Reaumur a murit la 18 octombrie 1757, la Bermon- 
diere. 


WERNER VON SIEMENS 


SIEMENS (S) este unitate de măsură a conductanţei elec- 
trice. A fost denumită astfel în cinstea inginerului german 
Werner von Siemens. 

DEFINIȚIE: 1 siemens este conductanța unui conductor a 
cărui rezistenţă electrică este de 1 ohm. 


VIAȚA ŞI OPERA 


Werner von Siemens s-a născut la 13 decembrie 1816 
în localitatea Lentha de lingă Hanovra, fiind unul din 
cei nouă copii ai unui modest ţăran care lucra pe moşia 
unui boier. 

Încă din scoala primară şi din gimnaziu s-a făcut 
remarcat prin interesul lui deosebit pentru ştiinţele na- 
turii. Însă părinţii nu-i puteau îndeplini dorinţa de a 
studia tehnica, de aceea s-a înscris la școala de artilerie 
din Berlin, care asigura o instruire tehnico-inginerească. 

După terminarea școlii, tînărul ofiţer folosea fiecare 
clipă de timp liber pentru a efectua experienţe în do- 

meniul ştiinţelor naturii şi tehnicii. Încă în toamna anu- 
lui 1840 a reușit să aurească prin galvanizare cîteva 
obiecte mărunte, apoi a inventat regulatorul inerţial 
pentru mașinile cu aburi, o instalaţie pentru presiune 
din plăci de zinc pentru presa rotativă rapidă, capta- 
torul de scîntei pentru locomotive şi multe altele. S-a 
străduit să-și valorifice invențiile, pentru că îşi întreţi- 
nea părinţii şi familia numeroasă. 

în anul '1846 Siemens a început să se ocupe de tele- 
graful electric care începea să dobindească tot mai multă 
importanţă în tehnica comunicaţiilor. A reușit să con- 
struiască un telegraf cu manetă şi cu întrerupător. Acest 
telegraf a fost recunoscut la concurs drept cel mai po- 
trivit pentru a fi introdus în rețeaua de telegraf a sta- 
tului prusac. 

Pe Siemens îl ajuta încă de mai multă vreme în per- 
fecţionarea invențiilor sale mecanicul universităţii, Jo- 
hann Georg Halske. Ca urmare a succesului avut cu 
telegraful cu manetă au întemeiat împreună firma 
„Siemens şi Halske“. Siemens a fost repartizat la „Co- 
misia militară pentru experienţe cu telegraful electro- 
magnetic“ ; din această perioadă datează inventarea pre- 
sei pentru izolarea conductoarelor electrice cu gutapercă 
fără cusături. 

În anul 1849, după paisprezece ani de serviciu, Sie- 
mens a părăsit armata, pentru a se ocupa de firma sa 
și de activitatea ştiinţifică şi tehnică. În domeniul tele- 


graiului electric a reușit să aducă diverse perfecționări: 


şi a făcut numeroase descoperiri, dintre care cea mai 
importantă este aparatul, în formă de farfurie, pentru 
transformarea curentului continuu de joasă tensiune în 
curent de înaltă tensiune şi indusul în dublu T pentru 
maşini electrice. Aceste lucrări au fost încununate de 
construirea reţelei de telegraf indo-europene, care era 
pe atunci o adevărată senzaţie tehnică şi la care a fo- 
losit alte soluţii tehnice ingenioase. 

Dar cea mai importantă descoperire a lui Siemens 
a fost realizată în 1866 ; este vorba de principiul dinamo- 
electric după care, pentru autoexcitarea maşinilor elec- 
trice de curent continuu, este suficientă cantitatea de 

magnetism care rămîne întotdeauna în fierul moale. În 
felul acesta, se înlăturau dificultăţile care limitau posi- 
bilităţile de fabricare a curentului electric în cantități 
practic utilizabile. Siemens şi-a dat imediat seama. de 
importanța descoperirii sale şi a început să fabrice ge- 
neratoare electrice pentru iluminat. 

Siemens a mai făcut și alte descoperiri. În anul 1865 
a înființat prima poştă pneumatică, a perfecţionat con- 
strucția apomemetrului şi a alcoolmetrului şi a contri- 
buit la lucrările fratelui lui, Friederich, în vederea reali- 
zării cuptorului cu cameră recuperatoare de căldură 
pentru fabricarea oțelurilor. 

Pe lingă chestiunile de natură tehnică, a rezolvat şi 
multe probleme ştiinţifice referitoare la încărcătura elec- 
trică statică a circuitelor subterane şi a emis o teorie 
proprie cu privire la montarea cablurilor submarine. 

Pentru meritele sale în știință şi tehnică i s-a acor- 
dat de două ori-titlul de doctor honoris causa, în anul 
1873 a fost numit membru al Academiei de Ştiinţe din 
Berlin, iar în 1888 a fost înnobilat. Werner von Siemens 
a fost căsătorit de două ori şi a avut doi.fii, care au 
preluat, după moartea lui, conducerea întreprinderii. A 
murit la 6 decembrie 1892, la Berlin. 


Werner Siemens a fost trezit în plină noapte. Un mo- 
ment, nu-și dădu seama ce se întîmplă cu el. Se afla 
într-o cameră de hotel. | 

Își aminti că este la Petersburg. La lumina slabă a 
lămpii de noapte se uită la ceas. Erau zece minute după 
miezul nopții. Bătăile în ușă se repetară. 

Siemens strigă supărat : 

— Cine e? 

— Vin din partea Excelenței Sale domnul conte 
Kleinmichel, răspunse un glas din spatele ușii. 

Siemens se ridică din pat. Contele Kleinmichel era 
ministrul transporturilor, omul de încredere al țarului 
şi personajul cel mai temut din Rusia. 

Cînd ieși din cameră, Siemens văzu un ofițer de stat 
major, doi locotenenţi și patru cazaci. Ofițerii salutară, 
tar cazacii prezentară arma. 

— Excelenţa Sa vă roagă să-l iertaţi că vă deran- 
jează, spuse ofițerul de stat major. Domnul ministru vă 
așteaptă chiar acum. 

— Seamănă mai curînd a arest, replică Siemens și 
arătă cu mîna spre cazaci, care stăteau tot în poziţie 
de drepți. 

— Excelența Sa vă roagă foarte mult, domnule Sie- 
mens ! 

Siemens plecă cu ofițerii. În fața hotelului aștepta 
o trăsură. 

De doi ani, Werner Siemens construia linii de tele- 
graf pentru guvernul rus. Legase Moscova de Petrograd, 
si Petrogradul de Kronstadt. În șase săptămîni construise 
1 100 km de legături între Petrograd și Varşovia. În acești 
doi ani apăruseră si liniile Moscova—Kiev, Kiev—Odesa, 
Petrograd— Helsinki și altele. 

În toată această perioadă avusese loc și războiul Rusiei 
cu Turcia, Franța și Anglia, aliatele Turciei. 


Porturile rusești din Marea Baltică erau blocate și 


tot materialul trebuia adus pe uscat, pe drumurile în- 
zăpezite, înnămolite sau ocupate de armată. Aliaţii în- 
conjuraseră de aproape un an Sevastopolul. 

— Avem imediat nevoie de legătura cu Sevastopolul ! 
Cu aceste cuvinte îl întîmpină aghiotantul Excelenței 
Sale pe Werner Siemens! Contele Kleimnichel nu era 
de față, încă nu se întorsese de la ţar. 

— Excelenţa Sa dorește să-i faceţi devizul pînă mîine 
la ora șapte și să-i spuneţi cînd va fi gata construcţia. 

Siemens munci toată noaptea. Nu-i venea chiar foarte 
greu, ba îi făcea chiar plăcere. În muncă găsea întot- 
deauna satisfacţie. Pe masa de lucru se afla o fotografie 
din Friederichstrasse. Din imagine îl priveau ochii Ma- 
tildei de care nu se despărțea în nici o călătorie. 

Lucrările din Rusia nu erau însă cea mai de seamă 
realizare. Aceasta îl aștepta la Berlin, pe Schöneberger- 
strasse 19, unde maistrul Halske construia, cu mâinile 
sale îndemânatice, cele mai ingenioase aparate după 
proiectele lui Siemens. 


Nu cu mult înainte, dintr-un aparat morse cu func- 
fionare lentă construiseră un telegraj rapid. Cu vechiul 
aparat se puteau transmite, în cel mai bun caz, patruzeci 


0 colecţia cristal $ 195 


. 


de cuvinte pe minut. Siemens perforase textul într-o 
bandă de hîrtie, conectase aparatul la curentul electric 
și transmitea astfel patru sute de cuvinte pe minut. 

Cînd trebuia să se telegrafieze la distanțe mari, cu- 
rentul electric produs de bateriile Volta sau Daniel nu 
era suficient. Era greu, aproape imposibil să se mărească 
bateriile în așa fel încît staţiile de recepţie să capteze 
semnale clare. Atunci Siemens avu o idee. Să inventeze 
un aparat care să transforme prin inducție curentul con- 
tinuu slab al bateriilor în curent alternativ puternic. 

Construise deja primul model. Între polii electromag- 
netului se învîrtea un element în formă de farfurie. 
Acest model îl aştepta acasă. 


Dimineaţa, fix la ora șapte, Siemens după o noapte 
nedormită, se afla în cabinetul lui Kleinmichel cu devi- 
zul în mână. Excelenţa Sa fusese chemat din nou la țar 
dimineaţa la ora șase. Siemens așteptă pină acesta se 
întoarse. 

Contele sosi înainte de ora opt și era foarte agitat. 

— Dragă domnule Siemens, am promis în numele 
dus. Majestății Sale că veţi construi linia Moscova—sSe- 
vastopol în şaisprezece săptămîni. Majestatea Sa a fost 
foarte mulţumit de promisiunea dvs. 

— Dar este imposibil, Excelenţă ! răspunse Siemens. 
Vara e pe sfîrșite, porturile sînt blocate şi într-un răs- 
timp atît de scurt nu putem să asigurăm materialele 
pe șosea. 

— Domnule Siemens! strigă contele Kleinmichel. 
Este porunca țarului. 

Siemens tăcea. S-a întors la hotel. Din acel moment, 
în faţa ușii lui stăteau întotdeauna doi cazaci. Din or- 
dinul țarului. 

Dar ce putere aveau ordinele țarului, cînd în mintea 
lui Siemens se năștea cea mai mare descoperire a tim- 
pului ! Siemens termină linia la timp. Suficient de de- 
vreme ca să-i transmită știrea despre căderea Sevasto- 
polului. 

În anul 1855 Werner Siemens se întoarse din Rusia. 
S-a instalat din nou în cămăruţa lui din Schöneberger- 
strasse cu vedere spre gara Anhalt. 

— Construirea liniilor telegrafice a început să mă 
plictisească, îi zise el într-o zi lui Halske. Cred că en- 
glezii au să ne-o ia din nou înainte. Cu cablurile mele 
cu gutapercă au instalat deja linia telegrafică prin Ca- 
nalul Mînecii şi în Marea Neagră, deși încă nu au reușit. 
să transmită nimic cu aceste linii. Cel puţin deocamdată 
şi acesta e norocul nostru ! 

— Ar fi trebuit să cerem brevetul. 

— Ca şi cînd n-aș avea altceva de făcut. Sînt ani de 
zile de cînd am atras atenţia asupra sarcinii statice a 
cablurilor subterane sau submarine. Dar pe englezi ade- 
vărul acgpsta nu i-a interesat. Acuma, cînd au dat de 
greu, îmi scriu. 

Siemens îi întinse lui Halske o scrisoare. 

Comanda pentru instalarea liniei telegrafice prin: 
Marea Roşie pînă în India fusese primită de compania 
Newall and Co., aceeaşi companie care instalase cablul 
şi în Marea Mediterană. Numai între Suez și Aden era 
o distanță de 2 500 km. 


Siemens se îmbarcă pe un vas care instala cablul la 
Suez. El trebuia să asigure personal supravegherea veri- 
țicării proprietăţilor electrice ale cablului. 

Pînă la Aden totul a mers bine. 


La Aden, Siemens a conectat un aparat de recepție 
și s-a străduit să stabilească legătura cu Suezul. Suezul 
nu răspundea. Legătura era moartă. 

Șeful expediției era furios. 

— De ce v-am luat cu noi, mister Siemens? Acuma 
ne-am împotmolit aici, la 5 000 de mile de Londra și nu 
mai știm pe unde să scoatem cămașa. 

— Am să vă ajut eu! îi răspunse calm Siemens. 

Chiar în aceeași zi conectă la cablu aparatul său de 
măsurat, al cărui principiu îi venise în minte odată, pe 
cînd stătea la fereastra lui din Schânebergerstrasse și 
privea torentul de oameni care se revărsa din gara 
Anhalt. 

— Întrucît cunosc rezistența cablului și rezistența 
apei, pot să vă spun unde este întrerupt cablul. 


— Cablul este rupt la trei mile înainte de Aden, 
spuse el a doua zi de diminedţă. 

Toţi cei de față erau ingineri. li răspunseră cu risete 
zgomotoase. Șeful era furios la culme : 

— Mister Siemens, vă interzic să faceţi asemenea 
farse cu noi! 

— Totuși, eu vă rog, domnule director, să vă con- 
vingeți singur dacă e farsă sau nu! 

Au scos cablul afară. La trei mile înainte de Aden 
au găsit locul deteriorat. Siemens repară stricăciunea, 
chemă Adenul și primi răspunsul imediat. 

Pentru prima oară folosea aici condensatorul, .astfel 
încît se putea telegrafia în ambele direcții pe acelaşi 
cablu. Toate aceste descoperiri ale lui Siemens și multe 
altele la fel s-au născut la Berlin, în cămăruța mică de 
pe Schânebergerstrasse, cu vedere spre gara Anhalt... 


St 


GEORGE GABRIEL STOKES 


STOK (St) unitate de măsură a viscozităţii cinematice, A 
fost denumită astfel în cinstea fizicianului şi matematicianului 
englez George Gabriel Stokes. 

DEFINIȚIE : 1 stok reprezintă viscozitatea unui fluid a 
cărui viscozitate dinamică este de un poise! şi a cărui densitate 
este egală cu 1 g/cm3, 

NOTĂ : Stokul este o unitate tolerată. În locul ei se 
folosește, ca unitate pentru viscozitatea cinematică, metrul pă- 
trat pe secundă (m? . s—)). 

RAPORTUL DE CONVERSIUNE 

1 St = 10—4+m2. s-—l 


VIAȚA ȘI OPERA 


_ George Gabriel Stokes s-a născut la 13 august 1819, 
în localitatea Skreene din Irlanda. A studiat la Pembroke 


l Poise [pwaz] (p), unitate de măsură a viscozității dina- 
mice, reprezentind viscozitatea dinamică a unui fluid în care 
0 suprafață plană cu aria de un centimetru pătrat se depla- 
sează cu viteza de un centimetru pe secundă sub acțiunea unei 
forte de o dină. 

College şi după aceea la Universitatea din Cambridge. 
În anul 1841 a devenit membru al universității şi, un 
an mai tîrziu, a obţinut titlul de magistru al artelor. La 
vîrsta de treizeci de ani a devenit profesor de matema- 
tică şi fizică la universitatea din Cambridge și în această 
funcție a rămas pînă la sfirsitul vieţii. 

Stokes a sprijinit studiul matematicii superioare, dar 
lucrările lui subliniază necesitatea gîndirii concrete. În 
anul 1845 şi în 1850 a publicat o lucrare despre visco- 
zitate și a calculat corecția determinată de frecarea pen- 
dulului de aer. 

În 1849 a publicat o lucrare despre fenomenul inter- 
ferenţei optice, cunoscut sub numele de inelul lui Newton 
și, în acelaşi an, o lucrare despre teoria dinamică a di- 
fracţiei, care se ocupa de problemele generale ale pro- 
pagării undelor provenite de la o sursă de vibrație prin 
eterul elastic. Tot din această perioadă datează şi lu- 
crarea lui cu privire la căderea corpurilor într-un me- 
diu viscos care susține că viteza căderii depinde de masa 
corpurilor. În anul 1849 a publicat o lucrare despre mo- 
dificările gravitaționale la suprafața pămîntului, deve- 
nind astfel un pionier al geodeziei. 

În 1851 a fost ales membru al Societăţii Regale din 
Londra. Un an mai tîrziu publica o lucrare despre fluo- 
rescenţă ; el este cel care a dat denumirea acestui fe- 
nomen. În timpul experiențelor a constatat că anumite 
soluții, de exemplu cele de chinină, sînt, în condiții nor- 
male, incolore, dar în anumite împrejurări devin albastre. 
Stokes a demonstrat că acest fenomen al fluorescenţei 
a fost determinat de lumina ultravioletă şi a constatat 
că această proprietate se mai întîlnește și la alte sub- 
stanțe organice şi anorganice. Îi revin merite deosebite 
în explicarea fluorescenţei, ale cărei manifestări erau 
cunoscute și mai dinainte. El a demonstrat că substanţele 
primesc lumina care cade asupra lor în așa fel, încît 
moleculele lor intră într-o mișcare vibratorie, care re- 
prezintă esenţa fluorescenţei. El este autorul regulii lui 
Stokes, care spune că lumina fluorescentă are un indice 
de refracție mai mic decît lumina care a provocat-o. 

În anul 1854, Stokes a devenit membru al Societăţii 
Regale din Londra, iar din 1885 pînă în 1890 a fost pre- 
şedinte al acestei instituţii. În 1854 a emis ipoteza că li- 

niile negre pe care le observase Fraunhofer în spectrul 
solar pot fi rezultatul absorbției luminii de către atomi 
mai reci din straturile exterioare ale Soarelui. El nu a 
studiat însă mai în amănunt această problemă, de aceea 
sînt consideraţi drept întemeietori ai analizei spectrale 
a corpurilor cerești Kirchhoff şi Bunsen. 

Stokes s-a ocupat şi de cercetarea radiaţiei ultravio- 
lete, a diverselor fenomene luminoase, de echilibrul cor- 
purilor elastice, de teoria valurilor mării, a sunetului şi 
de multe alte probleme de fizică experimentală. Era o 
personificare a talentului la matematică şi îndeminării 
în experimentare. A ocupat, de asemenea, funcţia de ad- 
ministrator al Universităţii din Cambridge, iar în anii 
1887 și 1891 a fost deputat din partea universităţii. Re- 
zuliatele lucrărilor sale au fost publicate în anii urmă- 
tori în mai multe ediţii în cîteva volume. * 

A murit la 1 februarie 1903, la Cambridge. 


I 


NIKOLA TESLA 


TESLA (T) este unitate pentru inducția magnetică. A fost 
denumită astfel în cinstea inginerului şi inventatorului sîrb 
Nikola Tesla. 

DEFINIȚIE: 1 tesla este egal cu inducția unui cîmp mag- 
netic uniform și omogen căreia îi corespunde un flux magnetic 
de un weber printr-o suprafaţă de un metru pătrat, normală 
pe cîmpul magnetic. 


VIAŢA ȘI OPERA 


Nikola Tesla s-a născut la 10 iulie 1856, în localita- 
tea Smiljana, pe coasta Dalmației, în familia unui preot 
ortodox. Încă din timpul liceului a făcut dovada unui 
talent deosebit pentru matematică şi fizică. 

În 1875 a plecat să studieze la şcoala superioară din 
Stajerski Hradec. După o scurtă întrerupere din cauza 
dificultăţilor financiare, şi-a continuat studiile la Praga. 

De la Şcoala Tehnică din Praga a plecat la Buda- 
pesta și s-a angajat la Societatea de Telefoane. S-a fă- 
cut remarcat datorită unor invenţii practice si a primit 

oferta de a se angaja ca inginer la Societatea electro- 
tehnică din Paris, care făcea parte din concernul Edison. 
Încă de pe atunci Edison era preocupat de ideea de a 
construi un electromotor multifazic cu curent alterna- 
tiv, care ar fi înlăturat neajunsurile motoarelor cu cu- 
rent continuu de pe atunci. 

În 1882 a acceptat invitaţia de a se duce la Paris. 
Aici a reușit să realizeze în propriul său atelier primul 
motor fără comutator, așa cum și-l imaginase încă de la 
Budapesta. Dar invenţia lui nu s-a bucurat de succes 
pe lingă superiorii lui. 

Doi ani mai tîrziu a plecat în America, unde a lucrat 
peste un an la Societatea Edison. Însă nici aici nu a gă- 
sit posibilitatea să-și valorifice invenția şi de aceea s-a 
gîndit să devină independent. Și-a realizat această in- 
tenţie în 1887, cînd a întemeiat societatea „Tesla Fle&c- 
trie Company“. Încă în acelaşi an a publicat brevetele 
unor descoperiri. privitoare la cîmpul magnetic rotitor 
și transmiterea energiei. În domeniul cîmpului magnetic 
rotitor, Tesla a obţinut în total 41 de patente, iar lucră- 
rile lui au trezit un interes uriaş în cercurile de specia- 
lişti şi comercianți. 

Banii cîştigaţi de Tesla, din construirea de diverse 
aparate electrice, au fost folosiți pentru noi cercetări 
științifice. Îl interesa în special domeniul curenților de 
înaltă frecvenţă şi a cercetat efectele și proprietățile 
cîmpului electromagnetic puternic, care se forma în ju- 
rul conductorilor străbătuţi de curent de înaltă tensiune. 
În acest cîmp, tuburile umplute cu gaz luminau, iar 
Tesla a bănuit importanța curentului de înaltă frecvență 
pentru medicină, mai ales pentru încălzirea corpului 
omenesc (diatermie). Foarte renumit a devenit şi trans- 
formatorul de curent de înaltă frecvenţă, în principiu, 
foarte simplu ; în domeniul frecvenţelor înalte, Tesla a 
obținut mai multe brevete. 

Tesla a ținut mai multe conferinţe cu privire la des- 
coperirile sale în America şi Europa, unde pentru prima 
dată şi-a prezentat planul de valorificare a curenților 
de înaltă frecvenţă în telegrafia fără fir şi în transmi- 
terea energiei electrice fără fir. 

În anul 1893 a renunţat la călătorii şi la activitatea 
publică, dedicîndu-se întrutotul cercetărilor sale. Doi 

ani mai tîrziu i-a luat foc laboratorul cu toate ustensi- 
lele. În anul următor începe să lucreze într-un alt la- 
borator şi construieşte, lîngă New York, un emițător de 
telegraf fără fir, cu ajutorul căruia stabilește contacte 
telegrafice perfecte pe o rază de 35 km. 

Dar scopul lui principal nu este telegraful fără fir, 
ci transmiterea energiei electrice fără fir. În Colorado 
a reușit să construiască un emițător cu ajutorul căruia 
a transmis la distanță o asemenea cantitate de energie 
electrică încît la 25 de km se aprinseră becurile. 

În anul 1900 a început construirea unui emiţător de 
şapte ori mai puternic în Eardenclyfe. Din păcate, această 
întreprindere uriaşă i-a înghițit mijloacele financiare, 
astfel încît un an mai tîrziu a trebuit să întrerupă con- 
strucția. Tesla şi-a supraapreciat forțele şi nici cercetă- 
rile de mai tirziu în domeniul transmiterii energiei la 
distanță nų au dus la rezultate pozitive. 

Extenuat, Tesla s-a retras tot mai mult în izolare şi 
a murit la 7 ianuarie 1943, la New York. 


Fără bani, flămînd şi istovit, Tesla puse piciorul pe 
cheiul portului New York. Se hotărise, nu fără oarecare 
şovăieli, să se ducă la Edison. Neavind bani și nici o 
îmbrăcăminte ca lumea, nu putea să-i facă o impresie 
prea bună. 

Tesla pisea îngindurat pe străzile orașului străin, în 
direcția pe care i-o indicase polițistul. Privind în vitri- 
nele magazinelor şi atelierelor observă deodată într-u- 
nul din ele un bătrîn care se căznea să pună în func- 
țiune un generator electric ce-i servea la iluminat. 

Tesla păși hotărît înăuntru şi îşi oferi serviciile. Ne- 
încrederea inițială, provocată de hainele sărăcăcioase ale 
străinului, se transformă repede în admiraţie. Cînd ge- 
neratorul porni şi Tesla voi să plece mulțumit, șeful. îl 
obligă ca, în afară de cuvintele de mulţumire, să pri- 
mească și o mică sumă de bani. 

Nimic altceva nu l-ar fi putut bucura mai mult pe 
Tesla atunci decît acest mic cîştig. Reuşi să mănînce ca 
lumea și să-și găsească o cameră la un hotel ieftin. 

A doua zi de dimineață, Edison se îndreptă spre bi- 
rourile din New York ale Societăţii Edison pentru ilu- 

minat electric. În casa străveche de pe 5-th Avenue se 
aflau laboratoarele, atelierele şi cabinetul de lucru al 
lui Thomas Alva Edison. Nu-i fu greu să găsească casa. 
De dimineață pînă noaptea tirziu în faţa ei se stringeau 
curioșii, atraşi de reclama Societăţii. 

— Vă rog frumos, aș putea vorbi cu domnul Edison ? 
— întrebă Tesla pe secretar. 

— Mister Edison nu poate să-i primească pe toţi cei 
care vor să-l vadă, fu răspunsul pe care îl primi. 

— Dar eu am venit la dînsul tocmai din Europa ! 

Secretarul îl măsură cu o privire din cap pînă în pi- 
cioare şi zise : 

— La mister Edison vin oameni din toate. cele patru 
colţuri ale lumii, dar lucrul acesta nu face să crească 
numărul de ore care sînt într-o zi. 

— Atunci vă rog să-i înmînați domnului Edison | o 
scrisoare de recomandare din partea Societăţii Edison de 
la Paris... 

— O, asta este cu totul altceva. Vă anunţ imediat, 
domnule... 

— Tesla. Nikola Tesla. 


Cîteva minute mai tîrziu Tesla intră în cabinetul ce- 
lui pe care în toată America îl porecliseră „vrăjitorul 
din Menloo Park“. 

Celebrul inventator citi scrisoarea de recomandare şi 
îl ascultă cu atenţie pe Tesla. Rămase total indiferent 
la ideile lui cu privire la posibilitatea folosirii curentu- 
lui alternativ multifazic. Din veştile pe care le primise 
din Europa auzise cîte ceva despre vizitatorul său, dar 
nu aprecia în persoana tînărului inginer decit excepţio- 
nala lui putere de muncă. 

Edison îi făcu cunoştinţă lui Tesla cu preşedintele fi- 
lialei din New York a societăţii și îl recomandă acestuia 
drept un inginer electrician cu multă experienţă. În fe- 
lul acesta Tesla fu primit fără întârziere în societate, pe 
modestul post de inginer pentru repararea electromo- 
ioarelor şi a generatoarelor de curent continuu. 

Filiala din New York a societății a primit comanda 
să repare generatorul de pe vasul „Oregon“, care trebuia 
să plece în Europa în seara zilei următoare. Părea im- 
posibil ca într-o perioadă de timp atit de scurtă să se 

găsească și să se înlăture defectul electromotorului. Anu- 
larea plecării ar fi însemnat pierderi uriașe, pentru că 
toate biletele fuseseră vindute. 

Tesla a fost însărcinat să execute reparația. Expe- 
riența acumulată în Europa și cunoștințele profunde de 
care dispunea l-au ajutat să descopere repede defecţiu- 
nea — un scurt-circuit la bobină — si s-o înlăture prin 
vebobinarea bobinei arse. Tesla a avut nevoie pentru 
această lucrare de douăsprezece ore, timp în care nu a 
părăsit nava. 

Pe cînd se întorcea de pe vas, pe la cinci dimineaţa, 
pe Fifth Avenue se întilni cu Edison şi câţiva colabo- 
ratori ai acestuia, care se întorceau de la laborator. 

— A, dar uite-l şi pe tinărul nostru din Paris, cum 
se plimbă noaptea prin oraș, zise Edison, crezind că 
acesta se întorcea de la vreun chef. 

— Da, domnule, într-adevăr a fost o adevărată dis- 
iracţie pentru mine, răspunse Tesla şi îi povesti lui Edi- 
son cum a reparat generatorul de pe vas, făcînd posibilă 
astfel plecarea lui la ora stabilită. 

Edison era foarte mulțumit de Tesla, dar își exprima 
această mulțumire numai în cercul lui restrins de prie- 
teni. 

După această întîmplare, autoritatea de inginer a lui 
Tesla a crescut considerabil, deşi Edison continua să ră- 
mînă rece față de el. Tesla muncea cu înflăcărare în ate- 
lier, uneori chiar 18—20 de ore pe zi și îşi găsea și timp 
ca să rezolve problemele legate de valorificarea curen- 
ților alternativi multifazici. 

Edison îşi exprima din ce în ce mai deschis şi mai 
des nemulţumirea faţă de experienţele lui Tesla. Ră- 
ceala dintre ei se accentuă şi mai mult datorită modali- 
tății diferite în care cei doi abordau rezolvarea proble- 
melor inginerești. Edison susținea că este necesar să sta- 
bilească, în primul rînd, premisele teoretice ale cerce- 
tării experimentale. Rezolvarea problemei era găsită în 
urma unui număr impresionant de diverse încercări, 
ceea ce însemna adesea o mare pierdere de timp nejus- 
tificată. Chiar el însuși spunea: „Nu cercetez legile na- 
turii şi nu am făcut descoperiri mari. Nu le cercetez așa 

cum. le-au cercetat Newton, Kepler, Faraday și Henry, 
ca să aflu adevărul. Eu sînt numai inventator de pro- 
fesie. Toate cercetările şi încercările mele au avut drept 
scop o utilitate practică.“ 

În schimb, Tesla analiza de fiecare dată orice idee 
foarte temeinic, studia bazele teoretice şi abia după aceea 
pornea la experimentarea practică a unei posibilități 
alese cu grijă din mai multe. Această diferență profundă 
în modul de lucru al celor doi ingineri renumiţi era o 
reflectare a contradicţiei profunde dintre modurile lor 
de gîndire, pregătirea teoretică și convingerile personale. 

Odată, Edison i-a propus lui Tesla să perfecționeze 
electromotorul de curent continuu, inventat de el. Pen- 
tru realizarea cu succes a temei, îi promise o recom- 
pensă de 50 de mii de dolari. 

Tesla se puse pe treabă şi construi douăsprezece va- 
riante ale motorului lui Edison, aplicindu-le un comu- 
tator şi un regulator, ceea ce le-a îmbunătățit simţitor 
calitățile funcționale. Tesla era foarte mulțumit de 
munca sa. Cît despre recompensa promisă, intenţiona 
s-o folosească pentru perfecţionarea sistemului lui de 
motoare multifazice cu curent alternativ. 

Edison aprecie în mod deosebit toate proiectele lui 
Tesla, dar cînd constructorul, timid, încercă să-i amin- 
tească de recompensă, îi răspunse scurt : 

— Dragul meu Tesla, văd că ai rămas tot un străin 
şi nu ai deloc simțul umorului caracteristic americani- 
lor. 

Așadar, recompensa promisă nu fusese decit o glumă. 

Lui Edison nici prin gînd nu-i trecea ce şoc a pro- 
vocat în sufletul inventatorului susceptibil şi încrezător. 
Tesla și-a amintit toată viaţa de această glumă proastă, 
care i-a dejucat planurile de cercetare. 

— Asta înseamnă că într-o lume în care totul se 
vinde şi totul se cumpără, nu există cuvînt de onoare, se 
gîndi Tesla încă şi mai îndurerat la gîndul că această 
tristă învăţătură de minte cu privire la moravurile ca- 
pitaliste îi fusese dată de un om de stiință, talentat şi 
celebru. 

Neţinind seama de interesele sale materiale, Tesla, om 
mândru și conştiincios, renunță la locul de inginer de la 
Edison. Aceasta s-a întîmplat în primăvara anului 1885, 
cam la un an după ce venise în America. Dar timpul 
acesta, deși scurt, fusese suficient pentru ca Tesla să 
devină cunoscut în cercurile comerciale americane unde 
erau apreciate foarte mult cunoștințele lui profunde și 
capacitatea de muncă. 


Torr 


EVANGELISTA TORRICELLI 


TORR este unitate de măsură a presiunii. A fost denumită 
astfel în cinstea fizicianului italian Evangelista Torricelli. 

DEFINIȚIE: 1 Torr reprezintă presiunea hidrostatică de 
1 milimetru coloană de mercur (cu densitatea de 13595,1 kg.m3), 
la temperatura de 0° Celsius și la o accelerație gravitațională 
normală (9,806 ms-—2). 

NOTA: Torrul este unitate tolerată. Astăzi se folosește 
pentru presiune unitatea numită pascal (Pa). 

RAPORTUL DE CONVERSIUNE : 


1 Torr = 133,322 Pa. 


VIAȚA ȘI OPERA 


Evangelista Torricelli s-a născut la 15 octombrie 
1608, la Faenza. A rămas orfan de mic și a fost crescut 
de un unchi învăţat, călugăr. În telul acesta i s-a trezit 
interesul pentru experienţe. 

La vîrsta de optsprezece ani a fost luat ca elev de 
vestitul matematician Benedetto Castelli, elev şi prie- 

ten al lui Galilei. Preocupările tînărului Torricelli erau 
multilaterale. Se ocupa de matematică, mecanică, şlefuia 
lentile şi oglinzi pentru telescop, şi a demonstrat cum 
pot fi folosite biluțele mici de sticlă pentru mărire. 
Aceste lupte care măreau de foarte multe ori s-au bucu- 
rat de aprecierea naturaliștilor chiar şi o sută de ani 
mai tirziu, cînd au avut o contribuţie considerabilă la 
studierea lumii animalelor mici. 

Încă de pe cînd învăţa cu Castelli, Torricelli a înce- 
put să lucreze la opera sa Despre mișcarea corpurilor 
grele, care a apărut în anul 1641 la Florenţa, în tradu- 
cere latină, şi forma prima parte dintr-o lucrare mai 
amplă „Lucrări de geometrie“, editată trei ani mai 
tirziu. 

În prima sa scriere, Torricelli a pornit de la legile 
lui Galilei referitoare la căderea liberă pentru a explica 
fenomenul curgerii lichidului dintr-un vas printr-o des- 
chidere într-un perete subţire. A demonstrat că viteza 
curgerii lichidului prin deschidere este egală cu viteza 
căderii libere de la înălţimea la care se află suprafaţa 
lichidului din vas. Această dependenţă a devenit curînu 
cunoscută ca formula lui Torricelli. El a mai descope- 
rit că un lichid care curge dintr-o deschizătură aflată pe 
un perete lateral al vasului descrie o traiectorie în formă 
de parabolă. În felul acesta, el a pus bazele hidrodi- 
namicii. 

În acelaşi an, 1641, Castelli l-a recomandat ca să-l 
ajute pe Galilei care orbise complet. El a devenit un 
adept fervent al acestuia, iar după moartea lui, un ur- 
maş demn şi succesor în funcția de matematician al 
curții toscane din Florenţa. | 

Torricelli s-a făcut cunoscut mai ales datorită des- 
coperirii presiunii atmosferice. Chiar Galilei observase 
că o pompă nu poate aspira apa la o înălțime mai mare 
„de 10 m. El a considerat — foarte corect — că „forţa 
vacuum-ului“ este limitată si nu poate depăşi o valoare, 
care este dată de greutatea coloanei de apă de 10 m înăl- 
time. Torricelli s-a gîndit să folosească mercurul în lo- 
cul apei și să vadă pînă la ce nivel ajunge. 

Ideea lui a fost pusă în practică, în 1643, de cel mai 
tinăr elev al lui Galilei, Vicenzo Ciciani. El a umplut 
un tub astupat la un capăt cu mercur, l-a răsturnat şi 
a băgat capătul liber în mercur. Mercurul din tub a 
coborit și stabilit la 76 cm deasupra nivelului mercu- 
rului din tub. Spaţiul gol format deasupra mercurului 
din tub a fost numit mai tîrziu „vidul lui Torricelli“. 

Torricelli a explicat prin această experiență incon- 
sistența teoriei medievale cunoscută sub numele de 
„horror vacui“ (groaza de vid). Încă de pe vremea lui 
Aristotel se credea că natura se teme de vid, aşa cum 
părea să demonstreze, de exemplu, urcarea apei sub pis- 
tonul pompei, fenomenele capilare etc. Torricelli a de- 
monstrat că la baza acestor fenomene se află presiunea 
atmosferică și că se poate forma vidul, fapt pus la în- 
doială din totdeauna. A repetat de mai multe ori această 
experienţă şi a constatat că înălțimea coloanei de mercur 
se modifică şi este întotdeauna proporţională cu presiu- 
nea atmosferică. În felul acesta a descoperit un instru- 
ment pentru măsurarea presiunii atmosferice, pe care 
astăzi îl numim barometru cu mercur. 

Torricelli a consemnat descoperirea presiunii atmos- 
ferice numai într-o scrisoare. Prelegerile ținute de el 
la „Academia della Crusca“, din Roma, au fost editate 
abia la cincizeci de ani după moartea lui. A murit la 
25 octombrie 1647, la Florența. 


Înmormântarea se terminase. Oamenii se împrăștiau. 
Torricelli și Viviani pășeau înginduraţi. Dispăruse pro- 
fesorul, cel care fusese prietenul şi sfătuitorul lor, Ga- 
lileo Galilei... 

Parcă ieri fusese întîmplarea aceea cu maistrul An- 
tonio şi fintîna lui, cea mai adîncă pe care o săpase pînă 
atunci. Pompa nu voia cu nici un Chip să scoată apa la 
suprafaţă. Atunci Galilei îi spusese : 

— Apa n-o să urce mai sus de douăzeci de coţi, ba 
poate chiar mai puţin. Horror vacui are și el limitele 
lui... 

În cărțile din antichitate scria că natura nu suportă 
vidul. Horror vacui — teama de gol — este motivul pen- 

iru care oriunde s-ar găsi cite un spaţiu liber, vid, na- 
tura se străduiește imediat să-l umple. Așa se explică 
şi cum de este posibil să se scoată apă din fintînă cu 
pompa. Cînd pistonul din pompă merge în sus, apa tre- 
buie să urce și ea, pentru ca să nu se formeze vid. 

— Trebuie neapărat să experimentați asta — le ră- 
suna încă în urechi vocea profesorului. În tuburi apa 
poate urca pină la o înălţime de maximum 18 coţi. De 
ce nu poate urca mai sus ? 

— Chiar așa, de ce ? reflectă Viviani cu glas tare. lar 
dacă motivul este horror vacui, de ce se oprește la înăl- 
țimea aceasta ? 

— Mai întîi trebuie să stabilim precis ce înălțime are 
coloana de apă pe“care o putem ridica în tub cu ajuto- 
rul pompei, continuă Torricelli. Pentru asta este nevoie 
de un tub transparent, cel mai bun ar fi de sticlă... 

O să fie cam greu. Cum să facem un tub atit de lung 
și de drept ca să se poată misca pompa în el ? 

— Să vorbim cu un maistru sticlar | 

— Sau să facem niște deschizături de sticlă într-un 
tub de fier? 

— Nu, nu, n-are nici un rost, izbucni deodată Torri- 
celli. Nu e bine așa. Dacă apa intră în tub datorită fe- 
nomenului horror vacui, n-o să iasă din el dacă astupăm 
tubul la un capăt, ca să nu se creeze vid. Și o oală cu 
apă, dacă o întorci cu gura în jos într-un vas plin cu apă, 
nu se varsă. 

Viviani încuviință : 

— Înţeleg. Vreţi să umpleţi cu apă un tub astupat la 
un capăt și să-l întoarceţi cu gura în jos într-un vas cu 
apă ? 

— Dacă e adevărat că natura nu suferă vidul, toată 
apa trebuie să rămină în tub. Dar dacă o să coboare ... 

— Credeţi că va cobori ? 

— Ai auzit ce a spus magistrul Galilei, că apa nu 
poate urca mai sus de optsprezece coţi ? Dacă scade sub 
această înălțime şi se menţine, acesta va fi un indiciu 
sigur că horror vacui acționează numai pînă la această 
limită, pentru că nu este vorba de el, ci de altceva... 

— Altceva ? 

— Nu teama de vid, ci altceva ţine apa în tub. 

Viviani se lovi cu mîna în frunte. 

— Trebuie să întoarcem tubul! Dar cum să proce- 
dăm ? Că doar e vorba de un tub de cel puțin douăzeci 
de picioare ! O să trebuiască să vă cățăraţi în turla bi- 
sericii ! 

— Și ce-i cu asta? Dacă Galilei a putut să arunce 
pietre din turla bisericii la Pisa, putem să'ne urcăm și 
noi și să facem experienţa aceasta cu tubul. 

Cum discutau așa, ajunseră în oraş. 

— Bună ziua, îi întrerupse maistrul Antonio. S-a dus 
profesorul nostru. N-o să mai aflăm de ce nu curge apa 
din fîntîna mea. 

— N-o să aflăm ? Trebuie să aflăm ! se înflăcără Vi- 
viani. Înțelegeţi ? Trebuie ! 

— Dar cine ... întrebă Antonio uimit. 

— Cum, cine ? Noi! 

Torricelli interveni şi el, dar ceva mai potolit. 

— Maestre Antonio, zise el hotărît, moartea l-a luat 
pe savant, dar știința va continua să se dezvolte. S-ar 
putea să aflăm în curînd ce anume ține apa la înălțimea 
de optsprezece picioare. 

— O să aflați dumneavoastră ? în vocea lui Antonio 
se simțea respectul. 

— Poate... Torricelli se lumină la faţă dintr-o dată. 
Băiete, n-o să avem nevoie de un tub asa de lung. Pu- 
tem face experienţa mult mai simplu ! Haide, haide ! şi 
îl trase după sine pe Viviani, de parcă îi ardea pămîntul 
sub picioare. 

Antonio privi o clipă în urma lor, apoi dădu din 
umeri și șopti încet: 

— Nebuni... 

Viviani privea nerăbdător la prietenul lui mai în 
vîrstă, dar Torricelli intră în casă, se aruncă pe scaun 
mușcîndu-și de încordare barba mică, tunsă scurt. 

— Da, asta e, zise în cele din urmă. 

— Ce este, maestre ? — întrebă Viviani. 

Fără să-și dea seama, folosise termenul de adresare 
cu care vorbea numai cu Galilei. 

— Apa se menţine în tubul gol pînă la aproximativ 
optsprezece coţi. Ce-ar fi dacă am folosi un lichid mai 
greu... 

— Mai greu ? 

— De exemplu, argintul viu. Este de peste treispre- 
zece ori mai greu decît apa. De aceea, coloana lui ar 
trebui să fie de treisprezece ori mai scurtă. Așa că în 
acest caz ne-ar fi de ajuns un tub de numai doi coți. 

— Dar de ce credeţi că mercurul va cobori mai mult 
decît apa ? 4 

Torricelli zîmbi. l 


— Așa cred eu. Dar trebuie să verificăm. Apoi am 
să-ți explic gindul meu. O să vedem dacă horror vacui 
este sau nu o lege strictă. 


Degetele îndemînatice ale lui Viviani țineau cu grijă 
sticla subțire, fragilă. Una, două, trei — picăturile de 
mercur umpleau tubul. Viviani o întoarse cu fundul în 
sus şi o fixă într-un vas cu mercur. 

Torricelli se întoarse peste cîteva săptămîni şi fu 
întîmpinat de zimbetul radios al lui Viviani, care îl aş- 
tepta cu vești bune. 

— Presupunerea dumneavoastră s-a adeverit, maes- 
tre. Așa cum spuneați, am luat un tub de sticlă în lun- 
gime de doi coți, l-am umplut cu mercur si l-am răs- 
turnat, ținînd capătul deschis sub nivelul mercurului 
din vas. Coloana de mercur din tub a scăzut şi se men- 
ține mereu la aceeași înălțime de douăzeci şi opt de 
țoli. Apoi am turnat mercur în tuburi mai mari şi mai 
mici. Din cele scurte nu a curs de loc, din cele lungi 
s-a stabilizat întotdeauna la aceeaşi înălțime. 


Arătă apoi liniuțele pe care le trăsese pe tuburi, în- 
totdeauna la aceeași înălțime. Torricelli privea totul în 
tăcere, scărpinîndu-se în bărbie. 

— Deci asta este. Aşadar, înălțimea coloanei de li- 
chid este invers proporțională cu masa lui. Apa se men- 
ține la o înălțime de optsprezece coţi, iar mercurul la 
douăzeci şi opt de țoli. Însă deasupra coloanei poate să 
fie şi chiar este un spaţiu gol. 

— Și horror vacui .... începu Viviani iar Torricelli 
încitat, continuă din priviri : 

— Horror vacui nu există! Natura nu se teme de 
vid ! Dar... Apoi tăcu. 


— Dar atunci ce ține apa în tub ? 

Toricelli se uită concentrat la el. 

— Aerul, spuse el încet şi serios. Aerul care ne în- 
conjoară apasă pe suprafața apei. Dar numai cu o forță 
care reușește să ţină coloana de apă sau de alt lichid de 
aceeași masă la înălțimea de optsprezece coți. 

— Aerul! exclamă Viviani. Așadar, nu horror vacui 
face apa să intre în tub, ci presiunea aerului la supra- 
fața apei. 

Torricelli rămase îngindurat. „Trebuie neapărat să 
cercetaţi...“ auzi în gînd vocea încurajatoare a bătrinu- 
lui profesor. - 

— Da, maestre, răspunse el încetişor, am cercetat ! 


V 


ALESSANDRO VOLTA 


VOLT (V) este unitate de măsură pentru tensiunea electrică 
(diferența de potențial, tensiunea electromotorică). A fost de- 
numită astfel în cinstea fizicianului italian Alessandro Volta. 

DEFINIȚIE: 1 volt este egal cu tensiunea electrică dintre 
două puncte ale unui conductor străbătut de un curent constant 


de un amper, cind puterea disipată între aceste puncte este de 
un watt. 


1 
1V = 1w = Im?-kg.s-3-A.-l 
LA 


VIAȚA ȘI OPERA 


Alessandro Volta s-a născut la 19 februarie 1745, în 
orașul italian Como, într-o familie de nobili. Încă de pe 
băncile şcolii a îndrăgit științele naturii şi la virsta de 
douăzeci și nouă de ani a devenit profesor de fizică în 
orașul său. Cinci ani mai tirziu a fost invitat să predea 
ca profesor de fizică la Universitatea din Pavia. 

Pe cînd era student şi-a scris prima lucrare științi- 
fică, intitulată Despre forța de atracţie a focului electric 

şi a fenomenelor legate de acesta. în primii ani de acti- 
vitate didactică de la Como și apoi Pavia, a inventat 
o serie de aparate, dintre care trebuie să amintim mai 
ales electroscopul cu fire de pai, a cărui sensibilitate a 
fost apoi mărită tot de el cu ajutorul unui condensator. 

În anul 1791, cînd Luigi Galvani şi-a publicat lucră- 
rile și rezultatele experienţelor cu nervi şi mușchi de 
broască, Volta a acceptat ipoteza lui cu privire la „elec- 
tricitatea animală“. Dar cînd a repetat el însuși expe- 
riențele lui Volta, a emis părerea că la baza apariţiei 
curentului electric în mușchii şi nervii de broască se 
află două metale diferite, legate între ele, care sînt le- 
gate şi electric prin lichidul apos al țesutului animal. 

Disputa științifică dintre Galvani şi Volta a durat 
cîţiva ani și s-a încheiat cu victoria lui Volta, avînd 
drept rezultat şi descoperirea primei baterii galvanice, 
adică a pilei Volta, care a devenit cunoscută în întreaga 
lume. Descoperirea a fost precedată de elaborarea aşa- 
numitei teorii a contactului și de experienţe care se ba- 
zau pe contactul dintre două metale diferite, pe care 
Volta le așeza în serie în aşa fel încît întotdeauna două 
metale prezentau o diferență de potenţial cu atît mai 
mare cu cît erau așezate în serie mai departe unul de 
altul (seria tensiunilor Volta). 

Aceste cunoștințe, precum şi rezultatele cercetărilor 
în domeniul proprietăţii lichidelor se aflau la baza pilei 
Volta, alcătuită iniţial din cîteva perechi de discuri de 


cupru și zinc, despărțite între ele prin discuri de postav. 


îmbibate cu apă sărată. ' 

Apoi a alcătuit o altă variantă a pilei, în care con- 
ductorul lichid se află în două vase și în fiecare din ele 
se cufundă o plăcuţă de cupru şi una de zinc. Plăcile 
nu se ating în lichid, însă afară se leagă în serie. Acest 
vas reprezintă, de fapt, un element al pilei iniţiale, pe 
care astăzi îl numim element Volta. 

Volta a călătorit foarte mult şi a întreţinut relaţii 
cu cei mai de seamă savanţi ai vremii. În anul 1782 a 
fost și în Slovacia, unde a vizitat Şcoala superioară de 
minerit din Banska Stiavnica. 

În anul 1791 a fost ales membru al Societăţii Regale 
din Londra și i s-a conferit medalia de aur. A fost co- 
pleșit mai tirziu de numeroase distincţii şi onoruri, după 

ce, în 1801, a conferențiat la Paris, în prezenţa primului 
consul, Napoleon Bonaparte. 

În 1815 a fost numit decan al Facultăţii de Filosofie 
din Paris, dar patru ani mai tîrziu s-a retras la Como, 
pentru a se putea ocupa mai mult de familie. Aici a și 
murit, la 5 martie 1827, în vîrstă de 82 de ani. 


Alessandro Volta stătea aplecat deasupra unei cărţi 
groase în laboratorul său de la Universitatea din Padova. 

Volta avea treizeci și cinci de ani, era lat în spate 
și înalt. Chipul lui avea trăsături foarte ferme. Părul 
ondulat era încărunţțit. Nu purta perucă, deşi pe atunci 
era la modă. Era dimineaţă devreme. Printre nori își fă- 
ceau drum primele raze ale soarelui. 

Pe masă erau cîteva mucuri de lumînări. Una din 
lumînări mai pilpiia încă. Fumul se ridica în rotocoale 
fine de-a lungul gravurii de pe perete, care înfățişa un 
chip luminos de bărbat cu privirea îndrăzneață, înca- 
drat de o perucă bogată. În partea stingă, de jos, se 
afla o dedicație scrisă în franceză: „Elevului și priete- 
nului meu“. Și alături iscălitura: Antoine Laurent La- 
voisier. 

Volta părea nemulţumit şi se încruntă. 

Închise coperţile cărţii groase şi se îndreptă spre 
masa de lucru unde, lîngă o grămadă de aparate elec- 
trice, se afla mîndria lui Volta — electroscopul —, pe 
care el singur îl înventase. 

Alături de aceste aparate electrice era o cutie 
mare, acoperită, plină cu broaşte vii. Pe o placă de fier, 
bine șlefuită, se afla o broască gata pregătită. Volta își 
puse mănușile izolatoare, luă o sîrmă de alamă şi atinse 
cu un capăt placa de fier și cu celălalt mușchiul coapsei 
broaștei. Mușchiul broaștei tremură. Apoi Volta repetă 
experiența cel puţin de o sută de ori cu un fir de argint, 
apoi cu unul de fier. Firul de argint produse un șoc 
foarte puternic, în timp ce la firul de fier mușchiul abia 
dacă se clinti. În felul acesta i se confirma ceea ce ci- 
tise în carte. Volta se apropie de fereastră. 

Pe cînd era cufundat în gînduri, în încăpere intră 
aproape neauzit un bărbat în sutană neagră şi cu briu 
violet. 

— Bună dimineața, Alessandro ! 

Volta se întoarse și îl zări pe fratele său. 

— Bună dimineaţa, Luigi ! 

— Deja la lucru? 

— Nu, dragul meu, nu deja, ci încă — de ieri. 

— După cîte văd — tot Galvani. 

— Da, Galvani. 

Fratele lui Volta se apropie de masă și examină pre- 
paratele. 

— Broaște tăiate, pulpe retezate... Există o reţetă și 
în cartea lui Galvani în legătură cu asta ? 

— Da, ba chiar este descris un procedeu foarte efi- 
cieħt şi simplu și multe altele nu mai puţin interesante. 

— Nu-ţi este milă de sărmanele animale ? 

— Cînd lucrez cu o broască o omor fără durere, cam 
așa cum se întîmplă cu găina pe care ai s-o mănânci as? 
tăzi la prînz. Și găina este mai întîi ucisă, apoi jumu- 
lită si tăiată în bucăţi, pusă în tigaie şi pregătită. Oare 
simţi vreo milă cînd servitorul îți aduce copanele aurii 
pe tava de argint ? 

— Cu toate acestea, Alessandro, n-as putea fi un 
asemenea călău. 

— Dar colegii tăi asistă la execuţii şi nici măcar nu 
clipesc din ochi cînd îi torturează de vii pe cei bănuiţi 
de inchiziţie. 

Preotul își scoase batista și tuși. 

— Să nu deviem de la subiect. Biserica “este împo- 
triva spiritului acestor experiențe. 

— Este un spirit sănătos de cercetător, dragul meu 
frate ! 


— Nu, este un spirit eretic, frate Alessandro! 

Volta lovi cu mîna în masă şi rîse : 

— Scrie undeva în Biblie că nu avem voie să di- 
secăm broaște sau să electrizăm mușchii de broască ? 

— Eşti foarte muşcător astăzi, Alessandro. Te scuză 
numai faptul că nu ai dormit. S-ar putea să cunosc mai 
bine decît tine cartea lui Galvani. 

Fratele lui Volta se îndreptă spre masă şi deschise 
cartea. 

— Aici e ... mai ţii minte locul ? 

— Ce e acolo? 

— Galvani descrie aici rezultatele la care a ajuns cu 
experiențele lui. 

— A ajuns la concluzia că un mușchi poate fi com- 
parat cu o butelie de Leyda. Mai întîi a crezut că muş- 
chiul primeşte electricitate din aer, dar la sfîrşitul căr- 
ţii s-a convins că în mușchi se naşte de la sine electrici- 
tate care, în anumite condiţii, poate fi descărcată, ceea 
ce produce tremurul mușchiului. 


— Dar cine știe să citească printre rînduri vede aici 
afirmaţia unui eretic, după care impulsurile noastre vi-. 
tale nu iau naștere ca urmare a acțiunii sufletului dat 
de dumnezeu, ci că își au originea direct în carne. După 
părerea lui Galvani, sufletul nostru nu este nimic alt- 
ceva decit electricitatea din corp. 

— Ca şi cum electricitatea nu ar putea fi şi ea de 
la dumnezeu ! 

Luigi Volta se îndreptă. 


— Te cunosc foarte bine, Alessandro. Încă de mic 
copil ţi-a plăcut să te contrazici cu toată lumea. Acuma 
ai răspuns așa, numai ca să mă contrazici. Alţi oameni 
nu te cunosc însă la fel de bine. Galvani se joacă cu fo- 
cul. Să nu te bizui prea mult pe faptul că fratele tău 
este arhiepiscop și mama ta a fost contesa Inzaghi ! 

Apoi chipul preotului se destinse din nou. [i întinse 
fratelui mîna la despărţire. 

— Și te invit astăzi la prînz la mine, să mănînci fără 
milă găina despre care vorbeai... 


y 


Douăzeci și cinci de ani mai tirziu. 

Primul consul al Directoratului, generalul Bonaparte, 
îl învită pe vestitul profesor italian Volta să prezinte în 
fața Academiei Franceze invenţia sa — pila Volta. Se 
povesteau cele mai năstrușnice lucruri despre acest apa- 
rat, se spunea că va începe noul secol al tehnicii, că 
dărimă filosofia secolelor anterioare, că este minunea lu- 
mii şi perpetuum mobile. 

Așadar, la 21 decembrie 1801, la ora opt seara, pro- 
fesorul Volta va ţine o prelegere la Academie. Primul 
consul promisese că va participa, ministrul de externe 

Talleyrand, ministrul de război Berthier şi toţi membrii 
Acudemiei doreau să asculte prelegerea. 

Cînd profesorul Volta păși în faţa acestei distinse 
adunări, î se opri răsuflarea. Apoi îl zări în lojă pe pri- 
mul consul, se apropie de el şi se înclină. 

Bonaparte îi făcy un semn încurajator cu mîna. Apoi 
se auziră aplauze. 

Modul în care îl întîmpinaseră îl înveseli pe Volta, 
dar îi trezi și neîncrederea. Îşi dădea seama ce se aş- 
teaptă de la el. Dar nu avea chef să laude în faţa aces- 
tei societăţi pe cercetătorii francezi care, după părerea 
lui, nu meritau acest lucru. 

În introducere, Volta făcu un istoric al studierii elec- 
tricității. Avea diverse aparate fixate pe masa pentru 
demonstrații, care îilustrau întreaga dezvoltare a aces- 


tui domeniu. Frecă o bilă de sulf cu o blană de pisică, ` 


apoi apropie de el indexul miinii drepte. Săriră scîntei. 

Publicul aplaudă. Lui Volta nu-i plăcură aplauzele. 

— Doamnelor şi domnilor, zise el sever. Această ex- 
perienţă a fost efectuată pentru prima dată de consilie- 
rul Leibniz şi de atunci se cunoaște noţiunea de electri- 
citate şi descărcare a electricităţii. 

Se uită la cei de faţă. Nimeni nu se clintea. Cu cît 
era mai mare scînteia, cu atît erau și aplauzele mai în- 
delungate. Restul îi plictisea. N 

În continuare, vorbi despre descoperirea electricității 
de frecare şi a buteliei de Leyda. Se opri o clipă şi as- 
cultă, încercînd să distingă un murmur de aprobare. Un 
semn, că au înţeles, Nimeni nu spunea nimic. 

— Dacă nu sînt scîntei nu e nici o distracţie, își zise 
el înciudat și aproape că nu-i venea să continue. Mai 
tăcu o clipi apoi conectă un. aparat şi între cei doi poli 
apărură scîntei lungi cît degetul. 

Publicul izbucni în aplauze frenetice. Zimbetul dis- 
preţuitor al lui Volta fu înghiţit de furtuna de aplauze. 

Ajunse pînă la experiențele lui Galvani. 

Menţionă că tot ceea ce spusese pînă acuma se refe- 
rea numai la electricitatea statică. Prin experienţele lut 
Galvani se ajunge la curentul în mișcare şi, în felut 
acesta, la tema prelegerii : pila care îi poartă numele 

În timp ce diseca broasca arătă că fără lucrările pre- 
cedente ale lui Galvani nu ar fi reușit niciodată să ajungă 
să descopere principiul pilei. Soarta i-a condus mîna lui 
Galvani, care, în timpul unei experiențe a luat, din gre- 
șeală, două fire din metale diferite. Așadar, Galvani fu- 
sese acela care descoperise sursa de energie electrică, 
fără să-și dea seama. 

Experiențele cu muşchii de broască mai mult i-au 
amuzat pe ascultători decît să-i intereseze realmente. 

Dar cînd Volta luă în braţe discurile elementului său 
și îi invită pe ascultători să se apropie și să atingă polii 
elementului, cînd oamenii care se atinseseră de poli erau 
cuprinși de spasme, cînd în ochii ale căror pleoape fu- 
seseră atinse de sîrme au început să apară cercuri ne- 
gre, cînd simţiră un gust acrișor pe limbă şi un vuiet 
în urechi, toţi fură cuprinși de o spaimă cumplită în faţa 
acestei forțe necunoscute. Nici nu mai auzeau ce spune 
Volta despre efectul pe care îl produc două fire din me- 
tale diferite atunci cînd se ating. Publicul își reveni abia 
atunci cînd primul consul ieşi din lojă, se urcă pe po- 
dium şi cu un gest ceru să se facă linişte. 

Bonaparte îl conduse pe Volta la marginea podiumu- 
lui. 

— Un geniu a ridicat vălul de pe o mare taină a 
naturii. Genii sînt puţine. Nu este suficient să le admi- 
răm, trebuie să le și răsplătim. De aceea, înfiinţez un 
premiu de două sute de mii de franci pentru descoperi- 
torii geniali din domeniul electricităţii. Primul care va 
primi acest premiu este profesorul Alessandro Volta de 
la Universitatea din Pavia. | 

În sală izbucniră aplauze furtunoase. 

Bonaparte îi strînse mîna lui Volta. 

— Sint convins că veţi face multe lucruri mărețe. 

Volta era descumpănit. 

— Domnule consul, oferta dumneavoastră generoasă 
mă pune în imposibilitatea de a vă adresa o rugăminte. 

— Vorbiţi ! Ce doriţi ? 

— Aș fi dorit să vă rog să-mi luaţi funcţia. 

— Dar de ce? 

— Vreau să mă ocup de activitatea ştiinţifică și să 
trăiesc în liniște la moșia mea, împreună cu familia. 

— Dar nu aveţi decit cincizeci și cinci de anil 

— Cu noi, oamenii de ştiinţă, e ca la bal: omul tre- 
buie să plece cînd se simte încă în formă. 

— Par fără Volta, Universitatea din Pavia nu mai 
este universitate... 

— Domnule consul, nu sîntem decît oameni ... 


. 


W 


JAMES WATI 


WATT (W) este unitate de măsură a puterii. A fost denu- 
mită astfel în cinstea mecanicului și inventatorului englez Ja- 
mes Watt. 


DEFINIȚIE : 1 watt este puterea care corespunde schimbu- 


lui de energie de 1 joule pe secundă. 1 W —!] _ 1 m2-kg-s23, 
sS 
Deseori este utilizat multiplul său kilowatt (kw) = 1000 W. 


VIAȚA ȘI OPERA 


James Watt s-a născut la 19 ianuarie 1736, în oraşul 
scoțian Greenock, în familia unui tîmplar. În școală l-a 
interesat fizica şi matematica, la celelalte obiecte nu a 
avut rezultate prea strălucite. Ar fi dorit să studieze 
la universitate, dar familia nu-şi putea permite acest 
lucru. 

După mai multe ezitări, s-a hotărît să învețe meca- 
nica fină, meserie care — ţinînd seama de starea pre- 
cară a sănătății sale — nu l-ar fi extenuat. În anul 1754 

a început să înveţe la Glasgow optica şi mecanica. După 
un an de învățătură a plecat la un fabricant de instru- 
mente matematice, Morgan, la Londra, unde a învăţat 
foarte multe lucruri interesante şi s-a evidenţiat prin 
precizia şi îndemînarea cu care îndeplinea toate sarci- 
nile ce-i reveneau. 

În anul 1757 a obţinut un loc la Universitatea din 
Glasgow ca mecanic. A găsit aici un cabinet de fizică 
bine înzestrat, condiţii pentru continuarea studiului şi 
efectuarea experienţelor. 

Ideea mașinii cu aburi a început să-i preocupe pe 
Watt după primii doi ani petrecuţi la universitate, la în- 
ceput fără rezultate. Cînd i s-a încredințat însă spre re- 
parare modelul de maşină cu aburi al lui Newcomen, 
nu numai că l-a reparat, dar s-a şi străduit să-i îmbu- 
nătățească. A observat că aburul din cazanul maşinii 
ajungea numai pentru cîteva mişcări ale pistonului, după 
care maşina trebuia să aştepte pînă se forma din nou 
abur în cazan. S-a concentrat asupra acestei chestiuni 
timp de citeva săptămîni și la începutul anului 1765 a 
gisit rezolvarea problemei : aburul trebuie format nu 
direct în cilindrul de abur, ci separat, în alt vas legat 
de cilindru. În felul acesta Watt a inventat condensa- 
torul și, imediat după aceea, închizînd cilindrul la am- 
bele capete cu supape, maşina cu abur cu dublu efect. 

E drept, Watt nu bănuia ce greutăţi uriaşe va trebui 
să învingă pînă se vor realiza ideile sale. În această pe- 
rioadă era foarte greu de găsit un mecanic care să poată 
să execute exact, după desen, un aparat relativ compli- 
cat și nici maşinile prelucrătoare nu erau destul de pre- 
cise. 

Construirea primelor modele ale maşinii cu abur a 
lui Watt s-a soldat cu un eşec. Watt a rămas fără bani 
și în această situație a acceptat ajutorul financiar al me- 
dicului şi industriaşului dr. Roebuck, care a cerut bre- 
vetul lucrării și doui treimi din cîştig. În anul 1769 lui 
Watt i s-a acordat, în fine, brevetul pentru „noul mod 
de diminuare a consumului de abur şi combustibil în 

mașinile cu foc“, dar aparatul construit după brevet n-a 
dat rezultate. De vină era nu numai imperfecțiunea gar- 
niturilor din legăturile dintre diferitele părți componente 
ale maşinii, ci şi calitatea materialului folosit. 

Watt se despărţi de asociatul său, care cedă partea 
fabricantului Boulton. În persoana acestuia, Watt găsi 
sprijin pentru experienţele sale şi pentru invenții şi a 
devenit curînd asociatul lui în noua fabrică de maşini cu 
abur „Boulton şi Watt“. 

Watt muncea neobosit să-şi perfecţioneze invenţia, 
care îi provocase atîtea dezamăgiri. În anul 1775 a reuşit 
să construiască partea cea mai importantă — cilindrul 
de aburi care realmente funcţiona astfel încît fabrica 
putu să producă prima maşină cu aburi şi, după un an, 
înc: două. Maşinile funcționau bine şi au făcut senzaţie. 
Fabrica se pregătea pentru producţia de serie. 

Dar succesul nu a influențat viața omului modest 
care era Watt. Se ocupa, în continuare, de invențiile sale. 
În anul 1780 a inventat presa de copiat, doi ani mai tîr- 
ziu a adăugat la maşina cu aburi un volant și alți doi 
mai tîrziu un regulator centrifugal. În 1785 colaborato- 
rul lui, Murdock, a construit un distribuitor pentru abu- 
rul din cilindru şi cu aceasta, evoluţia primei maşini cu 
aburi care putea fi utilizată se încheia. 

În timpul rodnicei sale vieţi, James Watt a mai fă- 
cut numeroase alte descoperiri și a impulsionat mişca- 
rea pentru introducerea unui sistem unitar de măsuri şi 
greutăți. Pentru meritele sale, spre sfîrşitul vieţii a pri- 
mit multe onoruri. Cele mai importante sînt faptul că 
a fost ales membru al Academiei Franceze de Ştiinţe, 
al Societăţii Regale din Londra, doctor honoris causa al 
Universităţii din Glasgow şi altele. 

Watt a fost căsătorit de două ori. Din prima căsă- 
torie a avut cinci copii, din a doua doi, care au murit 
la o vîrstă fragedă. Cu puţin timp înainte de a muri, 
i s-a conferit titlul de nobil. Watt însă a refuzat. A ră- 
mas credincios originii sale modeste şi muncii creatoare 
pe care o iubea mai presus de orice. 

A murit la 19 august 1819, la Heathfield. 

James se plimba prin curtea fabricii, cînd văzu lu- 
mină în atelierul lui de încercări. Se îndreptă în această 
direcţie ca să vadă cine e acolo şi ce caută în fabrică 
duminica seara. 

Era Murdock, William Murdock, șeful de atelier al 
lui Watt. 

— Ce faceţi aici, Murdock? De ce nu sînteți acasă, 
cu familia ? 

— Fac şuruburi, domnule Watt. Miine dimineață am 
nevoie de cinci duzini de şuruburi ca să montez mașina 
pentru uzina de apă de la Londra. Șuruburile pe care 
le-au făcut ai noștri nu sînt bune. 

— Veniţi încoace, Murdock ! 

Murdock se apropie de tablă. Watt desenă un cilin- 
dru. 

— Aș vrea ca aburul să nu apese pe piston numai 
din jos, ci și din sus. Am să închid cilindrul şi sus şi 
am să dau drumul la abur și deasupra. Ce părere aveți? 

Murdock tăcea. Watt continuă să deseneze. 

— In cilindrele noastre, pistoanele se mișcă numai 
în linie dreaptă, în sus și în jos. Aş vrea să transmit 
această mișcare unei axe, legată de o roată mare. Ui- 
tați-vă, așa! În felul acesta am putea transforma miş- 
carea rectilinie în mișcare circulară. Inerţia roții ar face 
să treacă pistonul de ambele puncte moarte care sînt 
aici — și aici, arătă el. Ce părere aveți, Murdock ? 

— O să trebuiască să facem un model nou. 

— O să-l facem. ' 

— Și cînd începem ? 

— Acuma, 

— Acuma..., bine, acuma. 

James Watt nu-și mai găsea liniștea. Turna bronzul, 
forja cuprul, rotea cilindrul şi șlefuia pistonul, strunjea 
axele și lăcașele. Cînd nu se mai putea ține pe picioare 
de oboseală, se așeza pe un pat de campanie din atelier 
si dormea cîteva ore. 

Nici Murdock nu ieșea din atelier. Întreţinea focul, 

curăța resturile căzute de la turnat, acţiona strungul 
pentru maistru. Cel mai greu a fost să facă șuruburile 

“pentru modelul mic. Pe acestea, Murdock le făcu cu 
mâna lui. Era înalt ca un uriaș. Watt stătea adesea lîngă 
el cînd lucra și se mira cum de reușea cu mîinile alea 
mari ale lui să execute o lucrare atît de migăloasă. 

Patru săptămîni mai tîrziu modelul era gata pentru 
prima încercare. Sub cazanul mic strălucea focul. 

Cu mâna tremurind, Watt deschise robinetul de apă. 
Modelul se puse în mișcare... 

Watt nu mai zăbovi nici o zi. Nu prea vorbea. Mun- 
cea. Părţile cele mai importante ale mașinii le făcu sin- 
gur. Era constructor, turnător, strungar, lăcătuș şi ti- 
nichigiu într-o singură persoană. 

Alături de el muncea Murdock cu zece lucrători aleși 
din fabrică. După douăsprezece luni de muncă maşina 
era gata și stătea expusă în hala mare a fabricii. 

Watt mai strînse cîteva şuruburi şi apoi puse deoparte 
cheia. 


— Asta e, Murdock. Acuma, dacă am avea aburi... 
— Avem aburi. 


— Acuma, noaptea ? 

— Trebuie numai să înteţim puţin focul și într-un 
sfert de oră avem aburi. 

Watt se apropie de mașină. Aşa cum stătea în hala 
întunecoasă părea un monstru. Pîrghia pe care se spri- 
jinea balansierul măsura douăzeci de picioare iar roata 
volantului avea diametrul de 12 picioare și 8 degete. 

În momentul acela, Watt avu impresia că e foarte 
mic. Nu era oare o blasfemie să pătrundă așa în legile 
naturii ? Nu era oare o blasfemie, o încălcare a rînduie- 
lilor de veacuri ? Dar atunci tot o blasfemie ar fi și tun- 
sul oilor, şi culegerea fructelor din copaci, tăierea lem- 
nelor, omorirea animalelor pentru carne, ba chiar și 
culesul zarzavaturilor. 

Watt se înspăimîntă. 

Murdock se întoarse. 

— Mister Watt, totul e gata. 

Watt ţinea mîna pe robinetul de abur. Dar dacă na- 
tura se va revolta împotriva maşinii lui ? Dacă s-a stre- 
curat pe undeva vreo greşeală în calculele lui? Dacă 
peretele cilindrului sau volantul au o fisură care n-a 
fost observată nici la cele mai atente verificări ? 

Răspunsul la aceste întrebări era în mîna lui. Este 
suficient să învîrtă robinetul şi aburii vor năvăli în ci- 
lindru. Watt răsuci robinetul. Se auzi un șuierat puter- 
nic. Norişori de aburi şuierători se răspîindeau în jur. 
Citeva secunde mai tîrziu un nor alb acoperi întreaga 
maşină şi se rostogoli pînă sus, întunecînd şi lampa 
cu ulei. ` 

Watt simţea că inima îi bate să-i spargă pieptul. 

Maşina nu se mișcă. 

Apoi printr-o crăpătură în norul de aburi văzu cum 
Murdock se proptea cu ambele mîini în volant. Pistonul 
începu să se miște încet în sus şi în jos. Șuieratul încetă. 
Mişcările pistonului se accelerau continuu. Primul vo- 
lant din lume se rotea liniștit și continuu. 

Watt rămase mult timp tăcut și nemișcat. Priveliștea 
propriei opere îl impresiona. 

Murdock încercă să frineze volantul cu mîna, dar 
roata îi zvîrli mîna cît colo. 

— La naiba! Asta zic și eu forță! 

Watt încuviinţă. ” 

— Mai mare decît a apei. Și încă se mai poate mări! 
Se va putea folosi oriunde va fi nevoie de ea. [mi în- 
chipui că o mașină cu această forţă va fi instalată pe o 
trăsură care va merge fără cai, sau pe un vas care va 
pluti pe mare în orice direcție, fără pinze, ba chiar și 
împotriva vîntului. Dar văd şi o altă utilizare încă şi 
mai importantă. Dacă vom pune mașina lingă muncitor 
îi va ușura considerabil munca. Atunci va fi suficient 
ca în loc de paisprezece ore cum lucrează acum să lu- 

creze numai zece sau opt: va lucra mai mult și va câștiga 
mai mult. Va avea o căsuță mică cu grădină și va putea 
să-şi petreacă acolo clipele libere, pe care i le va dărui 
mașina. Ce părere ai, Murdock ? 

— Asta ar însemna ca lumea să se întoarcă cu josul 
în sus, domnule Watt. 


— Asta și sper! 


Wb 


WILHELM EDUARD WEBER 


WEBER (Wb) unitate de măsură a fluxului magnetic. A fost 
denumită astfel în cinstea fizicianului german Wilhelm Eduard 
Weber. 

DEFINIȚIE : 1 weber este fluxul magnetic care, prin anu- 
larea lui în timp de o secundă, produce o tensiune electromo- 
toare de un volt, într-o spiră închisă străbătută de fluxul res- 
pectiv. 

1 Wb = 1 T-1 m? = 1 m2-kg.s—2-A-—l, 


VIAȚA ȘI OPERA 


Wilhelm Eduard Weber s-a născut la 14 octombrie 
1804, la Wittenberg, fiind al cincilea copil în familia 
unui profesor de teologie. A studiat ştiinţele naturii la 
Halle, unde a devenit şi docent particular, iar din 1828 
protesor de fizică. În acelaşi an, împreună cu fratele 
său, Ernst, profesor de fiziologie la Leipzig, a scris o 
lucrare ştiinţifică din domeniul acusticii, datorită căreia 
și-a cîștigat renumele de fizician. 

În 1831 a fost invitat la Universitatea din Göttingen 
ca profesor titular de fizică. Aici începe prietenia lui 
strinsă cu Gauss și colaborarea ştiinţifică în cercetarea 
magnetismului. Rezultatul acestei colaborări a fost, prin- 
tre altele, descoperirea telegrafului electromagnetic, pe 
care l-au încercat împreună în 1833. 

Din aceeaşi perioadă datează și un eveniment care 
a avut consecinţe foarte serioase asupra vieţii lui în 
continuare. În 1837, împreună cu alţi şase prieteni, a 
fost dat afară de la universitate. Weber făcea parte din 
„grupul celor şapte“ de la Göttingen care îşi exprima- 
seră în scris dezacordul cu încălcarea constituţiei de către 
regele Eduard August din Hanovra; nu erau de acord 
cu această încălcare. 

Nici în cei cinci ani cît nu a avut post şi cînd a trăit 
din sprijinul lui Gauss și din coletele de bani ale ger- 
manilor în condiţii foarte modeste, nu şi-a întrerupt ac- 
tivitatea de observare a magnetismului. Ne dovedește 
aceasta lucrarea în şase volume pe care o edită împreună 
cu Gauss între anii 1836 și 1841, 

În anul 1843 îşi reluă locul de profesor la Univer- 
sitatea din Leipzig. Aici a luat naştere electrodinamo- 
metrul său, care se baza pe acțiunea curentului electric 
asupra curentului, descoperită de Ampere şi cu care 
aceste efecte puteau fi urmărite şi măsurate cu mare 
precizie. 

După alți şase ani, Weber a fost invitat din nou la 
Göttingen, unde şi-a petrecut tot restul vieţii. Aici în- 
cepu să efectueze experienţele care au dus la stabilirea 
unităţii absolute a tensiunii electrice sau forţei electro- 
motoare ; Weber pornea de la legea lui Faraday despre 
inducţie şi de ia măsurătorile cîmpului magnetic al pă- 
mîntului, efectute de Gauss. Inductorul lor, cu care a 
efectuat ample cercetări cantitative, a devenit curînd 
unul dintre cele mai importante instrumente în măsu- 
rătorile electromagnetice. 

Cel mai mare merit al lui Weber este faptul că a 
fost întemeietorul sistemului electric de măsuri vala- 
bile și astăzi ; în acest scop a prelucrat şi a studiat 
temeinic toate descoperirile de ia Oersted pînă la Fa- 

raday, utilizînd rezultatele lui Gauss în stabilirea mări- 
milor magnetice. 

Pentru experiențele sale inventa mereu alte şi alte 
“instalaţii şi instrumente şi a efectuat măsurători mai 
exacte decît toți cei dinaintea lui. 

În felul acesta făcu o nouă descoperire: combinînd 
ambele legi ale lui Coulomb, pentru forţele magnetice şi 
electrice, viteza joacă un rol foarte important. Prin mă- 
surători complicate a constatat că această viteză este 
egală cu viteza luminii. Pentru prima oară, viteza lu- 
minii apare ca mărime fundamentală şi în electromag- 
netism. 

Weber a fost primul care s-a străduit să generalizeze 
imaginea despre cuantele electrice elementare, atribuin- 
du-le acestor mici particule, pe lîngă o anumită sarcină, 
şi o masă (inerție). 

Era un om simplu, copilăros de vesel, dar avea o 
gîndire intransigentă, un caracter sobru și cinstit. Nu 
a fost căsătorit. A murit la 23 iunie 1891, la Göttingen. 


Într-o dimineaţă de aprilie a anului 1833, în faţa 
bisericii Sf. Ion din Göttingen se adunase un grup de 
oameni. Nu că n-ar fi avut ce face, dar imaginea ne- 
obișnuită care li se oferea promitea să fie ceva cu totul 
aparte. Se nimeriră şi cîţiva precupeți care îsi instala- 
seră tarabele nu departe, lîngă primărie. 

În balconul unuia din cele două turnuri ale bisericii 
Sf. Ion, orășenii îl recunoscură pe tînărul profesor de 
fizică Wilhelm Weber împreună cu alţi doi tineri în uni- 
formă de studenţi. Unul dintre studenţi avea pe umăr 
o roată mare de sîrmă, celălalt ţinea în mînă un baston 
lung şi toţi erau foarte preocupaţi de ceva. 

— Tare sînt curios ce au mai inventat domnii stu- 
denţi și cu domnii profesori, zise maistrul cîrnățar Jakub. 
Schlăzer. 

— Ba zău așa, scuipă un țăran, care își oprise căruța 
cu boi chiar acolo. Trase lung din pipă şi zise : 


— S-a stricat de tot lumea asta. Nici lăcaşul dom- 


nului nu mai are liniște de „sperențele“ astea ale lor, 
sau cum le zice... 

— Ezperienţe, interveni maistrul Jakub mindru de 
cunoștințele sale, așa se cheamă. 

— Ere... exte... la naiba! Cine mai sînt şi aiuriţii 
ăștia ? se înfurie ţăranul. 

— Aiuriţi-neaiuriţi, dar uite că ai nevoie de ei! 

Maistrul Jakub făcu imediat o mutră serioasă. Nu 
că ar fi fost vreun susţinător al acestor experiențe, sau 
că ar fi înţeles ceva din ele. Dar maistrul cîrnățar din 
strada Gronesk îi saluta în fiecare zi foarte fericit pe 
studenţii care veneau si-i guste cîrnaţii mustoși. 

Orășenii care stăteau în apropiere erau de acord cu 
maistrul Jakub în sinea lor. 

Sigur, nu se putea spune că locuitorii Gâttingenului 
îi iubeau foarte mult pe studenți. Numai că cei șapte 
sute de studenți îşi cheltuiau banii aici pentru casă și 
masă, ceea ce convenea de minune multor orășeni. și 
așa, orășenii şi studenții trăiau în bună înțelegere, deşi 
în anumite împrejurări nu uitau să amintească de răs- 
coala studențească din 1790. 

Atunci, o ceartă neînsemnată dintre un student și o 
calfă de tîmplar se transformase într-o luptă sîngeroasă 
între studenţi şi calfele din toate breslele. Studenţii in- 
dignați părăsiseră orașul și îsi instalaseră tabăra la poalele 
muntelui Hainberg, care se înalţă la răsăritul orașului. 
După un exil voluntar de paisprezece zile, studenţii se 
întoarseră în cele din urmă în oraș, iar orășenii le or- 
ganizară un banchet de împăcare. 

Între timp însă cei trei coboriseră din turn și își 
continuau treaba. Cu ajutorul bastonului lung întindeau 
sirma pe deasupra caselor oamenilor. Weber, care nu 
era prea înalt de statură, alerga vesel şi îi îmboldea pe 
colaboratorii săi. 

— Mai sus, Johann, mai sus! Așa, așa! îi lua basto- 
nul din mînă şi încerca să treacă sîrma prin crengile 
unui tei rămuros. După cîteva încercări zadarnice, în- 
credință din nou bastonul studentului înalt. 

Sirma de pe umărul celuilalt student era pe termi- 
nate. Cînd nu-i mai rămase decît o bucăţică în mînă, 
se oferi să mai aducă. 

— Ia cheia de la cabinetul de fizică. Sîrma este în 
nisa din stînga ușii. Alege sirma de cupru și adu cît 

poți duce, îi spuse Weber studentului, care pornise deja 
spre universitate. 


— Și adu și două halbe de bere, strigă în urma lui 
Johann. 

— Cînd o ploua... i-o reteză Gustav, dar nu-și ter- 
mină fraza că primele picături ale ploii de aprilie căzură 
pe pămînt. De aceea, se mulțumi să dea din mînă și 
dispăru. | 

Între timp, Weber şi Johann se adăpostiră de ploaie 
în cea mai apropiată casă și profesorul Weber, cu o 
nesfîrșită răbdare, explică pentru a suta oară în ce constă 
acest experiment. 

— Instalăm doi, conductori de sîrmă de la ferestrele 
laboratorului nostru pînă la observatorul din faţa Porții 
Geismark, pe deasupra caselor. Este o distanță de apro- 
zimativ 6 000 de picioare... zise Weber și în vocea lui 
se simțea o mândrie de-a dreptul părintească. 


— Numai că cineva ne-a rupt în trei locuri circuitul, 
interveni emoționat Johann. 


— Da, din păcate avem şi dușmani ; veselia lui Weber 
se întunecă pentru o clipă. 

— Chiar domnul Ebell ne-a promis protecția ma- 
gistratului. Poliţiştii şi paznicii de noapte au primit or- 
din să acorde atenție experienţei noastre. 

Dar gazdele voiau să afle mai multe amănunte despre 
experienţă, care trebuia să verifice posibilitatea trans- 
miterii semnalelor la distanţă pe cale electromagnetică 
— adică era primul telegraf electromagnetic. 

Weber își aruncă privirile spre fereastră. Afară ploua 
într-una. Nu-i rămânea altceva de făcut decît să se așeze 
mai comod în fotoliul care îi fusese oferit şi să continue 
să povestească despre lucrurile acestea care îi erau atît 
de dragi. 

Și acum, amândoi stăteau la locurile lor. Weber în 
laboratorul de fizică al universităţii, iar vechiul lui prie- 
ten, Gauss, directorul observatorului şi profesor de ma- 
tematică — în observator. 

Weber tocmai terminase de transmis primele ştiri. 
Opri mişcarea bobinii mari a inductorului, pe care Gauss 
infăşurase 7 000 de spire. Rămase gînditor o clipă. 

— Trebuie să fi reușit! Trebuie! îşi spuse ca pen- 
tru sine. Își îmbrăcă emoţionat pardesiul și porni grăbit 
pe străzile orașului. 

În acest timp, Gauss se apleca deasupra magneto- 
metrului construit chiar de el. Vibraţia întreruptă a 
acului încetă. Se simţi inundat de un sentiment de fe- 
ricire. Se uită încă o dată la știrea pe care tocmai i-o 
transmisese pe fir Weber după un cifru dinainte sta- 
bilit. Cifrul era simplu : indica de cîte ori trebuie să se 
miște acul într-o parte sau alta. Gauss se apucă nerăb- 
dător să descifreze textul. 

Fu întrerupt însă de zgomotul ușii date de perete, 
în cadrul căreia se ivi fața întrebătoare a lui Weber. 
Fără să mai aștepte întrebarea, Gauss răspunse scurt: 

— Merge! 

Weber răsuflă ușurat. O clipă domni tăcerea. Dar 
după aceea prietenii începură să discute aprins. Ţeseau 
împreună planuri entuziaste, legau Găttingenul de Ber- 
lin, de Brem şi mai departe! ? Chiar si mai departe, 
peste munți și mări, peste pustiuri de gheaţă şi stepe, 
peste tot, cuvintele vor zbura cu viteza fulgerului, vor 
aduce vești triste si vesele, asa cum știe să scrie viaţa... 


Q 


GEORG SIMON OHM 


OHM (Q) este unitate de măsură a rezistenței electrice. A 
fost denumită astfel în cinstea fizicianului german Georg Si- 
mon Ohm. 

DEFINIȚIE: 1 ohm este rezistența conductorului electric 
prin care trece un curent continuu de un amper, cind la cape- 
tele sale este aplicată o tensiune constantă de 1 volt. 


1V 
1Q =.. 
1A 


VIAȚA ŞI OPERA 


Georg Simon Ohm s-a născut la 16 martie 1787, la 
Erlangen, în familia unui maistru lăcătuș. Mama a murit: 
cînd era încă mic. În pofida faptului că nu prea avea 
de lucru în atelier, tatăl studia matematica şi fizica din 
diferite cărţi și, cînd fiul a început să meargă la liceu, 
a trezit în el interesul pentru aceste ştiinţe si i-a dat 
primele cunoștințe în domeniul respectiv. 

La vîrsta de şaisprezece ani Ohm a început, să stu- 
dieze matematica, fizica și filosofia la Universitatea din 
Erlangen. Din lipsă de mijloace financiare a fost nevoit 
să-şi întrerupă studiul după un an și să-și caute un 
loc de muncă. A devenit profesor de matematică la 
Nidau, în Elveţia, apoi la Neuchâtel. Ulterior s-a întors 
la Erlangen, și-a terminat studiile, și în 1813 a obţinut 
doctoratul. Un timp a rămas la universitate ca docent 
particular, dar din cauza condițiilor materiale precare 
a trebuit să plece din nou şi să accepte un loc de profesor 
de fizică şi matematică la gimnaziul real din Bamberg. 
De aici a plecat, în 1817, la gimnaziul din Köln unde 
a realizat cele mai importante descoperiri. 

În cabinetul de fizică, cu aparate modeste și imper- 
fecte, a efectuat experiențe prin care a verificat tot ce 
se cunoștea pe atunci cu privire la efectele curentului 
electric. Experiențele erau complicate de instabilitatea 
tensiunii electromotoare și de rezistenţa internă a ele- 
mentului Volta. De aceea, la sfatul lui Poggendorf, a 
folosit un element termoelectric din sîrmă de bismut 
şi cupru. 

Această sursă de curent electric avea o tensiune 
electromotoare constantă, astfel încît Ohm a putut stu- 
dia influenţa rezistenţei diverșilor conductori asupra cu- 
ventului electric. 

Iniţial, şi-a publicat rezultatele experienţelor în re- 
ferate scurte. 

Cea mai importantă descoperire a lui, după care in- 
tensitatea curentului electric este direct proporţională 
cu tensiunea și invers proporţională cu mărimea care 
depinde de dimensiunile şi caracterul conductorului, a 
fost numită mai tîrziu legea lui Ohm. Ohm a publicat 
această descoperire pentru prima dată în anul 1826, în 
lucrarea Stabilirea legii după care metalele transmit 
electricitatea. Un an mai tîrziu şi-a argumentat teoretic 
legea în monografia Circuitul galvanic prelucrat mate- 
matic. 

Legea lui Ohm a fost întîmpinată cu neîncredere şi 
o critică aspră. Mai mulţi fizicieni nu au fost în stare 
să aprecieze corect importanța acestei descoperiri. Ig- 
norarea rezultatelor lucrării sale, precum şi condiţiile 

materiale proaste în care era silit să lucreze l-au îndu- 
rerat pe Ohm. Ar fi vrut să se întoarcă la universitate, 
dar nu a reușit să obţină decît un loc la politehnica din 
Norimberg (Niirnberg), unde a petrecut şaisprezece ani, 
începînd din 1833. 7 

În lucrările sale, Ohm a demonstrat, printre altele, 
că rezistența electrică este direct proporțională cu lun- 
gimea conductorului şi invers proporțională cu secțiunea 
sa transversală şi conductibilitatea medie. A mai de- 
monstrat, de asemenea, că sarcina electrică dintr-un cir- 
cuit se mişcă prin toată secțiunea, nu numai la suprafață. 

Ulterior, Ohm s-a orientat spre cercetarea fenome- 
nelor acustice și optice. Dar atunci fizicienii au început 
să aprecieze importanța descoperirii lui Ohm pentru 
electricitate. Au recunoscut lucrările lui Ohm și acestea 
au devenit un punct de plecare pentru alte cercetări în 
electrodinamică. 

În anul 1841 Societatea Regală din Londra i-a con- 
ferit lui Ohm medalia Copley. În anul 1849 i s-a înde- 
plinit visul de demult: a fost invitat să predea ca pro- 
fesor de fizică la Universitatea din Miinchen. Ohm a 
lucrat relativ scurt timp la universitate, numai cinci ani. 
La 7 iulie 1854, după o scurtă boală, a murit. Nu a fost 
căsătorit si a trăit toată viața în condiţii modeste. 


Ușile cancelariei Politehnicii din Niirnberg se dădură 
de perete. În coridor ieși în fugă un bărbat solid, vînjos. 
Pe umeri se odihnea un cap mare cu păr bogat. Părul 
îi încărunţise şi trupul se îngrășase din cauza vieţii se- 
dentare. 

Elevii uimiţi se uitau la profesorul lor de matematică 
şi de fizică, Ohm, cum se îndrepta grăbit pe coridor, 
dindu-i la o parte, cu mîinile lui puternice pe cei care 
nu-i făceau loc destul de repede, apoi urcă la etajul al 
doilea, sărind cîte două trepte deodată și dispăru în ca- 
binetul său. 

În ușa cancelariei se arătă pentru o clipă o faţă în- 
cruntată, apoi nimic. Urmă o clipă de tăcere, după care 
din nou izbucniră zgomotele caracteristice recreaţiei. 

Un grup de studenți mai mari se strinseră lingă fe- 
reastră. Privirile lor întrebătoare se opriseră la pistruia- 
tul Julius și lunganul Hubert, care obișnuiau să-l ajute 
pe Ohm la experienţele de fizică. Julius înfipse dinţii 
cu plăcere într-o bucată mare de piine şi zise : 

— Asta zic și eu explozie... 


Hubert dădu din cap în semn de încuviințare, se uită 
spre cancelarie și apoi spuse cu un aer iniţiat: 

— Bătrînul iar a încasat-o ! 

Ceilalţi dădură şi ei din cap. Unul vru să adauge 
ceva, dar chiar atunci servitorul școlii, Schilling, sună 
clopoţelul care însemna sfirsitul recreaţiei. Toţi se îm- 
prăștiară care încotro, în clasele lor. 

Ohm stătea la masă, cu capul în mîini şi se gîndea. 
Încă de mai multă vreme era nemulţumit de sine însuși. 
Profesorul Ohm se lupta cu cercetătorul Ohm. Se în- 
depărta din ce în ce mai mult de profesiunea de pro- 
fesor, cu care își cîştiga pîinea. Cel mai mult îi plăcea 
să stea cu instrumentele lui, aplecat deasupra hîrtiilor 
acoperite de cifre, să experimenteze şi să calculeze, pînă 
cind foamea si sărăcia îl obligau din nou să-și cîştige 
traiul zilnic făcînd pe profesorul. 

Ridică privirea şi ochii i se opriră pe căldarea în care 
se topea gheaţa. Dimineaţa, Julius şi Hubert i-o adu- 
seseră din Rinul îngheţat. Avea nevoie de gheață pen- 
tru experienţele sale. La sfatul profesorului Poggendori, 
folosea de mult, în locul elementului Volta, imprecis, un 
termoelement, bazat pe efectul Seebeck, alcătuit din 
Sirmă de bismut şi cupru. Capetele firelor erau legate 
între ele. Una dintre legături era cufundată în apă care 
fierbe, cealaltă în gheață, astfel încît diferența de tem- 
peratură dintre ele era de 100 °C. Această sursă de 
curent avea întotdeauna tensiune electromotoare, 

Ohm se ridică. „Păcat de gheața asta“, se gîndi el şi 
se apucă să repete pentru a suta oară experiența. Luă 

de pe raft un vas cu apă şi îl puse pe foc. În alt vas 
puse cîteva bucățele de gheaţă. Apoi construi un termo- 
element din bismut şi cupru, legăturile le cufundă în 
vasele cu apă fierbinte şi cu gheaţă și introduse un gal- 
vanometru în circuit. 

Munca îl absorbi cu totul. Măsura, nota şi schimba 
firele cu altele, de diferite mărimi şi secțiuni. Apoi cal- 
culă pe hîrtie — pentru a cita oară oare — și obținu 
acelaşi rezultat. 

Puse tocul deoparte și căzu pe ginduri. Se simţea 
singur. Alteori nu-i păsa de asta. Se obisnuise să re- 
nunțe la multe, nu dorea nici să se însoare sau să aibă 
copii. Dar acum, cînd se apropia de cincizeci de ani, 
singurătatea îl apăsa. Cel puţin, asa simțea acum. 

Dar nu era vorba de singurătate, nici de lipsa de 
confort. Se simţea însingurat din cauza indiferenței cu 
care trata lumea științifică munca sa uriaşă. 

Căutase ani de-a rîndul care este legătura dintre ten- 
siune, intensitatea curentului şi rezistența conductorului. 
Era primul om care se gindise că un fir gros de cupru 
opune mai puțină rezistență curentului electric decît 
unul subţire, şi a căutat explicația acestui fenomen. 
Această observație a devenit curind un bun al tuturor 
oamenilor de ştiinţă, cunoscut sub numele de Legea lui 
Ohm ; una din legile fundamentale ale electrotehnicii. 

O bătaie în ușă îl smulse din visare. 

— Domnule profesor, trebuie să mergeţi la oră, am 
sunat de mult — zise Schilling din pragul ușii. 

— Da, da... se repezi Ohm încurcat și porni în urma 
servitorului. Dacă află din nou directorul, se gindi el, 
dar nu-și duse gîndul pînă la capăt căci ajunseseră în 
fața uşii. 

— Vă mulțumesc, domnule Schilling, spuse Ohm şi 
întră în clasă. 

Schilling se strimbă. Aşa profesor nu mai avuseseră 
pină atunci. Ce să-i faci, vremurile se schimbă. „Poate 
sînt eu prea bătrîn“, mormăi el şi se duse să ia mătura 
și lopata. Afară ningea din nou. ` 

Ohm şedea la catedră, se uita la elevi, dar nu era 
atent la răspunsurile lor. La Inceput, nu-și dăduse nici 
el seama-de importanța descoperirii sale. Se bucura să 

vadă că-i ieșeau bine calculele şi abia după aceea își 
dădu seama că era vorba de ceva cu totul nou şi tri- 
mise lucrarea la Berlin, profesorului Poggendorf. Fu pu- 
blicată în revista «Anale de fizică și chimie» condusă de 
Poggendorf. | 

Acuma aștepta ecouri la lucrarea sa. În sinea lui era 
convins că va primi şi o recunoaştere de undeva. Dar 
din toate colțurile Germaniei nu primea decît păreri 
contrare şi obiecţii. 

Se ridică brusc. Le dădu o lucrare scrisă elevilor, 
își luă din cabinet haina și pălăria şi trecu în tăcere pe 
lîngă Schilling îndreptîndu-se spre berărie. Pe drum, se 
gîndea mereu. Acuma era profesor la Politehnica din 
Nürnberg. Ar fi putut fi mulțumit, dar nu era. Ar fi 
vrut un loc la Miinchen, pentru ca să scape din labo- 
ratorul acesta mic şi să poată lucra cu mijloace moderne. 
Dar deocamdată, nu-l trimiseseră decît la Nürnberg. 
__ La cârciumă tocmai termina de băut un pahar de vin 
de Mosela, cînd veni să-l caute poștașul. O scrisoare. O 
învîrtea în miini descumpănit. Din Anglia? De la So- 
cietatea Regală din Londra ? Ce ar putea să vrea domnii 
aceia de la el? i 


În scrisoare era o dovadă de recunoaștere a muncii 
lui. I se lăuda lucrarea, căci înțeleseseră importanţa 
descoperirii lui. Societatea considera de datoria ei să-și 
exprime recunoştinţa. Îl numea membru al Societăţii şi 
îi conferea cea mai înaltă distincţie, medalia Copley. 

Ohm îşi îndesă pălăria pe cap și ieşi în fugă din 
cîrciumă. Arde de dorința de a vedea ceva tehnic, ceva 
măreț, ce se mișcă. Alergă spre gară. Voia să vadă lu- 
crarea aceea minunată, locomotiva „Vulturul“. 

Avea noroc. Locomotiva era tocmai în gară. O exa- 
mină din toate părţile. O văzuse poate de o sută de ori 
și știa pe dinafară cum arată. Astăzi voia să se uite 
încă o dată la ea şi parcă niciodată nu i se păruse arama 
cazanului atît de strălucitoare, bielele atît de puternice 
şi totuși atit de elegante, manometrul și instalaţiile din 
cabină atit de romantice și pline de taine, ca astăzi. 
Astăzi toate acestea erau ale lui, îi aparțineau lui, pro- 
Jesorului de fizică George Simon Ohm, aşa după cum 

și el se dăruise tuturor acestor lucruri minunate încă 
din copilărie. 

Pe cabina locomotivei se vedea scris „Fabricat de 
George Stephenson, în Newcastle“. 

Ohm dădu din mînă... Din Anglia? De ce toate se 
fac în Anglia? Ce, oare noi sîntem atît de proști încît 
nu putem să facem o mașină ? De ce am primit o distinc- 
ție engleză şi nu germană ?... 


PRONUNŢIA CORECTĂ 


A DENUMIRILOR UNITĂŢILOR DE MASURĂ 


“Unitatea 
amper 
angstrâm 
bel 
becquerel 
coulomb 
celsius 
clausius 
curie 
eötvös 
farad 
fahrenheit 
fermi 
franklin 
gauss 
galilei 
gilbert 
gray 
henry 
hertz 
joule 


Pronunţia 
amper 
angstrom 
bel 
bekrel 
ku'16 
celsius 
clausius 
cii'ri 
ötvös 
farad 
farenhait 
fermi 
franklin 
gaus 
galilei 
gilbert 
grei 
henri 
herţ 
dzu:l 


Unitatea 
kelvin 
lambert 
maxwell 
newton 
neper 
ohm 
cersted. 
pascal 
röntgen 
réaumur 
rutherford 
rayleigh 
sicmens 
stok 
tesla 
torricelli 
volt 
watt 
weber 

Pronunţia 
kelvin 
lambert 
mexuel 
'nju:tn 
neipr 
om 
ârsted 
pascal 
röntgen 
reomiir 
'rasafad 
reili 
zimens 
stok 
tesla 
toriceli 
volt 

vat 


've: bar 


LISTA UNITĂŢILOR 
ŞI A FORMULELOR DE TRANSFORMARE 


Unitatea SI Unitatea tolerată 
——————— | Pacea toierată 


Raportul de con- 


Mărimea | ; în uni- 
denumire | simbol [denumire simbol an SE în -uni 
n 
1 2 3 4 5 6 
Lungime metru m angstrăm| Å 
fermi î 
Intensitatea 
curentului , A 
electric amper | A biot Bi 1IBi=10A 
| Îi 
Diferenţa, gradul | °C Ti = (toC 273,5) | 
de tempera- Celsius l 
tură kelvin K gradul | °F 5 ul 
Fahren- Tk [Z er-s 
heit i 
+ 273, 1%] | 
gradul |°R 5 i 
Réaumur . [Tk= 7ER 273,15); 
— —— J - 
Accelerație metru 
pe se- 
cundă 
la pă- 
trat m.s +| gal gal | gal = 10-2m:s-2 
— —— | 2 
Acceleratie 
gravitațio- 
nală eötvös | E 

1 | 2 3 4 | 5 6 
| Forță newton | N 
' Energie joule J 
„Putere watt w 
Viscozitate | metru 
; cinematică | pătrat 
pe sec. stok St 1 St = 10-Am?-s-1 
i Presiune pascal torr Torr 1 Torr = 133,322 
Frecrenţă  |hertz Hz 
Î — 
Arenuarea neper* Np 
logaritmică 
a acțiunii 
Intensitatea 
sonoră (pre- 
Siune acus- 
tică) bel* B 
Impedanță | newton- | N's- rayl Rayl |i rayl = 1ON:s:m-? 
acustică secundă | m-3 
pe metru 
cub 
Entropie 8 | joule pe |J-K-1 | clausius Cl 1 Cl = 4,1868]-K-1 
kelvin 
Sarcina . coulomb | C franklin Fr 1Fr = 1, 10-2 C 
electrică 3 
Tensiunea ' 
electrică volt V. 
Capacitatea 
electrică farad F 

1 


Rezistența 
electrică 


Conductan- 
ţa electrică 


Inducția 
magnetică 


a 


Fluxul 
magnetic 


Intensitatea 
cimpului 
magnetic 


Tensiunea 
magneto- 
motorică 


Inductanță 


Intensitatea 
luminoasă 


Activitatea 
substanțe- 
lor radio- 
active 


Radiația 


M 


Gb 


Ci 


R 


2 3 4 
ohm Q | 
| siemens | S 
| ——— 
| | 
| tesla T < gauss 
! 
! weber Wb | maxwell 
' amper- |A-m-1| oersted 
! metru 
! amper A gilbert 
| (amper- 
| spiră) 
| o 
henry H 
candela |cd:m™?| lambert | 
pe metru 
pătrat 
secunda | s-1 | curie 
reciprocă rutherford| Rd 
coulomb | Ckg-1| röntgen 
pe kg 


1 G = 10-4 T 


1M =10-8 Wb 


1 Oe = i: m! 


I N 
„IL. Gb = 0,796 (AJ) 
(Az) 


1 
"1 La =— : 1% cd.m-2 
T 


1 Ci= 3,7 -19-10s-2 


1 Rd= 10s- 
1 R=2,58-10-4 
-C -kg 


* Unități folosite în afara sistemului de unități SI. 

